
Prologas 


- ų. Ką ji šiandien padarė? Ar turėjo pasakyti tiesą? Ką 
ji pamatė? Ką sužinojo šiandien? 


a - ŪPINDAMASI VAIKU, moteris uždavė sau daugybę klausi- 


Tiesą sakant, tai galėjo nutikti bet kuriame mieste, bet kuriuose 
namuose, tačiau šiuose viskas buvo kitaip. 

Kambarys buvo erdvus, griežtai apstatytas, be jokių minkštų 
pūkuotų žaisliukų, lėlių ar žaidimų. Langai apkalti geležinėmis gro- 
tomis. Kampe stovėjo stalas su nerūpestingai numestomis knygomis, 
išsklaidytais popieriais, keliais pieštukais ant jų. Prie sienos glaudėsi 
nedidelė knygų spinta, tačiau joje net gerai paieškojęs nebūtum 
radęs nė vienos vaikiškos knygelės. Užtat nemažai skirtų druidų ru- 
noms ir simboliams, taip pat daug knygų apie moteris, užkariavusias 
tolimus kraštus ir valdžiusias tautas. 

Kitos trys sienos skirtos ginklams — seniems ir naujiems, pei- 
liams ir durklams, kalavijams ir įvairiems šautuvams. Visi šie ginklai 
buvo sukabinti idealiai simetriškais apskritimais, ovalais, trikampiais 
ir kvadratais. 

Virš siauros vaiko lovelės kabėjo didžiulis piešinys, vaizduojantis 
vieną iš Taro kortų simbolių - bokštą. Šis simbolis reiškė mirtį... 

Po kelių minučių nustojusi sau uždavinėti klausimus, moteris 
atsisėdo ant vaikiškos kėdutės šalia lovelės ir, kaip ir kiekvieną vaka- 
rą, pradėjo sekti pasaką. Tą pačią istoriją ji sekdavo kasnakt, beveik 
be jokių pakeitimų, nes norėjo, kad mergytė ją gerai įsimintų ir iš 
jos pasimokytų. 

„Kartą, — pradėjo moteris, — gyveno dvi sesutės. Viena vardu 
Hetera, kita - Beatričė. Iš tikrųjų jos nebuvo tikros seserys, mat He- 
teros tėtis mirė, kai jai buvo dvylika, o Beatričės mama - kai mergytė 
buvo vos dvejų metukų. Kai abiem mergaitėms sukako po trylika 
metų, jų tėvai susituokė, ir Beatričė su tėveliu, ilgą laiką gyvenę tik 
vienudu, persikėlė į didžiulį namą, kurį turtingas Heteros tėtis po 
savo mirties buvo palikęs žmonai ir vieninteliam vaikui. 

Tačiau, nors tarp mergaičių buvo tik trijų mėnesių amžiaus 
skirtumas, jos buvo visiškai nepanašios. Pikti liežuviai kalbėjo (jų 
tame mažame miestelyje būta tikrai nemažai), kad Hetera iš gyveni- 
mo gavo viską, o Beatričė — nieko. Ir tai, deja, atrodė tiesa. Hetera 
buvo graži, protinga, talentinga ir netgi turėjo aiškiaregystės dovaną, 
kurią tikriausiai buvo paveldėjusi iš savo proprosenelės. Be mergai- 
tės nepraeidavo bent kiek didesnis miestelio susibūrimas. Hetera 
paimdavo vyro ar moters ranką, užsimerkdavo ir imdavo pranašauti 
likimą — visada sakė tik gerus dalykus. Jei regėdavo ką nors bloga, 
paprasčiausiai nutylėdavo. 

Beatričės tikrai negalėjai pavadinti gražuole. Mergaitė neturėjo 
talentų, jos negalėjai pavadinti protinga. 

Mokykloje vaikai irgi bendravo tik su Hetera. Vargšę Beatri- 
čę ignoruodavo. Paskutiniais mokykliniais metais Hetera su klasės 
draugais keliavo po Prancūziją. Mergina grįžo visiškai pasikeitusi. 
Anksčiau ji labai mėgo bendrauti, turėjo daug draugų, ypač ber- 
niukų, kurie lipo prie jos kaip musės prie medaus. Po kelionės ji 
daugiausia laiko praleisdavo užsirakinusi savo kambaryje, atsisaky- 
davo visų kvietimų pasisvečiuoti ar tiesiog linksmai praleisti laiką su 
draugais. Ji nebedalyvavo net mokyklos vakarėliuose ir pareiškė, kad 
nebesimokys dainavimo. Ir nuolat stengėsi būti atokiau nuo berniu- 
kų, nes laikė juos savo priešais. 

Miestelio žmonės manė, kad Hetera labai protingai elgiasi atsi- 
dėdama vien mokslui. Vienintelei Beatričei visa tai atrodė gana keis- 
ta. Ji niekaip negalėjo suprasti, kodėl jos sesuo, kuriai niekada nieko 
netrūko, staiga taip pasikeitė. 

— Kas atsitiko? — klausdavo ji sesers. 

— Nieko, - atsakydavo ši. — Berniukais negalima pasitikėti... 

Toks būdavo vienintelis Heteros atsakymas. Paskui ji tyliai 
įsmukdavo į savo kambarį ir užsirakindavo. Beatričė visiškai nieko 
nesuprato. Jai dar niekad neteko artimiau pabendrauti su berniu- 
kais. „Nenormali“, — paprastai sakydavo šie apie merginą... 

Taigi vieną dieną Beatričė nusprendė pati viską išsiaiškinti. Nu- 
taikiusi progą, kai Hetera buvo viena namuose, ji pribėgo prie kam- 
bario durų rėkdama, kad jų brangiąją mamą ką tik partrenkė sunk- 
vežimis ir kad dabar ji ligoninėje galuojasi mirtimi. Kaip Beatričė 
ir tikėjosi, Hetera puolė iš namų žvangindama patėvio automobilio 
rakteliais (tą rytą jis į darbą išvažiavo traukiniu). Vos matydama kelią 
pro ašaras, ji nuskubėjo į ligoninę. Žinoma, Hetera nesuskubo užra- 
kinti savo kambario durų, tad Beatričė turėjo gražaus laiko smalsiai 
pasidairyti po sesers „šventovę. 

Maždaug valandą paieškojusi, ji nerado nieko įdomaus. Netgi 
dienoraštyje, kurį sesuo laikė po slaptomis atplėšta grindų lenta, ne- 
pastebėjo nieko keista. Vienintelis dėmesį traukiantis daiktas - senu- 
tėlis veidrodis, kurį, Beatričės nuomone, Hetera įsigijo Prancūzijoje. 
„Kokia ji keistuolė, - pamanė Beatričė, - Prancūzijoje gali nusipirkti 
tiek gražių ir madingų drabužių... Ką jau kalbėti apie vyrus! Ten tik- 
rai yra į ką akis paganyti. O ji gaišo laiką antikvariatuose! 

Tačiau netgi įdėmiai žiūrėdama į veidrodį mergina nepastebėjo 
nieko neįprasta. Ir susierzinusi, kad Hetera dar kartą ją apgavo, Be- 
atričė garsiai ištarė: 

— Įdomu, kada ji sugriš? 

Ir tą pačią akimirką veidrodyje išvydo automobilį vairuojančią 
Heterą. Ji važiavo namo ir atrodė labai sumišusi. Beatričė nebijojo, 
kad sesuo bus labai supykusi. Ne, jau labai seniai mergina suprato, 


6 Jude Deveraux 


kaip bendrauti su Hetera. Ji laikė seserį vienu iš tų kvailų žmonių, 
kurie myli besąlygiškai. O Beatričė žinojo, kad šitaip mylinčiais 
žmonėmis labai lengva manipuliuoti. Viskas, ką reikėjo padary- 
ti, - pašalinti arba pagrasint pašalinti mylimus žmones, daiktus, ir 
tas Žmogus taps tavo vergu... 

Taigi žiūrėdama į keistąjį veidrodį Beatričė dabar žinojo, kodėl 
Hetera tiek laiko praleisdavo savo kambaryje. Į ką ji žiūrėdavo tame 
veidrodyje? 

— Parodyk man mano tėtį, - pasakė Beatričė ir tuoj pat išvydo 
savo tėvą lovoje su dailute sekretore. Tas vaizdas prajuokino merginą, 
nes jau seniai suprato, kad tyliąją Heteros motiną jos tėvas vedė tik 
dėl pinigų, kuriuos moteriai paliko mirdamas vyras. 

Daugiau Beatričė nieko nespėjo paklausti veidrodžio, nes išgir- 
do, kaip parėjo Heteros motina. Tad turėjo bėgti laiptais žemyn šios 
pasitikti ir apsimesti, kad yra labai patenkinta ją matydama. (Beat- 
ričė labai stengėsi, jog jos pamotė manytų esanti mylima.) Iš tikrųjų 
mergina tetroško, kad moteris tikrai patektų po sunkvežimio ratais. 

Praėjus dviem dienoms, kai Beatričė sužinojo apie keistąjį 
veidrodį, Heterą rado pasikorusią ant sijos pusrūsyje. Tikriausiai ji 
pasilipo ant kibirėlio, užsinėrė kilpą ant kaklo ir iš paskutiniųjų nu- 
spyrė kibirą... 

Miestelio žmonės nepaprastai gailėjo Beatričės, taigi galima 
sakyti, kad Heteros mirtis suteikė seseriai progą pajusti visą tą 
dėmesį, kuriuo būdavo apsupra būdama gyva. Vėliau Beatričė pa- 
stebėjo žmones žiūrinčius į ją ir kažką šnabždančius tarpusavyje, tad 
ilgai nelaukusi nusprendė pasiteirauti veidrodžio apie savo ateitį. 
Žmonės šnabždėjosi, kad laidojimo biuro agentas įtariai apžiūrinėjo 
raudonas, beveik kruvinas žymes ant Heteros riešų, kurias tikriausiai 
paliko virvė. Atrodė, kad prieš pasilipant ant kibiro merginos rankos 
buvo surištos už nugaros... 

Taigi veidrodyje Beatričė išvydo save policijos automobilyje, 
surakintą antrankiais. Kitą dieną mergina pradingo. Niekas jos nei 
matė, nei girdėjo. Būdama vos septyniolikos, ji pradėjo slapstytis — 
nuo gyvenimo ir nuo visų, kuriuos pažinojo. 

Viskas, ko Beatričė siekė per savo trumpą gyvenimą, buvo 
pinigai ir valdžia. Ji su tėvu buvo gana neturtingi, tačiau Beatričė 
matė, kaip jis melavo, apgaudinėjo ir sukčiavo, kad tik turėtų gražių 
drabužių ir gerą automobilį (jis visa tai pavogė). Ir viskas tik dėl to, 
kad galėtų merginti turtingą našlę... Beje, Beatričė paveldėjo tėvo 
potraukį valdyti. Tad palyginusi save su vargšele Hetera suprato, kad 
visada siekė valdžios, o jos sesuo — dvasinių turtų. 

Kelerius metus Beatričė naudojo stebuklingąjį veidrodį, norė- 
dama sukaupti turto. Ji greitai pastebėjo, kad veidrodis gali parodyti 
viską, ko tik ji užsigeidžia, nesvarbu — praeitį ar ateitį. Bet negi jai 
rūpėjo praeitis? Argi svarbus tas faktas, kad jos tėvas išstūmė motiną 
pro langą? Merginai rūpėjo tik pelningai veikiančios įmonės ir kom- 
panijos. Netrukus Komvelyje, Konektikute, ji įsigijo nemažai akrų 
žemės ir persikėlė į nedidelį namelį. 

Ir staiga atsitiko kai kas visiškai nenumatyta. Mat veidrodžiai 
kartais būna labai apgaulingi. Taigi paprašytas parodyti ateitį stebuk- 
lingasis veidrodis rodė viską, kas gali atsitikti ar galbūt atsitiks, bet 
niekada nebuvo aišku, ar tai bus gerai, ar blogai. Tiesiog pats viską 
turėjai įvertinti ir numatyti pasekmes. Tačiau Beatričė, naudodama 
veidrodį tik pinigams įsigyti, to nežinojo... 

Sulaukusi dvidešimt šešerių metų, mergina buvo pasakiškai tur- 
tinga ir dar nekalta. Kadangi ji niekada neprašė veidrodžio parodyti, 
kas gi jos laukia tolimesnėje ateityje, nežinojo, jog mergystė — vie- 
nintelė sąlyga regėti pranašystes. Jos sesuo Hetera tai žinojo. Argi aš 
nesakiau, kad ji buvo labai nuovoki? 

Taigi vieną gražią dieną Beatričė žiūrinėjo veidrodyje biržos ak- 
cijas. Metusi žvilgsnį pro langą, pastebėjo nuostabų pavasarį. Kažko 
širdį suspaudė ilgesys, ir ji sušnabždėjo: 

— Įdomu, ar aš kada nors sutiksiu kokį vaikiną? 

Ir netrukus veidrodyje biržos akcijas pakeitė nuostabi vizija: 
po žydinčia kriauše Beatričė mylėjosi su gražiu vyru... Nuo tos aki- 
mirkos jaunuolio vaizdas nebeapleido merginos. Taigi tą pačią dieną 
Beatričė paliko savo namelį ir ėmė klaidžioti po apylinkes, ieškoda- 

ma žydinčios kriaušės, kurią regėjo vizijoje. Suradusi nieko daugiau 
nedarė, tik sėdėjo po ja nuo ryto iki vakaro ir laukė. 

Per tas dienas Beatričė nežiūrėjo į veidrodį. Ir tai buvo labai 
blogai, mat jei būtų žiūrėjusi, būtų išvydusi, kuo pasibaigs tas ilgai 
lauktas pasimatymas... 

Pagaliau ketvirtos dienos rytą gražusis jaunuolis pasirodė. Kaip 
daugelis vaikinų, pakeleivingomis mašinomis jis keliavo per Jungti- 
nes Valstijas, bet tą rytą jam ilgai nesisekė sustabdyti automobilio. 
Vaikinas buvo alkanas, ištroškęs ir, žinoma, blogos nuotaikos. Iš- 
vydęs jauną moterį, sėdinčią su pilnu maisto krepšiu po žydinčia 
kriauše, jis nieko nelaukęs puolė valgyti. Prikimšęs pilvą, įsigeidė 
pasimylėti. 

Tuo metu Beatričė pajuto kažką neįprasta. Mylėdamasi su ne- 
pažįstamuoju, — pagaliau išsipildžius tam, apie ką ji taip seniai sva- 
jojo, - mergina mąstė: „Kada gi sulauksiu akimirkos, kai visa tai pa- 
galiau baigsis ir aš galėsiu bėgti namo toliau uždirbti pinigus!“ Ji taip 
pat manė, kad fiziniam suartėjimui žmonės skiria per daug reikšmės, 
ir čia pat sau prisiekė daugiau niekada to nebedaryti... Taigi, kai tik 
galėjo, Beatričė paliko vaikiną ir tekina nubėgo namo prie savo nu- 
mylėto veidrodžio. 

Tačiau kadangi ji jau nebuvo mergaitė, veidrodis nerodė nei 
praeities, nei ateities. Vargšė Beatričė! Pasaulyje ji mylėjo vien tik 
stebuklingajį veidrodį, ir jis merginą nuvylė! Susierzinimas užplūdo 
tarsi galinga banga. Vėliau Beatričė ir pati stebėsis, kaip ji nesugurino 
veidrodžio... 

Bėgo savaitės. Beatričė labai prastai jautėsi ir niekur nėjo iš 
namų. Ji puikiai suprato, kad pinigų turi daugiau, nei gali išleisti. 
Tačiau ne pinigų jai reikėjo, o valdžios. Tad ji ėmė kurti planus, kaip 
tą valdžią susigrąžinti. „Aš vis dar turiu veidrodį, - mąstė ji. — Tik 
negaliu regėti ateities. Bet gal kas nors kitas gali?“ 

Štai tada Beatričė ir suprato, kad turėdamas pinigų gali viską 
nusipirkti. Netrukus ji susirado žmogų, kuris už nemenką sumą 
grobdavo jai nekaltas mergaites. Vieną po kitos sodindavo jas Beat- 

ričė prie stebuklingojo veidrodžio, ir jeigu mergaitė nieko neišvys- 
davo, ji paprasčiausiai šios atsikratydavo. Juk negalėjo kaip niekur 
nieko leisti jai grįžti pas tėvus. O jeigu mergytė vis dėlto ką nors 
regėjo? 

Pagaliau, praėjus daugiau nei metams, Beatričė rado veidrodžio 
pranašystes galinčią skaityti mergaitę, tad nusprendė ją pasilaikyti. 
Tačiau mergaitės regėjimai buvo kažkokie neaiškūs, migloti, ji ma- 
tydavo tik pusę to, ką anksčiau matė Beatričė. „Kas gali regėti tas 
vizijas geriau už tave? — prisispyrusi klausdavo išsigandusį vaiką. 
Mažylė tikėjosi, kad jeigu ji labai labai stengsis, — žiūrės į veidrodį 
tol, kol įskaus galva, ir suras ką nors vietoj savęs, — ragana (taip ji 
mintyse praminė Beatričę) tikrai leis jai keliauti namo. Pati Beatričė 
kasdien žarstė miglotus pažadus. 

Tad mergaitė vis spitrijo į veidrodį ir klausė... Klausė ir spitri- 
jo... Ir vieną dieną pagaliau išvydo viziją! Betaričė kruopščiai užsirašė 
kiekvieną mažylės pasakytą žodį. Veidrodyje ši išvydo kitą mergaitę, 
kuri vienintelė gebėtų tiksliai perskaityti vizijas. Tą mergaitę Beat- 
ričė turėjo pagrobti parduotuvėje. Veidrodis tiksliai apibūdino, kaip 
mergaitė atrodo, ką ji veiks pagrobimo valandą, kur yra toji par- 
duotuvė ir kaip apgauti mergaitės motiną. Išsigandusi mažylė išklojo 
viską, ką regėjo. Nenutylėjo nė to fakto, kad Beatričė įspaus įdagą 
ant mergaitės krūtinės. „Įdagą? — gūžtelėjo pečiais Beatričė. — Kodėl 
gi ne?“ 

Paskui ji atsikratė ir šios mergaitės, nes toji per daug pamatė 
ir sužinojo. Tada viską padarė taip, kaip parodė veidrodis... Viskas 
ėjosi kaip iš pypkės, kol „naujoji mokinė“ pradėjo sriūbauti vaikėzo 
balsu, kai Beatričė susiruošė išdeginti žymę ant krūtinės. Tada ir pa- 
aiškėjo, kad yra pagrobusi berniuką! 

Dar kartą ji patyrė siaubingą įniršio priepuolį. Juo labiau kad 
negalėjo prikelti iš mirusiųjų „tos niekam tikusios mergiūkštės“, kuri 
galbūt daugiau paaiškintų pranašystę. Šįkart mergina nusprendė pa- 
sielgti protingiau ir negalabyti berniuko: o gal jo dar prireiks? Tad 
įkišo vargšelį į metalinę dėžę, kol sugalvos, ką su juo daryti. 

Beatričei prireikė visos dienos suvokti, kad pagrobtasis berniu- 
kas galbūt turi labai į save panašią seserį. Juk ir veidrodis aiškiai pasa- 
kė, jog pagrobtas vaikas turi būti mergaitė, galinti regėti vizijas. Bet 
kaip prisikasti iki sesers? Be jokios abejonės, berniuko šeimą dabar 
saugo ginkluota policija... 

Kadangi Beatričė niekuo neišsiskyrė savo išvaizda, atrodė, kad 
niekas jos nepastebi. Ji buvo tik dvidešimt septynerių, bet jau gerokai 
pakumpusi, nuo kasdienio žiūrėjimo į stebuklingąjį veidrodį. Ilgai 
negalvojusi mergina apsimetė namų tvarkytoja ir greitai susidrau- 
gavo su moterimi, kuri kartkartėmis tvarkė berniuko tėvų namus. 
Toliau vyko toks scenarijus: Beatričė pašalino tą moterį, apsivilko jos 
uniformą ir nuėjo į namą. Deja, tik ten ir sužinojo, kad berniukas 
neturi jokios sesers. Stengdamasi įveikti kylančią paniką, mergina 
pamanė, kad veidrodis paprasčiausiai melavo... Ir staiga iš kažkur 
atskriejo mintis, kad galbūt berniuko motina laukiasi dukters! Beat- 
ričės dukters. Mergaitės, kuri priklausys tik jai ir kuri gebės skaityti 
veidrodžio pranašystes. Ir mergina su palengvėjimu nusišypsojo. 

"Taigi Beatričė pasakė berniuko tėvams, kad moteris, tvarkiusi 
jų namus anksčiau, nusprendė atsisakyti šio darbo, nes jai per daug 
sunku likti ten, kur viskas primins taip mylėtą dingusį vargšą mažylį. 
Berniuko tėtis ilgai nenuleido griežto žvilgsnio nuo Beatričės. Nega- 
lėjai sakyti, kad mergina jam patiko, tačiau jis burbtelejo, jog galinti 
pasilikti. Vyriškiui vis atrodė, kad mergina nori jam kažką pasakyti... 

Paskui viskas ėjosi sklandžiai. Kai Beatričė baigė tvarkyti na- 
mus, — savaime aišku, ji nebuvo gera tvarkytoja, — išeidama paliko 
berniuko tėvui raštelį su nuoroda, kur jie privalo atvykti kitą dieną. 
Tada dingo taip tyliai, kad niekas nieko nepastebėjo. 

Kitą dieną privatus berniuko tėvų lėktuvas, kaip ir buvo nu- 
rodyta, nusileido Beatričės valdose. Vyriškį mergina „pašalino“ iš 
karto, nes iš jo nebuvo jokios naudos... Lėktuvą paslėpė, vėliau 
išardė dalimis, kurių pusę užkasė, kitą — sudegino. Nors ir nenorė- 
dama, prideramai rūpinosi vargše moterimi, kuri iš tikrųjų laukėsi. 
Tačiau, vos tik kūdikis gimė, moteris iškeliavo į aną pasaulį paskui 
savo vyrą... 

Taigi galiausiai Beatričė turėjo gražutę mažą mergytę, kuria la- 
bai rūpinosi ir nieko jai negailėjo. Juk, pasak pranašysčių, ūgtelėjusi 
ji galėjo regėti veidrodžio vizijas taip aiškiai, lyg žiūrėtų televizorių. 
Atrodė, kad pildosi viskas, ko Beatričė taip troško. Vienintelis da- 
lykas, kiek aptemdęs merginos triumfą, buvo vaikiščio — mažylės 
brolio — pabėgimas. Ir kas galėjo patikėti, kad tas vaikas bus toks 
išradingas bei stiprus ir sugebės ištrūkti iš metalinės dėžės?! 

Praėjus keturiems mėnesiams po berniuko pabėgimo, Beatričė 
perskaitė laikraščiuose, kad policija jį rado klaidžiojantį Konektiku- 
to miškuose. Mažylį buvo apnikusios erkės, jis klejojo nuo karštinės, 
tad iškart buvo nugabentas į ligoninę. Straipsnio pabaigoje gydytojas 
minėjo, kad vargšelis neprisimena, kas jam buvo nutikę. Tad Beat- 
ričė galėjo atsipalaiduoti, nusiraminti ir visą dėmėsį skirti mergytei, 
kuri dabar priklausė tik jai... 

Mažylei augant, Beatričė pastebėjo, kad ji darosi labai protin- 
ga. Mergina davė jai Boadisėjos vardą. Tokį turėjo viena iš senovės 
karingųjų tautų valdovių. Stebuklingame veidrodyje Boadisėja 
regėdavo tokius dalykus, apie kuriuos pati Beatričė anksčiau nė ne- 
nutuokė! Ilgainiui - per Boadisėją —- Beatričė ėmė naudoti veidrodį 
ne pinigams uždirbti, bet valdžiai įgyti. Ji troško valdyti žmones ir 
visą verslo pasaulį... Paskui nebeužteko ir to. Mat Beatričė suvokė, 
kad viskas, ko ji trokšta, tai nemirtingumas. Ir jeigu nemirtingumą 
galima įgyti, Beatričė jį turės!“ 

Tokia tad buvo istorija, kurią ji pasakojo vaikui, ir daugelį metų 
viskas klostėsi puikiai. Beatričė turėjo pakankamai pasekėjų, ji valdė 
keletą gana svarbių asmenų ir pagaliau beveik atrado nemirtingumo 
formulę. Tam didžiuliam darbui baigti tereikėjo labai nedaug — vos 
trijų dalykų... Ir tada veidrodis parodė blyškų liesos šviesiaplaukės 
mėlynakės atvaizdą. Tas mažas „daiktas“ ant kairės rankos turėjo 
devynis apgamus ir... jis reiškė Beatričės mirtį. 

Po šios vizijos Beatričė turėjo tik vienintelį tikslą gyvenime — 
surasti tą mergaitę ir jos atsikratyti. 


Pirmas skyrius 


ARSĖ DAR KARTĄ atidžiai perskaitė prašymą priimti į 
arbą, vertindama, ar viskas, ką parašė, yra tiesa, be 
jokio fantazijos pramano. Jos motina sakydavo, kad Darsės fanta- 
zijos — tai lyg koks giminės prakeikimas. „Šitą jau tikrai paveldėjai 
iš tėvo giminės“, - kaskart rypuodavo Džerlena Monro, kai duktė ir 
vėl iškrėsdavo kažką, ką jai būdavo sunku suprasti. „Kad ir kas būtų 
buvę, - atsidusdavo dėdė Vernonas (ir jo veido išraiška tuo metu 
nežadėdavo nieko gera), - mano dukterėčia ne fantazuotoja, o nei 
šiokia, nei tokia melagė!“ Jei dėdė Vernonas šaukdavo, Darsė tyliai 
išeidavo iš kambario ir atsiversdavo knygą. 

Tačiau dabar Darsė buvo pasakų mieste Niujorke, turėjo ką tik 
iškeprą šviežutėlį koledžo diplomą ir ketino gauti tokį darbą, apie 
kurį daugelis galėjo tik pasvajoti. „Aš jį tikrai gausiu! — užvertusi 
laikraštį ir užsimerkusi, pasakė pati sau. Ir mintyse pridūrė: — Pagal- 
bon pasitelksiu savo Tvirtąją Įtaigą“. 

— Ar jūs gerai jaučiatės? — pasiteiravo priešais stovinti jauna 
moteris. Darsė atpažino jankių akcentą. 

— Tiesiog puikiai, - nusišypsojo Darsė. - O jūs? 

— Jaučiuosi tarsi paskutinė kvailė. Negi jūs tikrai tuo tiki- 

te? — pridūrė mosuodama tuo pačiu laikraščiu, kurį Darsė ką tik 
užvertė. 

Moteris buvo jauna ir aukšta, gerokai aukštesnė už Darsę ir, pa- 
lyginti su ja, kur kas apkūnesnė. Bet ką čia lyginti! Merginą pažinoję 
žmonės sakydavo, kad ji — tiesiog vieni kaulai ir oda. Į tai Darsės 
motina atsikirsdavo: 

— Ji stilingai plona. 

— Džerlena! — neišrverdavo jos sesuo Telma. - Tu jos niekuo 
kitu nemaitinai, išskyrus javainius su pienu. Tiesiog stebiuosi, kaip 
ji dar nenumirė! 

Šis sakinys visada sukeldavo Darsės motinos pyktį. Tada pasi- 
pildavo argumentai, kaip buvo sunku vienai auginti vaiką... 

— Tu jos neauginai, — įsiterpdavo dėdė Vernonas, — tai darė 
kaimynai. 

Ir tarp giminių įsiplieksdavo žodžių mūšis... 

Dabar Darsė nusišypsojo priešais sėdinčiai moteriai. „Manau, 
kad stebuklų ne kasdien pasitaiko“, — pasakė ji. Mergina atrodė 
itin gležna, turėjo dideles mėlynas akis, ploną nosį ir mažytę rausvą 
burną. Ji buvo vos penkių pėdų su trupučiu ūgio ir svėrė tiek mažai, 
kad visi drabužiai tiesiog kabėte kabėjo. Ir šiandien dėvimą juodą 
išsėdėtą sijoną ji buvo keletą kartų apsukusi apie taliją ir susegusi 
didele sage, kad šis nenukristų. 

— Taigi jūs tikrai manote, kad galite gauti tą darbą? — dar kartą 
paklausė moteris. 

— Žinoma! — giliai įkvėpdama atsakė Darsė. — Manau, kad 
teigiamos mintys gali padaryti stebuklą. Jeigu tvirtai kuo nors tiki, 
tikrai gali tai pasiekti. 

Moteris prasižiojo norėdama kažką sakyti, bet tik vylingai nu- 
sišypsojo. 

— Puiku! O ką jūs manote apie tą darbą? Jie tikrai neieško 
prostitutės, nes per gerai moka... Nemanau, kad tai būtų narkotikų 
gabenimas, nes tam reikalui jie ieškotų žmogaus slapta, o ne duotų 
skelbimą į laikraštį. Tad ko, jūsų nuomone, jie ieško? 

Darsė mirksėdama žvelgė į moterį. Teta Telma buvo išskalbusi 
vienintelį Darsės kostiumėlį pigiais muilo milteliais, pirktais per 
išpardavimą, be to, ištraukė drabužį iš skalbyklės gerokai anksčiau 
prieš prasidedant gręžimo ciklui. „Tai padeda sutaupyti“, — paaiš- 
kino teta Telma. Galbūt sutaupyti ir padeda, bet dabar sauso muilo 
likučiai erzino neuždengtą Darsės rankų odą — mat po švarkeliu 
mergina vilkėjo tik rausvą berankovę palaidinę su raukinukais. 

— Manau, kažkas ieško asmeninio padėjėjo, - gerai nesupratusi 
moters klausimo, atsakė Darsė. 

Į tai pašnekovė garsiai nusijuokė: 

— Negi tikrai esi įsitikinusi, kad egzistuoja tokių kvailių, kurie 
pasirengę mokėti milžiniškus pinigus asmeniniams padėjėjams? Ir 
kad tu gausi tą darbą tik todėl, jog tiki jį gausianti?! 

Darsei nespėjus atsakyti, įsiterpė kita moteris, stovinti eilėje už 
jos: 

— Duokite tai merginai ramybę! Ir jeigu jūs nesitikite gauti šio 
darbo, tai kurių velnių stovite eilėje? 

Darsei niekada nepatiko kivirčai. Ir dabar, norėdama ištaisyti 
padėtį, ji žiojosi kažką sakyti, bet moterys eilėje nesiklausė. Viena 
per kitą jos ėmė klausinėti: 

— Ar kuri nors iš jūsų žino, koks tai bus darbas? Aš čia pra- 
laukiau daugiau kaip keturias valandas, bet taip nieko ir nepavyko 
nugirsti. 

— Tik pamanykit - keturias valandas! — garsiai atsiliepė priekyje 
stovinti moteris. — Aš čia stoviu jau šešetą valandų! 

— O aš išvis praleidau naktį ant šaligatvio! — kažkur eilės vidu- 
ryje riktelėjo dar viena. 

Ir visos moterys suskato viena per kitą klegėti, o kadangi eilė 
buvo gana ilga, patalpoje pasidarė per daug triukšminga. 

Vienintelė Darsė nedalyvavo pokalbyje apie tai, koks galėtų 
būti tas paslaptingas darbas. Giliai širdyje mergina žinojo, kad tas 
darbas skirtas jai. Tai buvo atsakas į visas jos maldas. Ilgus ketverius 
metus koledže mergina melsdavosi kas naktį, prašydama Dievo pa- 

galbos. Vakar, perskaičiusi skelbimą laikraštyje, Darsė suprato, kad 
Visagalis ją išklausė... 

— Manau, tau pakaks proto tam darbui, - pasakė dėdė Verno- 
nas, kai Darsė parodė jam skelbimą. Jo veidą iškreipė pašaipi šypse- 
nėlė, kurią mergina gerai pažinojo. 

— Aš niekada neįstengiau suprasti, kodėl motina leido tave į tą 
pretenzingą mokyklą, - atsiliepė teta Telma. — Galėjai sau lankyti 
sekretorių kursus. Va tada būtum susiradusi normalų darbą, o ne 
tokį, kurio gali prireikti tik ištekėjus! 

— Aš... — pradėjo Darsė ir staiga nutilo. Jau seniai buvo patyrusi, 
kad visi mėginimai paaiškinti — niekam nereikalingi. Užuot kalbė- 
jusi, ji leido pasisakyti dėdei Vernonui su teta Telma. Paskui nuėjo į 
savo mažutį kambarėlį, kuris buvo perdarytas iš drabužinės, ir pasi- 
ėmė knygą. Dažniausiai mergina skaitydavo populiariąją literatūrą, 
nes iš jos sužinodavo daug nauja. 

Vis dėlto dėdė Vernonas buvo teisus sakydamas, kad Darsei 
pakaks proto dirbti šį darbą: reikalavimai visiškai atitiko merginos 
išsilavinimą. 


ASMENINIS PADĖJĖJAS 
Nebūtina išmanyti apie kompiuterius. Pageidautina, kad 
kandidatas būtų jaunas, gyvybingas, smalsus, mėgtų ke- 
liauti. Taigi šeimos neturėjimas būtų privalumas. Pradinė 
alga - 100 000 dolerių per metus, taip pat bus padengtos 
visos gydymo išlaidos susirgus. Prašymus paduoti 8.00, ad- 
resu 211, Vakaraų 17 gatvė, la kambarys. 


— Ką turi omenyje sakydamas, kad mergaitė yra teisi norėdama 
pamėginti šį darbą? — vakar vakare paklausė teta Telma. — Ten juk 
aiškiai pasakyta: jokių šeimyninių saitų... Galbūt Darsė daugiau nie- 
ko ir neturi, bet šeimą — tai jau tikrai! 

— O taip! — kvailai šypsodamasis pareiškė dėdė Vernonas. - Ji 
turi šeimą iš savo motinos pusės! 

Teta Telma nebuvo tokia kovotoja kaip Darsės motina, tad tik 
kietai suspaudė lūpas ir, pagriebusi televizoriaus valdymo pultelį, 
perjungė „Discovery“ kanalą, kurį žiūrėjo Darsė, į OVC.Teta Telma 
mintinai mokėjo visas komercinių kanalų vedėjų gyvenimo istorijas. 
Ji sakydavo, kad žiūrėdama tuos komercinius kanalus pasijusdavo 
kaip namuose net tokiame dideliame ir triukšmingame mieste kaip 
Niujorkas. Ji dažnai slapta guosdavosi Darsei, kad niekada neturė- 
jusi palikti Putnamo, kad jai nereikėję tekėti už tokio ambicingo 
žmogaus ir prieš dešimtį metų kraustytis su juo į Indianapolį. Ir kai 
prieš trejus metus Vernono viršininkas paprašė jį važiuoti į Niujorką 
ir imtis vadovauti suvirintojų brigadai, Telma privalėjusi griežtai at- 
sisakyti ir likti kur buvusi. Tačiau ji to nepadarė ir dabar kankinosi 
mieste, kurio nekentė iš visos širdies. 

Dabar, stovėdama eilėje, Darsė stengėsi nesiklausyti piktų 
žodžių, kurie sruvo aplink ją. Ji užsimerkė ir pasistengė susitelkti į 
vienintelę mintį: ji tikrai gaus šį nuostabų darbą. 

Eilėje ir toliau buvo plačiai dalijamasi informacija. Susirinkusios 
rytą jos visos buvo palydėtos į laukiamąjį, iš kurio po vieną būdavo 
kviečiamos į pokalbių kambarį. Į jį vedė sunkios medinės durys. Nė 
viena nežinojo, kas vyko tame kambaryje, nes iš jo išėjusios moterys 
tikriausiai baiminosi prarasti progą gauti tokį gerą darbą ir nė aki- 
mirką nestabteldavo pasidalyti informacija su kitomis. 

Buvo beveik ketvirta valanda popiet, kai Darsės eilė priartėjo 
prie tų paslaptingų durų — priešais ją stovėjo tik viena moteris. Beje, 
prieš kelias valandas visos laukusios moterys jau buvo pastebėjusios, 
kad vyrai nėra pageidaujami... Juos priimdavo ir klausinėdavo kita- 
me kambaryje, kažkur antrame aukšte, bet jie ten ilgai neužtrukda- 
vo — vėl pasirodydavo vos po kelių minučių! 

— Aš tau sakiau, — vėl prabilo priešais Darsę stovėjusioji. — Jie 
ieško moterų lytiniams santykiams. Viskas dėl to paties — dėl sekso! 

— Bet juk tai, ką tu turi, yra šimtą kartų vertingiau už šį darbą 
ir pažadėtus pinigus, argi ne? — nusiaudama batelį ir trindama koją, 
paklausė kita moteris. 

— Aš neturiu tiek, kiek galėčiau nuveikti turėdama tuos pini- 
gus, — atsakė toji. 

— Be to, uždirbti pinigus tokiu būdu yra taip malonu! — kaž- 
kuri garsiai ištarė, ir Darsė akimirką pamanė, kad tarp moterų tuoj 
įsiplieks kova. Tai būtų atsitikę, jei panašūs žodžiai būtų ištarti jos 
gimtajame mieste Putname, Kentukyje. Tačiau Darsė jau žinojo, kad 
šiaurietės moterys dažniau kovoja žodžiais nei kumščiais. „Nebijok 
trenkti joms į nosį, jei prie tavęs kibs“, — kažkada pasakė motina, 
kai Darsė pasipasakojo buvusi įtraukta į kelių juodaodžių merginų 
ginčą. 

— Nagi, kita! — visos išgirdo aštrų moters balsą, ir sunkios medi- 
nės durys prasivėrė išleisdamos jauną moterį, kuri pirmoji buvo už- 
kalbinusi Darsę, kai jos laukė eilėje. Darsė klausiamai į ją pažvelgė, 
tačiau moteris tik patraukė pečiais, lyg norėdama pasakyti, kad ji 
nėra tikra, ar gerai pasirodė per tą pokalbį. 

Atsistojusi Darsė staiga pajuto, kaip susvaigo galva. Ji buvo 
nieko nevalgiusi nuo pat ankstaus ryto, kai paliko dėdės Vernono 
namus. „Norėčiau, kad tu gerai ir skaniai papusryčiautum, — pasakė 
teta Telma ir padavė Darsei didelį gabalą vaisių pyrago su pašildyta 
pepsikola. — Vaisiai tau kur kas naudingesni už javainius, kuriais tave 
mama maitino kas rytą. Ir tau reikia kofeino su cukrumi bei šio to, 
kad sušildytų... Ypač dabar, kai susirengei medžioti tą darbą“, - švel- 
niai pridūrė ji. 

Tačiau dabar, kai Darsė taip greitai atsistojo, skanieji pusryčiai 
pasirodė suvalgyti seniai seniai. Mergina truputėlį pastovėjo steng- 
damasi giliai kvėpuoti, ištiesino pečius ir, iš visų jėgų priešindamasi 
potraukiui kūprintis, įžengė pro duris. 

Vieną kambario pusę sudarė langai. Ir jie buvo tokie nešvarūs, 
kad Darsė sunkiai galėjo matyti, kas vyksta gatvėje. Po langais, ant 
grindų, stovėjo daug purvinų metalinių kėdžių. Nemažai jų atrodė 
sulūžusios... 

Kambario viduryje stovėjo ąžuolinis stalas. Tokį galėjai įsigyti 
bet kurioje panaudotų baldų parduotuvėje. Prie stalo ant vienos 

iš metalinių kėdžių sėdėjo vyriškis. Jo kairėje, kiek tolėliau, Darsė 
išvydo moterį. Ši atrodė maždaug penkiasdešimties metų amžiaus, 
vilkėjo nuostabų švarkelį ir segėjo ilgą medvilninį sijoną. Moters 
kaklą ir rankas puošė auksas bei deimantai. Jos veidas atrodė visiškai 
paprastas, jį vargiai pastebėtum minioje, tačiau akys... Ta moteris 
turėjo nepaprastą, išskirtinį žvilgsnį - Darsė dar niekada nebuvo su 
tokiu susidūrusi. Ir dabar, kai mergina įėjo į kambarį, didžiulės mo- 
ters akys nė nemirktelėjo. 

Vis dėlto, nepaisydama neįprastų moters akių, Darsė ilgai į ją 
nežiūrėjo. Merginos žvilgsnį sukaustė prie stalo sėdintis vyriškis — ža- 
vingesnės būtybės Darsė nebuvo mačiusi... Žinoma, jo gal ir negalėjai 
pavadinti kino žvaigžde, tačiau jis, be jokios abejonės, priklausė tam 
žmonių tipui, kurį Darsė visada labai mėgo. Deja, vyriškis atrodė 
gerokai už ją vyresnis... „Tu negali ištekėti už vyro, tinkančio tau į 
tėvus“, — kažkada pasakė motina, tačiau tie žodžiai niekaip nepaveikė 
Darsės — ją nuolat traukė jau senokai trisdešimtmetį peržengę vyrai. 
„Jei ir toliau taip, vieną gražią dieną nė nepastebėsi, kaip ims patikti 
septyniasdešimtmečiai“, — įspėjamai dar burbtelėjo motina. 

— Prašom sėstis, — tarė vyriškis, ir Darsė pamanė jį turint malo- 
nų sodrų balsą. 

Buvo gana aukštas, na, bent jau toks pasirodytų atsistojęs, nuo- 
stabiais juodais plaukais, vilnijančiais už ausų. „Primena liūto kar- 
čius“, — dar pamanė Darsė, spoksodama į vyriškį tokiomis išplėsto- 
mis akimis, kad šios nuo įtampos pritvinko ašarų. Vargšelė stengėsi 
nė nemirktelėti baimindamasi, jog vyriškis yra jos fantazijų vaisius ir 
išnyks vos krustelėjus. 

Be savo puikių plaukų, jis turėjo tvirtą smakrą su nedidele duo- 
bute per vidurį („visai kaip Hju Granto“, - pamanė Darsė), mažas 
ausis ir gilias mėlynas akis. Nelaimei, jose atrodė nuskendusios visos 
pasaulio kančios. Bet gal jis buvo pernelyg pavargęs uždavinėti tuos 
pačius klausimus daugybei moterų? 

— Gal galėčiau žvilgtelėti į jūsų gyvenimo aprašymą? — tiesda- 
mas ranką, paklausė vyriškis. 

„Gal galėčiau žvilgtelėti? — mintyse nustebo Darsė. - Kodėl ne 
„O kur jūsų gyvenimo aprašymas?“ Bet gal tas „Gal galėčiau“ labiau 
tinka prašant leidimo?“ 

Šypsodamasi ji padavė vyriškiui popierius, ir šis iškart į juos 
įniko, kai tik mergina atsisėdo. Laukdama Darsė pakišo delnus po 
keliais ir ėmė sūpuoti kojas. Tačiau išvydusi, kad moteris vyriškio 
dešinėje ją stebi, iškart liovėsi ir liko ramiai sėdėti. Tos moters akyse 
buvo kažkas bauginamo, žvilgsnis atrodė nervingas. 

— Kokia graži diena! - Darsė nusišypsojo moteriai, tačiau šios 
veidas nė nevirptelėjo, nors akys žvelgė tiesiai į ją. 

— Jums dabar dvidešimt treji metai? — Vyriškio balsas privertė 
merginą atsigręžti. 

— Taip, — atsakė ji. 

— Ir jūs baigusi koledžą? 

Jis varstė Darsę žvilgsniais aukštyn žemyn, tarsi norėdamas pa- 
sakyti, kad ja netiki. Tačiau Darsė jau buvo prie to pripratusi. Nors 
sunkiai suvokė kodėl, žmonės dažniausiai abejodavo, kad ši mergina 
ilgais besiplaiksrančiais plaukais ir dėvinti nuskalbtą kostiumėlį gali 
būti koledžo studentė. 

— Baigiau pono Mano jaunų panelių lavinimo koledžą, — pa- 
sakė Darsė. — Tai labai sena mokykla. 

— Neprisimenu, jog būčiau kada nors apie ją girdėjęs... Kur ji 
yra? 

— Jos kaip ir nėra, — tyliai atsakė mergina. - Mokomasi toje 
mokykloje laiškais, susirašinėjant... 

— Dabar supratau. — Vyriškis pastūmė į šalį jos gyvenimo ap- 
rašymą. — Papasakok mums apie save, Darse. 

— Aš gimiau Putname, Kentukio valstijoje, ir praleidau ten visą 
savo gyvenimą. Iš tikrųjų niekada nebuvau nukakusi daugiau kaip 
penkiasdešimt mylių nuo Putnamo. Ir tik prieš porą savaičių atva- 
žiavau į Niujorką. Apsistojau pas dėdę ir tetą, kuri yra mano mamos 
sesuo, kol susirasiu kokį darbą. 

— O ką tu norėtum veikti, kai... 

Vyriškis greitai užsičiaupė, tačiau mergina iškart suprato, ką jis 
norėjo pasakyti: „O ką tu norėtum veikti, kai užaugsi? Jos mažas 
ūgis klaidindavo žmones, tad nenuostabu, jog Darsę jie dažnai pa- 
laikydavo vaiku. 

— Ir kokią specialybę įgijai? — dar paklausė vyriškis. 

— Kaip ir jokios... — gana linksmai atsakė Darsė. — Studijavau 
visko po truputį. Man patinka mokytis skirtingų dalykų. 

Kadangi nei vyras, nei moteris niekaip į tai nesureagavo, Darsė 
droviai pridūrė: 

— Aš nieko neišmanau apie kompiuterius... 

— Tai ir puiku, - atsiliepė vyriškis. — O dabar pasakyk mums — 
ar turi vaikiną? 

Vargšelės Darsės galvoje suskambo pavojaus varpai. Negi ji kaip 
nors išsidavė? Negi šis gražus vyriškis pastebėjo, kad jis jai patinka? 
O gal jam tikrai ne darbuotojos reikia, tik meilužės, kuri kasdien 
būtų šalia ir visaip linksmintų? 

— Oi, žinoma! — nusišypsojo Darsė. - Aš esu susižadėjusi. Su 
Putnamu. Jis... 

— Putnamu? Tai juk toks pat vardas kaip ir tavo miesto? 

— Aha. Putnamas valdo miestą. —- Mergina stengėsi kalbėti ne- 
rūpestingu tonu ir vos tvardėsi neprajukusi. — Viskas tame mieste 
priklauso Putnamui. Arba jo šeimai. Na, suprantate, noriu pasakyti, 
kad jie visi valdo tą miestą. Gamyklas - irgi. 

— Gamyklas? Ir kiekgi tų gamyklų yra? 

— Vienuolika. O gal dvylika? — Darsė susimąstė. — Vis dėlto 
manau, kad dabar jų turėtų būti penkiolika. Putnamo tėvas stato jas 
milžiniškais tempais. 

— Milžiniškais tempais... — pakartojo vyriškis, staiga nuleisda- 
mas žvilgsnį. Darsei pasirodė, kad taip jis stengėsi sutvardyti šyp- 
seną, nors nebuvo tuo tikra. Tačiau kai jis vėl pažvelgė į ją, veidas 
atrodė oficialus ir šaltas. 

— Jeigu ketini tekėti už tokio turtingo vyro, kam tau reikia susi- 
rasti darbą? — paklausė jis. 

— Ber aš privalau! - Mergina ir pati nustebo, kaip piktai ji tai 
išrėžė. — Suprantate... — pradėjo ramesniu balsu, bet staiga nutilo 
prisiminusi motinos patarimus. Mama visada primindavo dukrai 
neplepėti ko nereikia, nepasakyti mažai pažįstamiems žmonėms per 
daug. „Tegu lieka šiek tiek paslapties“, — patardavo ji. Dabar, sėdė- 
dama priešais tuos du pirmąsyk sutiktus žmones, Darsė kaip niekad 
aiškiai jautė privalanti šį tą nutylėti. Nereikia jiems viską žinoti... Ir 
tikriausiai nepakenks pasitelkti į pagalbą vaizduotę. 

— Putnamas paveldėtoju taps dar negreit, tad mes privalome 
patys manytis pragyvenimui. Štai kodėl atvykau į Niujorką ieškoti 
darbo. Kai susitaupysiu pakankamai, galėsiu grįžti į savo numylėtus 
namus ir ištekėti už vyro, kurį dievinu, — vienu atsikvėpimu išpyški- 
no Darsė. Kalbėdama vis laikė už nugaros sukryžiavusi du pirštus. 

Vyriškis kurį laiką neatitraukė nuo merginos žvilgsnio. Kai dėl 
moters, tai ši, atrodė, prarado ir kalbos, ir regėjimo dovaną. Darsei 
nė kartelio nepavyko pagauti jos žvilgsnio. 

— Jeigu esi įsimylėjusi, tau bus gana sunku keliauti. Be to, jei 
prireiks išvažiuoti ilgesniam laikui, pradėsi ilgėtis savo giminaičių 
Niujorke, — staiga tarė vyriškis. 

— Na jau ne! - kiek per skubiai atkirto Darsė. Bet ji tikrai ne- 
norėjo, kad jis pamanytų ją esant nedėkingą, ypač tetai su dėde po 
viso to gero, kurį jie jai padarė. 

— Jie, — sunkiai pradėjo dėstyti Darsė, — turi savo gyvenimus. 
Ir kad ir kaip aš juos myliu, puikiausiai išgyvens ir be manęs. Mano 
mama - irgi... 

Ką ji dar galėjo pasakyti? Kad mama turi dvylika metų jaunesnį 
sugyventinį ir tikriausiai vargu ar pastebėtų, jei Darsei atsitiktų kas 
bloga? 

— Mama irgi turi savo gyvenimą. Klubai, labdaringa veikla, 
daugybė kitų užsiėmimų. 

Įdomu, ar galima darbą darže prilyginti labdaringai veiklai?.. 

— O kaip tavo širdies draugas? — paklausė vyriškis. 

Darsei prireikė šiek tiek laiko prisiminti, apie kokį širdies drau- 


gą čia kalbama. 

— Oi, tai jūs apie Putnamą... Taigi Putnamas... Na, jis tikrai 
labai užsiėmęs, tiesiog paskendęs darbuose. Ir jis... ach... Jis norėtų, 
kad aš visus metus turėčiau... 

Vargšė Darsė vos nepasakė - „laisvę“. Ir tai tikrai būtų buvę arti 
tiesos. 

— Jis pageidavo, kad aš nors metus pagyvenčiau viena, pati sau, 
kol mes kartu pradėsime savo meilės kelionę per gyvenimą. 

„Visai gražiai aš čia pasakiau“, — dar pamanė mergina, tačiau 
jos mintys tuoj nutrūko, kai pastebėjo vos vos sutrūkčiojant vyriškio 
viršutinę lūpą. Vieną akimirką Darsei pasirodė, kad jis tuoj supyks. 
Vargšelė puikiai suprato, kad jai nereikėjo taip kalbėti ir kad ji tikrai 
„nepracis“ šio interviu. Giliai įkvėpusi, vėl prabilo: 

— Man tikrai reikia šito darbo... Pažadu dirbti tiek, kiek reikės. 

Darsė žinojo, kad jos balsas skamba prašomai, netgi maldauja- 
mai, bet nieko negalėjo pakeisti. 

Vyriškis pasisuko į moterį, tyliai sėdinčią jam už nugaros. 

— Ar jau sužinojai viską, ką norėjai? — paklausė jis, ir moteris 
linktelėjo. Vėl atsisukęs į Darsę, vyriškis paėmė jos gyvenimo aprašy- 
mą ir padėjo ant kitų viršaus. 

— Na ką gi, mis... 

— Monro, - paslaugiai pridūrė Darsė. — Bet jokių ryšių. 

Kai vyriškis dėbtelėjo į ją, dar paaiškino: 

— Su ta kita. 

— Och, - atsiduso jis, - su aktore. 

Jis nė nebandė apsimetinėti, kad jam patiko Darsės pokštas. 
Nusprendė nuomonę pasilaikyti sau. 

— Kaip matote, mes turime labai daug prašymų. Tad jei suma- 
nysime dar kartą su jumis pasikalbėti, būtinai paskambinsime. Jūs 
užrašėte savo telefono numerį? 

— Taip, užrašiau. Bet prašau jūsų neskambinti nuo aštuntos iki 
dešimtos valandos, nes tuo metu mano dėdė Vernonas žiūri žinias 
per televizorių ir... — Darsės balsas užlūžo. Ji lėtai atsistojo ir po 
trumpos pauzės tiesiai pažvelgė į vyriškį. 

— Man tikrai reikia šito darbo, — vėl pakartojo ji. 

— Joms visoms irgi jo reikia, mis Monro, - trumpai linktelėjęs 
durų pusėn, atsakė vyriškis ir nusigręžė į vyresniąją moterį. Dabar 
Darsė galutinai suprato, kad jos paslaugų šiedviem neprireiks... 

Merginai prireikė didžiulių valios pastangų išeiti iš kambario 
tiesiais pečiais ir atremti viltingus laukiamajame sėdėjusių moterų 
žvilgsnius. Kaip ir kitos, kurias matė anksčiau išeinančias iš šio kam- 
bario, Darsė tik truktelėjo pečiais, šitaip atsakydama į jų nebylius 
klausimus. Ji tikrai nenumanė, kaip pasirodė per tą pokalbį. 

Atsidūrusi gatvėje, mergina atsegė savo rankinę ir, išsitraukusi 
piniginę, suskaičiavo visus pinigus. Įdomu, kiek maisto ji galėjo nu- 
sipirkti už septyniasdešimt penkis centus? Kartais daržovių ir vaisių 
pardavėjai pusvelčiui atiduodavo Darsei pajuodusius bananus, kurių 
jau negalėjo parduoti. 

Pakėlusi galvą ir ištiesinusi pečius, Darsė ėmė žingsniuoti gatve. 
O gal vis dėlto ji gaus tą darbą? Kodėl gi ne? Juk ji atitiko visas jų 
sąlygas. Be to, ne taip jau kvailai pasirodė ir per tą pokalbį... Šitaip 
pagalvojusi, mergina ėmė žingsniuoti sparčiau, jos lūpas papuošė 
šypsena. Jau ėmė vaizduotis pokalbį su gražiuoju vyriškiu, kai jis 
paskambins ir pasakys, kad ji priimta. „Štai kaip aš elgsiuosi — malo- 
ningai ir atrodysiu nustebusi, — garsiai pasakė pati sau. - Maloningai 
nustebusi“. Dar plačiau nusišypsojusi Darsė paspartino žingsnį. 
Reikėjo paskubėti namo, kad galėtų kuo greičiau panaudoti savo 
Tvirtąją Įraigą šiai problemai spręsti. 


Adamas davė ženklą prie durų stovėjusiai moteriai, kad dau- 
giau nebeleistų kandidačių vidun. Jis norėjo pratampyti sustingusius 
raumenis ir kiek pasivaikščioti. Eidamas prie lango, vyriškis sunėrė 
rankas už nugaros. 

— Tai mums nė kiek nepadėjo, — pasakė jis greta sėdinčiai mote- 
riai. - Nesuradome nė vienos, kuri bent kiek atitiktų mūsų reikalavi- 
mus. Ką dar galėčiau padaryti, kad mums pagaliau pasisektų? 

— Ta paskutinė mergina mums melavo, — tarė moteris. 

Adamas atsigręžė. 

— Ta paskutinė mergina... Viena iš Kentukio prasčiokų. Vargšė 
būtybė... Kostiumėlis, kuriuo ji vilkėjo, atrodė lyg būtų išskalbtas 
upelyje. Nors jos mylimasis ir be galo turtingas! Tikriausiai ji melavo 
ir apie tą mylimąjį. Ir apie gamyklas, kurias neva valdo jo šeima... 
Tas vyrukas, matyt, yra smulkus niekšelis su peilio paliktu randu ant 
nugaros. 

— Ji viską melavo, - žiūrėdama tiesiai į Adamą, pareiškė moteris. 

Vyriškis ėmė kalbėti, bet jis jau seniai pažinojo Heleną ir suvokė, 
kad ši nekenčia normalaus žmonių bendravimo būdo, o tai reiškė, kad 
ji nemėgo kalbėti. Daugybę kartų ji kartojo Adamui: „Aš tau jau sa- 
kiau“. Ilgainiui jis taip įsikalė šiuos žodžius sau į galvą, kad nuolat pri- 
siminė — vieninteliu trumpu sakiniu Helena pasakydavo jam viską. 

Dabar Helena pakartojo tą sakinį net kelis sykius, ir Adamas 
žinojo, kad tai Z26ai svarbu. Nors ir gerokai pavargęs, jis kone pri- 
bėgo prie stalo, pagriebė nuo krūvos viršaus Darsės gyvenimo apra- 
šymą ir padavė jį moteriai. Žvelgdama į niekur, ši paėmė popierius ir 
pirštais perbėgo per eilutes — ne skaitė, o tiesiog lietė. Po akimirkos 
nusišypsojo. Paskui jos šypsena dar paplatėjo. Pažvelgusi į Adamą, 
moteris tarė: 

— Ji melavo viską. Melavo, apie ką tik galėjo sumeluoti, - pa- 
tenkinta pridūrė. 

— Taigi ji neturi nei draugo, nei tetos su dėde? Jai nereikia dar- 
bo? Pasakyk man, apie k4 ji melavo? 

Helena mostelėjo ranka, tarsi atsisakydama apie tai kalbėti, nes 
visi tie klausimai neatrodė jai svarbūs. 

— Ji nėra tokia, kokia atrodo, ji tikrai nemąsto taip, kaip bandė 
čia apsimesti, ir ji nė iš tolo neatitinka to įspūdžio, kurį tau šiandien 
padarė. 

Adamas pasistengė susitvardyti ir nepradėti prieštarauti. Jam 
nepatiko visos tos įmantrios vadinamųjų aiškiaregių kalbos. Kodėl 
moteris negalėjo aiškiai pasakyti, apie ką galvojo? 

Helena kaip visada skaitė Adamo mintis. Ir kaip visada jos ją 
linksmino. Moteriai labiausiai patiko tai, kad Adamas jos nebijojo. 
Mar daugelis žmonių, susidūrę su aiškiaregiais, baiminasi, kad šie 
perskaitys jų mintis, sužinos jų giliai tūnančias paslaptis. Adamas 
kaip tik stengėsi „iškelti“ savo paslaptis viešumon, tad nė kiek ne- 
bijojo bendrauti su Helena. 

— Taigi, ar tu nori man pasakyti, ką iš tikrųjų apie visa tai ma- 
nai? — paklausė vyriškis, žvelgdamas į sėdinčią Heleną. 

— Ji ir yra tas žmogus, kurio mums reikia. 

— Toji pusbadžiu gyvenanti mergina?! Toji Mansfyld? 

Sumišusi Helena pažvelgė į popierius ant kelių. 

— Darsė T. Monro, - pataisė ji. - Ne Manstyld. 

— Aš pajuokavau, — atsiliepė Adamas, puikiai žinodamas, kad 
nesugeba paaiškinti, ką iš tikrųjų jaučia. Helena galėjo pasakyti, ką 
tam tikromis akimirkomis veikdavo tavo jau miręs senelis, tačiau 
vyriškis abejojo, ar ji mačiusi bent vieną filmą ar televizijos pokalbių 
laidą. 

Paėmęs popierius iš Helenos, Adamas stengėsi atkurti viską 
apie tą liesą merginą, kuri sėdėjo priešais jį vos prieš keletą minučių. 
Kadangi šiandien jis kalbėjosi su daugybe moterų, dabar jos visos 
šmėkščiojo prieš akis, trukdydamos prisiminti. 

Mažytė, smulkutė, su vos juntama skurdo skraiste virš galvos, 
vis dėlto ji buvo gana graži ir priminė mažutį paukštelį. „Dagi- 
lis“, - pamanė Adamas, prisiminęs šviesius Darsės plaukus, minkštai 
gulėjusius ant jos smulkių pečių po pigiu švarkeliu. Ji avėjo batelius, 
nemūvėjo pėdkelnių, ir Adamas prisiminė vieną akimirką pagalvo- 
jęs, kad jos pėdų dydis - kaip vaiko... 

— Tiesą sakant, aš nesu tikras... — žiūrėdamas į Heleną, prabilo 
jis. Tačiau moteris žvelgė kažkur tuo nieko nereiškiančiu žvilgsniu, 
bylojančiu ją giliai pasinėrus į tik jai vienai suprantamus regėjimus. 

— Gerai jau, gerai, — atsiduso Adamas. — Sugrįžk pagaliau. Ką 
gi tu regėjai? 

— Ji tau padės. 


AMŽINAI... 27 


Vyriškis laukė tolesnių paaiškinimų, bet vietoj jų išvydo tik šyp- 
senėlę, žaidžiančią ant moters lūpų. Iš savo patirties jis žinojo, kad 
tai galėjo reikšti ir labai gerą dalyką, pavyzdžiui, laimėjimą loterijoje, 
arba atvirkščiai — kažką bloga, kaip antai įstrigimą sniego pusnyje 
kokioms trims dienoms. Ir viskas priklausė nuo to, kiek laiko tu tai 
ištvertum. Tokie „nuotykiai“ labai patiko Helenai: kas kiek ištvers? 
Tad kam reikalingi visokie televizoriai, kai tavo galvoje tiek daug 
įdomių dalykų! 

— Tai viskas, ką norėjai man pasakyti? — prakošė pro suspaustas 
lūpas Adamas. 

— Taip, viskas, - atsakė Helena ir apdovanojo jį viena iš tų retų 
plačių šypsenų. — Ji tiesiog alkana. Pamaitink ją, ir ji tau padės. 

— Ar turėčiau vadinti ją Fido? — paklausė vyriškis, stengdamasis 
elgtis kuo bjauriau, bet jo balso skambesys tik sukėlė Helenai juoką. 
Ji atsistojo: 

— Privalau grįžti prie darbų. 

Tai reiškė, kad kaip ir kiekvieną naktį ji praleis panirusi į transą, 
stengdamasi įžvelgti savo klientų gyvenimus, numatyti jų ateitį. 

Kadangi po viso to, ką išgirdo, buvo suirzęs, Adamas pajuto 
kylant paniką, kai pastebėjo moterį tikrai susiruošus išeiti. 

— Ar tikrai dėl jos neapsirikai? Ji gali tai padaryti? Ar ji padarys? 

Helena stabtelėjo prie durų. Kai pažvelgė į Adamą, jos veidas 
atrodė rimtas. 

— Ateitis parodys. Tau gali pasisekti, gali ir ne... Aš negaliu pa- 
sakyti, kaip viskas bus, kol tu esi čia su panele Manstyld, ir... 

— Monro, - spragtelėjęs pirštais pataisė Adamas. 

Helena šyptelėjo. 

— Ir nepamiršk vieno dalyko — tau nevalia jos paliesti. 

— Ką tu pasakei? —- Adamas atrodė priblokštas. — Paliesti ją?! Argi 
aš panašus į tokį, kuriam bet kokia moteris būtų gerai?! Paliesti tą 
vargšę mergaitę! Tikriausiai ji augo kokio pusininko trobelėje. Pala, 
kokią mokyklą ji baigusi? Kažkokio Mano ar panašiai? Paliesti ją! 


Nieko sau! Jau geriau aš... 


“ 

Jis nutilo nebaigęs savo tirados, nes Helena jau išėjo iš kamba- 
rio uždarydama paskui save duris. Iki Adamo atsklido tik jos juokas. 
Keista, dar niekada nebuvo girdėjęs Helenos šitaip juokiantis... 

Likęs vienas, Adamas tarė pats sau: „Kaip aš nekenčiu aiškia- 
regių!“ Paskui vėl pažvelgė į Darsės motyvacinį laišką, kurį laikė 
rankose. „Įdomu, ką reiškia raidė T prie jos vardo“, — neramiai pur- 
tydamas galvą pamanė jis. Šiandien, kai į kambarį įžengdavo graži 
ilgakojė būtybė iš Pietų Dakotos ar iš kur kitur, Adamo širdis iškart 
imdavo smarkiau plakti. Jeigu toji būtybė būtų „ta vienintelė“, jis 
praleistų su ja visas dienas ir naktis, valgytų iš vienos lėkštės, dalytųsi 
visais džiaugsmais, norėtų... 

Bet kaskart, kai kuri nors gražuolė palikdavo kambarį ir jis 
viltingai pažvelgdavo į Heleną, toji nutaisydavo pašaipią miną, kuri 
reiškė „puikiai suprantu visas tavo gašlias mintis, branguti“, ir nei- 
giamai purtydavo galvą. Ne, šita gražuolė nėra „ta vienintelė“. 

„Tačiau ta išrinktoji, toji Darsė T. Monro, visiškai nepanaši į „tą 
vienintelę! - pamanė Adamas. — Ji neatrodo tokia stipri, kad galėtų 
man padėti. Gal ir tiesa, kad ji fiziškai visai neblogai sudėta, — Ada- 
mas tuo neabejojo, — bet kaip ji galėtų?..“ 

— Velniop visa tai! - garsiai pridūrė ir, pagriebęs ragelį, surinko 
telefono numerį, nurodytą gyvenimo aprašyme. Kol laukė, pagal- 
vojo: „Aš dar turiu dvi savaites. Gal per tą laiką atsiras kokia nors 
moteris su tinkamais duomenimis?“ 

Ir tada ragelyje išgirdo moters balsą. 


Antras skyrius 


MNROUVO DVARAS KoMveELYJE, Konektikuto valstijoje, 
/, buvo nuostabiausia vieta, kokią Darsė kada nors 
buvo mačiusi savo gyvenime. Pagrindinis namas ir aplinkiniai pa- 
statai kažkada priklausė turtingam žmogui. „Labai primena Džordžo 
Vašingtono Vernono kalną“, — pirmą kartą čia atsidūrusi, pamanė 
Darsė. Didysis namas su didžiule veranda ir daugybe langų buvo 
pastatytas 1727-aisiais. Viduje — ąžuolo grindys, o didelio holo, 
kuriame ji užsiregistravo prie puikaus mažyčio stalelio, kairėje buvo 
nemažas kambarys su minkštais krėslais ir dviem sofomis, pastatyto- 
mis taip, kad būtų kuo maloniau mėgautis nuo akmeninio židinio 
sklindančia šiluma. 

— Čia labai gražu, - pasakė Darsė vaikinui, nešančiam jos ma- 
žutį lagaminą. 

— Jūs esate Kardinolo svečių namuose, — nužvelgdamas ją nuo 
galvos iki kojų, pareiškė vaikinas. — Jūs ir misteris Montgomeris. 

— Och, - atsiduso Darsė. - Ar misteris Montgomeris čia dažnai 
svečiuojasi? 

— Kiek žinau, jis niekada anksčiau čia nesilankė, — atsakė vaiki- 
nas, ir jie abu pro galines duris išėjo iš pagrindinio namo. 

Išvydusi taip nuostabiai sutvarkytą aplinką, žydinčiomis gėlė- 
mis apsodintus takus, kurie vedė prie kelių mažų, tarp medžių pasi- 
slėpusių namelių, Darsė nusišypsojo. 

— Tikra idilė, - pasakė ji. 

— Jūs teisi, — šypsodamasis patvirtino vaikinas. — Ne tiek jau 
daug žmonių žino šį žodį. Jūs domitės istorija? 

— Aš domiuosi daugeliu dalykų, - atsakė Darsė. - Ar misteris 
Montgomeris jau atvyko? 

— Tikrinau prieš valandą, - atsakė vyrukas, pasukdamas takeliu 
kairėn. — Visi svečių nameliai pavadinti įvairių paukščių vardais, 
tačiau jūsų... Oi, prašau, tegu tai lieka tik tarp mūsų... Jūsiškis vadi- 
namas ledaine. Ach, neturėjau jums to sakyti, bet... — jis ėmė tyliau 
kalbėti, - pažvelkite čia, po lova. Matote tas dureles, vedančias į rūsį? 
Anksčiau jie čia laikydavo ledą... 

— O ten yra kokia nors srovė ar šaltinis? Na, kad tas ledas nuolat 
būtų šaldomas? 

— Anksčiau tikrai buvo, bet dabar... nemanau, — atsakė vaiki- 
nas. — Prašom štai čia. 

Ir atidaręs duris įžengė į namelį. 

Tai buvo maža pagrindinio namo kopija su dviem miegamai- 
siais, dviem vonios kambariais, mažyte puikiai įrengta virtuve ir 
labai gražiu bei jaukiu gyvenamuoju kambariu. Namelis apstatytas 
senais ir naujais baldais, visi jie — puikiai išsilaikę, viskas rafinuotai 
dekoruota. 

— Čia tikrai labai gražu, — švelniai tarė Darsė. — Jums turbūt 
patinka čia dirbti? 

— Man neblogai moka, - atsakė vaikinas. - Į kurį kambarį nešti 
lagaminą? 

— Ach, tiesą pasakius, aš nežinau. Gal į tą, kuris tuščias? — su- 
abejojo Darsė ir pastebėjo jaunojo vyriškio šypseną prieš pat šiam 
pasukant į kambarį kairėje. Darsė atsiduso. Ji puikiai išmanė mažų 
miestelių gyventojų psichologiją. Tokiame miestelyje kaip Komvelis 
tuoj visi netruks sužinoti, kad ji ir jos naujasis viršininkas čia at- 

vyko tikrai ne į meilės pasimatymą. Ką jau kalbėti apie seksualinius 
nuotykius... „Nieko gera“, - pamanė Darsė. Vargšelei taip norėjosi, 
kad žmonės manytų, jog vyrai ja domisi ne tik dėl to, kad yra pro- 
tinga... 

Vaikinas pastatė Darsės lagaminą ant nedidelio suolelio prie 
lovos kojūgalio, tada atsigręžė į ją tarsi kažko laukdamas, ir Darsė aki- 
mirką įsivaizdavo, kad jis lūkuriuoja arbatpinigių. Mergina lėtai at- 
segė rankinę, ištraukė penkiasdešimties centų monetą ir padavė jam. 

Kurį laiką vaikinas nustebęs žvelgė į pinigą saujoje. Paskui šyp- 
sodamasis sužiuro į Darsę. 

— Nuoširdžiai jums dėkoju, — pasakė taip, lyg šis jos poelgis 
būtų jį pralinksminęs. 

Likusi viena svečių namelyje, Darsė atsisėdo ant lovos. „Kas 
toliau?“ — pagalvojo. Kadangi per kelias pastarąsias savaites merginos 
gyvenime nutiko daug keistų dalykų, ji tikrai nenutuokė, ko dar 
galėtų tikėtis. 

Būtent teta Telma patvirtino dukterėčiai, kad ši gavo darbą, nes 
ji pirma atsiliepė skambinusiajam telefonu. 

— Ką jis dar sakė? — nekantravo Darsė. — Ar užsiminė, kada 
reikės pradėti? Ir kur? 

Teta Telma nežinojo visų tų dalykų. Svarbiausia, kad ji galėjo 
didžiuodamasi pranešti šią naujieną savo vyrui: „Ar aš tau nesakiau?“ 

Bet kai dėdė Vernonas grįžo namo ir viską sužinojo, jam te- 
rūpėjo viena — kiek pinigų nuplėšti iš Darsės už laiką, praleistą jų 
namuose. 

Pati Darsė negirdėjo nė žodelio, nors tą vakarą tik apie ją ir 
buvo kalbama. Merginos širdį užplūdo didžiulis pasitenkinimas, kad 
viskas įvyko taip, kaip ji ir troško. 

"Tačiau per kitas dvi savaites vienintelis dalykas, išgirstas iš 
vyriškio, kurį matė taip trumpai, buvo prašymas atsiųsti socialinio 
draudimo bei kitus reikiamus dokumentus, kad galėtų sumokėti 
jai avansą. Kadangi dvi savaitės netruko prabėgti, o Darsei daugiau 
niekas taip ir nepaskambino, dėdė Vernonas ėmė burbėti, kad jis 

jau seniai nutuokė, jog tas darbas — paprasčiausias jaukas tokioms 
merginoms kaip Darsė. 

— Ir ką visa tai reiškia? — pyktelėjo teta Telma. Nuo tada, kai jos 
sesers dukra gavo tą labai gerai apmokamą paslaptingą darbą, ji pa- 
juto savo vertę gyvenime ir dabar jautėsi kur kas stipresnė, ypač kai 
įsiplieksdavo ginčas su vyru. 

— Ką turėjai omenyje sakydamas „tokioms merginoms kaip 
Darsė“, Vernonai? — pakartojo Telma ir kietai suspaudė lūpas. 

— Ir motina, ir dukra — vienodos, — atrėžė Vernonas, kai tik 
Darsė išėjo iš kambario. 

Pagaliau paštininkas atnešė laišką su čekiu viduje. Kai išvydo 
sumą, kurios gyvenime nebuvo mačiusi, Darsei kone atėmė žadą. 

Ir būtent tuo metu dėdė Vernonas „atrado“, kad tarp Džerle- 
nos Monro ir Darsės tikrai yra šis tas bendra... Tačiau tai buvo ne 
ta savybė, kurią, jo nuomone, duktė paveldėjo iš motinos. Vos tik 
išvydęs čekį, dėdė Vernonas atskubėjo pas Darsę su planu: ji turinti 
padėti gautus pinigus į jo banko sąskaitą. „Taip iš tikrųjų bus geriau 
ir saugiau“, — meilikaujamu balsu įtikinėjo jis. 

- Štai ką aš tau pasakysiu, dėde Vernonai, - šypsodamasi atsilie- 
pė Darsė. - Kodėl man neatidarius banko sąskaitos ir tau nepadėjus 
ten savo pinigų? 

Po tokių jos žodžių buvo daug pykčio, burbėjimo, taškymosi 
seilėmis, Darsė turėjo viską išklausyti, bet ji jau buvo prie to pripra- 
tusi, tad nekreipė per daug dėmesio. Jeigu jai nebūtų reikėję tų pini- 
gų, jeigu nebūtų jautusi būtinybės pagaliau susitvarkyti gyvenimą ir 
būti nepriklausoma nuo kitų, tikrai būtų pasidalijusi viskuo su dėde 
Vernonu. Tačiau dabar negalėjo atiduoti nė grašio. 

— Juk žinai, kiek Darsė turi skolų, — pastebėjo teta Telma, tačiau 
ir ji nebuvo patenkinta, kad jos vienintelė dukterėčia ketino visus 
pinigus pasilaikyti sau. Beje, Darsė puikiai žinojo, jog -nė vienas iš 
jos giminaičių netikėjo ją turint didelių skolų. 

Galiausiai mergina tarė, kad jai reikia truputį pamąstyti apie 
dėdės Vernono prašymą ir ji atsakysianti rytoj. Savo artimiausiems 

giminaičiams ji vis dėlto nutylėjo, kad šalia čekio buvo ir laiškas nuo 
vyriškio, Adamo Montgomerio. Darsė suvokė, jog tai tas pats vyras, 
kurį ji matė per aną pokalbį ir kuris dabar tikriausiai buvo jos naujasis 
viršininkas. Laiške jis nurodė dieną ir laiką, kada merginos paimti 
atvažiuos automobilis ir vairuotojas nuveš ją į Grouvo dvarą Komve- 
lyje, Konektikuto valstijoje. Taip pat nurodė telefono numerį, tačiau 
Darsei pabandžius paskambinti atsiliepė atsakiklis. Ji paliko žinutę su 
prašymu, kad vairuotojas paimtų ją ne iš dėdės Vernono namų, bet už 
šešiolikos kvartalų, truputį gražesnėje Niujorko gatvėje. 

Atėjus dienai, kai Darsė turėjo pradėti naują darbą, ji susipaka- 
vo daiktus į mažą seną lagaminą ir nusitempė už šešiolikos kvartalų, 
kur jos paimti turėjo atvažiuoti automobilis. Nors šis žadėjo atvykti 
antrą valandą popiet, Darsė taip bijojo jį pražiopsoti, kad pralaukė 
sutartoje vietoje visą rytą ir ankstyvą popietę, trumpai pasitraukda- 
ma tik nusipirkti tuno salotų ir sumuštinio su mėsa. Juodas linkol- 
nas minkštomis odinėmis sėdynėmis privažiavo lygiai antrą. 

Visą kelią į Konektikutą Darsė sėdėjo ant paties galinės sėdynės 
kraštelio ir vis klausinėjo vairuotoją. Tad kol jie atvyko į labiausiai 
nutolusią šiaurinio Konektikuto sritį, kurioje įsikūręs Komvelis, 
mergina apie jį žinojo viską, tiesą pasakius, netgi daugiau nei jo dvi 
buvusios žmonos kartu paėmus. 

Taigi dabar Darsė buvo čia, tačiau Adamo Montgomerio nie- 
kur nesimatė. Ji jautėsi per daug energinga ir susijaudinusi, kad liktų 
čia, svečių namelyje, ir kraustytų savo lagaminą. Beje, iškrautų jį per 
penkias minutes. Bet Darsė labai norėjo kuo daugiau sužinoti apie 
šią vietą, ir pirmas dalykas, kurį ketino gerai ištyrinėti, buvo antras 
miegamasis. 

Jo kambarys buvo gerokai didesnis už jos, su dviem karališko dy- 
džio lovomis. Darsė perbėgo pirštų galiukais per lovatiesę spėliodama, 
kurioje lovoje jis miega. Tada nuėjo prie spintos. Toji buvo kimšte pri- 
kimšta drabužių. Dabar Naujojoje Anglijoje karaliavo ruduo, ir Ada- 
mo Montgomerio garderobas buvo tobulai pritaikytas prie čia vyra- 
vusio oro bei vietos sąlygų. Palietusi vienus iš daugybės čia kabėjusių 

velvetinių marškinių, Darsė pastebėjo, kad jie - be gaminio etikečių. 
Ant visų drabužių puikavosi tik Montgomerio inicialai. Vadinasi, visa 
tai buvo pasiūta specialiai jam, pagal užsakymą. Be velvetinių, Darsė 
matė Aanelinių, medvilninių ir vilnonių marškinių, visi jie buvo labai 
minkšti ir neįtikėtinai švelnūs, taip ir traukė paliesti. Spintos apačioje 
stovėjo šešios poros batų — visi su mediniais kurpaliais viduje. 

„Tik pamanyk, — garsiai tarė sau Darsė, — šešios poros batų!“ 
Paskui pašniukštinėjo po komodos stalčius, pasuko į vonios kam- 
barį, viską nuodugniai apžiūrinėdama. Atidarė ir apuostė kiekvieną 
buteliuką, palietė kiekvieną niekutį. Išeidama iš kambario Darsė 
žinojo, kad prireikus pažins Adamą Montgomerį iš kvapo. 

Tačiau kur jis vis dėlto užtruko? Šešrą valandą vakaro Darsė pa- 
galiau išdrįso palikti svečių namelį. Nuėjusi į pagrindinį namą, įkišo 
galvą į visus kambarius, kurie tik nebuvo užrakinti. Pasisveikino su 
virtuvės darbuotojais ir pasiteiravo jų visų vardų. Prisistatė namų 
prižiūrėtojams, ir šie leido jai patyrinėti pusrūsį. Aštuntą valandą 
vakaro Darsė susiruošė grįžti į svečių namelį. Eidama vis stengėsi 
geriau susisiausti savo švarkeliu, nes buvo gana vėsu. Grįžusi Adamo 
Montgomerio nerado, tad vėl išėjo laukan. Mergina labai norėjo pa- 
imti iš jo spintos šiltus flanelinius marškinius, tačiau pagalvojo, kad 
šitaip pasielgusi peržengtų ribas, tad tik dar smarkiau įsisupo į savo 
plonutį švarkelį ir paspartino žingsnį. 

Po kiek laiko trumpai stabtelėjusi, Darsė užsimerkė ir pamėgi- 
no sutelkti mintis į vyro, kurį neseniai sutiko, atvaizdą. Kurgi jis? 
Išgirdusi kažką vaikščiojant — ne takeliu, bet per nukritusius sausus 
lapus — Darsė stabtelėjo ir greitai iškvėpė orą. Surado jį! Pamiršusi 
visas mintis, ėmė vytis. 


Neatrodė, kad Adamas Montgomeris būtų išėjęs pasivaikščioti. 
Kažkaip keistai jis žingsniavo nuo vienos pievelės prie kitos, ir praėjo 
beveik valanda, kol iš paskos sekusi Darsė pagaliau išdrįso jį užkal- 
binti: 

— Ko jūs čia ieškote? 

Adamas kone pašoko iš netikėtumo, nes merginos balsas nu- 
skambėjo labai arti, tačiau pažinęs Darsę iškart susitvardė. Ji stovėjo 
apšviesta gatvės žibinto, su tuo pačiu kostiumėliu, kuriuo vilkėjo tą 
dieną, kai pirmąkart ją išvydo, ir atrodė tokia pažeidžiama, kad te- 
reikia pūstelėti, ir ji nuskris. 

— Kodėl tu ne viešbutyje? — paklausė Adamas. 

— Norėjau surasti jus ir pasiteirauti, ką man reikės daryti, - šyp- 
sodamasi atsakė Darsė. 

Naujasis viršininkas vilkėjo vilnonį nertinį, puikiai prigludusį 
madingą odinį švarką ir mūvėjo išblukusius džinsus. 

— Ketinau apie tą darbą pasikalbėti vėliau, kai tave sutiksiu, — 
pasakė jis susierzinęs. 

— Tad ką jūs čia taip vėlai veikiate? 

Adamas jau ketino atkirsti, kad tai ne jos reikalas, bet laiku 
susizgribo. Kadangi jis ketina su šia mergina praleisti kažkiek laiko, 
negali jos šitaip skaudinti. Geriau jau nesipykti ir pasistengti rasti 
bendrą kalbą. Tad išspaudęs šypseną atsakė: 

— Viską tau pasakysiu, kai ateis laikas. 

— Jeigu mieste ieškojote sekso partnerės, tai aš būčiau visai nie- 
ko prieš, - koketiškai žvilgčiodama pareiškė Darsė. 

Akimirką Adamas nebuvo tikras, ar gerai išgirdo, tad tik pa- 
Žvairavo į ją. 

Tačiau kai pažvelgė į drebančią Darsę, nuolat besistengiančią ap- 
glėbti save rankomis, kad nors truputėlį pasijustų šilčiau, mintys apie 
intymumą staiga pasirodė labai juokingos. Adamas sunkiai suturėjo 
juoką, visas susierzinimas kažkur dingo. „Nors ji ir turi trūkumų, — 
pamanė vyriškis, - juos puikiai atperka geras humoro jausmas“. 

— Nagi, eime, — žvaliai nusiteikęs pasakė jis. — Pasiieškosime 
kokios nors vakarienės. Juk reikia kažkaip tave sušildyti. 

Netrukus jie įžengė į šviesią kavinukę, ir Adamas palydėjo Dar- 
sę iki suolo. Padavėja — aukšta liekna moteris mėlyna uniforma su 
balta prijuoste — pasiteiravo, ko jie pageidautų. 

— Kavos? — paklausė Darsę Adamas, ir ji linktelėjo. 

— Ar ką nors valgysite? —- Padavėja aiškiai nuobodžiavo. 

— Ne, - atsakė Adamas ir pažvelgė į priešais sėdėjusią Darsę. - O 
gal atneškite mums du gabalėlius obuolių pyrago, jei tik dar turite. 

— Čia — Naujoji Anglija, dabar — pats spalio vidurys, ir jūs 
klausiate, ar mes turime obuolių pyrago, - atšovė padavėja ir tyliai 
kikendama nuėjo. 

Adamas atsisuko į Darsę: 

— Ačiū. Jau seniai taip skaniai nesijuokiau. 

Padavėja pastatė priešais juos du žalius puodelius ir pripylė ka- 
vos. Adamas iškart jos siurbtelėjo, o Darsė į savąją įsidėjo tris šaukš- 
telius cukraus ir susipylė keturis indelius grietinėlės. Tada, laikydama 
puodelį delnais, kad šie greičiau sušiltų, ėmė siurbčioti. 

— Džiaugiuosi galėdama padėti, — pagaliau atsakė žvelgdama į 
Adamą savo didelėmis akimis. — Tad ko jūs šiąnakt ieškojote? 

Kai padavėja pastatė priešais juos dvi dideles lėkštes su pyrago 
gabalais, Darsė iškart įniko į savąjį, bet vis tiek nenuleido klausiamo 
žvilgsnio nuo Adamo. 

— O kaip tu mane suradai? — klausimu į klausimą atsakė jis. 

— Aš pasitelkiau pagalbon Tvirtąją Įtaigą. 

— Štai kaip. - Ant Adamo lūpų vėl ėmė žaisti šypsena. — Įdomu, 
kas tai? 

— Jeigu labai ilgai ir nuoširdžiai apie ką nors galvoji arba labai la- 
bai ko nors trokšti, tai būtinai išsipildys. Aš tiesiog ilgai apie jus galvo- 
jau, prašiau, kad jūs ateitumėte, ir jūs pasirodėte, — paaiškino Darsė. 

— Dabar suprantu. - Adamo šypsena dar paplatėjo. 

— Tad ko jūs ieškojote? 

— Negaliu tau dabar pasakyti, - stengdamasis tėviškai šypsotis, 
atsakė jis. - Nėra nė menkiausios priežasties sakyti tai dabar, — pa- 
kartojo. 

— Ar jūs valgysite savo pyragą? — paklausė Darsė. 

Vis dar šypsodamasis, Adamas pastūmė savo net nepaliestą 
lėkštę merginai. 

— Jūs norite, kad jums dirbčiau, tačiau nenorite, kad žinočiau, 

ką ketinate daryti. Bet kuriuo atveju — ne dabar. Tad kas turi atsi- 
tikti, kad aš visa tai sužinočiau? Žemės drebėjimas? Uraganas? Kinija 
turi nusipirkti „Microsoft“ kompaniją? 

Adamas sukikeno. 

— Labai juokinga. Nieko neturi atsitikti. Tiesiog privalau kai ką 
surasti, o tada jau galėsiu pasakyti ir tau. 

— Ach, supratau... - nutęsė Darsė. 

— Ir ką tu supratai? — jausdamas didesnį susierzinimą negu no- 
rėjo, paklausė Adamas. Ir kodėl ši mergina tokia užsispyrusi? 

— Herojaus mitas. Jūs pirmas surasite lobį, tada triumfuodamas 
imsite muštis rankomis į krūtinę, o herojė leipės prie jūsų kojų. 

— Musštis į krūtinę... - Akimirką Adamas įstengė tik dėbsoti į 
Darsę. Paprastai moterys su juo taip nekalbėdavo. Jos paprastai... Na 
gerai, moterys niekada nekeldavo jam problemų! Stengdamasis atsi- 
palaiduoti, vyriškis nusišypsojo Darsei. 

— Gerai, aš pasiduodu. Manau, anksčiau ar vėliau vis tiek apie 
tai sužinosi. 

Atsistojęs Adamas įdėmiai apsižvalgė, norėdamas užsitikrinti, 
kad arti jų staliuko nieko nėra. Kai įsitikino, kad niekas jo girdės, 
grįžo į savo vietą, pasilenkė prie Darsės ir tyliai pasakė: 

— Šiame miestelyje būna raganų sąlėkiai, ir aš mėginu sužinoti, 
kur jie vyksta. 

Darsė ramiai siurbčiojo savo kavą toliau. Jos reakcija, tiksliau — 
šios nebuvimas ėmė erzinti Adamą. Atrodė, kad merginai ši žinia 
nepadarė didelio įspūdžio. 

— Ar jūs klausinėjote žmonių? Gal jie žino, kur tai vyksta? 

— Argi negirdėjai, ką pasakiau? Tai raganų sąlėkiai. Blogis. Labai 
pavojingi dalykai. O tie sąskrydžiai tikrai nevyksta viešai. 

— Bet juk Komvelis - toks mažas miestelis, - šakute gramdyda- 
ma lėkštę, tarė Darsė. Ji sutaršė abu pyrago gabalus. 

— Kaip miestelio dydis gali būti susijęs su šiais įvykiais? — nusi- 
stebėjo Adamas. 

— Aš tiesiog iš savo patirties žinau, kad mažame miestelyje nie- 
kas nemoka laikyti liežuvio už dantų. Visi žino apie viską. Jeigu no- 

rėčiau sužinoti, ką, pavyzdžiui, mano mama nutarė padaryti, įsidė- 
mėkite, man nereiktų ilgai galvoti. Aš paprasčiausiai paskambinčiau 
bet kuriam vyresniam negu septynerių metų Putnamo gyventojui ir 
sužinočiau viską. 

— Būčiau labai dėkingas, jei man primintum, jog turiu iš tolo 
aplenkti tokį miestelį kaip taviškis. Be to, aš labai abejoju, ar tavaja- 
me Putname apskritai gali vykti tokių dalykų kaip raganų... 

— Na, ten irgi buvo... 

Darsei nespėjus užbaigti sakinio, padavėja padėjo kasos čekį ant 
stalo ir, pastebėjusi dvi švariai išgramdytas lėkštes, paklausė: 

— Gal dar ko nors pageidautumėte? Dar turime gabalėlį vyšnių 
pyrago... 

Darsės akys iškart prašviesėjo: 

— Ach, tai būtų... 

— Deja, mums reikėtų paskubėti, - paduodamas padavėjai pini- 
gus, pasakė Adamas. 

— Atleiskite, ar šioje vietovėje būna kokių nors raganų sąlė- 
kių? — stengdamasi nepastebėti priblokšto Adamo veido išraiškos, 
pasiteiravo Darsė. 

— Taip, būna, tiesą pasakius, gana nemažas vyksta ir Grouve, — 
nė nemirktelėjusi atsakė padavėja. 

— Norite pasakyti, kad toje vietoje, kur mes apsistoję?.. 

— Aha. Jūs juk apsistoję Kardinolo namuose, ar ne? Tada tiesiog 
išeikite pro galines duris, pasukite į kairę ir keliaukite takeliu iki se- 
nojo vergų kvartalo. Tikrai nesunkiai rasite. 

— Man sunku suvokti... - prabilo Adamas. 

— Ar ten tikrai raganų sąlėkis? — pertraukė jį Darsė. 

— Atleiskite jai, ji nežino ką kalba... 

Padavėja tarsi neišgirdo Adamo žodžių. 

— Tai iš tikrųjų šlykštu. Šiose apylinkėse per ketverius metus 
dingo keturi žmonės. Visi jie, žinoma, buvo nevietiniai. Ir mes visi 
manome, kad tuneliuose tos raganos rengia kažkokias kraujo orgijas. 
Šerifas iš viso to tik juokiasi, tačiau visi žino priežastį kodėl: jo bjau- 
rioji pusseserė, kuri gyvena kartu, irgi kažkaip susijusi su tais baisiais 

dalykais. Taigi jums abiem reikėtų būti atsargesniems ir labiau pasi- 
saugoti, nes netoli metų galas ir raganoms tikriausiai labai norėtųsi 
padidinti aukų skaičių iki penkių. Tad labos nakties ir labai tikiuosi 
jus vėl čia pamatyti. Cha cha cha, - nusijuokė moteris. - Na, aš čia 
pajuokavau. - Ir, paėmusi pinigus, pasišalino. 

Vėl atsisukusi į Adamą, Darsė pastebėjo, kad visą tą laiką, kol ji 
kalbėjosi su padavėja, šis sėdėjo atsišliejęs į suolo atramą ir iš nuosta- 
bos net prasižiojęs žvelgė į ją. Tačiau dabar jis pasistengė susitvardyti. 

— Ar jau galime keliauti? - paklausė Adamas. Iš balso tono Dar- 
sė suprato, kad jis pyksta. 

Kai jie išėjo laukan, Adamas ėmė žingsniuoti taip sparčiai, jog 
mergina, norėdama nuo jo neatsilikti, turėjo kone bėgti. 

— Ar savo pykčiu ketinate mane sudeginti? — uždususi paklausė 
Darsė. 

— Labai to pageidaučiau! — garsiai atsiduso vyriškis. — Aš ne- 
norėjau, kad kas nors sužinotų, kodėl mes čia, bet tu... Tu... — Ir 
bejėgiškai skėstelėjo rankomis, nes nesugebėjo rasti tinkamų žodžių 
apsakyti, ką vos prieš keletą minučių iškrėtė Darsė. 

— Vis tiek visi būtų viską sužinoję, - skuosdama iš paskos, neat- 
lyžo Darsė. - Juk ta moteris žinojo, kad mes apsistoję Grouve! Ji net 
žinojo svečių namų pavadinimą. 

— Tu akivaizdžiai nesuvoki, kaip visa tai rimta. 

— Jūs norėjote sužinoti, kur vyksta raganų sąlėkis, ir aš jums pa- 
dėjau. Ką dar gali padaryti asmeninis padėjėjas, jei ne padėti, kai iš 
tikrųjų reikia pagalbos?Bet tiesa yra ta, kad aš nė nenutuokiu, ko iš 
manęs reikalaujama. Ir tada natūraliai kyla klausimas: kam jūs mane 
pasamdėte? Išskyrus tai, kad atsiliepėte į mano maldas... Ach, dėko- 
ju, - mergina nusišypsojo, kai Adamas atidarė svečių namelio duris 
ir įleido ją pirmą. 

Viduje Darsė atsigręžė į vyriškį, jos veide sustingo laukimas. 

— Tikrai nežinau, į kuriuos klausimus turėčiau atsakyti pirmiau- 
sia, — pareiškė Adamas. 

— Gal norėtumėte dabar, tuojau pat, apžiūrėti raganų sąlėkio 
vietą? — paklausė Darsė, o jos balse aiškiai girdėjosi nekantravimas. 

— Ne ne ne! Galbūt aš niekada nenorėsiu, kad +4 eitum su ma- 
nimi. Galbūt... - Adamas nutilo ir nusigręžė nuo Darsės. 

— Kas galbūt? -— švelniai paklausė ji. 

— Nieko, — atsakė apsimestinai žiovaudamas. — Jau gana vėlu, 
o aš jaučiuosi pavargęs. Be to, rytoj turiu... - Adamas vėl nutilo ir 
atsigręžė į merginą. 

Ši tylutėliai laukė, nes tikėjosi išgirsti viską, ką Darsė jautė jį 
giliai slepiant. Tačiau vyriškis neketino atskleisti jai visų paslapčių 
anksčiau, nei manė tai esant reikalinga. 

— Ką gi, - lėtai ištarė Adamas ir tada prisiminė, kaip Darsė jį 
šįvakar prajuokino. — Labanakt, mis Mansfyld. 

Kadangi Darsė nė nešyptelėjo, jis pamanė, kad ji nesuprato. 

— Monro? Manstfyld? - dar kartą pasakė. - Ar supratai? Merlina. 
Džeinė. 

— Supratau tai iškart, kai tik išgirdau. Tada man buvo ketveri, — 
rimtai atsakė Darsė. — Geriau pasakykite, ką jūs iš tikrųjų slepiate? 

Adamas tik sunkiai atsiduso — ir dėl to, kad pokštas nepavyko, 
ir dėl to, kad Darsė pasirodė esanti velniškai nuovoki. 

— Pakalbėsime apie tai rytoj. Tik ne šiandien, gerai? Dabar, ma- 
nau, mums tikrai reikia eiti į lovas. Labos nakties, mis Monro. 

— Labos nakties, misteri Montgomeri, - garsiai atsiliepė Darsė, 
nes vyriškis kaip tik tą akimirką nusisuko. 

Staiga Adamas akimirksniu atsigręžė į merginą, ir šiai pasirodė, 
kad jis tuoj prabils... Tačiau nesugalvojęs, ką daugiau pasakyti, jis vėl 
nusigręžė, įėjo į savo kambarį ir uždarė duris. 

Darsė irgi užsidarė savo kambaryje ir po dešimties minučių jau 
saldžiai miegojo. Ją pažadino atidaromų ir uždaromų durų garsas. 
Pasižiūrėjo į šalia lovos stovintį laikrodį — trečia valanda nakties. Negi 
misteris Montgomeris visą tą laiką nemiegojo? 

Atsigulusi ant nugaros ir užsimerkusi, ji pasitelkė Tvirtąją Įrai- 
gą, siekdama padėti Adamui užmigti. Po kurio laiko pastebėjo, kad 
šviesa, sklidusi į kambarį pro durų apačią, užgeso ir svečių namelį 
apgaubė tyla. Lengvai šypsodamasi mergina vėl pasinėrė į gilų miegą. 


Trečias skyrius 


—, R KĄ MES ŠIANDIEN VEIKSIME? — kitą rytą linksmai pa- 

ae ausė Darsė. 

Pastebėjęs, kad mergina apsirengusi tais pačiais drabužiais, ku- 
riuos vilkėjo vakar ir pokalbio dieną, Adamas suraukė antakius. 

— Ar tu miegojai? Tik nesakyk man, kad ir tave kankina ne- 
miga... 

— Tikriausiai galėčiau miegoti net adatų prismaigstytoje lovo- 
je, - šypsodamasi atsakė Darsė. - Manau, lauke šiandien labai gražu. 
Oras tiesiog puikus! 

Už lango vėrėsi Naujosios Anglijos peizažas. Palei keliukus augę 
medžiai buvo pasipuošę raudonu ir oranžiniu lapų aksomu. 

Tačiau Adamas niekada nekreipė daug dėmesio į aplinką. 

— Kodėl vilki tokį ploną kostiumėlį? — paklausė jis. - Šiuo metų 
laiku labiau tiktų koks šiltesnis švarkelis ar bent jau megztinis. 

— Aš neturiu tokių drabužių, —- neprarasdama geros nuotaikos 
ir vis dar šypsodamasi atsakė Darsė. — Ir nesirūpinkit manimi, 
aš nebijau šalčio. Mano mama sako, jog esu per judri, kad su- 
šalčiau. 

Adamas jau žiojosi kažką sakyti, bet taip ir nutilo neprataręs nė 


42 Jude Deveraux 


žodžio. Jis pats mūvėjo velvetines kelnes, vilkėjo medvilninius marš- 
kinius ir šiltą megztinį. 

— Eime, — pasakė sukąsdamas dantis, kad neišsprūstų kokia 
kandi pastaba apie Darsės motiną. - Tikriausiai tu alkana? Tad pir- 
miau papusryčiaukim, o paskui kibsim į darbą. 

— Visada pasiruošusi, — atsakė Darsė eidama pro duris, kurias 
Adamas jai atidarė. — Be to, aš visada jaučiuosi alkana. Beje, jūs ne- 
pasakėte, ką mes šiandien veiksime? 

Adamas neatsiliepė, nes dar nebuvo sugalvojęs kokios nors už- 
duoties Darsei užimti, kol jis pats padarys tai, ką buvo sumanęs. Bet 
pirmiausia reikėjo merginai surasti ką nors šilčiau apsirengti, nes ne- 
gailestingas rudens vėjas taip ir taikėsi palįsti jai po drabužiais. 

Per pusryčius šviesiame jaukiame Grouvo valgomajame Darsė 
sukirto dvigubai daugiau nei Adamas. Bet labiausiai jį nustebino 
Darsės draugiškumas — ir su viešbučio svečiais, ir su aptarnaujančiu 
personalu. „Ačiū, Alison“, — pasakė ji merginai, atnešusiai kavą. — 
„Dėkoju, Rėjau“, — nusišypsojo vaikinui, padėjusiam priešais juos 
dvi lėkštes. — „Kaip šiandien jaučiatės, misteri Dobsai? Ar dar skauda 
nugarą?“ — pasiteiravo prie kito stalelio sėdėjusio vyriškio. 

— Ar tu jiems visiems papasakojai, kodėl mes čia ir ką veikia- 
me? — siekdamas dar vieno gabalėlio duonos iš krepšelio tarp jų, ty- 
liai paklausė Adamas. Tačiau Darsė jau buvo suvalgiusi visą duoną, 
be to, visą omletą, iškeptą iš keturių kiaušinių, ir tris dešreles. 

— Ne, nes neturėjau laiko. Pati tik vakar vėlai vakare sužinojau. 

Mergina šypsojosi, tačiau Adamas nebuvo tikras, ar ji juokauja, 
ar kalba rimtai, ir tai kėlė nerimą. Kaip priversti ją suprasti, kad visi 
tie dalykai yra be galo rimti? 

— Ar jau pasirengusi eiti? —- paklausė jis ir pirmas patraukė durų 
link. Tačiau pusiaukelėje teko sustoti ir palaukti, nes Darsei teko 
pasikalbėti su vyriškiu, stovinčiu prie informacijos stalelio. Tai buvo 
labai senas vyras, ruda ir tarsi permatoma oda kaip svogūno, tačiau 
Darsė taip žaviai jam šypsojosi, lyg priešais būtų stovėjęs svajonių 
vaikinas. 

— Taigi pasakyk man, Darse T. Monro, ką reiškia toji raidė 
T? — paklausė senasis vyras. 

— Tai labai senas vardas, — atsakė ji, — man jį davė vienos ne- 
byliojo kino žvaigždės garbei, bet aš esu tikra, kad nieko apie ją ne- 
girdėjote. Tai Teda Bara. 

Vyras sausai sukikeno. 

— Mano laikais toji moteris buvo seksualiausia ekrano būty- 
bė! — sušuko jis. 

Darsė pasilenkė per stalą. 

— Ach jūs, senas išdykėli, - švelniu balsu sumurkė ji, - tuo metu 
televizija dar nebuvo taip smarkiai cenzūruojama... 

Senasis vyras nusijuokė taip garsiai švokšdamas, jog Adamas iš- 
sigando, kad jis tuoj uždus. 

Šypsodamasi Darsė atsisveikino su senioku ir nusekė paskui 
Adamą į kiemą. 

— Ar tu visada taip elgiesi? - paklausė jis, jiems išėjus į šaltą orą. 

— Kaip - taip? 

— Flirtuoji ir erzini? — patikslino patenkintas pats savimi. 

Kai Darsė atsigręžė į Adamą, jis atrodė paniuręs. 

— Paprastai aš taip nesielgiu, — truputį sumišusi atsakė ji. - Man 
tik patinka... — Mergina nutilo ir akimirką susimąstė. — Na, man 
patinka, kai žmonės gerai jaučiasi bei yra laimingi. Manau, kad tai 
panašu į veidrodį: jeigu jie gerai jaučiasi, tai pereina ir man. Ar jūs 
irgi panašiai manote? 

— Ne, - trumpai atkirto Adamas, tada staigiai sustojo, įkišo 
ranką į kišenę ir, išsitraukęs piniginę, atskaičiavo tris šimtus dole- 
rių. - Norėčiau, kad keliautum štai į aną parduotuvę kitapus gatvės 
ir nusipirktum šiltą švarką, — pasakė. Paskui, puikiai žinodamas, 
kokios išdidžios yra šiuolaikinės moterys ir kaip jos nori už viską 
mokėti pačios, pridūrė: — Vėliau galėsiu išskaičiuoti iš tavo algos. 

Darsė pinigų nepaėmė. 

— Ačiū, nereikia, — tarė ji. - Tad ką mes šiandien veiksime? 

— Ar užsispyrei dėl to, kad aš tau duodu pinigų, ar yra kokia kita 
priežastis nepirkti šiltesnio švarko? — paklausė Adamas. 

— Tiesiog nenoriu leisti pinigų, —- nusišypsojo Darsė ir tą pačią 
akimirką nevalingai nusipurtė, nes atlėkęs šaltas brizas negailestingai 
įsisuko į jos plonyčius drabužėlius. 

Pakreipęs galvą į šoną, Adamas nužvelgė merginą. 

— Dar niekad nebuvau sutikęs moters, kuriai nepatiktų pirkti 
sau drabužius! Tad kodėl tau nepanaudojus savo pirmojo uždirbto 
čekio ir nenusipirkus visos naujos drabužių spintos? — susidomėjęs 
paklausė jis. 

— Aš taupau pinigus vienam daiktui, — atsakė Darsė ir, ap- 
sisukusi ant vienos kojos, ėmė lėtai žingsniuoti šaligatviu. — Gal 
užsukime į miestelio biblioteką? Manau, būtų neprošal sužinoti jo 
istoriją. Taip pat galėtume perversti senus laikraščius ir pasiskaityti 
apie tuos keturis dingusius žmones. Man įdomu, ar jie buvo vyrai, 
ar Moterys. 

— Moterys, - atsakė Adamas. Per visą tą laiką jis nė nepajudėjo 
iš vietos. — O kam tu taupai pinigus? 

— Laisvei, — atsakė ji ir vėl apsisukusi ėmė žingniuoti atbula, 
pamažu toldama nuo jo. 

Adamas atsiduso. Gal jis ir buvo snobas, bet negalėjo leisti, kad 
jį kas pamatytų su taip varganai ir netinkamai apsirengusia mergina. 

— Gerai jau, gerai, — dar kartą atsidusęs tarė vyriškis ir vėl iš- 
tiesė Darsei pinigus. — Paimk juos. Aš jų neišskaičiuosiu iš tavo 
atlyginimo. 

Darsė plačiai nusišypsojo, neįtikėtinai greitai prišoko prie Ada- 
mo, kone išplėšė pinigus iš jo rankos ir, per plauką išvengusi dviejų 
gatve važiavusių automobilių, be kvapo nuskuodė į parduotuvę. 

Adamas liko stovėti atvipusia lūpa. „Man tikrai nereikėjo jos 
ilgai įkalbinėti. Visas pasipriešinimas išnyko kaip dūmas“, — galvojo 
eidamas prie suoliuko, kur ketino pasėdėti ir palaukti Darsės. Jis 
nuoširdžiai tikėjosi, kad mergina ilgai neužtruks. 

Vyriškis taip ir liko sėdėti ant suoliuko, kai po kelių minučių 
išvydo Darsę, taip sparčiai neriančią per gatvę ir besistengiančią iš- 
vengti automobilių, kad jam net kvapą užgniaužė. 

Ji vilkėjo patį bjauriausią megztinį, kokį tik Adamas kada nors 
matė savo gyvenime. Megztinis buvo storas ir tikriausiai šiltas, bet 
atrodė taip, tarsi koks vaikas būtų ant jo išpylęs tuziną skirtingų akri- 
lo dažų. Be to, karojo gerokai per didelis smulkutei Darsei, per ilgos 
rankovės visiškai dengė jos plaštakas. 

— Kas čia? —- paklausė Adamas. 

— Megztinis! — atsakė Darsė ir dar labiau patempė žemyn ran- 
koves. — Jis gana šiltas. 

— Tik nesakyk, kad sumokėjai už jį tris šimtus dolerių! 

— Žinoma, kad ne! — linksmai atsakė Darsė. —- Sumokėjau dvi- 
dešimt devynis dolerius ir devyniasdešimt devynis centus. Prie to 
pridėkite pardavimo mokestį. Taigi man dar liko du šimtai šešiasde- 
šimt aštuoni doleriai ir dvidešimt vienas centas, kurie papildys mano 
sąskaitą. 

Adamas nenorėjo su ja ginčytis, tačiau sąžinė neleido, kad jam 
dirbantys žmonės būtų netinkamai apsirengę. Ką jau kalbėti apie tai, 
jog teks nuolat matyti tą bjaurų daiktą... 

— Eik paskui mane, - griežtai paliepė jis Darsei ir nusivedė ją 
prie gatvės kampo. Kai vienintelis Komvelio šviesoforas užsidegė 
žaliai, Adamas perėjo gatvę. Darsė vos spėjo įkandin. 

Adamas atidarė mažos parduotuvėlės duris. Vitrinoje puikavosi 
brangūs drabužiai, bateliai ir ilgaauliai. Pardavėja pasitiko atėjusiuo- 
sius ir, akimirksniu įvertinusi brangius Adamo drabužius, šiltai jam 
nusišypsojo. Tačiau kai išvydo už jo Darsę, meilikaujamą veido iš- 
raišką pakeitė panieka. Darsės drabužiai ir faktas, kad vos prieš kele- 
tą minučių ji nusipirko tokį pigų megztinį, leido pardavėjai pasijusti 
visa galva aukščiau ir ji nesugebėjo susitvardyti ir to neparodyti. 

Per savo gyvenimą į Adamą niekas nebuvo pažvelgęs taip, kaip 
pardavėja dabar vėpsojo į Darsę, nors ši, atrodė, į tą paniekinamą 
žvilgsnį nekreipė jokio dėmesio. 

Vos tvardydamas pyktį, vyriškis padavė pardavėjai platininę 
kredito kortelę ir pasakė: 

— Perbraukite per kasos aparatą. 

— Prašau man atleisti, - suvapėjo pardavėja, vis dar nenuleisda- 
ma akių nuo Darsės, kuri tuo metu apžiūrinėjo palaidines. Moteris 
žvelgė tarsi sergėdama, kad Darsė ko nepavogtų. 

— Perbraukite kredito kortelę per kasos aparatą, - šįkart Adamas 
tiesiog suurzgė ir piktai mostelėjo į senų čekių krūvelę ant prekys- 
talio. 

Vyriškio balsas privertė pardavėją susitvardyti ir jam paklusti. 
Suglumusi ji padavė Adamui išspausdintą čekį, ir šis jį pasirašė. Ant 
čekio nebuvo jokios sumos, tik Adamo parašas. 

— Dabar aprenkite šią merginą nuo galvos iki kojų, - tyliai, kad 
girdėtų tik pardavėja, sukuždėjo jis. — Ir pasiimkite tą bjaurų megz- 
tinį! O jeigu jai įbruksite kitą tokį pat šlykštų daiktą, aš nupirksiu 
šią jūsų prakeiktą parduotuvę ir sudeginsiu iki pamatų. Tikiuosi, tą 
akimirką jūsų viduje nebus. Ar aiškiai pasakiau? 

— Taip, sere, - nuolankiai išlemeno pardavėja. 


Ketvirtas skyrius 


DAMAS DAR NIEKADA NEBUVO MATĘS, kad kas taip 

džiaugtųsi naujais drabužiais, kaip džiaugėsi Darsė. 
Kai mergina išėjo iš parduotuvės, abiejose rankose išdidžiai nešina 
po tris supakuotų drabužių krepšelius, Adamui ant liežuvio galo 
sukosi sarkastiška pastaba, kad ji atrodė nuostabiai, leisdama sve- 
timus pinigus. Tačiau Darsės žvilgsnis jį sustabdė. Merginos akyse 
švytėjo džiaugsmas ir nuostaba, kurią Adamas regėdavo vaikų vei- 
duose šventų Kalėdų rytą. Didžiąją savo gyvenimo dalį jis praleido 
bastydamasis po pasaulį, todėl buvo regėjęs tikrai nemažai. „Tu jau 
viskuo persisotinęs“, - sakydavo jam pusseserė Elizabeta. „Viskas jau 
pamatyta, atlikta, viskas nusibodę“ , - tokį „nuosprendį“ jam — pa- 
klydusiai avelei - paskelbė šeimos nariai pusbroliai. 

Tačiau Adamas nesitikėjo dar kada nors išvysti tokią veido iš- 
raišką kaip dabar Darsės. Atrodė, ji žvelgia tiesiai, bet tarsi nieko 
nemato, ir tik kažkokia vidinė vizija verčia ją jaustis stulbinamai 
laiminga. 

— Ar nori, kad visa tai paneščiau? — paklausė Adamas, nevalio- 
damas paslėpti džiugesio balse. 

Kadangi Darsė neatsakė, Adamas pasilenkė paimti vieną pir- 

kinių krepšelį, tačiau mergina buvo taip stipriai įsikibusi į krepšelio 
rankenas, kad pirmiausia būtų tekę sulaužyti jai pirštus, idant galė- 
tum šį paimti. 

— Gal duok man, aš panešiu, — kiek pašaipiai pakartojo Ada- 
mas, tačiau ir šį kartą jo pasiūlymas liko neišgirstas. Darsė tik žvelgė 
į niekur nuostabos kupinomis akimis. 

— Ką gi, - nusileido Adamas, - grįžkime į viešbutį, jau priešpie- 
čių metas. Ar tu alkana? 

Kai net paminėjus valgį Darsė neištarė nė žodžio, Adamas pa- 
mosavo ranka tiesiai jai prieš veidą. Mergina nė nevirptelėjo. 

Trumpą akimirką vyriškis mąstė, ar neužsimetus jam Dar- 
sės ant peties ir nenunešus iki viešbučio. Pirkinių krepšeliai svėrė 
daugiau už ją pačią. Tačiau jiedu buvo viešumoje, mažo miestelio 
gatvėje, o Adamui tikrai nebuvo naudinga atkreipti į save daugiau 
dėmesio, nei to reikėjo. Tad uždėjęs rankas merginai ant pečių, jis 
švelniai stumtelėjo ją šaligatviu ir nukreipė gatvės kampe stovinčio 
šviesoforo link. 

Kai užsižiebė žalia šviesa, vyriškiui teko dar smarkiau stumtelėti 
Darsę žingsniuoti sparčiau, be to, teko atidžiai stebėti, kad mergina 
nesukluptų nulipdama nuo šaligatvio. Prie šviesoforo stovėjo auto- 
mobilis. Jo vairuotoja, stebėjusi visą šią sceną, nuleido lango stiklą ir 
paklausė Adamo: 

— Ar ji gerai jaučiasi? 

— Ačiū. Puikiai. Viskas dėl naujų drabužių. - Ir jis linktelėjo į 
šešis pirkinių maišelius, kuriuos Darsė nešėsi taip, lyg šie būtų jos 
gyvenimo atrama. 

— Suprantu, — nusišypsojo moteris, ir, prieš užsidarant langui, 
Adamas išgirdo jos priekaištą šalia sėdinčiam vyriškiui: 

— Kodėl tu 22n niekada nieko nenuperki? 

Kai jiedu perėjo gatvę, Adamas, ilgai negalvojęs, apglėbė Darsę 
per liemenį ir kilstelėjo ją ant šaligatvio. Kadangi buvo pripratęs prie 
sunkesnių moterų nei Darsė, pakelta ši nesiekė kojomis žemės per 
visą pėdą, o galva lengvai nusviro jam ant peties. Kai Adamas vėl 

nuleido merginą ant žemės, jam jau buvo lengviau nukreipti ją pa- 
grindiniu keliu iki Grouvo dvaro, paskui - pasukti takeliu, vedančiu 
į jų namelį. 

Įėjusi vidun, Darsė taip ir liko stovėti. 

„Tad ką man daryti?“ — susimąstė Adamas. Nors gyvenime buvo 
daug keliavęs, patyręs bei išbandęs daug dalykų, paprastos kasdienės 
situacijos nebuvo jo stiprioji pusė. Ką dabar daryti?.. Na, ką tokioje 
situacijoje darytų vyras? Kita vertus, ar paprasta normali moteris ši- 
taip elgtųsi po pusdienio, praleisto drabužių parduotuvėje? 

„Pakabai“ — atėjo į galvą vienintelė mintis. Gal jam pavyktų 
kaip nors priversti Darsę susikabinti savo naujus drabužius? Gal tai 
padėtų jai grįžti iš transo? Su šia mintimi Adamas nuėjo į Darsės 
kambarį ir pravėrė spintos duris. Joje —- daugybė tuščių pakabų... ir 
nė vieno drabužio. Visiškai tuščia. Kur dingo Darsės darbužiai? 

Nekantraudamas iš smalsumo, Adamas perėjo kambarį ir ati- 
darė kampe stovėjusios komodos stalčių. Ten gulėjo kelios, maryr, 
daug kartų skalbtos kelnaitės, pora gerokai panešiotų kojinių, iš- 
blukę džinsai ir ilgi trumparankoviai marškinėliai, kuriuos Darsė 
tikriausiai apsivilkdavo vietoj naktinių. Tada vyriškis pasuko į vonios 
kambarį. Čia neką geriau... Ant lentynėlės kėpsojo vienintelis kokių 
penkerių metų senumo dantų šepetėlis — šereliai atrodė tokie nusi- 
dėvėję, kad beveik sudarė vieną plokštumą su koteliu. Šalia stovėjo 
kepimo sodos dėžutė. Tikriausiai Darsė naudojo sodą vietoj dantų 
pastos. Dar Adamas pastebėjo plastikinį dezodoranto buteliuką. At- 
rodo, jį čia bus palikę viešbučio patarnautojai... 

Grįždamas į gyvenamąjį kambarį, Adamas kone keikėsi. Juk 
nusiuntė jai pinigų! Tad kodėl negalėjo nusipirkti sau ką nors pa- 
doriai apsirengti? Kodėl negalėjo... 

Darsė stovėjo lygiai toje pačioje vietoje, kur buvo ją palikęs. 
Negalėdamas tuo patikėti, Adamas papurtė galvą, paskui tvirtai 
suėmė merginą už pečių ir nulydėjo į jos miegamąjį. Privedęs prie 
lovos, ėmė vieną po kito traukti pirkinius iš maišelių. Jis nė nebandė 
atgniaužti Darsės pirštų ir paimti pačius pirkinių maišelius. 

Ištraukęs visus drabužius, Adamas susimąstė apie tai, kad jis vi- 
sada turėjo daug pinigų, galėjo pirkti ką norėjo, todėl geri drabužiai 
jam buvo įprastas dalykas. Tikrai niekad neteikdavo daug reikšmės 
naujiems marškiniams ar kelnėms. Vis dėlto dabar pasidarė įdomu, 
ką tie drabužiai reiškė žmogui, kuris gyvenime turėjo tiek nedaug... 

Apžiūrėjęs visus Darsės pirkinius, Adamas patenkintas pastebė- 
jo, kad jie - puikios kokybės. Jei toks mažas miestelis kaip Komvelis 
turėjo brangių drabužių parduotuvę, vadinasi, jo gyventojai buvo 
pakankamai turtingi. Darsės įsigyti drabužiai daugiausia buvo siūti 
iš kašmyro. Taip pat ji išsirinko kelis minkštutėlius megztinius, porą 
languotų tvido sijonų su kišenėmis (viena iš Adamo pusseserių kartą 
pasakė, kad sijonas nieko nevertas, jeigu jis ne languotas ir neturi 
kišenių) ir kelias poras kelnių, kurios Adamui pasirodė tokios ma- 
žos, jog tiktų vaikui. Susidomėjęs jis patikrino etiketę - kelnės buvo 
antrojo dydžio. Pardavėja tikrai pasistengė, ir Darsė dar nusipirko 
mėlyną jūreiviško stiliaus palaidinę sidabro sagomis, du storus nerti- 
nius (etiketė bylojo, kad jie rankų darbo) ir šiltą striukę, kuri galėjo 
apsaugoti net ir nuo didžiausio šalčio. 

Mažesniame krepšelyje Adamas pastebėjo kelias mažulytes sto- 
ro audeklo dėžutes, kuriose buvo juvelyriniai dirbiniai. Žinoma, jie 
netikri, pagaminti iš paauksuoto ar nikeliu padengto sidabro, tačiau 
vyriškis netruko susivokti, kad juos pardavėja specialiai pritaikė prie 
drabužių. Be papuošalų, krepšelyje buvo ir apatinio trikotažo, tačiau 
Adamas jo nelietė, paliko maišelyje. 

Kai visi drabužiai buvo ištraukti iš maišelių ir gulėjo ant lovos, 
Adamas atsisuko į Darsę. Ši vis dar stovėjo tvirtai sugniaužusi pirki- 
nių maišelių rankenas ir žvelgė į tolį nieko nereginčiu žvilgsniu. Ką 
jam dabar daryti? 

Ilgai negalvojęs, Adamas pakėlė merginą ir lengvai krestelėjęs 
paguldė ant lovos — tiesiai ant naujų drabužių. 

Darsė akimirksniu atsipeikėjo. Išskriejo iš lovos per sekundę! 

— Jūs juos suplėšysite! Jūs juos sulamdysite! Jūs juos... - Mer- 
ginos balsas nuslopo, kai ji palietė vieną iš kašmyro megztinių. Šis 


AMŽINAI... 51 


buvo sodriai purpurinis, o visai šalia gulėjo beveik tos pačios spalvos 
stambiais langeliais margintas sijonas. 

Kai Adamas pastebėjo, kaip pagarbiai Darsė liečia drabu- 
žius, — taip, kaip žmonės liečia šventus daiktus, — jis pajuto šiokį 
tokį susierzinimą. Na, tiksliau pasakius, gal ne susierzinimą, o pa- 
vydą... Pagaliau juk tai jis nupirko Darsei visus šiuos drabužius! Argi 
ji neturėtų būti... 

— Ar tu pasirengusi eiti pietauti? - paklausė Adamas ir iškart su- 
pyko ant savęs, nes jo balsas nuskambėjo šiurkščiai ir kone piktai. 

— Ach, tiesa, — atsiduso Darsė. — Labai noriu valgyti. Būsiu pa- 
siruošusi po minutės. 

— Na, taip, suprantu, —- pasakė Adamas ir išėjo iš kambario, 
ketindamas jos palaukti. 

Po dešimties minučių Darsė pasirodė su visais šešiais pirkinių 
maišeliais. Buvo akivaizdu, kad ji sudėjo drabužius atgal. 

— Tikiuosi, tu neketini jų grąžinti? — siaubo kupinu balsu pa- 
klausė Adamas. 

— Žinoma, ne, — šypsodamasi atsakė Darsė, — tik norėjau visiems 
viešbučio gyventojams parodyti savo naujuosius drabužius. Ir viskas! 

— Tu ketini visa tai parodyti viešbučio gyventojams?! - Adamas 
negalėjo patikėti savo ausimis. Iš netikėtumo jis ėmė purtyti gal- 
vą. - Bet juk tu jų net nepažįsti! Argi jiems rūpi, kad tu, atvykusi iš 
kito miesto, įsigijai naujų drabužių? 

Kurį laiką Darsė tik spoksojo į Adamą, aiškiai nesuvokdama to, 
ką išgirdo. Paskui atgavo amą. 

— Na ir keistas jūs žmogus! — mestelėjo ir, praėjusi pro jį, nu- 
žingsniavo prie lauko durų. Kiek sugaišo prie jų, mat rankos buvo 
užimtos — Darsė tvirtai laikė savo neįkainojamus pirkinių krepšelius. 

Kelias minutes Adamas tik stovėjo svarstydamas, ar jam sek- 
ti paskui merginą. Smarkiai suraukęs antakius, pamanė: „Tikras 
vaikas... Tikriausiai visos jos žinios apie žmonių elgesį ir santykius 
įgytos bibliotekoje, tiesiog iš knygų 

"Tačiau kai netrukus Adamas atėjo iki viešbučio valgomojo, ne- 
galėjo atsispirti smalsumui ir, sustojęs prie durų, ėmė klausytis. 

— Šis nertinis puikiai dera ir su tuo sijonu, — išgirdo sakant 
moterį. 

— Ach, o aš apie tai nė nepagalvojau, — atsiliepė Darsė. — Jūs 
turite labai gerą skonį. 

— O man patinka šitas kaklo papuošalas. Galėsi jį taikyti prie 
šios palaidinės, — pasiūlė kita moteris. 

— Žinoma! Man labai patinka ši spalva. Ji - mano mėgstamiau- 
sia, — vėl pasakė pirmoji. 

— Tai dėl to, kad tavo akys mėlynos ir papuošalas nuostabiai at- 
spindi jų mėlį, - pasigirdo vyriškas balsas. 

— Ak, Hari, tu toks mielas! — su vos juntama flirto gaidele pa- 
dėkojo moteris. 

„Ji visiems tokia maloni, su ja visi taip gerai jaučiasi...“ — pa- 
manė Adamas, žengdamas pro duris. 

— O štai čia tas šaunusis vyras, kuris nupirko tuos drabužius! — 
išvydusi Adamą, išgiedojo aukšta tamsiaplaukė. — Jūs esate pats šau- 
niausias viršininkas! Ei, tik pažvelkite — jis susigėdo ir paraudo! 

Adamas norėjo atkirsti, kad jis niekada neraudonuoja, norėjo 
pasakyti jiems visiems — ir viešbučio gyventojams, ir patarnaujan- 
čiam personalui, kad jis čia atvyko su labai slapta misija ir tikrai ne- 
raudonuotų dėl krūvelės drabužių... Tačiau tik dar labiau sumišo ir 
nieko nepasakė. Sugriebęs Darsę už alkūnės, stumtelėjo durų link. 

— Mes einame pietauti, - sumurmėjo. 

Tačiau mergina taip staigiai apsisuko pasiruošusi lėkti atgal, jog 
norėdamas, kad ji eitų su juo, Adamas būtų turėjęs ją išsivilkti arba 
išsinešti nešte. Pirma mintis, atėjusi vyriškiui į galvą, — kad galbūt 
Darsė nenorėjo palikti kitų svečių. Ir tik po akimirkos suvokė tikrąją 
priežastį: valgomajame liko naujieji drabužiai! 

Viena moteris juokdamasi plekšnojo merginai per petį: 

— Keliauk ramiai, mieloji. Aš pasirūpinsiu, kad visi drabužėliai 
būtų saugiai nugabenti į tavo kambarį. 

Tai išgirdusi, Darsė ramiai nusekė paskui Adamą į koridorių. 

Tarpduryje jie sutiko dvi moteris. Šios vilkėjo vyriškais drabu- 
žiais, avėjo sunkiais darbiniais batais. 

— Kaip gaila, kad pražiopsojome madų demonstavimą! — su- 
rypavo viena, sustojusi priešais Darsę. Adamas nusistebėjo: iš kur jos 
galėjo apie tai sužinoti, jeigu buvo lauke? 

— Sveikos, Liusija ir Anete, — Darsė pasisveikino su moterimis 
tarsi su geriausiomis savo draugėmis. — Ne, jūs nieko nepražiopsojo- 
te, mano drabužiai vis dar valgomajame. — Kažin ar Darsės balse dar 
galėjai pajusti daugiau švelnumo? Su tom dviem moterim ji kalbėjo- 
si it motina su savo naujagimiu! 

— Nuostabu, - atsakė mažesnioji moteriškė. — Mes parjojome 
anksčiau, nes labai norėjome pamatyti. Beje, jei jau pasitaikė tokia 
proga, norėjau paklausti — ką reiškia raidė T prie tavo vardo? 

— Tenesė, — akimirksniu atsakė Darsė. - Mane pavadino sufra- 
žistės* Tenesės Klaflin garbei. 

— Ji buvo ir laisvos meilės propaguotoja, - pridūrė aukštesnioji 
moteris. — Tau, mergaite, pasisekė! 

Juokdamosi abi įėjo į viešbutį, ir Darsė vėl ėmė žingsniuoti. 

— Kur jūs norėtumėte pietauti? — paklausė ji Adamo, tačiau at- 
sakymo neišgirdo. Atsigręžusi pastebėjo, kad vyriškis vis dar stovi 
tarpduryje. 

— Tai ką vis dėlto reiškia toji raidė 7? Teda ar Tenesė? - Adamo 
akys susiaurėjo, bet kai Darsė pravėrė burną ketindama atsakyti, jis 
tik mostelėjo ranka: 

— Ne, nereikia. Aš nenoriu žinoti. Tikriausiai išgirsčiau trečią 
paaiškinimą... 

Nusisukdama Darsė šyptelėjo. 

— Tai ar eisim pietauti? — paklausė ji. 

— Žinoma, kodėl gi ne? Tik nemanau, kad Komvelyje didelis 
restoranų pasirinkimas. 

— Galėjome likti Grouve. 

— Ir būti nuolat varstomi žvilgsnių? Ne jau, dėkui! — atšovė 
Adamas. 


* Sufražistė - kovotoja už teisę balsuoti moterims. (Čia ir toliau vertėjos pastabos) 

Vos tik pravėręs stiklines restoranėlio duris, jis išgirdo padavėjos 
žodžius: 

— Taigi jūs sugrįžote! 

— Neįstengėme atsispirti nuostabiam čia gaminamam maistui, 
Sali, — pastebėjusi, kad jie atsidūrė tame pačiame restoranėlyje, nu- 
sišypsojo Darsė. 

— Iš kur žinai jos vardą? — nustebęs paklausė Adamas. Kaip ir 
praeitą vakarą, jis atsisėdo priešais Darsę ir ėmė vartyti valgiaraštį. 

— Jis užrašytas kortelėje ant jos krūtinės. Tiesiog perskaičiau. 

Adamas nesutvardė juoko: 

— Gerai jau, gerai, 1:0 tavo naudai. 

Jis padavė Darsei valgiaraštį, nes ant stalo gulėjo tik vienas. 

— Ar randi ką nors, ko norėtum? 

— Visko norėčiau, — nuoširdžiai atsakė Darsė, — bet tikiuosi, kad 
jie turi ir specialųjį patiekalą. 

— Ir kas, jūsų nuomone, tai turėtų būti? — paklausė padavėja. 
Priešais juos ji pastatė stiklines su vandeniu, tada iš prijuostės kišenės 
išsitraukė bloknotą ir pieštuką. 

Adamas žinojo, kad visi specialieji patiekalai paprastai būdavo 
ir pigiausi, o asmeniškai pats ne kartą patyrė, jog „specialusis“ reiškia 
tai, kad jį ruošdamas virėjas sudėdavo viską, ką turėdavo po ranka. 

— Ar galite paruošti steiką? — paklausė jis padavėjos. — Na, gal 
iš filė? 

Sali ir toliau kramtė gumą, o juodi jos plaukai atrodė lyg ilgai 
būtų neplauti. Be to, plaukų juodumas sudarė didelį kontrastą su 
neįtikimu odos baltumu. Ką gi, ji tikrai nė iš tolo nepriminė mergi- 
nos, kurią didžiuodamasis norėtum visiems parodyti... 

— Mes neturime steikų, bet visai čia pat yra mėsinė. Ar pagei- 
dautumėte, kad kas nors nubėgtų ir nupirktų kokį gabaliuką? — pa- 
klausė Sali. 

Adamas pažvelgė į Darsę. 

— Ar norėtum steiko? Kaip manai, ar tai ne per sunkus maistas 
pietums? 

Darsė energingai papurtė galvą. 

— Tada mums du geriausius steikus, — pasisukęs į padavėją, pa- 
sakė Adamas ir, kiek pagalvojęs, pridūrė: — Su visais įmanomais prie- 
dais! Gal nebūtų sunku pašildyti bent kiek bulvių mikrobangėje? 

— Mikrobangėje? - nesiliaudama žiaumoti gumos ir aiškiai nuo- 
bodžiaudama perklausė padavėja. — Ne, čia, Komvelyje, mes nenau- 
dojame mikrobangių.Virėjai visada žino, kaip išlaikyti maistą šiltą. 
Jie turi tokių dalykėlių... - Adamo žvilgsnis privertė Sali užsičiaupti, 
tačiau nueidama ji vis dar garsiai juokėsi. 

Kai jie liko vieni, Darsė paklausė: 

— Ar mes dirbsime šią popietę? 

— Šiaip jau, — vėl paėmęs valgiaraštį ir iš visų jėgų stengdamasis 
apsimesti, kad jam įdomu, pratarė Adamas, - aš šį bei tą turėčiau at- 
likti vienas. Tad šią popietę tu laisva. O dirbti pradėsi rytoj. 

Kadangi Darsė nieko nepasakė, Adamas įdėmiai į ją pažvelgė. 

— Vienas? — įsmeigusi akis į vyriškį, tyliai pasitikslino mergi- 
na. - Tikriausiai vėl eisite ką nors sekti ir šnipinėti, o mane norite 
palikti ramiai laukti viešbučio kambaryje? 

— Ne, - lėtai atsakė Adamas. — Aš turiu sutvarkyti kai kuriuos 
asmeninius verslo reikalus, taigi tu turi laisvą popietę. Galėtum pui- 
kiai praleisti ją su draugais, kurių čia įgijai. Ach, jau žinau, ką galėtum 
padaryti! Kodėl tau nenuėjus į miestelio biblioteką ir nepaieškojus 
daugiau informacijos apie čia pradingusias moteris? Be to, gal su- 
rastum dar kokius du šimtus dvylika žodžių, kuriuos vėliau galėtum 
panaudoti aiškindama raidės 7 reikšmę prie savo vardo. 

Darsė gana ilgai pragyveno su žmonėmis, kurie nuolat iš jos 
šaipydavosi, tad ir dabar pasistengė nekreipti dėmesio į kandžią bei 
ironišką Adamo pastabą. Nė nebandė apsiginti ar kaip nors pasi- 
aiškinti. 

— Jeigu vienintelis dalykas, kurio iš manęs tikitės, yra ramiai 
sėdėti ir laukti viešbučio kambaryje, kam tuomet iš viso pasamdė- 
te? — paklausė ji. 

Adamas paėmė vandens stiklinę ir ėmė gerti dideliais gurkšniais. 

Darsė prisimerkusi žvelgė į jį. 

— O galjūs taip maloniai su manimi elgiatės todėl, kad ketinate 
paaukoti toms raganoms? 

Po šių Darsės žodžių Adamas net pašoko ir netyčia papylė van- 
dens ant merginos. Ši nė nesujudėjo, kai vyriškis, paėmęs nuo stalo 
servetėlę, ištiesė ranką ketindamas nušluostyti jai alkūnę. Paskui ap- 
sigalvojo ir padavė Darsei visą servetėlių laikiklį. Mergina, susukusi 
grimasą, numetė servetėles ant stalo. 

— Juk aš tikrai čia atvykau dėl kažkokios užduoties! Argi ne 
taip? — įdėmiai žvelgdama į Adamą, šnabždesiu paklausė ji. — O šią 
popietę jūs ketinate eiti ieškoti to raganų sąlėkio. Nagi, pasakykite, 
kad aš neteisi! 

— Tai ne tavo reikalas, ką, kur, kaip ir su kuo aš veikiu, — pa- 
linkęs prie Darsės taip arti, kad jo plaukai beveik siekė jos plaukus, 
atkirto Adamas. 

— Palaukite! Jūs pasamdėte mane kaip asmeninę padėjėją. Tad 
visi jūsų asmeniniai reikalai tampa ir mano reikalais. Tam aš čia ir 
esu! 

— Taip, tiesa, aš tave pasamdžiau, — spigindamas į Darsę, atsakė 
Adamas. — Tačiau nepamiršk: aš tave pasamdžiau tam, kad eitum ten 
ir darytum tai, ką aš noriu... 

— Gal jūs abu pageidautumėte atskiro kambario? — priėjusi 
paklausė Sali. Ji stovėjo prie pat staliuko, rankose laikydama dvi 
didžiules lėkštes ir krepšelį su duona. 

— Atsiprašome, mes pasikarščiavome, — vėl ramiai sėsdamasis 
atsiliepė Adamas. 

— Och, mes ten turime porą ugnimi alsuojančių drakonų, tad 
jie tikrai padėtų greičiau išvirti... 

Kai Sali padėjo priešais juos lėkštes, Adamas piktai pažvelgė į 
Darsę — atseit tik todėl, kad ji nelaiko liežuvio už dantų, jis buvo 
priverstas taip kvailai pasijusti. Tačiau Darsės akys buvo įsmeigtos į 
lėkštę. 

— Aš padvigubinau porcijas, — tarė Sali Adamui. —- Mačiau, kiek 

ji valgo, tad pamaniau, kad vieno patiekalo tikrai neužteks. Be to, 
žinau, ką jums šiandien teko patirti moteriškų drabužių parduotu- 
vėje. Tad esu tikra, jog ir jums neprošal pasistiprinti. - Tai pasakiusi, 
padavėja pasišalino. 

— Čia jau visi viską apie mus žino... - Adamas murmėdamas 
paėmė peilį su šakute. Kol jis atsipjovė pirmą kąsnį, Darsė jau buvo 
sušveitusi pusę steiko kartu su bulvėmis, šparaginėmis pupelėmis 
ir kopūstų salotomis. Šalia jos stovėjo krepšelis su duona ir dviem 
gabalėliais sviesto, o kitoje lėkštėje puikavosi spanguolių pyragas su 
gilių sviestu ir karamele. 

— Juk viskas dėl mano neprofilinių studijų, ar ne? —- paklausė 
Darsė. 

— Ko? - išpūtė akis Adamas. 

— Dėl mano studijų koledže... Juk tik dėl jų mane ir pasamdė- 
te, - paaiškino Darsė. 

Didžiai nustebęs Adamas pažvelgė į merginą, paskui atsitokėjęs 
vėl ėmė knebinėti šakute. 

— Na, žinoma, tu teisi! Būtent dėl to tave ir pasamdžiau. Tik dėl 
tavo neįtikėtinų neprofilinių studijų! Pala, ką ten studijavai?.. 

Adamas įsidėjo į burną didelį steiko gabalą, tada pamojo Dar- 
sei, kad ji gali kalbėti, kol jis kramtys. 

— Kerėjimus ir raganystę, — atsakė Darsė. 

— Ką?! — šūktelėjo Adamas, bet pasistengė nusiraminti ir kram- 
tyti lėtai. Šią minutę būtų užmušęs tą puskvaišę Heleną, jeigu tik 
toji būtų buvusi netoliese! Tai štai ką ji turėjo galvoje sakydama, kad 
Darsė nėra tokia, kokia atrodo! 

— Tu studijavai raganystę? — Tiesą sakant, Adamas niekada ne- 
buvo girdėjęs apie mokyklą su tokia mokymo programa. 

Darsė žiūrėjo į jį spėliodama. 

— Jūs neprisimenate, kad tai buvo paminėta mano gyvenimo 
aprašyme? Vadinasi, pasamdėte mane ne dėl to... Taigi būčiau labai 
dėkinga, jei pasakytumėte dėl ko! 


— Esu tikras, kad pasamdžiau tave dėl tos Tvirtosios Įtaigos, — 

šypsodamasis atsakė Adamas. Pakėlęs ranką, išskėtė pirštus ir ėmė 
judinti juos lyg burtininkas, tuoj paskleisiantis savo kerus. — Tai tu 
man įteigei tave pasamdyti, — pridūrė. 

Darsė nesišypsojo. 

— Jūs paskambinote anksčiau, nei aš turėjau laiko imtis savo 
Tvirtosios Įtaigos, kad gaučiau tą darbą. Tuo metu, kai paskambi- 
note mano tetai, aš sėdėjau ant suolelio parke ir valgiau bananus. 
Taigi — ar ketinate man pasakyti visą tiesą, ar ne? 

— Ką m apskritai žinai apie tiesą? — Adamas pajuto, kad ėmė 
sekti kantrybė. 

— Žinau tik tiek, kad jūs neskaitėte mano gyvenimo aprašymo, 
tad tikriausiai buvo kokia kita priežastis, dėl kurios mane pasamdėte. 

— Be jokios abejonės, aš skaičiau tavo gyvenimo aprašymą. 
Tiesiog pamiršau kai kurias smulkmenas. Tiesą sakant, manau, kad 
dar niekada nevalgiau tokių skanių kopūstų salotų. Ką manai? Arba 
tiksliau būtų sakyti: „Ką manei?“ — pastebėjęs tuščią Darsės lėkštę, 
pridūrė Adamas. 

— Jūs atvykote čia ieškoti raganų sąlėkio vietos, pasamdėte pa- 
dėjėją dėl to, kad ji studijavo raganystę, tačiau „pamiršote“, ką bū- 
tent ji studijavo. Tiesiog „pamiršote kai kurias smulkmenas"! 

— Tad ką tu studijavai tame koledže apie raganystę? — vis dar 
šypsodamasis paklausė Adamas. — Kiek pamenu, tai buvo nuotolinės 
studijos, ar ne? Ir kur Putname galima nusipirkti tokias tritono akis 
kaip tavo? 

— Putnamo narkotikų parduotuvėje, - be menkiausios šypsenė- 
lės atkirto Darsė. - Tai kada mes keliausime ieškoti raganų? 

— Tu niekur neisi. - Adamas suspaudė lūpas. — Aš dirbu vienas. 

— Pastebėjau. O ką jūs darysite, kai kokia ragana paskleis ke- 
rus? — paklausė mergina. 

— Ką paskleis? - siekdamas duonos, perklausė Adamas. Tada pa- 
laukė, kol ir Darsė pasiims duonos. Paskui, žiūrėdamas, kaip ji tepasi 
sviestą, susigrūdo savąją į burną. 

— Kerų, kurie neleis jums pajudėti, — ramiai atsakė Darsė. — 
Tada jau niekaip nepabėgsite. 

— Plepalai. Nė viena būtybė žemėje nesugebėtų taip padaryti! 

— Žinoma, ne. Raganystės nesėkmės nesibaigia todėl, kad per 
šimtmečius išlieka ta pati praktika. 

Adamas įsidėjo gabalą spanguolių pyrago. „Gal čia ir yra atsa- 
kymas į klausimą, kodėl ją pasamdžiau? — pamanė jis. — Gal ji tikrai 
kažką žino?“ 

Jis pažvelgė į priešais sėdinčią merginą. 

— Bet tu neturi nieko tinkamo apsirengti. Su tokiais drabužiais 
ten, kur aš ketinu eiti, tau tikrai ne vieta! 

— Tame pirkinių maišelyje su apatiniais drabužėliais, kurių jūs 
nelietėte, buvo juodas triko. Vadinamasis katės kostiumas. — Šypso- 
damasi Darsė dviem kąsniais prarijo paskutinį duonos gabaliuką. — 
Kaip manote, ar dar būtų galima paprašyti padavėją deserto? 


Penktas skyrius 


— (C “JA, IR KAIP AŠ ATRODAU? — Su tais žodžiais Darsė iš- 
206 lindo iš savo kambario vilkėdama puikiai prigludu- 
sį juodą katės kostiumą. 

Adamas pyktelėjo supratęs, kad lengvai pasiduoda moterų mani- 
puliacijoms: anksčiau — aiškiaregės, dabar — šios smulkutės merginos. 
Vis galvojo, kaip pabėgti nuo Darsės, tačiau nė neabejojo, kad ji pa- 
keltų ant kojų visą miestelio policiją jo ieškodama. Beje, jie jau buvo 
įspėti, kad vietiniai policininkai stengiasi nepastebėti, kas vyksta aplin- 
kui. „Rytoj pat išsiųsiu ją namo“, - pamanė Adamas. Atrodo, tai vie- 
nintelis būdas atsikratyti Darsės. Vėliau, kai reikės, paprašys sugrįžti. 

Nepritariamai suraukęs antakius, Adamas atsigręžė į Darsę ir... 
išsižiojo iš nuostabos. Drabužiai, kuriuos ji vilkėjo anksčiau, atrodė 
aiškiai per dideli, todėl buvo sunku spręsti apie merginos sudėjimą. 
Tačiau dabar ji vilkėjo vientisą triko, kuris atrodė lyg antra oda... 
Darsė atrodė gundomai. Tiesą sakant, net labai gundomai - apvalios 
šlaunys, mažas, truputį išlenktas užpakaliukas, lieknas liemuo ir ne- 
didelės apvalios krūtys... 

— Atrodai kaip mano dešimtmetis giminaitis, - nusisukdamas 
leprelėjo Adamas. 

— Mergaitė ar berniukas?* — paklausė Darsė. 

Ant vienų gyvenamojo kambario durų kabėjo didžiulis žmo- 
gaus ūgio veidrodis, ir dabar Darsė sukinėjosi priešais jį, įdėmiai save 
apžiūrinėdama. „Ne taip jau ir blogai ', - pamanė ji. Krūtinė gal kiek 
mažoka, tačiau visa kita — savo vietoje. 

— Kas? — nesuprato Adamas. 

— Jūsų dešimtmetis giminaitis. Ar tai mergaitė, ar berniukas? 

— Mergaitė. 

— Aš manau, Andersonų berniukui dabar dvylika. Kaip mano- 
te, ar aš jam patikčiau? — neatlyžo Darsė. 

Adamas pradėjo juoktis. 

— Na, gal jau užteks? Verčiau keliaukime. Jeigu negali liautis 
savimi žavėjusis... 

— Aš galiu, jeigu ir jūs galite, - šelmiškai nusišypsojo Darsė. Nieko 
neatsakęs, Adamas prunkštelėjo ir padavė merginai vieną iš savo apsi- 
austų, kad apsivilkusi visiškai paslėptų savo juodąjį katės kostiumą. 

— Jeigu ką nors sutiktume, elkis taip, lyg būtume išėję pasi- 
vaikščioti. Ir labai prašau neskelbti visam pasauliui, ką mes ketiname 
daryti! 

— Kadangi pati nieko nežinau, kaip galėčiau ką nors sakyti 
kitiems? — nusistebėjo Darsė, žengdama paskui Adamą pro duris. 
Paėjusi kelis žingsnius iš paskos, pridūrė: — Reikia sukti kairėn. Pa- 
menate? Sali sakė išeiti pro galines duris, tada pasukti kairėn. 

— Tikrai, — atsigręžęs atsiliepė Adamas. — Tikriausiai tau labai 
nesmagu nežinoti, kur mes einame? 

Sekdama paskui jį, Darsė nusišypsojo. Dar stipriau įsisupo į 
apsiaustą, skruostu įsikniaubdama į minkštutėlę vilną. Apsiaustas 
kvepėjo Adamu... „Jis pats kilniausias vyras, kokį tik sutikau savo 
gyvenime“, — prisiminusi jo pirktus nuostabius drabužius, pamanė 
Darsė. 

Siaurutį takelį vos buvo galima įžiūrėti per spalvotų lapų šūsnis. 


* Angl. cousin (giminaitis) neturi gramatinės giminės. 


62 Jude Deveraux 


Po kelių minučių ėjimo Adamas sustojo priešais nedidelių atstatytų 
namelių eilę. | 

— Vergų nameliai, — sušnabždėjo Darsė, tačiau iškart nutilo 
pagavusi Adamo žvilgsnį. Jis nieko nepasakė, bet mostelėjo ranka 
parodydamas, kad Darsė turi likti ir laukti, kol jis grįš. Paskui nuėjo 
į vieną iš trobelių. Kai po trijų minučių jis negrįžo, mergina nusekė 
paskui. Ir vos spėjo pamatyti, kaip Adamas išnyko už paslėptų nuo 
žmogaus akių durų. „Jeigu jam paklusčiau, jis mane paliktų ir nu- 
eitų, - pamanė Darsė. Tad pravėrė duris ir įsmuko paskui. 

Adamas turėjo mažytį žibintuvėlį, kuris skleidė blausų šviesos 
spindulį ant laiptų, vedančių į tamsą. Laiptų apačioje jis švysčiojo 
žibintuvėliu į visas puses. Priešais juos driekėsi tunelis iš juodo Ko- 
nektikuto grunto su uolienų nuolaužomis, kurių nemažai kyšojo iš 
sienų. Kas kelios pėdos tunelis buvo sutvirtintas sijomis ir statrams- 
čiais. Kadangi buvo gana vingiuotas, jie galėjo įžiūrėti tik per jardą. 

— Nusivilk savo apsiaustą, — sušnabždėjo Adamas. — Tau reikės 
greitai judėti, o jis tik trukdys. 

Darsė nusirengė apsiaustą ir padavė Adamui. Nusivilkęs savąjį, 
vyriškis pakišo abu po mediniais laiptais, kad niekas nepastebėtų. Tada 
patraukė tuneliu žemyn, o Darsė stengėsi neatsilikti nė per žingsnį. 

Ji nenorėjo prisipažinti, kad siaubingai bijo. Labiausiai gyve- 
nime dabar troško garsiai dainuoti ir šokti, kad tik sudaužytų tą 
grėsmingą tylą. Mergina stengėsi galvoti apie vyrus ir moteris, tik- 
riausiai — vergus, kurie rausė šį tunelį. 

— Jie rausė sau kelią į laisvę, — tyliai sušnabždėjo ji Adamui. — 
Kaip manote, kuo jie kasė? Metaliniais kaušais ar savo plikomis ran- 
komis? 

— Tyliau! — per petį tarstelėjo Adamas. 

Pažvelgusi į juodas sienas, Darsė galėjo prisiekti girdinti, kaip 
jomis laksto pelės. O gal tai žiurkės? Atrodė, kad visi siaubai iš Edga- 
ro Alano Po apsakymų susitelkė vienoje vietoje. Vargšė mergina taip 
stengėsi neatsilikti nuo Adamo, kad jos nosis beveik rėmėsi į vyriškio 
nugarą. 

— Ne, - stengdamasi nukreipti mintis vėl sušnabždėjo, — esu 
tikra, kad jie naudojo savo grandines. Būtent jomis ir nagais gremžė 
uolą bei tiesė sau kelią į laisvę. 

Stabtelėjęs Adamas pasisuko į merginą. Net menka žibintuvėlio 
šviesa nepaslėpė jo pikto žvilgsnio, kuriuo apdovanojo Darsę, dar 
kartą įspėdamas elgtis tyliai. 

Darsė sugriebė Adamui už diržo. Kokias dvi minutes buvo 
ramu. Kai tunelis kiek praplatėjo, mergina ėmė samprotauti apie jo 
dabartinę paskirtį. 

— O gal raganos jį iškasė? Joms teko darbuotis tamsiomis nak- 
timis, pasišviečiant mažyčiais žibintais, ir jos išrausė šį tunelį kirviais 
ir skliutais*. 

Staiga Adamas sustojo, priversdamas Darsę atsitrenkti į jo nu- 
garą. 

— Oi! — trindamasi nosį tarė ji. Aplink buvo kiek šviesiau — ne 
taip, kad galėtum skaityti, bet pakankamai, kad pamatytum Adamo 
veidą. 

— Pasilik čia! — įsakė jis. — Ir kad man nė žodžio! 

Darsė linktelėjo, bet vis tiek žengė žingsnį paskui Adamą. Jis 
vėl sustojo. 

— Ar nori, kad paieškočiau ko nors panašaus į vergų grandines 
ir kablį? — piktai sušnabždėjo. 

Darsė nemanė, kad Adamas galėtų taip pasielgti, bet... Ir prisi- 
minė, kad jos pusbrolis Virgilis turėjo... Mergina dar kartą linktelėjo 
Adamui, o tada neliko nieko daugiau, kaip tik žiūrėti į jį, pranyks- 
tantį tunelio posūkyje. 

Jo tikriausiai nebuvo vos keletą minučių, tačiau Darsei jos virto 
amžinybe. Pagaliau Adamas keistai šypsodamasis išniro iš už kampo. 

— Na? - trindama nosį paklausė Darsė. 

Vis dar taip pat šypsodamasis, Adamas kiek pasitraukė, leisda- 
mas merginai pirma jo keliauti tuneliu žemyn. Nors buvo išjungęs 


* Skliutas - kirvis plačiais ašmenimis rąstams tašyti. 

žibintuvėlį, šviesos visiškai pakako įžiūrėti kelią. Maždaug už dešim- 
ties jardų tunelis gerokai praplatėjo, sudarydamas nemažą požemio 
patalpą, nukabinėtą elektros lemputėmis, ir vienoje pusėje Darsė iš- 
vydo vieną iš tų nedidelių žemrausių, apie kurią taip aistringai svajo- 
jo visa jos vyriškoji giminės pusė (kartais — ir moteriškoji): „Bobcat“. 
Taigi jokių metalinių kaušų, jokių grandinių tuneliui kasti. Jis buvo 
išraustas naudojant šiuolaikinę mašiną. 

Darsė žvalgėsi po didelę tuščią patalpą. Čia nebuvo nei kėdžių, 
nei kitų baldų, išskyrus „Bobcat“, ir, gana keista, prie vienos sienos 
stovėjo keli smulkių prekių automatai. Tolimiausia siena buvo su 
trimis didelėmis angomis — trejomis durimis į požeminį pasaulį. 

Dabar Darsė suprato, ką reiškė tas keistas Adamo žvilgsnis. Jis 
paprasčiausiai šaipėsi. Juokėsi iš kvailos merginos minčių... Darsė 
nusprendė nekreipti į tai dėmesio. 

Tačiau ji pastebėjo, kad Adamas irgi buvo nustebęs bei šoki- 
ruotas, kai pamatė, kokią didelę patalpą raganos naudojo savo sąlė- 
kiams. Pagal jos dydį nesunku buvo nuspėti, kad jai įrengti reikėjo 
daug pastangų. Vadinasi, į visą tą nešvarų reikalą buvo įtraukta labai 
daug žmonių... 

Ir vėl Darsė pajuto nenugalimą norą apsisukti ir bėgti kuo 
toliau, tačiau, užuot tai padariusi, iš visų jėgų stengėsi apsimesti ne- 
bijanti... Ne, ji tikrai neketino pasakyti ar iškrėsti ką nors tokio, kad 
Adamas supyktų ir lieptų jai keliauti į viešbutį. 

Tad su šypsena lūpose, bet visa virpėdama iš baimės, Darsė 
žengė prie prekių automatų. 

— Ar turite smulkiųjų? — paklausė Adamo. 

— Ne, neturiu... — Ir vyriškis nutilo, nes abu išgirdo kažkokį 
triukšmą. Vos prieš sekundę Darsė stovėjo priešais prekių automatus, 
o dabar nepatogiai susirietusi tupėjo už mažojo „Bobcat“ — Adamas 
patikimai uždengė ją savo kūnu. Mergina jautė nugara jo krūtinę ir 
neįstengė galvoti apie ką nors daugiau, tik apie visai šalia dunksinčią 
vyro širdį... Užmerkusi akis pamanė, kad jeigu dabar tektų mirti, ji 
galėtų pasakyti, kad mirė laiminga. 

Tą akimirką į patalpą iš kažkur atklydo katė. Apsidairiusi nu- 
tipeno ta kryptimi, iš kur buvo atėję jie. 

Darsė pajuto Adamą atsipalaidavus ir jai labai pagailo, kad šis, 
nors menkutis, fizinis kontaktas tuoj nutrūks... Tačiau, vyriškiui dar 
nespėjus paleisti Darsės iš savo glėbio, ji atsistojo pati. 

— Dar niekada gyvenime nebuvau taip išsigandusi! —- sūpuo- 
damasi ant pėdų, pasakė mergina. Ji bandė pajudinti nutirpusias 
rankas, viena jų — paliesti kaktą. — Jaučiuosi taaaip... Och, Die- 
ve... - sušnabždėjo pajutusi, kad neklauso keliai. 

Adamas truputį per vėlai ją sugriebė, ir Darsė smarkiai susitren- 
kė sėdynę. Žiūrėdamas į merginą, vyriškis pasakė: 

— Paprastai žmonės prieš nualpdami pabąla. 

Ir pridūrė: 

— Ne, jie tikrai nebūna tokie raudoni iš susijaudinimo! 

— Pasistengsiu tai prisiminti, — trindamasi sumuštą užpakaliuką 
ir vengdama žiūrėti į Adamą, sušnabždėjo Darsė. Nenorėjo matyti 
jo ironiškos šypsenos... 

Atsipeikėjusi mergina pastebėjo, kad Adamas įdėmiai apžiūri- 
nėja kitas tris tunelio atšakas. Lyg koks skautas, priklaupęs ant vieno 
kelio ir pasirėmęs alkūne, jis nagrinėjo kiekvieną įbrėžimą ar žymę, 
galinčius pasufleruoti, kuria kryptimi dabar eiti. „Pasiryžęs bet kokia 
kaina surasti tai, ko ieško“, - susiraukusi pamanė Darsė, nes Adamas 
taip nieko jai ir nepasakė... „Dar nepasakė“, — mintyse pridūrė. Jis 
kol kas dar nieko jai nesakė. 

Mergina vėl pamažu ėmė artintis prie smulkių prekių automa- 
tų. Baimę, visą tą nešvarų reikalą, į kurį jiedu su Adamu įsivėlė, jo 
artumą, kai slėpėsi už „Bobcat“, — visa tai nuslopino žvėriškas alkis. 
Tą minutę Darsė buvo tikra, kad jei /woj pat negaus nors mažyčio 
gabalėlio šokolado, ji tikrai mirs... 

— Ar esate tikras, kad neturite smulkiųjų? — vėl paklausė ji. 

— Ar galėtum bent dešimt minučių ištverti nevalgiusi? — apžiū- 
rinėdamas jau antrąjį tunelį, savo ruožtu paklausė Adamas. 

Darsė pažvelgė pro jį į prekių automatą ir pasistengė nukreipti 

žvilgsnį kitur. Ji žinojo, kad ten, viršuje, dabar šviesu, o kokia save 
gerbianti ragana skleistų savuosius kerus esant dienos šviesai? Ada- 
mas tikriausiai irgi tai žinojo, nes kitaip argi dabar čia taip drąsiai 
šniukštinėtų? „Ne, tikrai nepanašu, kad šiuo dienos metu mes su 
kuo nors susidurtume“, - pamanė Darsė. 

Su šia mintimi mergina priėjo prie vieno prekių automato ir tris 
kartus smarkiai spyrė taip, kaip kažkada jai rodė pusbrolis Virgilis. 
Deja, tie spyriai ir iš automato pasipylusi saldėsių batonėlių kruša 
sukėlė nemenką triukšmą. 

— Ką, po velnių, čia darai?! - Adamas prišoko kaip tik tuo metu, 
kai į automato lovelį sukrito koks tuzinas saldainių. — Taip ir ma- 
niau, kad nereikėjo tau leist eiti kartu! - pridūrė čiupęs Darsės ranką 
ir tempdamas ją šalin nuo automato. 

Tuo metu kita merginos ranka įstrigo automato lovelyje, nes ji 
niekaip nenorėjo paleisti saujoje beviltiškai sugniaužtų saldainių... Iš 
skausmo net suinkštė. 

Adamas akimirksniu paleido jos ranką. 

— Eik! — iškošė pro sukąstus dantis ir mostelėjo trečiosios tune- 
lio atšakos link. 

Pagriebusi tiek batonėlių, kiek tilpo į saują, ir taip švelniai, kaip 
moka tik mamos, juos laikydama, Darsė pasileido prie tunelio. Bet 
staiga Adamas išgirdo tai, ko ji šią akimirką nepajėgė išgirsti. 

Paklusdama vyriškio įsakymui, mergina beveik bėgte bėgo prie 
tunelio atšakos, tačiau netrukus sustojo, nes vienas saldėsis išsprūdo 
iš saujos. Darsė pasilenkė jo paimti. Atsitiesusi pastebėjo tokį Adamo 
žvilgsnį, kad akimirksniu suprato: taip gali žiūrėti tik alkanas patinas. 

Darsė gundomai nusišypsojo, tačiau Adamo veidas nė kiek ne- 
sušvelnėjo. Pakėlęs nuo žemės savo prožektorių, jis tylom žengė į 
tamsų tunelį. Darsei neliko nieko kita, tik sekti iš paskos. 

Tačiau tikrai nebuvo lengva eiti nelygiomis purvinomis grindi- 
mis su tiek batonėlių saujoje! Be to, teniso bateliai, kuriuos ji šian- 
dien nusipirko, buvo kiek per dideli ir smukčiojo. O dar tas Adamo 
artumas!.. 

Tačiau, nepaisant visko, Darsė kantriai sekė paskui vyriškį. 

— Gal galėčiau keletą įdėti jūsų kišenėn? — neištvėrusi sušnabž- 
dėjo Darsė. 

— Ne, - atkirto Adamas. 

— Tad ką man daryti? Juk katės kostiume nėra kišenių! — ėmė 
verkšlenti mergina. 

— Taip yra dėl to, kad moterys, kurios turi figūrą, leidžiančią 
joms dėvėti katės kostiumus, išvis nevalgo saldainių, - beveik nepra- 
verdamas burnos, iškošė Adamas. 

Kai Darsė pajuto, kad keli šokoladiniai batonėliai („Snickers“, 
jos mėgstamiausi) netrukus vėl išsprūs iš saujos, ilgai nedvejojusi ati- 
traukė priekinį katės kostiumo užtrauktuką ir sugrūdo į užantį viską, 
ką turėjo. 

Išgirdęs kažkokį šnaresį, Adamas atsigręžė. Vieną sekundės dalį 
atrodė, kad jis uždusins Darsę, jeigu ji tučtuojau nenurims. Tačiau 
kai išvydo nuo saldėsių išsipūtusią merginos krūtinę ir kaip viena 
ranka ji stengiasi sužvejoti užantyje kažkokį skanėstą, jo pyktis aki- 
mirksniu išgaravo. Negalėdamas patikėti, papurtė galvą ir per petį 
paklausė: 

— Ar visi žmonės Kentukyje tokie kaip tu? 

— Ne, - vis dar kažko ieškodama užantyje, atsiliepė Darsė, — 
netgi Putname aš tokia vienintelė. — Ir, įsmeigusi akis į Adamo nu- 
garą, pridūrė: — Štai dėl ko Putnamas pametęs galvą dėl manęs. 

— Och, tik jis vienintelis sugeba sužadinti tau beprotišką aistrą, 
ar ne? - Adamas nepajėgė nuslėpti ironijos balse. 

Darsei nepatiko jo tonas, mat nuskambėjo taip, lyg būtų ne- 
įmanoma patikėti, jog kažkas galėtų sužadinti jai beprotišką aistrą. 

— Aha, Putnamas tai sugebėjo — sužadinti man beprotišką, lau- 
kinę aistrą. Ir dieną, ir naktį. Matote, jis dar jaunas... 

Po šios pastabos Darsė pastebėjo, kaip sutrūkčiojo Adamo pečiai, 
lyg jam tiesiai į tarpumentį būtų pataikiusi kažkieno paleista strėlė. 

— Hmm, - tyliai atsikrenkštė jis. — Ar tas vaikis turi kokį kitą 
vardą? 

Kadangi Darsė neatsakė, Adamas sustojo ir atsigręžė į ją. 


68 Jude Deveraux 


Mergina vis dar kažko ieškojo savo katės kostiume, ir jeigu tai 
būtų buvę kitoje vietoje ir kitu laiku, Adamas tikrai nebūtų praleidęs 
progos pasišaipyti iš jos išvaizdos. Tačiau dabar jį sulaikė rimta smul- 
kaus Darsės veidelio išraiška. 

— Suprantate, — prabilo Darsė, - neprisimenu, kad kada nors 
būčiau klaususi, ar Putnamas turi kitą vardą. Ir nemanau, kad bū- 
čiau jį kada girdėjusi. Juk daugelį dalykų kur kas paprasčiau vadinti 
vienu vardu. 

— Žinoma, be jokios abejonės! Juk tu esi vienintelė, turinti myli- 
mąjį, kuris valdo daugelį gamyklų. Kiek, sakei, jis turi? Penkiolika? 

— Aštuoniolika, — patikslino Darsė ir pagaliau ištraukė ranką iš 
užančio su „Snickers“ batonėliu. Patenkinta nusišypsojo ir ėmė lupti 
popierėlį. - Neseniai gavau iš jo laišką, kuriame rašė, kad tėvas pra- 
dėjo statyti kelias naujas gamyklas. — Atsikandusi saldainio, Darsė 
atkišo jį Adamui: — Gal ir jūs norėtumėte? 

— Putnamo ar saldainio? — paklausė Adamas. 

— Galima ir to, ir to, — rimtai atsakė Darsė. - Ir vieno, ir kito — 
užtektinai. Putnamas žaidžia futbolą aukščiausioje lygoje. Jo ūgis yra 
šešios pėdos ir du coliai, o svoris — trys šimtai penkiasdešimt svarų. 

— Bet tu netgi... — žvilgtelėjęs į Darsę, Adamas nutilo. Jis labai 
abejojo, ar net su visais saldainiais užantyje mergina svertų šimtą 
svarų. 

— Och, jau jūs tik nesijaudinkite dėl mūsų, — nerūpestingai 
atsiliepė Darsė, - mes puikiai susitvarkome. - Ji labai nenorėjo, kad 
Adamas pamanytų ją visiškai neišmanant lovos reikalų. 

— Tau prilipo šokolado ant šio danties, - rodydamas savo prie- 
kinį dantį, pasakė Adamas. Ir šypsodamasis nusisuko. 

Akimirką Darsė įsivaizdavo, kad pavirto galinga moterimi, kuri 
vieną po kito plėšia akmenis iš tunelio sienų ir meta juos... tiesiai 
Adamui į galvą. Tačiau vyriškiui vėl atsigręžus, Darsė saldžiai šypso- 
josi ir jau baigė kramsnoti trečią batonėlį. 

Po kelių minučių staigiai sustojęs, Adamas ištiesė ranką atgal, 
norėdamas sulaikyti Darsę, kad ši vėl neatsimuštų jam į nugarą. Ir 

kai ji žiojosi kažką sakyti, vyriškis uždėjo savo šiltą delną jai ant bur- 
nos. Darsei tai labai patiko, tad ji neištarė nė žodžio. 

Pasilenkęs prie merginos taip, kad jų akys atsidūrė viename 
lygyje, Adamas pridėjo pirštą prie lūpų, prašydamas laikytis tylos. Ir 
klausiamai kilstelėjo antakius: „Ar supratai?“ 

Darsė linktelėjo. Tada Adamas susiraukęs ištraukė iš merginos 
rankų saldainį, kurio ši nebuvo baigusi valgyti, ir, įmetęs jį užantin, 
užtraukė triko užtrauktuką. Parodęs į sieną, vyriškis mostelėjo Dar- 
sei prisišlieti prie jos ir likti čia stovėti. 

Darsė nenorėjo išsiduoti, kad Adamo elgesys ją išgąsdino, 
bet tai buvo tiesa. Jos širdis tiesiog šokinėjo iš baimės žiūrint, kaip 
Adamas pranyksta tunelio vingyje. Kai aplink stojo mirtina tyla, 
mergina neįstengė nė pajudėti, ji tik stovėjo ir laukė. Paskui dar pa- 
laukė... ir dar... Nieko. Nebuvo girdėti jokio garselio. Gal jai pradėti 
deklamuoti kokį eilėraštį?.. 

„Vieną tamsią ir niūrią naktį... - pradėjo Darsė, tačiau prisiver- 
tė sustoti. — O gal Adamui kažkas atsitiko? Gal jį pagrobė piktosios 
jėgos?! Gal... „ 

Ech, geriau jau negalvoti apie tokius dalykus, stovint vienai 
tamsiame tunelyje. Toje tunelio pusėje, kur pradingo Adamas, Dar- 
sė įžvelgė šiokį tokį šviesos ruoželį, tačiau neatrodė, kad jį skleidė 
Adamo žibintuvėlis. Negi jis ją paliko? Negi jis... 

Laikydamasi purvinos uolinės sienos ir stengdamasi nesukelti 
jokio triukšmo, Darsė pamažu ėmė slinkti ton pusėn, kur nuėjo 
Adamas. Ji lėtai judėjo palei sieną, sulig kiekvienu žingsniu vis labiau 
baimindamasi dėl to, ką galėjo išvysti tunelio gale. 

"Tačiau kai ji pagaliau įžengė į labiau apšviestą dalį ir valiojo ma- 
tyti aiškiau, buvo pasirengusi rėkti ant Adamo Montgomerio, kad jis 
neturi teisės palikti jos vienos ir šitaip gąsdinti. 

Vienoje tunelio pusėje buvo iš uolienos iškirsta patalpa, kurią 
juosė geležinė tvorelė. Už tvorelės stovėjo lentynos, prikrautos karto- 
ninių dėžių. Ant vienų buvo užrašyta „Puodeliai“, ant kitų — „Lėkš- 
tės“. Visa tai Darsei priminė įprastą sieninę spintą. Žinoma, ji buvo 

įrengta po žeme ir apsaugota ta keista geležine tvorele, tačiau visa 
kita atrodė įprastai. Priešais sieną, beveik iškart už tvorelės, stovėjo 
stalas ir dar kelios lentynos su dėžėmis, bet ir čia Darsė nepastebėjo 
nieko keista ar įdomaus. 

Tad ką gi jos ekstremalusis viršininkas ten veikė? Kaip Darsė 
pastebėjo, Adamas buvo labai nepatogia poza pasilenkęs prie tvorelės 
iš kairės, o jo ranka iki pusės įlindusi į ją. Mergina negalėjo matyti, 
ką jis ten laiko, tačiau tas daiktas jai priminė šluotos kotą. „Turint 
omenyje, kur mes esame, —- pamanė Darsė, — tai būtų savaime su- 
prantama“. Tad ką gi Adamas bandė pasiekti? 

Darsė tylutėliai prisėlino prie vyriškio. 

— Ką jūs čia... — prabilo, tačiau taip ir nespėjo užbaigti, nes 
viską aplink užtvindė kurtinamas sirenos staugimas. Rankomis už- 
sidengusi ausis, Darsė pažvelgė į Adamą. Matė - jis kažką jai rėkia, 
tačiau, savaime aišku, neišgirdo ką. Ak, žinoma, ji galėjo skaityti iš 
lūpų: „Tu įjungei sireną!“ — rėkė jis. Ir tai dar ne visi žodžiai, tačiau 
Darsė buvo linkusi apsimesti, kad jų nesuprato... 

Mergina norėjo atsiprašyti, tačiau pastebėjo jų link artėjant 
mažytį apskritą šviesos spindulį. Tai buvo žibintuvėlis ir, deja, jo 
turėtojas artinosi gana greitai. 

Darsė pasisuko modama blausios šviesos link, ir Adamas pa- 
matė... Viską metęs, griebė ją už rankos ir kiek galėdamas stipriau 
trūktelėjo į tunelio angą, pro kurią jie čia atėjo. 

Tačiau Darsė nejudėjo. Tiesa, jos kojos judėjo, bet galva liko 
kur buvusi. Mergina suriko iš skausmo, tačiau per sirenų kauksmą 
net pati savęs neišgirdo. 

Adamas akimirksniu suprato, kas negerai: Darsės plaukai buvo 
kažkaip įsipainioję į vartų užraktą. 

Nebuvo laiko galvoti. Adamas skubiai prakišo ranką pro virbus 
ir, griebęs durklą, kurį taip sunkiai pasiekė neįjungdamas signaliza- 
cijos, vienu mostu nukirto nemenką Darsės plaukų sruogą; ši taip ir 
liko vartų užrakte. Kitą akimirką vyriškis pakėlė merginą ir kuo at- 
sargiau pasistengė paguldyti tarp dėžių ant vienos iš patalpoje buvu- 

sių aukštų lentynų. Darsė susirietė į kamuoliuką, stengdamasi likti 
kuo mažiau pastebima. Tačiau taip susirietusi nieko negalėjo matyti. 
Ji nematė, ką dabar daro Adamas ar kur jis yra. „Juk jis tiesiog negali 
kvailai pasielgti!“ —- pamanė Darsė. 

Pagaliau sirenos nutilo. Darsei prireikė didžiulių pastangų likti 
susirietusiai ten, kur buvo, ir nejudėti. Ji labai norėjo pasitrinti akis, 
skruostus ir ištiesti kojas. Bet labiausiai troško pamatyti, kur dabar 
yra Adamas. 

— Nepakenčiu to daikto! — išgirdo vyro balsą. —- Kodėl jos ne- 
galima normaliai sureguliuoti? Ta prakeikta signalizacija kaukia du 
kartus per naktį! 

— Ji sureguliuota, tik labai jautriai. Tačiau tai moteriai taip la- 
biau patinka, - atsiliepė kitas balsas. 

— Kurgi ne! Jautriai! - nenurimo pirmasis vyras. - Įsijungia nuo 
menkiausio nusičiaudėjimo. Ir aš esu tikras, kad tos katės vėl čia 
landžioja. 

— Tik pažvelk, - kažką parodė antrasis vyras. 

— Kur? Aš nieko nematau. 

— Tada pasikeisk akinius! Štai čia — ilgų plaukų sruoga... Įstri- 
gusi vartų užrakte. 

— Be jokios abejonės, kažkas užsiima kerėjimu. 

Kurį laiką buvo tylu, ir Darsė desperatiškai troško pamatyti, 
ką tiedu vyrai dabar veikia. Tačiau taip ir neišdrįso pajudėti ar kaip 
nors patogiau įsitaisyti. Kol jie neaptiko jos arba Adamo, viskas bus 
gerai. Tačiau įdomu, kodėl jie terado plaukų sruogą? Kai Adamas 
pasidarbavo tuo durklu, Darsei pasirodė, kad neteko bent pusės savo 
plaukų... 

— Žinai ką? — gana ramiai tarė antrasis vyras. — Manau, kad 
sruogos savininkė buvo natūrali blondinė. Kiek žiūriu, nematau 
jokių tamsių gijų. 

— Cha cha cha, pokštininkas, - nusijuokė pirmasis. - Natūrali 
blondinė! Tikriausiai aname tunelyje padauginai to šlykštaus gėralo, 
kurį jie vadina alumi. 

— Gal ir tavo tiesa, — svajingai atsiliepė antrasis, — bet gal dėl visa 
ko nuneškime tą sruogą savo viršininkei? 

— Sutinku. Gal ji pakels mums atlyginimą? 

— Oi, tik neįsisvajok! Tai per menka dovanėlė, kad toji moteris 
taptų tokia kilniaširde. Ar pasirengęs eiti? 

— Taip, žinoma. Ši vieta man kelia baimę. 

— Tai dėl to, kad tu per daug žinai, - nusikvatojo antrasis vyras, 
vos nepaspringdamas savo gerkliniu juoku. 

Darsė girdėjo, kaip vyrai pasišalino, tačiau vis dar nedrįso pa- 
krutėti ir nulipti nuo savo lentynos. Vargšelė negalėjo pajudinti nei 
galvos, nei visiškai nutirpusių kojų. 

Taip ir nejudėjo, kol priėjęs Adamas nukėlė ją nuo lentynos ir 
pasodino ant grindų. Tada paėmė už pažastų, mėgindamas pakelti. 
Šypsodamasi Darsė parodė gestu savo kojas, nebyliai prašydama jį 
suprasti, kad jose neliko nė lašo kraujo ir ji nepajėgia paeiti. Adamas 
žvilgsniu įvertino situaciją: ar tik ji nemėgina jo vėl apgauti? Paskui, 
netardamas nė žodžio, užsimetė merginą ant pečių ir nuskubėjo iš- 
ėjimo iš tunelio link. 

Kai pasiekė patalpą su prekių automatais, Darsė norėjo pasakyti 
Adamui, kad dabar jau galėtų eiti ir pati, tačiau taip ir neprasižiojo. 
Užtat rankomis apsivijo vyriškio liemenį, o galvą priglaudė prie jo 
nugaros. Tai nebuvo petys, bet vis geriau negu nieko. 

Adamas pastatė Darsę ant žemės, kai jiedu pasiekė laiptus. Pri- 
dėjęs pirštą prie lūpų, įspėjo merginą nieko nesakyti. Padėjo jai ap- 
sivilkti per didelį švarką, ir iš jo elgesio Darsė suprato, kad Adamas 
pyksta... Gal net labai, kaip ji galėjo spręsti... 

Adamas užsitempė savo švarką ir švelniai stumtelėjo merginą 
prie laiptų. Užlipusi jais ir išvydusi blausią šviesą, kurią skleidė res- 
tauruotos vergų trobelės, Darsė giliai įkvėpė ir negaišdama nuskuodė 
prie durų, vedančių į gryną orą... 

Seštas skyrius 


— AI VIENAS KVAILIAUSIŲ, asiliškiausių iš mano matytų 
poelgių, — pro dantis iškošė Adamas Montgomeris, 

kai jie buvo per keletą jardus nuo vergų trobelių. — Tie žmonės pa- 
vojingi, o tu žiūri į visa tai kaip į žaidimą! Smulkių prekių automatai! 
Saldainių batonėliai! Ir plepėjimas be perstojo. Aš tau liepiau likti 
ten, kur palikau, ir palaukti manęs, o ką tu darai? Įkiši galvą į laze- 
rinių spindulių taką ir įjungi signalizaciją! Ar bent nutuoki, kas tau 
galėjo atsitikti, jei būtum sučiupta? 

Darsė nevaliojo sulaikyti žiovulio. „Gal šiąnakt reikėtų eiti 
anksčiau miegot“, - pagalvojo ji. 

Kai Adamas liovėsi kalbėjęs, pakėlė į jį akis. Šis piktai spok- 
sojo. 

— Matau, mano žodžiai visai tavęs neveikia, — šaltai nukirto 
vyriškis. 

— Be abejo, veikia, tu mirtinai mane gąsdini. - Darsei dar sykį 
teko pasistengti, kad nenusižiovautų. 

Kelias minutes jie ėjo greta, jis pėda aukštesnis, abu tylėjo. 

Staiga pyktis Adamui praėjo. Jis nebenorėjo pamokslauti Darsei 
apie ką tik patirtų įvykių rimtumą ir tai, kas galėjo atsitikti. Adamas 

pyko nuo trejų metų amžiaus, ir kartais atrodė, kad nebuvo liovęsis 
širsti nė sekundės. 

Tačiau Darsė turėjo kažką, kas vertė jį matyti tik dabartį. Kai 
Adamas buvo šalia jos, atrodė, kad praeitis ir ateitis atsitraukia. 

Taip, raganų urvas šlykštus. Kai pagalvoji, kad blogis sukūrė 
tokią vietą... Įsivaizduoji, kas kartais vyksta jose... 

Ber dabar, šiuo metų laiku, oras grynas ir gaivus, lapai gražūs, ir 
Adamas žinojo, kad ši maža miško fėja šalia jo vos tramdo juoką. Jau 
žinojo, kad Darsė moka įžvelgti humorą bet kurioje situacijoje. 

— Jeigu jie būtų pažiūrėję aukštyn į tą lentyną, — atsargiai tarė 
Adamas, - įdomu, kuo būtų tave palaikę? Viena iš kačių? 

Darsė pažvelgė į jį, pakeldama antakius. 

— O tu kur buvai? 

— Slėpiausi už dėžės po stalu. Bet aš nelabai tilpau, tad mano 
pėdos buvo vienoje dėžės pusėje, rankos kitoje, o galva... — Jis pa- 
kreipė savo galvą labai nepatogiu kampu, rodydamas, kaip buvo 
įsispraudęs po stalu. 

Darsė nusijuokė. 

— Bent galėjai ištiesti kojas. Manosios visiškai nutirpo. Net ne- 
pajėgiau atsistoti. 

Adamas pridėjo ranką prie juosmens, lyg skaudėtų. 

— Papasakok man apie tai, — tarė išsiviepęs. 

— Nori pasakyti, kad aš tau per sunki? — paklausė Darsė, vaidin- 
dama įsižeidusią. 

— Manau, dėl saldainių batonėlių. - Adamas kreivai nusišyp- 
sojo. — Nesu tikras, bet norėčiau lažintis, kad to juodo daikto, kurį 
vilki, vidus visas šokoladuotas. 

Darsei nereikėjo žiūrėti, nes ji jautė. Kol Adamas ją nešė lauk, 
saldainiai susimaigė, popierėliai suplyšo. Mergina mirktelėjo jam: 

— Nori atsikąsti? 

— Tai kad nelabai, — atsisakė Adamas. 

Ji nusišypsojo. 

— Manau, tas jaunuolis iš 4b kambario neatsisakytų, jei tau 
įdomu, - tarė ji ir nuskubėjo į priekį. 

Nučiupęs už rankos, Adamas truktelėjo Darsę atgal. 

— Nė negalvok... — pratarė, bet staiga jos akyse pamatė kažką, 
kas leido suprasti, jog gailėsis neužsičiaupęs. 

— Žinai, aš visai nieko prieš užkąsti, - pasakė Adamas. — O jei 
nueitume į parduotuvę ir pažiūrėtume, ką galime rasti, tada grįžtu- 
me į viešbutį ir papuotautume? 

Akimirką Darsė tik mirksėjo. 

— Turi omeny - pirkti viską, ko tik norime? 

— Viską, — šypsojosi jis. - Pyragų, skanumynų, bet ko. Namuo- 
se yra šaldytuvas, ten galėsime sudėti likučius. 

— Likučius? — paklausė ji. - Čia jankių žodis? 

— Tai... - buvo bepradedąs aiškinti Adamas, bet suprato, kad 
jinai jį erzina. - Mes net galėtume nusipirkti kelis pakelius Helovyno 
saldainių. 

— Aplenksiu tave! — sušuko Darsė ir pasileido bėgti. 

Šypsodamasis Adamas nusivijo. Nereikėjo labai stengtis norint 
neatsilikti nuo jos, bėgančios taku pro pagrindinį Grouvo pastatą, 
paskui į garvę. Ir vėl Darsė perbėgo ją tiesiai prieš du atlekiančius 
automobilius ir sustojo priešais Komvelio bakalėjos parduotuvę. 

Adamas nuėjo iki posūkio ir palaukė, kol užsidegs žalia švieso- 
foro šviesa. Pro didelius parduotuvės langus matė Darsę, stumiančią 
vežimėlį ir apžiūrinėjančią prekes. Per ją jis jautėsi... na, dėkingas, 
pamanė. Ta mergina patiria tiek malonumo iš paprasčiausių gyve- 
nimo dalykų, kaip antai maistas ir drabužiai, o štai Adamas šiuos 
dalykus laikė savaime suprantamais... 

Taip jam palaimingai šypsantis, Darsė apsisuko ir jis pamatė jos 
pakaušį. Trūko didelio kuokšto plaukų! Iš to, ką jam teko patirti šia- 
me miestelyje, galima spręsti, kad jei kas pamatytų Darsės plaukus, 
užtektų kokių penkių minučių ir visi mieste sužinotų, kas šiandien 
šniukštinėjo tuneliuose. 

Kai užsiebė žalia šviesa, Adamas jau buvo gatvės vidury ir par- 
duotuvę pasiekė keliais plačiais žingsniais. Surado Darsę tada, kai 
ji kėlė nuo lentynos skardinę aštraus kumpio. O tarp lentynų jau 

artinosi moteris. Žinodamas Darsės polinkį kalbėtis su bet kuo ir bet 
kur, Adamas neabejojo, kad mergina moterį užkalbins. 

Nenutuokdamas, kaip nukreipti dėmesį nuo plaukų, Adamas 
nuleido ranką Darsei ant pakaušio. 

— Štai kur tu, — garsiai ištarė. — Visur tavęs ieškojau. 

Jis turėjo pripažinti: Darsė nuovoki. Bet kuri kita Adamo pa- 
Žįstama moteris būtų pareikalavusi paaiškinti — ką jis sau mano lai- 
kydamas ranką ant jos galvos? 

— Kaip gerai, kad mane radai, — linksmai tarė Darsė ir nusišyp- 
sojo moteriai, stumiančiai pro juos vežimėlį. Pasistiebusi uždėjo abu 
delnus Adamui ant rankos. 

— Jis negali be manęs nė minutės, - paaiškino moteriai. — Iš 
tikrųjų tai beveik erzina. Kas minutę tik girdžiu: „Kur Darsė? Ar kas 
nors matė Darsę? Man reikia mano Darsės!“ Neturiu nė trupučio 
ramybės. 

Moteris nedrąsiai šyptelėjo jai ir pasuko vežimėlį arčiau kitos 
lentynų eilės. Tada nuskubėjo iki posūkio ir dingo. 

— Ar nesiliausi? — sušnypštė Adamas, jėga ištraukęs iš po jos 
rankų savąją. —- Kodėl kiekvienam turi pasakoti apie mus? 

— Vadinasi, tai tiesa? Tu iš tikrųjų be manęs negali? 

Trindamas ranką, nes Darsė buvo taip stipriai įsikibusi, kad net 
užspaudė gyslas, Adamas papurtė galvą. 

— Ne, tai netiesa. Slėpiau tavo plaukus. Ten trūksta didelio 
kuokšto, ir nenoriu, kad žmonės pamatytų. 

Darsė pasičiupinėjo plaukus. 

— Tikrai. Šviesios sruogos, kurią tas vyras ketina atiduoti kažko- 
kiai raganai. Ar jis iš tikrųjų rado tik sruogą? Atrodo, trūksta nemažo 
kuokšto... 

Darsė žvelgė į sučiauptas Adamo lūpas ir suprato, jog į klausimą 
atsakyti jis nesirengia. „Išsiaiškinsiu vėliau“, — pažadėjo sau ir, nu- 
leidusi balsą, koketiškai žvilgtelėjo į jį. 

— Žinai, o aš tikrai natūrali blondinė. 

— Ir dėl to pernelyg lengvai atpažįstama, — pasakė Adamas. — 

Nagi, nešdinamės. Padarysim ką nors tavo plaukams rytoj. O kas 
čia? — paklausė jis, žiūrėdamas į prekių vežimėlį. 

— Maistas, — suglumusi atsakė Darsė. 

— Ne, tai... — Jis pakėlė sūrio pakelį, kur buvo atskirai įvynioti 
gabalėliai, ir „picos užkandžių“ pakuotę. 

— Čia... — pratarė ji. 

— Aš žinau, kas čia, - nutraukė Adamas. — Matau, kas čia. Tik 
norėjau... - daugiau nieko nesakė, bet surinko viską iš vežimėlio ir 
sukišo į lentyną prie konservuotų žirnelių. 

— Negalima taip, — susiraukė Darsė. — Padėsiu viską atgal į vietą. 

— Ir leisi visiems pamatyti savo plaukus? Liepčiau tau grįžti į 
viešbutį ir palaukti manęs ten, bet nemanau, kad paklustum. Eik ir 
susirask ką nors iš tų gumyčių, kurias naudoja merginos, ir susirišk 
plaukus taip, kad uždengtum tą vietą, kur jų trūksta. Aš apsipirksiu. 

— Tu?.. — išplėtė akis Darsė, lyg būtų išgirdusi keisčiausią dalyką 
gyvenime. 

— Leisk spėti, — sušnabždėjo Adamas. — Požeminiai tuneliai ta- 
vęs negąsdina, o mintis apie maistą perkantį vyrą — stebina? 

Darsė tik tylomis linktelėjo. 

— Eik, - tarė Adamas. - Ir niekam nerodyk savo pakaušio. Su- 
sitiksime lauke. Atsistok kur žmonės tavęs nematytų ir su niekuo 
nesišnekėk. Supratai? 

Darsė nepajudėjo. 

— Turiu sumokėti už plaukų gumytes, — tarė. 

Adamas jau ketino pasišaipyti, kiek mažai jos kainuoja, bet atsi- 
duso ir padavė dešimties dolerių banknotą. 

Laikydama jį, Darsė tik pasižiūrėjo į Adamą ir nepajudėjo. 

— Kaip atiduosiu grąžą? 

— Palauksiu, kol grįšim į kambarį. 

Darsė vis dar nejudėjo. 

— Pasilik tą prakeiktą grąžą! — riktelėjo vyriškis daug garsiau nei 
norėjo. Tada Darsė nuskuodė lentynų tarpu. 

— Nesu matęs labiau įsimylėjusio pinigus žmogaus nei ji, — su- 

murmėjo Adamas, nustūmė vežimėlį į kulinarijos skyrių ir ėmė jį 
krauti, pradėdamas nuo Brie sūrio. 

— Kam ji taupo tuos pinigus? — burbėjo. — Vestuvių dovanai 
savo aukštajam, stipriajam, jaunajam Putnamui? 

— Atsiprašau, neišgirdau, ką sakėte, — tarė vyras už prekystalio, 
ir Adamas susigėdo užkluptas besikalbąs su savimi. Paprašė trijų rū- 
šių salotų ir po ketvirtį svaro kiekvienos iš keturių rūšių mėsos. 

— Žinote, įdėkite po pusę svaro kiekvienos, — persigalvojo. 

Galų gale nupirko dvigubai daugiau maisto nei planavo, bet 
pagavo save galvojant: „Įdomu, ar Darsė kada yra valgiusi granatą?“ 
Vaikščiodamas pirmyn atgal tarp parduotuvėlės lentynų, vis metė į 
vežimėlį produktus ir nuolat įtemptai mąstė: „Turiu ją iš čia išsiųsti. 
Ji nesuvokia, kaip tai pavojinga. O! Kažin ar jai patiktų rūkytos aus- 
trės? Ji į viską žiūri lyg į pokštą. Rytoj galim nuvažiuoti į Hartfordą 
ir susirasti gerą kirpėją. Reikia išsiųsti ją iš čia, kol man jos prireiks... 
Gal, paragavusi tikrai gero šokolado, nebevalgytų tų baisių karame- 
lių?“ Pastaroji mintis jam atėjo į galvą, kai įmetė krepšin dvidešimt 
penkis dolerius kainuojančią Godiva šokolado dėžutę. Paskui susi- 
griebė traukiąs šešias rudeninių spalvų gėlių puokštes iš vazų palei 
sieną pakeliui prie kasos. „Jei važiuotų į Hartfordą, gal būtų laiko 
apžiūrėti Marko Tveno namą? Darsei turbūt patiktų.“ 

— Mokėsite kortele ar grynaisiais? — paklausė kasininkė, ir Ada- 
mas turėjo grįžti į realybę. 

— Ar čia, kur nors netoliese, yra alkoholinių gėrimų parduotu- 
vė? — pasiteiravo jis. - Kur galėčiau gauti butelį vyno? 

Moteris nusišypsojo ir paaiškino, kad gėrimų parduotuvė už 
kelių namų. 

Kai grįžo į viešbutį, Darsė dingo kelioms minutėms nusirankio- 
ti suplotų saldainių nuo katės kostiumo. Adamas tikėjosi, kad dabar 
ji apsivilks ką nors kita. Tačiau mergina grįžo su tuo pačiu aptemptu 
triko. Tik išsitraukė iš spintos jo sportinį nertinį ir apsivilko ant kos- 
tiumo. Aptemptos kojos vis tiek buvo matyri... 

— Ar negalėjai apsirengti ką nors savo? —- paklausė Adamas irz- 
liau negu norėjo. 

— Nenoriu nieko suglamžyti, - atsakė imdama prekių maišelius 
ir nešdama juos į mažą virtuvę. 

Adamas ketino padaryti sumuštinių, kad būtų kuo mažiau 
rūpesčių, bet Darsė nuvarė jį šalin ir perėmė vadovavimą. Nedėjo 
maisto ant mažo staliuko kambario kampe, o nuėmusi nuo kavos 
stalelio dirbtinių gėlių puodynę, išdėliojo ten lėkštes, peilius, šakutes 
ir taures iš virtuvės spintelės. Išėmė maistą iš plastiko dėžučių. Rau- 
sėsi po spinteles, kol rado vazą, ir Adamas nustebęs žiūrėjo, kaip ji, 
ištraukusi iš stalčiaus žirkles, prityrusia ranka nukarpė gėlių kotus. 
Mikliai sumerkė gėles taip, kad virš vazos jos sudarė dailų ovalą. 

— Kur taip išmokai? — paklausė jis. 

— „Putnamo gėlėse“. Dirbau ten kelis mėnesius. 

— Paranku yra mokėti, - pasakė Adamas. - Mano pusseserė Sara 
norėtų taip sugebėti. Augina tūkstančius gėlių sode, bet visiškai ne- 
nutuokia, kaip jas sukomponuoti. 

— Tūkstančius, - pakartojo Darsė, nešdama gėles į svetainę. 

— Na, ten didelis namas, - susizgribo Adamas. Nemėgo atskleis- 
ti ko nors apie save ir buvo dėkingas, kad Darsė nieko neklausinėjo. 
Dabar žiūrėjo, kaip ji traukė iš krepšio ilgus prancūziškus batonus, 
atidarinėjo maisto indelius ir atidžiai krovė jį į indus, atsineštus iš 
virtuvės. Jis būtų valgęs ir iš dėžučių, tačiau Darsė, atrodo, norėjo 
padengti stalą kaip galima elegantiškiau. 

Baigusi pasiūlė jam atsisėsti tarp sofos pagalvėlių priešingoj ka- 
vos stalelio pusėj ir tučtuojau pradėjo klausinėti apie kiekvieną pro- 
duktą. Kai Adamas ieškojo aštraus peilio prapjauti granatui, Darsė 
pašoko ir atnešė. Paskui įdėmiai stebėjo, kaip jis prapjovė vaisių ir 
ėmė traukti sėklas. Nedvejodama įsimetė pilną saują sėklų į burną ir 
pareiškė, kad jos nepaprastai skanios. 

Ji ragavo viską, kiekvienąkart sušukdama iš džiaugsmo, ir Ada- 
mas pajuto, kad jie vis daugiau ir daugiau kalba apie maistą. Darsė 
norėjo sužinoti, kur pagamintas kiekvienas sūris, kaip išrūkytos aus- 
trės ir kodėl vandeniniai trapučiai taip vadinami. Adamas stengėsi 
atsakyti į kiekvieną klausimą, o kai nežinodavo atsakymo, paduoda- 

vo produkto pakuotę ir ji pati perskaitydavo, kas ten parašyta. Daug 
diskutavo apie vynuogynus ir apie tai, kaip gaminamas vynas. 

Galiausiai valgymas užtruko daugiau nei dvi valandas, ir Adamas 
suprato, kad jam labai patiko. Nors negalėjo patikėti, dviese suvalgė 
viską. Pilve atsirado vietos ir Godiva šokoladui. Akimirką jis stebėjo, 
kaip Darsė užsimerkusi leido tirštam šokoladui tirpti burnoje. 

Adamas žinojo, kad geriau ką nors pasakyti, nes antraip nesusi- 
tvardys ir ją palies. 

— Kodėl tu nestorėji? — paklausė. 

Darsė atsimerkė: 

— Neturiu riebalų ląstelių. Kai buvau vaikas, nė viena neišsiru- 
tuliojo, be to, mano medžiagų apykaita labai greita. Mama sako, kad 
tai paveldėjau iš tėvo, nes jai auga svoris, net jei suvalgo salotos lapą. 

— Kaip tavo tėvas užsidirba pragyvenimui? 

Darsė žiūrėjo į šokolado dėžę ir neatsakė. 

— Man tik smalsu, - pasakė Adamas. — Tu dažnai mini motiną, 
o tėvo niekad. Ar jis irgi gyvena Putname? 

— Nežinau, - tyliai atsakė Darsė. - Kartais mažame miestelyje 
galima išsaugoti paslaptis. Nežinau, kas mano tėvas. 

Paskui pakėlė galvą ir nusišypsojo jam: 

— O tavo? 

— Mano tėvas? Miręs. Abu mano tėvai mirę. Jie išėjo į anapus, 
kai buvau trejų metų, tad jų niekad iš tikrųjų ir nepažinojau... 

— Kaip jie mirė? — pasiteiravo Darsė, bet iškart pamatė, jog 
Adamas užsisklendė. Jau žinojo, kad prisiartinus pernelyg arti, kur 
jis žmonių neįsileidžia, pasidarydavo tylus kaip uola. 

Tad dabar, nenorėdama, kad Adamas pakiltų ir išeitų iš kambario, 
turėjo pakeisti temą ir išsiaiškinti tai, ką norėjo, ne taip tiesmukai. 

— Aš irgi, — tęsė Darsė, — žinau apie savo mamą nedaug. Ji nuo- 
lat būdavo darbe arba... na, ji buvo užsiėmusi. 

— Tai kas tave augino? 

— Visi miestely, kaip dėdė Vernonas sako. Siuntinėjo mane nuo 
vieno prie kito. Dažniausiai girdėdavau: „Ar galėtum šią popietę pri- 
žiūrėti Darsę ir leisti man atsipūsti?“ 

— Nežiūrėk į mane su gailesčiu. —- Mergina vis dar šypsojosi.— 
Buvau mažas velniūkštis. Kol man suėjo aštuoneri, žinojau visas kiek- 
vieno žmogaus miestelyje paslaptis. Kai norėdavau pasižiūrėti filmą, 
man tereikdavo pasakyti: „Ar man pabūti lauke, kol jūs su ponu Ny- 
liu... pasišnekučiuosite?“ Ir štai! Pinigai kinui įbrukami man į ranką. 
Arba drabužiai, arba pyragas. Ko tik norėjau, tą man ir duodavo! 

Adamas nenusišypsojo ir į šį bandymą pajuokauti. Darsė sten- 
gėsi papasakoti šviesiai, tačiau jis pajuto jos vaikystės vienatvę. Ji 
išmoko šantažuoti žmones, kad gautų maisto, drabužių ir pastogę, 
tebūdama aštuonerių. Bet Adamas nieko nepasakė. Juk ji nenorėjo 
matyti gailesčio jo akyse... 

— Tai kas privertė tave apsispręsti praleisti savo gyvenimą kovo- 
jant su blogiu? —- paklausė Darsė. 

Tada Adamas nusišypsojo. 

— Argi supermenas privalo turėti priežastį, jei ką daro? — atsakė 
klausimu į klausimą pakeldamas antakius. 

— Aišku! Jis nori tik lakstyti visur su triko ir apsiaustu, — greitai 
ištarė Darsė, prajuokindama Adamą. 

Ji valgė jau trečią šokolado gabaliuką. 

— Tai kada ketini parodyti man durklą? 

— Ką? - paklausė Adamas, stengdamasis laimėti laiko. 

— Tu žinai, durklą, kurį pavogei tuneliuose. Tą, kuriuo nupjovei 
mano plaukus. Beje, kas nutiko mano plaukams? Tiedu vyrai sakė 
radę sruogą, ne kuokštą, kokį tu nupjovei. 

— Jie buvo tokie gudrūs ir suprato, kad plaukai natūralios blon- 
dinės, ar ne? — tyliai paklausė Adamas. — Pagalvojau, kad reikėtų 
rytoj nuvažiuoti į Hartfordą ir nukirpti tau plaukus, idant paslėp- 
tume tarpą pakaušyje. Gal reikėtų juos ir nudažyti? Galėtum tapti 
raudonplauke. 

Darsė nesišypsojo. Tik įdėmiai spitrijo Adamui į akis, leisdama 
suprasti, kad šis temos pakeitimas neišdegs. 

— Jis mano palto kišenėje, — išsiviepė atsakydamas. Kodėl ji ne- 
gali pamiršti to durklo? 

Darsė per kelias sekundes stryktelėjo ant kojų ir nuskriejo prie 

drabužių spintos. Kai grįžo prie stalo, ištiestose rankose laikė durklą. 
Adamas turėjo susivaldyti, kad jo nepagriebtų, nes pats labai norėjo 
gerai apžiūrėti. Tačiau ketino padaryti tai vienas savo miegamajame, 
kai Darsė miegos. 

Lyg numanydama jo norus, Darsė padavė durklą ir suskato 
nurinkinėti valgio likučius. Suteikė Adamui laiko ištyrinėti durklą 
vienam. Persėdęs nuo grindų ant sofos, jis pakišo ginklą po lempa 
stalo gale. Durklas nebuvo labai didelis, tik septynių ar aštuonių co- 
lių, plieno ašmenys su keliom rūdžių duobutėm. Rankena aukso ir 
juodos spalvos. Pasukęs ją šviesoje, suprato, kad tas reljefiškas auksas 
— tai rašmenys. Tačiau vinkliai apsukti aplink rankeną atrodė labiau 
panėšintys į ornamentą, Adamas buvo tikras, jog tai kažkokia kalba. 

Darsė greitai prisėdo šalia. Tiesą sakant, prisėdo kone jam ant 
kelių, ir jos pasiskolintas nertinis atidengė gerokai per daug... 

— Ar niekad nedėvi savo drabužių? — suniurzgė vyriškis. — Ir 
indų dar nesuplovei... Kodėl nesėdi toje sofos pusėje? 

— Juk sakiau, kad nenoriu sutepti naujų drabužių. Indus plauna 
indaplovė. O šviesa ryškesnė šioje pusėje, — nusišypsojo Darsė. Po 
minutėlės ištiesė savo ranką delnu į viršų. 

Atsidusęs Adamas padavė jai durklą. Būtų pasitraukęs toliau, 
tačiau dešinysis jo šonas buvo priplotas prie sofos atramos ir nelikę 
vietos pajudėti. „Elgiesi kaip pradinukas, Montgomeri!“ — mintyse 
subarė save ir prisivertė atsipalaiduoti. 

— Studijavai magiją. Ar prisimeni kokių simbolių iš savo mok- 
slų? — paklausė jis. 

Darsė laikė pakėlusi durklą į šviesą ir jį sukiojo. 

— Blogis. Didelis blogis. 

— Tikiuosi, per daug už tą savo mokslą nesumokėjai? — pasi- 
domėjo Adamas. 

— Nė cento. 

— Gavai stipendiją? 

— Ne. Iš tikrųjų Putnamas mokėjo, - šypsodamasi atsakė Darsė 
ir nusižiovavo. — Žinai, kad ir koks žavus tas daiktas, manau, eisiu 
miegoti. 

Adamas kiek suirzo. Jis beveik norėjo aptarti tą durklą su ja. Šį- 
vakar jam patiko pokalbis apie maistą ir vyną. Ji visada greitai atsako 
į kiekvieną klausimą. 

— Tai kur nori, kad miegočiau šią naktį? - paklausė Darsė ir taip 
smarkiai nusižiovavo, jog jis išgirdo trakštelint žandikaulius. 

— Kur? — pakartojo Adamas. Bet ūmai nusijuokė, visa jo bloga 
nuotaika kažkur dingo. — Savo lovoje. Eik, nešdinkis iš čia. Pasima- 
tysim rytą. 

Darsė stabtelėjo savo miegamojo tarpdury. 

— Pone Montgomeri, aš šiandien gerai praleidau laiką, — švelniai 
tarė ji. 

Adamas jau ketino iškloti, kad jis būtų geriau praleidęs laiką, 
jeigu ji būtų likusi ir nepliurpusi visą kelią tunelyje, paskui apsimetusi 
alpstanti, vos nesusilaužiusi rankos, kai stengėsi ištraukti saldumynus 
iš automato, vėliau vėl jam nepaklususi ir įjungusi signalizaciją. Bet 
negalėjo to pasakyti, nes buvo netiesa. Tad nusišypsojo ir tepasakė: 

— Vadink mane Adamu. Labanakt, panele Manstyld. 

Darsė pakėlė nertinį iki juosmens, atkišo klubą — šeštojo de- 
šimtmečio kino žvaigždės poza. 

— Labos nakties, Adamai, — ištarė ji kvapą užimančiu balsu. Pri- 
bloškiamai gera Merlinos Monro imitacija! 

Adamas vėl nusijuokė ir pamojo. Darsė pranyko miegamajame 
ir uždarė duris. 

Kai svetainėje liko vienas, pamatė jos pastatytą padėklą su 
sūriu, trapučiais ir pilnu stiklu vyno. Šypsodamasis paėmė vyną, 
gurkšnodamas išsitraukė iš portfelio popieriaus bei pieštuką ir pra- 
dėjo kopijuoti nuo durklo koto iškilius ženklus. Baigęs nuėjo į savo 
miegamąjį ir faksu nusiuntė popierių draugei į Vašingtoną su prie- 
rašu: „Pažiūrėk, ką apie tai gali sužinoti, gerai? Jei tai rašmenys, kokie 
jie ir ką reiškia? ; pasirašo „A. Montgomeris“. 

Nusiprausęs po dušu ir apsivilkęs pižamą, labai norėjo praverti 
Darsės duris ir įsitikinti, ar jai viskas gerai. Bet nusprendė verčiau to 
nedaryti... Atsigulė į lovą ir akimirksniu užmigo kaip ir aną naktį. 


Septintas skyrius 


A, KĄ MANAI? — pakėlusi akis į Adamą, paklausė 
CG / Darsė, viena ranka kedendama ką tik nukirptus ir 
nudažytus plaukus. - Patinka? 

Bet Adamo veido išraiška pasakė viską. Ji pirmą kartą buvo 
apsirengusi naujais drabužiais: tamsiai žalios vilnos sijonu, bordo 
spalvos kašmyro megztuku ir languotu švarkeliu. Tamsiai rudi batai, 
apkraštuoti avies kailiu, buvo labai šilti ir patogūs. 

Kai Adamas tą rytą atsikėlė, Darsė jau buvo apsirengusi ir laukė 
jo, nekantraudama važiuoti į Hartfordą apsikirpti. Kol jis rengėsi, ji 
nubėgo į pagrindinį pastatą ir grįžo su raguoliais, kava bei vaisiais. 
Viską jam sumaitino pakeliui. 

— Nušersi mane, - pilna burna sumurmėjo vyriškis. 

— Kam vakar siuntei faksą? — pasidomėjo Darsė, kai Adamas 
kėlė prie lūpų kavos puodelį. 

Išgirdęs tai, išliejo kavos ant megztinio, ir kol jį šluostė Darsės 
paduotomis servetėlėmis, ji prilaikė išsinuomoto automobilio vairą. 

— Ar visada kiši nosį ne į savo reikalus? — pyko jis. 

— Mano klausa labai gera, — atsakė ji. — Tad kam siuntei tą 


faksą? 

— Savo merginai, - vis dar braukdamas kavos lašus, atsakė Ada- 
mas. 

Tie žodžiai iškart nutildė Darsę, ir Adamui beveik jos pagailo. 

— Na gerai, - po kelių tylos minučių prabilo jis. — Padariau 
žymių ant durklo rankenos atspaudą ir nusiunčiau savo draugei į 
Kolumbijos apygardą. Ji moka nemažai kalbų, tad galbūt žinos arba 
ras būdą perskaityti, kas išrašyta ant tos rankenos. Jei ten išvis kas 
nors išrašyta. Nesu tikras... 

— Gal tas durklas koks stebuklingas, išpildantis tris norus? — 
Darsė pasakė pati gerai nesuprasdama ką, kad nuslėptų sumišimą, 
kurį pajuto jam ištarus „ji“. Tačiau Adamas tylėjo, tad ji pasisuko į 
vyriškį tardama: - Hmmm. 

— Ką tai reiškia? — paklausė jis. 

— Matau, kad sugrįžo ponia Bloga Nuotaika. 

Adamas atsiduso. 

— Na gerai, baikim. Kas neduoda ramybės tavo galvelei? 

— Nieko ypatingo, - lėtai atsakė Darsė. — Bet tik kai ištariu tam 
tikrus žodžius, tu pasiunti. 

— Nepasiuntu, kaip tu čia šiurkščiai pasakei. Iš tiesų nė karto 
gyvenime nebuvau „pasiutęs“. 

— Tikiu. Bet tu reaguoji, na... gana stipriai, kai ištariu žodžius 
aukojimas ar magija. 

— O kaip kitaip?! Vakar buvome požeminiuose raganų sąlėkio 
tuneliuose. Ar pamiršai? Tam tikri žodžiai susiję su raganomis, ir 
natūralu, kad... 

— Šluota! - sušuko Darsė. — Katilas! Juoda katė! Ne, ne, matau, 
kad tie žodžiai tavęs visai neveikia. Bet mintys apie magišką durklą ir 
aukojimą, ypač manęs aukojimą, kone veda tave iš proto. — Mergina 
įdėmiai jį stebėjo, akivaizdžiai laukdama atsakymo. 

— Norėjau paklausti, kodėl tavo pietietiškas akcentas toks ne- 
ryškus? Tiesą sakant, tavęs pasiklausius galima pamanyti, kad esi iš 
šios valstijos. 

Darsė nusuko akis į langą. 

— Gerai, vadinasi, nenori man sakyti. Kol kas. Ko/ kas nenori 
sakyti. Palauksiu. — Ji giliai įkvėpė. — Iškalbos menas. Jaunų merginų 
auklėjimo koledže klausiau iškalbos meno paskaitų. Klausiausi įrašų 
ir kartodavau paskui. 

Ji prisimerkė. 

— Mieliau sužinočiau, ko tu ieškai ir kodėl pasamdei m2ane, o ne 
tas kitas merginas. 

Adamas lėtai atsiduso. 

— Argi šiuo metų laiku medžiai negražūs? 

Paskui jiedu jau apie nieką svarbaus nesikalbėjo, ir kai nuva- 
žiavo į Hartfordą, Adamas iškart nuėjo į kirpyklą. Grįžęs po dešim- 
ties minučių pasakė Darsei, kad jos ten laukia. Ji neklausė, kaip jis 
sugebėjo rasti laisvą kirpėją tokiame prabangiame salone iš anksto 
nesusitaręs, bet jau Komvelyje buvo mačiusi jo sugebėjimus priversti 
žmones daryti tai, ko jam reikia. 

Dabar, po kiek laiko, šukuosena buvo baigta ir ji Darsei patiko. 
Kita kirpėja pasakė Darsę kirpusiai moteriai: „Man atrodo, čia ge- 
riausiai tau pavykęs kirpimas“. — „Ir man taip atrodo“, — nustebusi 
pritarė toji, veidrodyje pažvelgusi į Darsę. 

— Ar tau patinka? — vėl paklausė Darsė Adamo. 

Jis taip į ją žiūrėjo, lyg būtų išvydęs pirmą kartą. Lygūs šviesūs 
jos plaukai buvo nukirpti iki pečių ir taip iškarpyti, kad dabar gaubė 
veidą, padažytą braškių atspalvio šviesiais dažais, puikiai tinkančiais 
prie blyškios odos. Ir akys buvo pasikeitusios. Lyg ir nebuvo jų pasi- 
dažiusi, bet akys tikrai pasikeitė!.. 

— Fėjos kirpimas. Ir plaukus vietomis patamsino, o ne pašviesi- 
no, kaip paprastai. Ar klausaisi? 

— Kiekvieno žodžio. - Adamas vis dar spoksojo į Darsę. 

— Kai tik atsisėdau į kėdę, pasitelkiau savo Tvirtąją Įtaigą pa- 
veikti kosmetologę — tai yra kirpėją — ir paliepiau, kad mano kirpi- 
mas būtų geriausias, koks jai kada nors yra pavykęs. — Darsė persi- 
braukė plaukus ir šie vėl gražiai sukrito. - Manau, jai pavyko. Ji sakė, 
kad ilgesnieji plaukai, kuriuos nukirpo, buvo silpni, o liko tankūs ir 
sveiki. Paliesk. 

— Ne. 

Darsė šyptelėjo. 

— Ar bijai palietęs mano plaukus pasiusti iš aistros? 

— Gal apsiraminsi? — susiraukė Adamas, bet ji tebežiūrėjo ir jis 
pasiduodamas atsiduso. Darsė pasilenkė į priekį, kai Adamas uždėjo 
ranką jai ant galvos. 

— Gražu. 

— Tikrai? 

Adamas nusišypsojo. 

— Taip, tikrai. 

Pasisukęs nužingsniavo automobilio link. Bet supratęs, kad 
Darsė neina kartu, sustojo ir atsigręžė. Ji skaitė p italų restorano 
iškabintą valgiaraštį. 

Adamas nepuolė aiškinti, kad galėtų grįžti į Komyelį ir pavalgy- 
ti ten. Ir nepriminė, jog papusryčiavo tik prieš tris valandas. Iš tiesų 
ir pats jautėsi praalkęs. 

Grįžęs jis atidarė restorano duris ir nuėjo paskui Darsę į vidų. 
Kai užsisakė (Darsė paprašė baklažano, nes nebuvo jo valgiusi), ji 
prisiminė pas kirpėją išklausytus gandus. 

— Visi šiame mieste ar net valstijoje mano, kad Komvelis - baisi 
vieta. Ir kad Grouve vaidenasi. Niekas, gyvenantis per šimtą mylių, 
neliktų ten nakvoti. Ir padavėja Komvelyje buvo teisi: jau ketveri 
metai kaip kasmet kas nors dingsta. 

Darsė kalbėjo taip tyliai, kad Adamas vos ją girdėjo. Paklausęs, 
kodėl ji šnabžda, išgirdo: „didelio miesto“ žmonėmis esą negalima 
pasitikėti. Kurį laiką bandė suvokti šį teiginį. Mažame Komvelyje, 
kurį žmonės vadino „negeru“, Darsė visiems pliurpė apie viską. Bet 
čia, „dideliame mieste“ Hartforde, elgėsi taip, lyg visi restorano lan- 
kytojai būtų šnipai. 

Adamas ir nesistengė suprasti Darsės „logikos“. Įkišęs ranką į 
vidinę kišenę, išsitraukė pluoštą popierių. 

— Kol būrei kirpėją, nuėjau į biblioteką ir nukopijavau straips- 
nių apie keturias dingusias moteris. 

Darsė šiltai nusišypsojo. Ištiesė ranką paimti popierius, bet 
Adamas atšlijo. 

— Ne, ne dabar. Stale gali būti „blakių“. Negali žinoti, ką tie 
hartfordiečiai gali būti sugalvoję. 

— Kaip juokinga! — nusišypsojo Darsė, bet Adamas pastebėjo, 
kad jos žvilgsnis akimirkai kryptelėjo į šoną. Kai ji daugiau apie po- 
pierius neklausinėjo, jis juos atidėjo. 

Kadangi net Darsė buvo įstikinusi, kad nieko svarbaus apta- 
rinėti „dideliame mieste“ nevalia, per pietus jie nagrinėjo kitą jos 
mėgstamą temą — maistą. 

— Tu buvai Italijoje? —- pasidomėjo ji ir, kai Adamas linktelėjo, 
užvertė jį klausimais. Kuo skiriasi maistas Italijoje nuo itališko mais- 
to JAV? Ar bendravo jis su italais? Kuo jie skiriasi nuo amerikiečių? 

Jai klausinėjant ir jam atsakinėjant, prabėgo pietūs. Vienintelį 
kartą stojo tyla, kai ji paklausė, Aodė/ jis tiek keliavo. 

— Argi nenorėjai turėti namų? Vaikų? 

Bet, kaip dažnai nutikdavo, Adamas nutilo ir sužiuro į valgį. 

Darsė palaukė tikėdamasi, kad jis ką nors apie save paaiškins, 
ir dukart lyg ketino prabilti, bet nuleido akis ir nieko nepasakė. Po 
kelių nejaukių akimirkų ji paklausė, ar jis buvęs Graikijoje. 

Adamas jau buvo bepasiryžtąs Darsei papasakoti šį tą apie save, 
bet vis dar neįstengė prisiversti. Jam patiko kartu pasijuokti, ir jis 
nenorėjo rizikuoti šį malonumą prarasti. 

Kai Darsė liovėsi spoksojusi ir paklausė apie kitą šalį, jis su pa- 
lengvėjimu nusišypsojo, pakėlė galvą ir pažvelgė į ją. 

Drabužiai, plaukai, kad ir ką ten padarė akims — visa tai ją pa- 
keitė. Jam buvo sunku parikėti, jog ši daili jauna moteris yra ta pati, 
kuri per pirmą jų susitikimą sėdėjo ant kėdės krašto ir siūbavo kojas. 

Vėliau, pakeliui į Komvelį, Adamas nesusilaikė nepaklausęs: 

— Ką pasidarei akims? 

— Juodai nudažė blakstienas, — pasisukusi į jį sumirksėjo. — Pa- 
tinka? 

— Atrodo dirbtinai, — atšovė Adamas. Mergina buvo žaisminga, 
bet tuo pat metu ir gundė. 

Šaltumas įžeidė Darsę. 

— Tikrai? — paklausė pro sukąstus dantis. - Spėju, kad tau pa- 
tinka natūralios moterys: gamtos mylėtojos vėjo nugairinta oda, su 
meškere ant vieno peties ir šautuvu ant kito... 

Adamas šyptelėjo iš jos sukurto paveikslo. Neįsivaizdavo, ko- 
kios moterys galėtų mažiau patikti. 

— Tiksliai mano tipas. Kaip atspėjai? 

— Ar taip atrodo ir Renė? — užsipuolė Darsė. 

Iš netikėtumo Adamas vos nenuvairavo nuo kelio. 

— Iš kur, po velnių, žinai jos vardą? — paklausė šiaip ne taip su- 
valdęs automobilį. 

— Nesikeik. Nemandagu. 

Adamas žvilgtelėjo į Darsę, tada vėl į kelią. 

— Kada iššniukštinėjai jos vardą? 

— Kalbi per miegus. 

— Ir iš kur tu žinai? 

— Nes kalbi /zbai garsiai. 

Kurį laiką Adamas tylėjo. 

— Apie ką dar kalbu? — tyliai paklausė. 

— Ne apie daug ką, - šypsojosi mergina, akivaizdžiai mėgauda- 
masi jo sutrikimu. — Tik apie Renę. 

Vyriškis vėl žvilgrelėjo į ją, mėgindamas suprasti, ar sako tiesą, 
ar kai ką nutyli. 

— Tad ką aš kalbėjau? — labai rimtai paklausė. 

— Na... palauk... jei gerai pamenu... sakei: „O Rene, brangioji, 
myliu tave labai ir taaaip tavęs ilgiuosi“. 

Adamas sučiaupė lūpas tramdydamas juoką. 

— Esu tikras, išgirdai gerai, nes būtent tą jai ir jaučiu. 

Darsės linksmumas išgaravo. 

— O kaip ji atrodo? — Mergina sukryžiavo rankas ant krūtinės 
ir papūtė lūpas. 

— Ilgi šilkiniai plaukai, didelės rudos akys, daili mažutė nosy- 
tė, — su pasitenkinimu išvardijo Adamas. 

— Išsilavinusi? 

— Dar geriau - ji paklusni. 

— Kokia?! - Darsė pašėlo, paskui, žiūrėdama į jį, šyptelėjo. - Su- 
prantu. Kokio ilgumo jos ausys? 

— Bent jau pusės pėdos, - atsakė Adamas, ir abu nusikvatojo. 

— Tai čia tavo šuo? 

— Airių seteris. Ir man labai tos Renės trūksta. 

— O kai tau reikia ko nors — be šuns —- kad naktį nebūtum vie- 
nas... — tyliai pratarė Darsė. 

Adamas nedrįso į ją pasižiūrėti. Bespalvė mergaitė, sėdėjusi 
priešais jį Niujorko parduotuvėje, jo nedomino. Bet prisiminęs 
Darsę katės kostiumu ir dabar matydamas su tuo fėjos kirpimu jis 
pradėjo na... jaudintis. Geriau jau temą pakeisti tinkamesne. 

— Turiu mažą juodą knygutę. Ir £žx turi likti ištikima vyrui, kurį 
myli visa širdimi. Pameni? Galiu lažintis, kad Putnamas tax ištikimas. 

Tai išgirdusi, Darsė taip užsikvatojo, kad Adamas išsigando, jog, 
uždus. Bet nors ir labai stengėsi, neišgavo iš jos, kas gi čia taip juo- 
kinga. Vis klausinėdamas, „Tai Putnamas +ax neištikimas?“, sužinojo 
tiek, kiek ji anksčiau klausinėdama išgavo iš jo. Keista manyti, kad 
Darsė turi tiek pat paslapčių, kiek ir jis... 

Po kelių minučių Adamas iš greitkelio išsuko į mažą kaimo 
keliuką. 

— Tikiuosi, neprieštarausi, jei į Komvelį sugrįšime ne pagrindi- 
niu keliu? — paklausė, kaip tikėjosi, normaliu balsu. — Tie medžiai 
tokie gražūs, kad noriu į juos atsižiūrėti. 

Tačiau Darsės taip lengvai neapgausi. Ji smalsiai žvilgtelėjo į jį. 
Gal ir nedaug težinojo apie Adamą Montgomerį, bet buvo tikra, kad 
kraštovaizdis jam neįdomus. 

— Ar kuri iš dingusių moterų gyveno kur nors netoliese? 

Adamas papurtė galvą netikėdamas, kad Darsė taip tiksliai at- 
spėjo. 

— Jei kada reikės surinkti kokią nors informaciją, pasiųsiu tave. 
Tiesa, — atsiduso jis, - dvi moterys dingo šiame kelyje. 

— Ar tai sužinojai dar anksčiau, prieš eidamas šiandien į biblio- 
teką, ar po to? 

— Šiandien. Apie Komvelio miestelį ar apie tai, kas čia dedasi, 
ilgai nieko nežinojau. Aš... - Adamas nutilo, nes nenorėjo pasakoti 
daugiau nei reikia. „Kuo mažiau žinos, tuo bus saugesnė“, pamanė 
jis. - Pažiūrėk! — šūktelėjo, tarsi išvydęs stebuklą. — Čia parduotuvė, 
ir man reikia... hm, dantų pastos. 

— Turi pilną tūbelę, - nesusilaikė nepriminusi Darsė. 

Išjungęs variklį, Adamas pažvelgė į ją. 

— Ir iš kurgi tu žinai? — Pakėlė ranką, kol ji nesuspėjo prabil- 
ti. —- Ne, nesakyk. Girdi, kaip tūbelė kalba per miegus... 

Darsė šyptelėjo, kai Adamas lipo iš automobilio, o jis atsisuko 
kaip tik tada, kai iš automobilio lipo ir ji. 

— O gal dantų pastos reikia :24? Nebent tau patinka naudoti 
sodą. 

Jausdamas, kad šįkart laimėjo, Adamas užtrenkė dureles ir 
žengė į medinę nedidelės kaimo krautuvėlės verandą. Ten stovėjo 
pora suskilusių supamųjų kėdžių ir mėtėsi keletas dėžių, kurios, at- 
rodė, čia gulėjo jau senokai. Siena buvo iškalta nudryžusiomis odos 
juostomis, kurios kabojo ten galbūt nuo prezidento Makinlio laikų. 
Bet Adamas matė, kad iš tiesų viskas nauja. Kai geriau įsižiūrėjo į 
keistus daiktus prieangyje, suprato, kad jie tik kopijos, ir tai sukėlė 
susidomėjimą: ar krautuvėlės savininkas pasisamdė kokį Niujorko 
dizainerį, kad sukurtų „autentišką“ aplinką privilioti turistams? 

Priėjusi Darsė paklausė: 

— Ar panašu į Kentukio parduotuvę? 

— Visai ne! Jei parduotuvė turi verandą, savininkas ten pristato 
žaidimų automatų. Ir Kentukyje, kai arklio pakinktai nusidėvi, juos 
išmetame. 

Kikendamas Adamas pravėrė duris ir žengė vidun. Darsė nu- 
tipeno iš paskos. 

— Laba diena, — iš už aukšto medinio prekystalio šūktelėjo žilas 
vyras. Priešais buvo sustatytos dėžės su karamele ir džiovintais vai- 

siais. Dešinėje sukrauti apelsinai ir obuoliai. Visos lentynos parduo- 
tuvėje buvo iš grubiai supjaustytos pušies, naujos prekės išdėliotos 
šalia senoviškų. 

— Kuo galiu pasitarnauti? — Vyras išėjo iš už prekystalio. Buvo 
prisijuosęs džinsinę prikyštę ir avėjo sunkiais juodais batais, lyg ke- 
tintų bet kurią akimirką grįžti prie plūgo. 

— Turbūt visą šį šlamštą užsisakė internetu, - sumurmėjo Darsė, 
kai Adamas pasilenkė apžiūrėti dėžės lentynoje. 

Šypsodamasis žvilgtelėjo į pardavėją. 

— Dantų pastos, — paprašė. 

— Ir dezodorantą, ir ką dar ten turite, — greitai pridūrė Darsė, 
tada klausiamai pažvelgė į Adamą. 

Jis žinojo, kad mergina nebyliai klausė, ar jis už visa tai sumo- 
kės. Adamas linktelėjo, bet priminė sau, kad reikės paklausti, kodėl 
ji taip elgiasi su pinigais. Ar yra tiesiog šykštuolė, ar turi kokią kitą 
priežastį niekada neišleisti nė cento savų pinigų? 

— Štai ten, — parodė vyras ir padavė Darsei krepšelį, kuris, Ada- 
mas neabejojo, buvo nupintas Apalačų kalnuose ir nemažai kainavo. 

Laukdamas Adamas vaikštinėjo po krautuvėlę, žvilgčiojo į dė- 
žes ir spinteles. Pravėręs pušines duris, nustebo radęs ten įmontuotą 
modernų šaldytuvą. Išsitraukė porą butelių limonado, tada pastebė- 
jo, kad Darsė stovi prie prekystalio, pagaliau baigusi rinktis prekes. 
Priėjęs pamatė, kad ji prisipirko tualeto reikmenų už 58,68 dolerio! 
Daugiausia plaukų priežiūros priemonės, tarp jų ir kondicionierius 
už aštuoniolika dolerių. 

— Kirpėja parekomendavo visas šias priemones, kad plaukai 
būtų prižiūrėti, — paaiškino Darsė, žvilgčiodama į Adamą ir nebyliai 
klausdama, ar jis sumokės už tokias brangias prekes. 

Gūžtelėjęs pečiais, jis įteikė pardavėjui penkiasdešimties ir de- 
šimties dolerių banknotus, tada paėmė du didelius maišus ir atkišo 
ranką grąžai. 

— Moterų grožis nemažai kainuoja, - sukikeno pardavėjas, pa- 
matęs Adamo išraišką. 

Bet kai atskaičiavo grąžą, ištiesė ranką ir Darsė. Vyras jau garsiai 
juokėsi. 

— Ji gražesnė už jus, — tarė ir grąžą atidavė Darsei. 

Tačiau, išvydęs merginos kairiąją ranką, vyras išbalo. Išplėtė 
akis, ir ranka, laikanti pinigus, ėmė drebėti. Atrodė, jis nori kažką 
pasakyti, bet nors keliskart prasižiojo, taip nieko ir neištarė. Tik dar 
labiau ėmė drebėti, pinigai nukrito ant grindų, ir vyras apsisukęs nu- 
skuodė už užuolaidų. 

Adamui prireikė kiek laiko susigaudyti. Nustebęs spoksojo 
į vyro reakciją ir, kai šis pasileido bėgti, metė krepšius ir nulėkė 
paskui. Bet kadangi turėjo peršokti dvi statines ir krūvą dirbtinai 
pasendintų dėžių apelsinams, kol pro duris įsmuko į parduotuvės 
sandėlį, praėjo laiko, ir vyro ten neberado. Išvydęs duris, Adamas jas 
atidarė, bet lauke išvydo tik tuščią mašinų stovėjimo aikštelę, o už 
jos - Konektikuto mišką. Pardavėjo niekur nebuvo. 

Sunerimęs Adamas grįžo parduotuvėn, tada akimirką sutriko, nes 
nerado ir Darsės. „Negi ją pagrobė? — pagalvojo daužantis širdžiai. 
Bet tuoj aprimo, nes pamatė merginą keturpėsčią už prekystalio. 

Pakėlusi akis į Adamą, ištiesė ranką su dvidešimt penkių ir dviem 
vieno cento monetomis. 

— Tikrai vertėjo jį vytis, — piktai tarė Darsė. - Manau, nusuko 
penkis centus. Arba jie kur ant žemės... 

Pasilenkęs Adamas suėmė jos kairę ranką ir pasuko delnu į vir- 
šų. Nieko ypatinga delne nepamatė. Mažutis kaip vaiko, paraudęs, 
nes buvo prispaustas prie žemės. Vienintelis išsiskiriantis dalykas — 
keletas apgamėlių. 

— Kas čia? — paklausė jis. 

— Atrodo, radau. - Ji ištraukė ranką ir nuropojo į kitą prekys- 
talio pusę. 

— Ar girdėjai? - pakartojo Adamas. — Kokie ten ženklai ant tavo 
delno? 

Darsė sustojo, atsisėdo ant grindų ir įsižiūrėjo į kairįjį delną. 

— Apgamėliai. Visi jų turi. Ir tu turi. Tris mažučius prie dešinės 
ausies ir dar vieną... 

— Tas vyras, išvydęs tavo delną, mirtinai perbalo ir išlėkė lauk. 
Bandžiau jį sugauti, bet... 

— Pakelk koją! 

— Ką tu ten darai? 

— Ieškau penkių centų, — atsakė Darsė. — Arba jis juos nusuko, 
arba kur nuriedėjo... 

Praradęs kantrybę Adamas išsitraukė piniginę, išėmė dvidešimt 
dolerių ir padavė Darsei. 

— Dabar gal atsistosi? Ir nedrįsk klausti, ar gali pasilikti grąžą. 

Suspaudusi banknotą ir grąžą, Darsė atsistojo, bet akis vis dar 
buvo nuleidusi į grindis, ieškodama penkių centų. 

Tačiau Adamas daugiau ieškoti neleido. Sugriebęs už žasto, ištem- 
pė ją iš parduotuvės. Darsė prisispaudusi laikė maišus su pirkiniais. 

Vairuodamas į Komvelį, Adamas neištarė nė žodžio. Tik kai su- 
grįžo į Grouvą, į savo namelį, pasisuko į ją. 

— Jaučiau, kaip kažkas neduoda man ramybės, bet niekaip ne- 
supratau kas. 

Ištraukė iš švarko kišenės pluoštą laikraštinių straipsnių kopijų, 
kurias rodė jai per pietus. Nusivilkęs švarką, šį užmetė ant kėdės. Iš- 
dėliojo straipsnius ant kavos stalelio, atsisėdo ant sofos ir įniko vėl 
juos skaityti. 

Lėtai, neklausinėdama, ko jis toks sunerimęs, Darsė pakabino 
jųdviejų švarkus, nuėjo į vonią, grįžusi atsisėdo šalia ir kantriai laukė. 
Galbūt, jei tylės ir lauks, Adamas pasakys, kas jį taip nuliūdino. 

— Paskaityk. — Jis padavė lapus. 

Per keletą minučių Darsė atidžiai ir lėtai perskaitė straipsnius. 
Bet perskaičiusi nesuprato, ką turėjo ten rasti. Visi straipsniai buvo 
liūdni — apie jaunas moteris, kurios dėl vienos ar kitos priežasties 
lankėsi Komvelyje ir dingo. Viena moteris fotografuodavo Naujosios 
Anglijos bažnyčias; dvi čia atostogavo. Ketvirtoji buvo apsistojusi 
Grouve per savo medaus mėnesį. 

Nors patys pasakojimai buvo baisūs, Darsė nesuprato, kas bū- 
tent taip liūdina Adamą. Ji tylėdama pažvelgė į jį. 

— Pasižiūrėk, iš kur tos merginos buvo, - pasakė jis. 

Darsė peržiūrėjo straipsnius. 

— Virdžinija, Tenesis, Pietų Karolina ir... ir Teksasas. — Ji vis dar 
nesuprato. 

— Dabar pažiūrėk į nuotraukas. 

Visos merginos buvo dailios, jauniausia — dvidešimt dvejų, vy- 
riausia — dvidešimt aštuonerių. Bet argi ne visose serijinių žudikų ar 
prievartautojų aukų nuotraukose moterys gražios? 

— Visos jos šviesiaplaukės, smulkaus sudėjimo ir iš pietų, — tyliai 
paaiškino Adamas. 

Galiausiai supratusi, Darsė sumirksėjo. 

— Kaip ir aš? Ar tą nori pasakyti? Negi manai, kad aš būsiu kita 
dingusioji? Kodėl taip manai? Ar rodė! mane pasamdei? Naudoji 
mane kaip masalą? 

— Nešnekėk nesąmonių! — pertraukė ją Adamas — Darsės teigi- 
niai buvo per juokingi svarstyti. - Ar manai, kad tada būčiau tave čia 
vežęs? — Jis paėmė jos kairę plaštaką ir įsižiūrėjo. - Norėčiau sužinoti, 
kodėl to vyro vos neištiko širdies smūgis, kai jis pamatė tavo delną. 

— Gal jo buvusi mergina ant delno irgi turi apgamėlių. - Darsė 
pasitraukė nuo Adamo, atsistojo ir nuėjo į virtuvę. Jai reikėjo pabūti 
vienai ir pagalvoti. Kaip įmanydama stengėsi išlikti rami, kad ir ką 
pamatė ar sužinojo, bet nebuvo lengva. Dingusios smulkios švie- 
siaplaukės pietietės galėjo būti sutapimas, tačiau tai galėjo ir reikš- 
ti, — to, rodos, bijojo Adamas, — kad auka gali tapti ir ji. 

„Arba kad būtent aš ir esu ieškoma“, - pamanė Darsė, ir baimės 
šiurpuliukai perbėgo kūnu. 

Ir kodėl gi Adamas pasirinko būtent ją? Iš tų visų gabių, išsi- 
lavinusių moterų, norėjusių darbo. Kodėl ją? 

Susitvardžiusi Darsė pripylė dvi stiklines limonado su ledu ir 
nunešė į svetainę. 

Adamas sėdėjo ant sofos spoksodamas į straipsnius, niūrus ir 
susimąstęs, kaip ir tada, kai Darsė pirmą kartą jį pamatė. Ji labai 
norėjo sugalvoti ką nors tokio, kas jį prajuokintų, bet į galvą netop- 

telėjo jokia juokinga mintis. Dingusių jaunų moterų veidai, rodos, 
užvaldė visas jos mintis. 

— Kad tas vyras taip sureagavo į mano delną, manau, nieko ne- 
reiškia, — tyliai pratarė Darsė. — Gali būti sutapimas arba kas nors vi- 
sai nesusiję su raganomis. Tiesą sakant, nesuprantu, kaip galima su- 
sieti kažkokį keistuolį iš kaimo parduotuvės ir dingusias moteris... 

Darsė nutilo, nes Adamas atsistojo, nuėjo į miegamąjį ir grįžo 
su užrašų knygele. Nedidelė oda įrišta knygelė, rodos, apkeliavusi 
visą pasaulį. Kai ją atsivertė, Darsė pamatė nusitrynusius puslapius, 
ne kartą brauktus ir taisytus adresus bei telefono numerius. 

Adamas vertė puslapius iki P raidės, tada nukėlė ragelį ir kaž- 
kam paskambino. 

— Džekai, - po minutėlės prabilo, - čia Adamas Montgomeris. 
Man reikia paslaugos. Ar gali sužinoti apie keturias dingusias mote- 
ris per pastaruosius ketverius metus Komvelyje, Konektikute? - Jis 
nutilo ir klausėsi. — Taip, žinau, policija mano, jog tai gali būti susi- 
ję su raganyste šiose apylinkėse. Taip, perskaičiau viską, kas rašoma 
laikraščiuose, bet taip pat žinau, kokius tyrimus jūs atliekate. Ir 
visada žinote daugiau nei pasakojate. Aš, pavyzdžiui, noriu žinoti, 
ar dingusių moterų plaštakos buvo kažkuo ypatingos? — Jis vėl laukė 
ir klausėsi. — Gerai, žinoma. Paskambink man į mobilųjį. - Adamas 
padėjo ragelį ir pažvelgė į Darsę. - Paskambins man, vos tik ką nors 
sužinos. 

— Arjis iš policijos? - paklausė Darsė. 

— Iš FTB. 

— Aišku, — pasakė ji ir nutilo. Daugiau nebežinojo, ko klausti. 
Su FTB ji nebuvo susidūrusi. Kiek patylėjusi, mergina pasistengė 
kuo linksmiau nusišypsoti. 

— Tad ką darysime, kol lauksim? Reikia kaip nors nusiraminti. 
Gal galėtume eiti į lovą ir kaip pašėlę mylėtis visą popietę? Dar ga- 
lėtume... — Bet Adamo žvilgsnis privertė ją nucilti. Akivaizdu, jog, 
dabar jam ne juokai galvoje. Ir ji, tiesą sakant, per daug nervinosi, 


kad galėtų kalbėti. 

Mergina suprato: kai Adamas nervinasi, jis tyli ir tiesiog nenori 
būti trukdomas. Vėl pasiėmęs atšviestus straipsnius, atidžiai įniko į 
juos. Atsisėdusi ant kėdės šalia sofos, Darsė pasiėmė tris žurnalus, 
gulėjusius po kavos staleliu, ir ėmė juos vartyti, laukdama, kol su- 
skambės telefonas. 

Ji manė, jog nusiraminti pavyko, bet suskambėjus telefonui 
taip staigiai pašoko, kad žurnalai nuslydo nuo kelių ir nukrito ant 
kilimo. Dar nenutilus pirmam skambtelėjimui, Adamas čiupo ne- 
didelį juodą telefoną nuo kavos stalelio, paspaudė mygtuką, atsiliepė 
ir ėmė klausytis. 

Darsė matė, kaip jis bąla ir, na, nebuvo tuo tikra, bet atrodė, 
kad pradėjo drebėti ir jo rankos. Adamas beveik nekalbėjo, tik klau- 
sėsi ir kelis kartus ištarė „Taip“. Darsei atrodė, kad praslinko kelios 
valandos, kol jis padėjo ragelį. Bet ir tada jis vis dar nekalbėjo. Tik 


sėdėjo ir žiūrėjo į ją. 


Mergina laukė, kol jis prabils. Ji labai norėjo išgirsti, ką tas FTB 
agentas Džekas papasakojo, bet bijojo, kad paklaustas Adamas visai 
nutils ir nieko jai nepasakys. Ne, geriau palaukti, kol jis pats panorės 
kalbėti... 

Tačiau Adamas tylėjo. Po kelių beprotiškai ilgų minučių atsi- 
stojo ir nuėjo į jos miegamąjį. Darsė nuskubėjo iš paskos. Stovėdama 
tarpduryje matė, kaip jis atidarė jos spintą ir ištraukė senąjį lagami- 
ną. Tada pro Darsę nužingsniavo į savo miegamąjį, išėmė iš spintos 
du savo lagaminus ir nunešė į jos miegamąjį. Mergina jį stebėjo. 

Kai Adamas savo lagaminus padėjo ant jos lovos, atidarė ir pra- 
dėjo krauti naujuosius Darsės drabužius, ši neištvėrė ir įsispraudė 
tarp lagaminų ir Adamo. 

— Prašau man paaiškinti, kas čia vyksta! - Balse skambėjo pyktis 
ir nerimas dėl to, kad žino taip mažai. 

— Neaiškinsiu. - Adamas nukabino nuo pakabo melsvą megz- 
tuką ir įdėjo į lagaminą. 

— Paaiškinsi! - sušuko Darsė. — Noriu žinoti! — Savo siaubui, ji 
suprato, kad tuoj pravirks. Adamas ją išvaro, o ji nenori grįžti į Niu- 
jorką, pas tetą ir dėdę. Ne, iš tiesų ji nenori palikti jo! Nenori būti 
niekur kitur, tik čia, su Adamu Montgomeriu... 

— Kodėl mane atleidi? — paklausė stengdamasi nuryti ašaras. 

— Neatleidžiu, — ramiai atsakė jis, mesdamas į lagaminą du si- 
jonus. — Noriu tave apsaugoti. 

— Apsaugoti? Kodė/ tau reikia mane saugoti? — Adamas neat- 
sakė, tad ji tęsė: — Jei išsiunti mane dėl kelių apgamėlių ant delno, 
galime nueiti pas daktarą ir juos išpjauti. Juk galime ką nors su- 
galvoti! Apsistoti kur kitur ir atvažiuoti į Komvelį, kai to reikės. 
Galėtume... - Jam ir toliau kraunant daiktus, ėmė melsti: — Prašau, 
neišsiųsk manęs. — Balsas skambėjo kone beviltiškai. - Man reikia 
pinigų. Man reikia... — ji įkvėpė, — nesupranti, ką šis darbas man 
reiškia. Man reikia... 

— Nieko tau nereikės, jei žūsi, - sausai atrėžė Adamas. 

— Prašau, — priėjusi prie Adamo, uždėjo rankas ant jo rankos ir 
pakėlė į jį dideles, nuo ašarų spindinčias akis. — Pasakyk, ką išgirdai 
iš to vyro. Bent jau paaiškink, kas čia vyksta ir kodėl man reikia iš- 
važiuoti. Tu man tai skolingas, pameni? 

Nulenkęs galvą, Adamas turėjo atsispirti norui merginą apkabin- 
ti. Gal savo kūnu galėtų ją apginti? Giliai įkvėpė ir atsisėdo ant lovos. 

— Gerai, — tyliai ištarė nežiūrėdamas į Darsę. Labai 2enorėjo pa- 
sakoti, tad sekėsi sunkiai. — Tikriausiai žinai, kad policija dažniausiai 
neatskleidžia visų bylos detalių. Kad apsaugotų... 

— Visokius pamišėlius, kurie prisipažįsta kalti dėl žmogžudys- 
čių, kurių nepadarė, — pratęsė Darsė, prisėsdama šalia ant lovos. 

— Taip, būtent. - Adamas vos vos šyptelėjo. „Ji tokia smulku- 
tė, —- pamanė žiūrėdamas į ją, - būtų nesunku ją sugauti“. — Mano 
draugas iš FTB paskambino keliems žmonėms ir sužinojo, kad ši 
byla labai įslaptinta. Įslaptinta nuo visuomenės, štai kaip. Komve- 
lio meras pareiškė, jog šiam dailiam miestukui jau pakaks blogos 
reklamos. Jis nenori, kad būtų kalbama apie čia įvykusias keturias 

žmogžudystes ir siaubingus suluošinimus, nors to niekas iš tiesų ne- 
gali įrodyti. 

— Žmogžudystes? — Darsė išplėtė akis. — Suluošinimus? — Ne- 
sąmoningai ranka užsidengė kaklą. 

— Taip. — Adamas vėl turėjo susivaldyti globėjiškai jos neapka- 
binęs. Bet nenorėjo sušvelninti to, ką pasakojo. Darsė privalėjo viską 
išgirsti, kad suprastų, kaip visa tai rimta. — Merginos dingo šiose 
apylinkėse, ir visas galiausiai rado... negyvas. — Jis kiek parylėjo, kad 
ji suvoktų. — Jų kūnus aptiko toliau nei už šimto mylių, skirtingomis 
kryptimis nuo Komvelio. 

— Ber kaip... — pratarė Darsė, dešine ranka trindama kairiąją. 

Suėmęs jos kairę ranką, Adamas kiek palaikė savojoje, tada lėtai 
apsuko ir pažiūrėjo į delną. 

— Dingusios moterys — svarbi naujienų tema, nes visos prapuolė 
netoli Komvelio. Tačiau apie jų mirtį buvo pranešama tik paskuti- 
niuose puslapiuose, nes... 

— Kitos vietos nesiejamos su raganomis, taigi, kad ir kur rado 
moteris, tai nebuvo taip įdomu kaip Komvelyje. — Darsė stebėjo 
Adamą, laikantį jos ranką. Norėjo padėti galvą jam ant peties ir leis- 
tis apkabinama. Vaizdai galvoje gąsdino. 

— Taip, būtent, - švelniai pritarė Adamas, nykščiu glostydamas 
jos delną. — Laikraščiai to nerašė, bet visų keturių moterų kūnai 
buvo rasti be kairiųjų plaštakų. 

Tai išgirdusi, Darsė staiga atšlijo, bet Adamas ją sulaikė. Ji pri- 
valo išklausyti viską! 

— Jos buvo be kairiųjų plaštakų, — tęsė Adamas. — Ir tebėra. 
Plaštakų taip ir nerado. 

Darsė ištraukė savo ranką ir suspaudė ją dešiniojoje. 

— Ar manai, kad jie ieško kažko ypatinga? — ištarė po kurio 
laiko. 

— Manau, ieško tavęs... 

Pirmas Darsės noras buvo pašokti, bėgti iš kambario ir sėsti į 
patį pirmąjį lėktuvą, skrendantį iš Konektikuto. Bet užsimerkė ir 

pamėgino kaip įmanydama pasitelkti Tvirtąją Įtaigą. Dabar ji turi 
išlikti rami. Jai veikia... reikia žinoti, kas čia vyksta! 

Darsė lėtai atsistojo, rankas atrėmė į klubus ir nužvelgė Adamą. 

— Gerai, Adamai Montgomeri, bet viskas jau per ilgai užsitęsė. 
Noriu žinoti, kodėl pasirinkai mane. Ir neišsisukinėk. Nagi! 

Adamas, rodos, grūmėsi pats su savimi prieš prabildamas. 

— Ką gi, manau, turėtum žinoti, - pagaliau prakalbo. - Jei žino- 
si tiesą, pati norėsi išvažiuoti, — pasakė taip, lyg Darsė, šiaip ar taip, 
turės išvažiuoti. 

— Atsimeni moterį, kuri buvo su manim, kai atėjai į pokalbį dėl 
darbo? 

— Moterį didelėmis akimis? — Darsė vėl atsisėdo ant lovos šalia. 

— Taip. Ji vardu Helena Geibriel ir yra aiškiaregė. Ji man sakė, 
kad padės surasti tinkamą moterį kovoti su tomis raganomis, ir kai 
pareiškė, kad tu ir esi toji, pasamdžiau tave. 

Darsė kiek parylėjo, bet, rodos, daugiau Adamas nė neketino 
aiškinti. „Tik tiek? — norėjo šaukti ji. - Tik ž/e4 pasakysi?“ Tačiau ty- 
lėjo, nes žinojo, kad kitaip Adamas tikrai daugiau nepasakotų. Mer- 
gina nusprendė panaudoti vieną iš tų būdų, kurie jį prakalbindavo. 

— Suprantu, — atsistojo ji. — Vadinasi, tu ketinai mane paaukoti... 

— Nieko panašaus! — atkirto Adamas. — Kokia kvaila mintis! 
Argi esu panašus į tokį?.. 

— Tada, matyt, ketinai leisti jiems mane sugauti, o paskutinę 
akimirką išgelbėtum. Juk taip? — Įdėmiai pažiūrėjo jam į akis. — Ar 
tu — slaptasis FTB agentas? Ar todėl gauni slaptą informaciją? 

— Jei taip, argi būčiau ėjęs į biblioteką ieškoti straipsnių apie 
dingusias moteris? 

— Bet juk ir taip apie jas žinojai! Pirmą vakarą padavėja papa- 
sakojo apie šioje vietoje dingstančius žmones, ji taip ir pasakė - žmo- 
nes. Bet tu žinojai, kad tai moterys! 

— Na ir atmintis! 

— Tad jei nenaudoji manęs kaip jauko, kam tada išvis manęs 
reikia? — įdėmiai žiūrėdama į Adamą, vėl paklausė Darsė. 


AMŽINAI... 101 


Kiek pasistengęs suformuluoti atsakymą, Adamas pasiduoda- 
mas pakėlė rankas. 

— Gerai, dar nenorėjau tau pasakoti. Iš tiesų... — prieš tęsdamas 
giliai įkvėpė, — tų raganų galia yra... na, yra toks daiktas, ir kol jos 
jį turi, bus galingos. Mano tikslas — pagrobti iš jų tą daiktą ir taip 
atimti jėgas. — Tai pasakęs, Adamas šyptelėjo lyg tardamas: „Štai. 
Dabar viską žinai“. 

Tačiau Darsė nesužinojo nė vieno procento to, ko norėjo. 

— Tai koks mano vaidmuo? - paklausė. — Kaip aš susijusi su tuo 
„daiktu“? 

— Tik ypatingi žmonės gali juo naudotis, - paaiškino Adamas. — 
Aš negaliu. Ta aiškiaregė, Helena, man patarė įdėti skelbimą į laik- 
raštį ir reikiama moteris į jį atsiliepsianti, o ji, Helena, pasakysianti, 
kurią samdyti. - Adamas vėl šyptelėjo. — Aš naiviai tikėjausi, kad tu 
būsi čia, viešbutyje, kol aš tą daiktą surasiu, tuomet tau atnešiu ir tu 
jį panaudosi, taip sakant. 

Sunėrusi rankas už nugaros, Darsė ėmė žingsniuoti po kambarį. 
Ji jautė, kad Adamas kalba tiesą, bet suprato, kad nemažai ir nutyli. 
Norėjo žinoti, apie kokį daiktą jis kalbėjo, bet pirma turėjo išsiaiš- 
kinti kitus dalykus. 

— Akivaizdu, kad jie įtaria, jog kažkas stengsis tą daiktą atim- 
ti, — ėmė samprotauti ji. — Ir atrodo, kad jie maždaug žino mano 
išvaizdą. Jei tai tiesa, turėtų būti kokia pranašystė ar įspėjimas, kad 
smulkutė šviesiaplaukė iš pietų su apgamuota kaire plaštaka pagrobs 
tą galios daiktą. Manau, jie nenori apsirikti, todėl kiekviena smulku- 
tė šviesiaplaukė iš pietų, atvykusi į Komvelį, ir dingsta... 

Darsė buvo patenkinta savo išvadomis, bet atsigręžusi į Adamą 
pastebėjo, kad jam bloga. Netaręs nė žodžio, vyriškis atsistojo ir ėmė 
toliau krauti jos drabužius į lagaminą. 

— "Tu iš čia išvažiuosi. Važiuoji namo dabar. 

— Ir spėju, kad tas pardavėjas dar nepapasakojo visam sąlėkiui, 
ką matęs. Tad geriau važiuosiu, nes esu tikra, kad jie nepatikrins, jog 
esu iš Putnamo Kentukyje. Ir, žinoma, neras dėdės Vernono buto 

Niujorke. O visų svarbiausia, esu įsitikinusi, kad jie nesuras tokio 
turtuolio kaip tu, neužkerės jo ir neprivers papasakoti kur aš. 

— Nė nemėgink gudrauti. Dingsti iš čia dabar pat! 

— Ir ką? — tyliai paklausė Darsė. — Dings dar viena smulkutė 
šviesiaplaukė iš pietų? — Giliai įkvėpusi pridūrė: — Klausyk, galim 
visa tai sustabdyti. Kartu galime ką nors padaryti. Ar ne toks buvo 
tavo planas? Ar ne tam mane pasamdei? Galėtume... 

— Ne! Nieko neįstengsime padaryti. Važiuosi ten, kur būsi 
saugi. 

Darsė mirksėdama stebėjo Adamą. 

— Ar tai reiškia, kad tu lieki? 

Adamas čiupo iš spintos naujuosius jos batus ir įmetė į laga- 
miną. 

— Tiesiog tarkime, kad turiu asmeninių interesų viską išsiaiš- 
kinti. ų 

— Čia dabar kas?! — sušuko Darsė. — Kodėl taip elgiesi? Kokia 
tavo paslaptis? Kodėl negali papasakoti, kaip žuvo tavo tėvai? Kas 
tave apsėdo, kad puolei vaikytis tų raganų? Koks čia tavo asmeninis 
reikalas? Kodėl taip svarbu, kad net pasisamdei aiškiaregę? Ir mane?! 
Kokius ta moteris įžvelgė manyje sugebėjimus naudotis... tuo daik- 
tu? 

— Turiu... asmeninių interesų, — galiausiai pakartojo Adamas. 
Atrodė ramus, tačiau Darsė matė, kaip jo smilkinyje pulsuoja gysla; 
netgi tiek prisipažinti jam buvo sunku... 

— Ką gi, aš irgi turiu asmeninių interesų! - sušuko ji. 

Adamas labai nustebęs atsigręžė. 

— Ir kokių asmeninių interesų :x turi? 

Staiga Darsės akys užsidegė. Ta linksmoji, nerūpestingoji Dar- 
sė, kokią jis matė iki šiol, staiga kažkur dingo. 

— Tai vienintelė galimybė kaip nors susitvarkyti gyvenimą, štai 
kaip! Galimybė man, baigusiai mokyklą, kurios dauguma žmonių 
net nepripažįsta. Kaip galiu konkuruoti su tomis moterimis, kurias 
mačiau Niujorke? Jos turi įgūdžių, kurie vertinami darbovietėse. O 

ką sugebu as? Tvirtai įteigti kam nors... - Darsė staiga nusisuko, ne- 
galėdama daugiau kalbėti, nes antraip pravirktų... 

Kai vėl atsisuko į Adamą, buvo jau ramesnė. 

— Bus taip, — tyliai prabilo. — Jei mane išsiųsi, grįšiu į Komvelį 
ir paskelbsiu, kad noriu būti priimta į sąlėkį, ir... 

— Ar tai šantažas? 

— Taip, —- paprastai atsakė ji. 

Adamas maldaudamas pažiūrėjo į merginą. 

— Turiu giminių, pas kuriuos galėtum pasislėpti. Galėčiau jiems 
paskambinti, jie atvažiuotų ir tave išsivežtų. Pabūtum ten saugi, kol 
visa tai pasibaigtų. 

— Bet be manęs juk mepasibaigs? Jeigu jiems reikia manęs, tai 
negali be manęs pasibaigti? - Darsė giliai įkvėpė norėdama nurim- 
ti. — Kodėl nepapasakoji visko, ką turėčiau žinoti? Tave pažįstu ne- 
seniai, bet esu tikra, kad esi toks žmogus, kuris į aiškiaregį kreiptųsi 
tik didelės bėdos spiriamas. Neįsivaizduoju tavęs tarp magijos ir už- 
keikimų. Ar ilgai aiškinaisi šitą pats... kad ir kas tai būtų, kol visai 
praradai viltį ir nuėjai pas aiškiaregę? Ir ką 77 tau liepė daryti? 

— Trejus metus, — tyliai atsakė į aną klausimą Adamas. 

Darsė sumirksėjo. 

— Trejus metus, kol suradai mane? - Ji troško priversti jį papa- 
sakoti, kodėl jis tiek laiko paskyrė šiam reikalui. Bet nenorėjo išvysti 
atsiribojimo išraiškos Adamo veide, nenorėjo, kad jis vėl užsisklęstų 
savyje. — Ir dabar ketini vėjais paleisti visus tuos trejus metus? — tyliai 
paklausė ji. 

— Negaliu statyti į pavojų kito. Tie žmonės padarė... 

— Kažką skaudaus tau asmeniškai, — užbaigė Darsė nusivylusi, 
jog Adamas nepasitiki ja tiek, kad paaiškintų. 

— O taip, - atsakė jis. - Labai, Z162/ asmeniškai. 

— Tada turiu pasilikti ir tau padėti. — Ji sudėjo rankas lyg mal- 
dai. — Prašau leisti man pasilikti. Tau manęs reikia. Negali to pada- 
ryti be manęs... Prašau... 

Adamas turėjo nusisukti, kad nematytų Darsės žvilgsnio. Žino- 
jo, kad ji teisi. Jam reikia jos. Žinojo, kad be jos nieko nepasieks. 

Ber instinktyviai jautė, kad, šiems metams nepasibaigus, dings 
dar viena „smulki šviesiaplaukė pietietė“. Ir jos kūną ras toli nuo 
Komvelio. O kairė plaštaka... 

Kaip Darsė ir sakė, norėjo tai sustabdyti... Atsigręžęs pažvelgė 
į merginą. 

— Turėsi manęs klausyti, — galiausiai prabilo. — Turėsi visada 
laikytis netoli manęs. Negalėsi apsivilkti savo katės kostiumo ir pa- 
bėgti. 

— Ar nesakiau, kad esu bailė iki pat kaulų smegenų? — tariamai 
priminė ji degančiomis akimis. 

Adamas papurtė galvą. 

— Tu ne bailė, Darse T. Monro. Visai ne bailė. 

Akimirką mergina žiūrėjo į jį. 

— Ar ne tokią akimirką herojus ir herojė puola vienas prie kito 
ir aistringai mylisi? 

Adamas nusijuokė, ir Darsė suprato, kad laimėjo, iš tiesų lai- 
mėjo! Jis leis jai pasilikti. Nesiųs jos atgal pabrukusios uodegą, kad 
išgirstų dėdę Vernoną sakant: „Žinojau, kad tokiame darbe ji neiš- 
silaikys“. Nereikės klausytis tetos Telmos: „Būčiau tavimi didžiavu- 
sis, bet atrodo, kad būsi kaip tavo motina“. Ir nereikės susitikti su 
mama, kuri nužvelgs ją nuo galvos iki kojų, išpūs cigaretės dūmus jai 
į veidą ir nusišypsos taip, kad Darsė supras: nesvarbu, kiek dalykų ji 
išklausė koledže, ir nesvarbi jos taisyklinga tartis — ji vis tiek niekada 
nepakils iš ten, kur buvo nuo pat savo gimimo. 

- Žinai ką? - galiausiai prabilo Darsė. - Norėčiau nusimaudyri 
po dušu. Ar tu nieko prieš? — Ji linktelėjo durų link. 

— Žinoma, - sutiko Adamas, džiaugdamasis, kad praėjo didysis 
susijaudinimas. — Manyk, jog visa tai pasibaigė. Ir aš pasistengsiu. 
Gal abu nuspręsime, jog rizikuoti neverta. Gal nuspręsime... 

Ji užtrenkė duris jam prieš veidą, nes nenorėjo to girdėti. O 
iš tiesų norėjo duše išsiverkti. Išsiverkti, nes bijojo. Iš tiesų labai 


bijojo... 


Aštuntas skyrius 

kurio kišenės buvo išsiuvinėta „Grouvas“, tada nuėjo į miegamąjį. 


JusIPRAUSUSI PO DušU, Darsė nusišluostė, apsirengė 
naktiniais, įkišo rankas į storą frotinį chalatą, ant 


Pirmiausia pastebėjo, kad ant lovos nebebuvo lagaminų su jos dra- 
atitraukti komodos stalčiai. 

Staiga ją apėmė panika. Juk Adamas nepersigalvojo? Juk neke- 
tina vis dėlto jos išsiųsti? 

Arplėšusi miegamojo duris, Darsė nuskuodė į svetainę. Bet 
kambaryje buvo tamsu. Kiek sutrikusi, mergina pasisuko ir pamatė, 
kad Adamo miegamojo durys pravertos ir viduje dega šviesa. Darsė 
lėtai pravėrė duris. Jis sėdėjo lovoje arčiau vonios, dėvėjo marškinė- 
lius, buvo apsiklojęs apklotu ir skaitė. 

— Gulkis į tą lovą, - paliepė nepakėlęs galvos. 

— Tikrai? — paklausė Darsė, žengdama į kambarį. — Juk žinai, 
kad miegu nuoga? 

— Daugiau nebe! - skubiai atšovė Adamas ir griežtai į ją pažiūrėjo. 
Kadangi Darsė vis tebestovėjo kvailai išsiviepusi, jis nuleido knygą. — 
Beje, būtų geriau, jei liautumeis čia darkiusis ir... ir... mėginusi... 

— Suvilioti? — šypsojosi Darsė. 

— Kad ir kaip pavadinsi, manau, turėtum liautis. Jei ketini likti 
ir man padėti, neleisiu tau dingti man iš akių nė akimirką. Ir nepa- 
liksiu tavęs vienos miegoti kambaryje, kur pro langus gali... - Ada- 
mas vėl užsikirto, lyg būtų sunku net įsivaizduoti, kas gali nutik- 
ti. - Nagi, gulk į tą lovą ir Žk ten. 

Tačiau Darsė vis nesijudino iš vietos ir plačiai šypsojosi. 

— Žinoma. - Ji nusivilko chalarą ir palindo po antklode. — Ar 
sužinojai ką apie durklą? 

— Ne. - Adamas nuleido galvą vis skaitydamas. — Rytoj rinksi- 
me medžiagą. Reikėtų daugiau sužinoti apie... — Mestelėjo žvilgsnį į 
merginą ir nevalingai į jos kairę plaštaką... 

Darsės šypsena išnyko. Prisiminė, ką šiandien pamatė bei išgir- 
do, ir visas linksmumas išgaravo. Staiga pasijuto išsekusi. Apsivertusi 
ant šono, užsitraukė apklotą iki pečių ir, palinkėjusi Adamui labos 
nakties, atpalaidavo kūną. Netrukus jau tyliai, lėtai kvėpavo kaip 
užmigęs žmogus. 

Adamas, negalėdamas patikėti, pažiūrėjo į ją. Ar kas nors, vyres- 
nis nei ketverių metų, gali taip lengvai užmigti? Vėl pažvelgęs į knygą 
suvokė, kad nori dar paskaityti, reikia dar paskaityti, bet staiga nusi- 
žiovavo. Diena buvo sunki, tad gal ir jam pavyks taip anksti užmigti. 

Išjungęs lempą, įsitaisė pataluose, užsimerkė ir tuojau pat už- 
snūdo. 

Gretimoje lovoje Darsė nusišypsojo. „Tvirtoji Įtaiga visados 
veikia“, - pamanė ir tuomet iš tiesų užmigo. 


— Nieko, — nusivylusi tarė Darsė. - Nieko nesuradau. Bent jau 
nieko, kas mus domintų. 

Skaudėjo pečius, akys degė po dienos, praleistos Komvelio 
bibliotekoje ieškant pranašystės apie smulkią šviesiaplaukę iš pietų, 
išardysiančią Komvelio raganų sąlėkį. 

Iš pradžių jie ketino važiuoti rinkti medžiagos į kitą miestą, 

bet, užmetę akį į Komvelio biblioteką, suprato, kad didesnio okulti- 
nių knygų pasirinkimo niekur neras. 

— Visi suvažiuoja čia knygų, — pasakė bibliotekininkė. — Beveik 
kasdien skambina iš Jeilio paklausti, ar turime reikiamą leidinį. 

— Ir jūs turite? —- paklausė Darsė. 

— Ką? 

— Knygą, kurios reikia Jeiliui. 

— O taip, dar neteko jų nuvilti. Jei neturime, žinau kur gauti. 
Turiu pripažinti, kartą sunkiai sekėsi surasti knygą, išspausdintą 
1736 metais, bet radau. 

— Kur? — pasiteiravo Adamas ir, kai bibliotekininkė tik žvilgte- 
lėjo į jį, pakartojo: - Kur radote tokią seną knygą? 

— Kodėl... — pratarė moteris, bet nutilo. — Telefonas. Atsiprašau, 
turiu atsiliepti. 

Joks telefonas neskambėjo. 

— Gal jos juodas katinas ją šaukia, - sumurmėjo Darsė. 

Bet net ir tokioje kolekcijoje Darsė nerado nieko apie kairę 
plaštaką su apgamėliais. 

Kol mergina kankinosi bibliotekoje, Adamas dieną praleido 
naršydamas po internetą ir kalbėdamas telefonu, bet Darsė nežinojo, 
ko jis ieško, nes uždengdavo nešiojamą kompiuterį, kai tik ji priei- 
davo arčiau. Gavęs leidimą, prijungė kompiuterį prie telefono lini- 
jos bibliotekoje, tad visą laiką matė Darsę. Bet didesnę dienos dalį 
prabuvo saulėkaitoje kalbėdamas mobiliuoju telefonu — stebėdamas 
Darsę pro langą. Kartą ji patikrino jį, dešimt minučių užsidariusi 
tualete. Bet kai ji grįžo į biblioteką, Adamas stovėjo prie durų. 

— Galėčiau labiau padėti, jei žinočiau, koks tas magiškas daik- 
tas, — pasakė Darsė, kai jie padarė pietų pertrauką. Ji nubėgo per 
gatvę nupirkti sumuštinių ir sulčių, ir jie abu pavalgė susėdę ant 
bibliotekos laiprų. Adamas net nepareikalavo grąžos. — Ir kodėl aš 
mokėsiu panaudoti tą... tą daiktą? — paklausė atsikandusi sumuštinio 
su kalakutiena. — Kad ir kas tai yra, būk geras ir pasakyk man. Juk 


negaliu jo vis vadinti „daiktu“. Ir kaip aš jį panaudosiu? 

— Greičiausiai užkamuosi jį negyvai, - sumurmėjo Adamas. 

Bet, nors ir kaip kamuojamas, Adamas vis tylėjo. Kad ir kaip 
Darsė stengėsi, jai nepavyko sužinoti daugiau nei praeitą vakarą. 

Ir kai vakare grįžo į viešbutį, Darsė buvo tikrai įpykusi. 

— Pralaikei mane bibliotekoje vien tam, kad būčiau, taip sakant, 
po akių? Nieko neradau apie jokias pranašystes ir, aišku, nieko apie 
kairiarankes raganas. Ar apgamus. Nesvarbu! Juk žimojai, kad nieko 
nerasiu, tiesa? Žinojai, nes žinai tūkstantį kartų daugiau, nei man pa- 
sakoji, juk taip? Bet ketini apkrauti mane darbu, kad nekliudyčiau, 
kol rasi tą... tą daiktą, ir kas tada? Atversiu jį, tu sužinosi, ką ketinai 
sužinoti, tada grąžinsi mane į Putnamą? Ar toks tavo planas? 

— Pas Putnamą ar į Putnamą? - paklausė Adamas, mėgindamas 
pajuokauti ir sumažinti įtampą. Bet jam nesisekė juokauti taip, kaip 
Darsei. 

— Manau, šiandien anksti eisiu gulti, - pakėlusi smakrą, griežtai 
pareiškė Darsė. 

Adamas pasipūtęs nusišypsojo. 

— Tikrai? O kaip kepsnys vakarienei? Gal išpeštum ką iš Sali. 

— Ne, ačiū, - Darsė apsisuko ant kulno, nuėjo į miegamąjį ir 
užsidarė duris. 

Nustebęs Adamas liko stovėti svetainėje. Darsė ką tik atsisakė 
pavalgyti? „Gerai, - pamanė jis. — Ji pyksta“. Dabar bus lengviau ją 
iš čia iškrapštyti. Pats laikas viską sustabdyti. Abu :urėrų sėsti į kitą 
lėktuvą, skrendantį iš Konektikuto, ir grįžti namo. 

Bet kur namai? Ar ten, kur užaugo pas tetą, dėdę ir pusbrolius? 
Ten, kur niekada nepritapo? Ar per šią kelionę neketino sužinoti 
tiesos apie save? Apie seserį? 

O kaip Darsė? Ar ji grįš į Purnamą pas savo didelį stiprų suža- 
dėtinį ir ištekės? Ar grįš pas tetą su dėde ir... Kaip Darsė sakė, ji turi 
labai mažai darbo patirties. Jis neįsivaizdavo jos dirbančios sekretore. 
Gal asmenine asistente kokiam storam dėdei, kuris vaikysis ją aplink 
stalą arba... 

Daugiau apie tai negalvodamas, Adamas nuėjo prie Darsės mie- 
gamojo durų ir kilstelėjo ranką pasibelsti, bet taip ir nepabeldė. 

— Tai — veidrodis, - pasakė per uždarytas duris. - Raganos turi 
veidrodį, kuris rodo ateitį... ir praeitį: kas nutiko ir kas dar tik bus. 
Abejoju, ar kur užrašyta kokia pranašystė. Kažkas, kas dabar skaito 
veidrodyje, greičiausiai pamatė ten tave ir tai, kad tu būsi kita skai- 
tytoja. 

Adamas kiek palaukė, bet kambaryje nebuvo girdėti nė krepšt. 

— Ką nori pamatyti veidrodyje? — pagaliau pro duris pasigirdo 
balsas. — Praeitį ar ateitį? 

— Nenorėk sužinoti per daug, - atsakė Adamas. 

Netrukus rankena nusviro, ir Darsė išėjo iš kambario. Į Adamą 
nežiūrėjo, bet jis suprato, kad vis dar pyksta. Ir vienintelis jo noras 
buvo sugrąžinti jai gerą nuotaiką. Su tylinčia Darse nesmagu... 

— Ką sužinojai šiandien bibliotekoje? — paklausė atidarydamas 
spintą ir ištraukdamas jos švarkelį. Jis buvo tamsios bordo spalvos, 
oda švelni kaip... na, beveik kaip Darsės plaukai. - Apie kažką, kas 
nesusiję su raganyste? Mačiau, daug skaitei ir nemažai klausinėjai 
bibliotekininkės. Pamaniau, gal skaitai apie ką kita. Ar slapta vartei 
laikraščius apie kiną? 

Kišdama rankas į rankoves, Darsė prisimerkusi žvilgtelėjo į 
Adamą. Juk visą laiką jis žinojo, kad ji nieko toje bibliotekoje neras, 
nes to, ko ieškojo, paprasčiausiai nebuvo... 

Kai Adamas atidarė duris, Darsė nusišypsojo. 

— Tiesą sakant, kai ką sužinojau, — tarė pažvelgusi į jį nekalto- 
mis akimis. —- Kad tavo šeima — viena turtingiausių pasaulyje, ir jau 
seniai. Apie ją rašo daugybėje knygų. Ten rašoma, kad šeimos liniją 
galima atsekti iki viduramžių riterių, kurie ne tik narsiai kovėsi, bet 
ir vesdavo turtingas moteris. Namą, kuriame užaugai, pastatė vienas 
iš tų grobikų baronų, vardu Keinas Tagertas, kuris... - Mergina nu- 
sikvatojo, kai Adamas stumtelėjo ją pro duris. 

— Turėjai ieškoti to, ko aš mežinau, — griežtai subarė, kai jiedu 
išėjo. — Tau mokama, kad man padėtum, o ne knaisiotumeisi po 
mano asmeninį gyvenimą. Ir dar... 

— Beje, ar tu neskolingas man čekio? 

— Jei išskaičiuosiu visus šampūnus ir maistą, už kurį mokėjau, 
aš nieko tau neskolingas... 

Tai išgirdusi, Darsė apsisuko ir pasileido atgal į viešbutį, aki- 
vaizdžiai nenorėdama valgyti, jei turės už maistą susimokėti pati. Bet 
Adamas sugriebė ją už rankos ir truktelėjo atgal, o kai mergina vis 
dar abejojo, ėmė ir nusitempė. 

— Beje, kodėl tu tokia pamišusi dėl pinigų? Ar taupai kam nors? 

Kai Darsė iš karto neatsakė, suprato užkliudęs vieną iš jos pa- 
slapčių. 

— Aha! - šūktelėjo Adamas. - Dabar + pakliuvai! Tad gal apie 
tave, o ne apie Putnamo automobilių gamyklas turėčiau paieškoti 
informacijos internete? 

Tai ištaręs, tuojau suprato, kad padarė klaidą. Gal Darsė nepa- 
stebės, ką jis štai pasakė? Gal pamanys, kad.... 

Darsė staiga sustojo ir pažvelgė į Adamą. 

— Ieškojai duomenų apie Putnamą? Kažkas man sakė, kad in- 
ternetas — labai blogas daiktas. Negali turėti jokių paslapčių. Tiesą 
pasakius... 

Adamui nespėjus nė mirktelėti, Darsė atlapojo jo švarką, įkišo 
ranką į vidinę kišenę ir ištraukė pluoštą popierių. To jau buvo per 
daug! 

— Atiduok! —- Adamas stengėsi atimti popierius. 

— Neklydau! — Darsė pakėlė juos prieš šviesą. - Visur Putnamo 
pavardė. Surengei paiešką apie jį! 

Ištiesęs ranką jai per galvą, Adamas ištraukė popierius, susigrū- 
do atgal į kišenę ir užtempė užtrauktuką iki kaklo. 

— Tiesiog buvo smalsu, ir tiek, — pasiaiškino. — Tu tokia taupi, 
kad pamaniau... — Žvilgtelėjo į Darsę akies krašteliu. Nenorėjo, kad 
dingtų jos nerūpestingumas. — Pamaniau, gal Putnamas tave šanta- 
žuoja, - pamėgino prajuokinti. 

Ber ir vėl nepavyko. Užuot nusijuokusi, Darsė tylėjo. Paėjėjo 
šalin nuo jo, nubėgo prie šviesoforo ir paspaudė mygtuką. Kaip 
visada nelaukė, kol užsidegs žalia, ir pasileido per gatvę, o moteris 
didžiuliame automobilyje užgulė stabdžius. 

Kai Adamas pasivijo Darsę restorane, pasirengęs pamokslauti 
apie saugumą, ji prabilo pirma: 

— Kažkas užėmė mūsų staliuką. — Linktelėjo į du žmones, sė- 
dinčius prie kavos puodelių. 

— Yra keturi laisvi staliukai, — nuramino ją Adamas, nusivilkda- 
mas švarką ir persverdamas jį per ranką. — Galim sėsti prie vieno iš jų. 

— Ne, - nesutiko Darsė. - Ten visuomet sėdėdavome ir dabar 
noriu ten sėdėti. — Jos balsas vis tilo, tarp žodžių radosi vis didesnės 
pauzės. — Tuoj jiems panaudosiu Tvirtąją Įtaigą ir... priversiu... išeiti. 

Šypsodamasis ir linguodamas galva, Adamas matė, kaip Darsė 
susikaupusi spokso į pagyvenusią porą. 

— Štai! — po kurio laiko tarė ji, ir Adamas pamatė, kad pora išei- 
na. Bet greičiausiai tiesiog išgėrė savo kavą ir todėl išeina, nusijuokė 
jis sau. Tik neketino to sakyti garsiai ir vėl užsiutinti Darsę. 

— Gerai padirbėta. - Nusišypsojo žvelgdamas jai į viršugalvį. 

Teko palaukti, kol padavėjos padėjėjas nurinko stalą, kad jie 
galėtų atsisėsti. 

— Papasakok man viską apie tą veidrodį, - paprašė Darsė, kai 
tik jie susėdo. 

— Ar valgysit dienos patiekalą, ar nešti viską, kas parašyta valgia- 
-raštyje? — kaip visada pasišaipė padavėja Sali. 

— Valgysime, ką parekomenduosite, — atsakė Adamas ir taip nu- 
sišypsojo, kad ji akimirką liovėsi žiaumojusi gumą. 

Sali pasilenkė prie Darsės ir suokalbiškai patarė: 

— Juk tau gerai sekasi, brangioji. Gal derėtų taip paspoksoti ir 
į jį kaip į tą porą? Kad jis geriau elgtųsi. - Tai pasakiusi, kvatodama 
nuėjo šalin. 

— Ta moteris pernelyg smalsi! — Sali nuėjus, tarė Adamas. 

— Mažas miestelis, - mestelėjo Darsė. - Tad dabar pasakok viską. 

— Jei Putnamas toks turtingas ir tu už jo išteki, kam tau skai- 
čiuoti kiekvieną centą? 

— Apie Putnamą jau žinau, — nekantriai atšovė Darsė. - Noriu 
duomenų apie tą veidrodį. Kaip apie jį sužinojai? 

— Ilga istorija. - Adamas žvilgtelėjo į marškinių rankogalį, ky- 

šantį iš po megztinio. — Ar sakiau, kad tau tinka ta megztuko spalva? 
Tokia, kaip tavo akių. 

Drasė dėbtelėjo į jį. 

— Tas megztinis violetinis, ir jei tu ne daltonikas, vadinasi, mė- 
gini nukreipti kalbą. 

Adamas kiek patylėjo prieš prabildamas ir, kai prabilo, žodžius 
bėrė taip tyliai, kad Darsė vos girdėjo. Ji pasilenkė į priekį, kaip ir jis, 
ir jųdviejų galvos beveik susiglaudė. | 

— Sakiau, kad veidrodyje matyti praeitis. Jis rodo, 42s buvo... o 
praeityje nutiko kai kas, apie ką norėčiau sužinoti... 

Kai Adamas daugiau nieko nepasakė, Darsė atsilošė ir pamąstė 
apie tai, ką išgirdo, ir apie tai, ką žinojo. 

— Tavo tėvai, — tyliai tarė. — Juk dėl jų viskas, ar ne? Sakei, kad 
jie mirę, bet nuo ko jie mirė? 

— Nežinau, — ji vėl vos girdėjo Adamą atsakant. — Klausyk, 
mat tas veidrodis — tik legenda. Gal tai melas. Gal jis neegzistuoja. 
Gal... - Adamas nuleido akis ir lyg svarstė, ar atskleisti daugiau. — Tai 
Nostradamo veidrodis, — išpyškino vienu atsikvėpimu. 

Darsė išsižiojo. 

— Tas veidrodis... 

— Taip. Tas. Jis žiūrėjo į jį, matė ateitį ir ją aprašė. 

Darsės akys buvo įsmeigtos kažkur į tolį, kai ji prabilo: 

— Bet ateities pranašystės šešiolikto amžiaus Prancūzijoje buvo 
uždraustos, tad jis taip painiai viską surašė, kad net šiandien žmonės 
nesupranta. Kai valdė Kenedis, pasirodė keletas knygų, kuriose ra- 
šoma, jog Nostradamo ketureiliai yra apie tą šeimą. Po dvidešimties 
metų, žinoma, viskas išaiškinta visai kitaip, be jokių Kenedžių. Tačiau 
Doloresa Kenon sako... Na, kas dabar?! — riktelėjo mergina, nes Ada- 
mas į ją žiūrėjo taip, lyg jai ką tik būtų išdygusi trečia galva. 

— Iš kur tu tiek žinai apie tą veidrodį?! 

Darsė gūžtelėjo pečiais. 

— Domiuosi daugeliu dalykų ir daug skaitau. Putname nėra 
pernelyg didelės erdvės kokiai nors veiklai, bet, nors ir sunku pa- 
tikėti, ten yra viešoji biblioteka. 

— Kam ji priklauso? — greitai paklausė Adamas. 

— Putnamui, žinoma. Vyresniajam, ne jaunesniajam, nors Put- 
namas tėvui sudaro sąrašus knygų, kurias, jo manymu, reikia nu- 
pirkti bibliotekai. 

— Aišku, — mąsliai tarė Adamas. - Ir kas gi parenka knygas į tuos 
sąrašus? Vyresnysis ar jaunesnysis? 

— C'est moi, - patenkinta nutęsė Darsė, ir Adamas nusijuokė. 

— Buvo galima atspėti, — tarė jis. — Tad verti savo sužadėtinį 
bibliotekai pirkti visas knygas, kurių tau reikia. Pasakyk, jeigu jis jau 
toks turtingas, kodėl neturi sužadėtuvių žiedo? 

— Nenorėjau, — skubiai atsakė Darsė, ir buvo aišku, kad nepa- 
geidauja daugiau apie tai kalbėti. — Taigi tu radai veidrodį, — tęsė 
nuostabos kupinu balsu. - Nesuskaičiuočiau, kiek sykių svarsčiau, 
kas jam nutiko. Kas nutiko visiems magiškiems daiktams... Aladino 
lempa, gali būti, egzistuoja. O stebuklingas kilimas? Ir kas nutiko 
veidrodėliui, tvirtinusiam karalienei, kad ji pasaulyje gražiausia? 

— Apie ką tu čia? - paklausė Adamas. 

— Juk žinai, „Snieguolėje“? Karalienė? 

— Snieguolė. Ar čia ta, kuri įkrito į triušio olą? Ne, į balto triušio 
olą. Ar ne? Kaip tai susiję su veidrodžiu? Ar... 

Adamas nutilo, nes Sali priešais juos pastatė padėklus su valgiu. 
Ten buvo kalakutienos gabalėlių su spanguolių padažu, košės, keptų 
bulvių, kukurūzų, pupelių ir krepšelis su mažais keksiukais, iš kurių 
kyšojo cukinijos gabalėliai. 

— Tai ją kiek sulaikys, - Adamui pasakė Sali. - Bet einu paruo- 
šiu ir moliūgų pyragą. 

— Na ir keistas humoro jausmas, — susiraukė Adamas. 

— Ji man primena raganą iš Jonuko ir Grytutės, kuri šėrė vaikus, 
kad būtų storesni. 

— O kam? - klustelėjo Adamas, siekdamas keksiuko. Pamanė, 
kad protingiau pasiimti vieną, kol Darsė visų nesušveitė. 

— Kaip kam? 

— Kam ragana maitino tuos vaikus? 

Darsė netikėdama pažvelgė į jį. 

— Kad paskui juos suvalgytų. Kur tu užaugai, jei nesi girdėjęs 
pasakų? Nežinai nieko apie Snieguolę arba Jonuką ir Grytutę? 

Adamas buvo beprabyląs, bet susičiaupė ir nuleido akis į valgį. 

— Užuot melavęs, gal pasakysi tiesą? — pasiūlė Darsė. 

— Tik tada, kai tu papasakosi apie save, Putnamą ir pinigus, — 
atšovė jis. 

Darsė įsikišo burnon didelį kąsnį kalakutienos su padažu, tada 
pamojavo, kad negali kalbėti. 

— Taip ir maniau, - pasakė Adamas. — O dėl pasakų, jeigu jos 
apie vaikus, kuriuos raganos šeria tam, kad paskui suėstų, man pasi- 
sekė, kad jų negirdėjau. Skamba baisiai. 

— Iš tiesų gana liūdna. Kartą rašiau darbą apie pasakų kilmę ir 
sužinojau, kad jos gerokai sušvelnintos. Ar žinojai, kad dauguma 
Motulės Žąsies eilėraščių iš pradžių buvo politinės dainelės? 

— Ne, papasakok. - Adamas ištiesė Darsei krepšelį su keksiukais. 
Prieš du vakarus jis pasakojo apie valgius ir vynus, bet šįvakar jos eilė 
papasakoti, ką žino. Iš pradžių Adamas klausinėjo apie juokingus ei- 
lėraštukus vien tam, kad Darsė nebeklausinėtų apie veidrodį ir kaip 
jis sužinojo tai, ką žino. Bet juo daugiau klausėsi Darsės, juo geriau 
suprato, kad jam įdomu. 

Adamas turėjo pripažinti, kad kalbėtis su ja daug įdomiau nei 
su bet kuria kita moterimi. Su kitomis dažniausiai jausdavosi lyg, 
klausinėjamas po ryškia prožektoriaus šviesa. „Kur užaugai?“, „Ko- 
kiose mokyklose mokeisi?“ — klausinėdavo jos. „Nejaugi tu giminė 
tiems Montgomeriams?“ Šį klausimą užduodavo, anot pusbrolio 
Maiklo, su pinigų medžiotojų išraiška. 

Bet šiandien Darsė sužinojo apie jo šeimą ir, išskyrus tai, jog 
buvo patenkinta iššniukštinėjusi, ką Adamas slėpė, jis nepastebėjo 
jokių jos elgesio pokyčių. Šypsodamasis paprašė daugiau papasakoti 
apie tuos eilėraštukus. O mintyse rezgė planą. Gal jiems ir nepavyko 
nieko rasti bibliotekoje ar internete, bet kai kas galėjo papasakoti 
nemažai — parduotuvės savininkas, vyras, parodęs kulnus, kai išvydo 
Darsės kairiąją plaštaką. 

Vis šypsodamasis, Adamas pritariamai linkčiojo Darsei. 


Devintas skyrius 


DAMAS NEDRĮSO NUSTATYTI žadintuvo ketvirtai valan- 
dai ryto, nes buvo tikras, kad Darsė išgirs jį skambant. 


Įsikalbėjo sau, kad pabus anksti, ir praplėšė akis be penkiolikos ketvir- 


tą. „Neblogai“, - pagyrė save, žvilgtelėjęs į laikrodį. Labai lėtai, nekel- 
damas nė menkiausio triukšmo, atvertė anklodę ir išlipo iš lovos. 

Vakar per vakarienę, kol Darsė čiauškėjo, jis klausėsi, bet tuo 
pat metu ir viską susiplanavo. Nenorėjo palikti jos vienos nesaugo- 
mos net kelioms minutėms, bet suprato, kad jei turi palikti, tai ge- 
riau ankstyvą rytą nei naktį. Tad kai Darsė vakare maudėsi po dušu, 
Adamas svetainėje į apatinį stalo stalčių pasidėjo drabužius. Dabar 
nutipeno ten ir tyliai apsirengė. Kadangi Darsė vis dar miegojo, Ada- 
mas šyptelėjo, kad šįkart jam pavyko. Jis toks sumanus! Keista, kad ji 
nesurado drabužių ir nesusiprato, ką jis ketina daryti. 

Apsirengęs tamsiu treningo kostiumu, Adamas parašė raštelį, 
kad išėjo pabėgioti. Raštelį paliko ant stalo prie lango. Lėtai ir visiš- 
kai tyliai atidarė duris ir išsėlino laukan. Jei laimė jam nusišypsos, gal 
pavyks grįžti prieš Darsei pabundant? Vakar jam pasisekė išsprūsti 
laukan ir perstatyti automobilį atokiau nuo viešbučio, kad variklio 
garsas ankstų rytą neprikeltų Darsės. 

Įsėdęs į automobilį ir užvedęs variklį, Adamas atpalaidavo pe- 
čius ir nusišypsojo. Juk nebuvo taip sunku, ar ne?.. 

Staiga keleivio durelės atsilapojo ir vidun įšoko Darsė. Vilkėjo 
naktinius marškinius, o drabužius buvo persimetusi per ranką. Net 
nedirstelėjo į jį, o žiūrėjo kažkur tiesiai. 

Adamas prasižiojo aiškinti, kad nenori, jog ji vyktų kartu, kad 
turi sutvarkyti savo reikalus ir ji tiesiog negalinti dabar važiuoti. 
Norėjo paliepti Darsei lipti iš automobilio ir laukti jo. Norėjo pa- 
liepti... 

Bet žinojo, kad tik veltui aušins burną. Užuot perskaitęs jai pa- 
skaitą, atsiduso ir nuvairavo automobilį atbuline eiga. 

— Ar iškęsi nevalgiusi? — paklausė. 

— Žinoma, - atsakė mergina, pergalingai šypsodamasi. — Galiu 
daugybę dienų nevalgyti. 

— Nenoriu nė girdėti, kaip apie tai suuodei. - Adamas apsuko 
automobilį ir nuvairavo link kelio, prie kurio buvo kaimo krautuvėlė. 

Darsė išskleidė džinsus ir pradėjo juos temptis po ilgais nakti- 
niais marškiniais. 

— Žmonės pamiršdavo mane pamaitinti, kol išmokau jiems pri- 
taikyti Tvirtąją Įtaigą, — merginos balse buvo girdėti džiaugsmas jį 
suradus. 

Adamas labai stengėsi nežiūrėti į ją, kol rengėsi. Rodos, ir vėl jis 
dėl Darsės jautėsi lyg hormonų kamuojamas paauglys. 

— Gerai, dabar turėsi pasiaiškinti. Kas yra ta tavo Tvirtoji Įtaiga 
ir kaip ji veikia? — Jam reikėjo kaip nors atitraukti mintis. Ar ji musi- 
vilks tuos naktinius marškinius, prieš apsirengdama megztuką? 

— Visi taip gali, — atsakė Darsė, nusitraukdama marškinius pri- 
sidengusi golfu ir neparodydama nė menkučio kūno lopinėlio. - Kai 
buvau visai nedidelė, perskaičiau knygą apie tai, kaip gali įgyvendin- 
ti troškimą, nukreipęs į ką nors savo mintis. Tereikia smarkiai galvoti 
apie tai, kad žmogus ką nors padarytų, ir jis padarys. 

— Lyg spoksoti kam į pakaušį, kol žmogus atsisuka? 

— Taip, būtent. 

— O tu iš to padarei meną. 

— Šaipaisi? 

— Taip. Tačiau jei tau nejuokinga, sustabdysiu automobilį ir 
tave surištą paguldysiu bagažinėje. Ar nesupranti, kad jei išėjau tau 
nepasakęs, nenorėjau, kad važiuotum kartu? 

— Žinoma, kad suprantu. Bet jei visada elgčiausi, kaip tu nori, 
tiesiog sėdėčiau rankas sudėjusi ir laukčiau nežinia ko. Ar nori dau- 
giau išgirsti apie Tvirtąją Įtaigą? Gal praverstų? Kuo daugiau tave pa- 
žįstu, tuo labiau įsitikinu, kad tavo gyvenime ji tiesiog būtina. Kaip 
būdamas toks turtingas esi toks surūgėlis? 

Nors ir nenorom, Adamas šyptelėjo. 

— Seniai negirdėjau tokio žodžio. Pinigai dar ne viskas. Gyveni- 
me yra ir kitų dalykų. 

— Ar pastebėjai, kad tik turtingi žmonės šitaip sako? Vargšai 
taip susirūpinę, ar galės apmokėti sąskaitas, kad apie nieką, išskyrus 
pinigus, negali galvoti. 

— Ar tai tau kelia rūpesčių? Sąskaitos? Tai todėl šliaužioji po 
grindis ieškodama centų? — Kai Darsė neatsiliepė, Adamo tonas pa- 
sikeitė. — Klausyk, jei tau kam nors reikia pinigų, galiu padėti. 

Prieš atsakydama, ji kiek parylėjo. 

— Ar iš tiesų turi daugybę pinigų? — tyliai paklausė. 

Pasisukęs Adamas pamatė, kad mergina vėl spokso į tolį, o vei- 
das rimtas. 

— Taip, iš tiesų. Kiek tau reikia? 

— Nežinau, — tai sakydama nusisuko į šoninį langą. - Reikia su- 
dėti. Bet manau — apie septynių milijonų. 

Adamas sustabdė automobilį kelkraštyje, išjungė variklį ir atsi- 
gręžė į ją. 

— Gerai, pakartok dar kartą. Tau reikia pinigų. Kiek? 

— Apie septynių milijonų dolerių, - pasakė, lyg kalbėdama apie 
septynis dolerius. — Bet nieko baisaus, yra ir kitų būdų grąžinti tuos 
pinigus. Geriau važiuokime. Parduotuvių savininkai keliasi anksti. 
Juk £ex2 važiuojame, ar ne? 

Adamas dar kiek palaukė, tačiau Darsė daugiau nebekalbėjo. 

— Daugiau apie savo skolas nepapasakosi? 

— Nebūtina, nes susitvarkysiu pati. — Ir tvirtai susičiaupė. 

Adamas vėl užvedė variklį ir įsuko į kelią. 

— Kada nors mums teks rimtai pasikalbėti. 

— Būtų malonu. Gal pradėk pirmas? Noriu sužinoti viską apie 
tavo tėvus, kodėl nežinai, kaip jie mirė, iš kur sužinojai apie veidrodį, 
ir, žinoma, noriu išgirsti vžs4 tiesą apie tai, kodėl mane pasamdei. Ir 
kaip, pažiūrėjusi į tą veidrodį, galiu pamatyti ateitį. Ir praeitį? Beje, iš 
kur žinai, kad tie žmonės turi veidrodį? Nori apie tai papasakoti? 

— Ne daugiau nei tu apie save, — tvirtai atsakė Adamas ir suma- 
žino greitį, nes buvo netoli posūkio į parduotuvę. - Dabar paklau- 
syk. Liksi automobilyje, kol aš kalbėsiuos su tuo žmogum. 

— Su juo? Jei nori su juo pasikalbėti, gal reikėtų čia atvažiuoti 
darbo valandomis? — Lauke tik dabar švito. 

— Gerai, gal noriu kiek jį paspausti. Tiesa tokia, kad esu akla- 
vietėje. Maniau, kad tą veidrodį rasti paprasčiau. Maniau... — nutilęs 
Adamas paskersakiavo į Darsę. 

— Suprantu. Manei, kad aš kaip magnetas pritrauksiu tą daiktą, 
ar ne? Tavo aiškiaregė pasakė, kad rasiu tau veidrodį, tad tikėjaisi, jog 
aš kaip tikra ragana atspėsiu, kur jis? Juk >22ne/ taip, ar ne? 

— Tu labai nepalankiai priimi dalykus. - Adamas atidarė dureles 
ir žvilgtelėjo į ją. — Girdėjai, ką sakiau? Sėdėsi automobilyje užsira- 
kinusi visas duris. - Akimirką Adamo veidas išbalo; keturios jaunos 
moterys, panašios į Darsę, buvo dingusios šiose apylinkėse, o vėliau 
jų sužaloti kūnai rasti toli nuo čia. 

— Niekur neisiu. — Jis užtrenkė dureles ir jau siekė raktų. 

— Ką gi, tada eisiu aš! - Darsė išlėkė iš automobilio, Adamui 
nespėjus jos sustabdyti. 

Jis turėjo pripažinti: ši mergina tikrai galėjo lakstyti po Konek- 
tikuto miškus! Tokia pat judri kaip laisvai klajojantys elniai, nuėdan- 
tys pasėlius ir visur paliekantys erkių. Adamas bėgo iš paskos negalė- 
damas jos pašaukti, kad neišgirstų parduotuvėje esantys žmonės. 

— Pats savo rankom ją nudėsiu, — sušvokštė peršokęs per nu- 
virtusį medį. 

Sučiupo Darsę už sprando kaip tik tada, kai ji prilėkė prie 
žvyruotos parkavimo aikštelės už parduotuvės. Bet nespėjo nieko 
pasakyti, nes išgirdo artėjant automobilį. Puolė ant žemės, pargriau- 
damas ir Darsę. Apkabino ją ir ranka uždengė burną. Nes jeigu ji 
pamatytų pardavėją, tuoj šūkteltų jam, ko nors klausdama. Beveik 
girdėjo, kaip ji klausia apie „apgamuotas plaštakas“... 

Tačiau automobilis nesustojo. Apsukęs parduotuvę du kartus, 
labai lėtai pravažiavo pro juos. Adamas nuleido galvą ir taip pridengė 
Darsę, kad buvo vos matyti. 

Apsukęs antrą ratą, automobilis išvažiavo iš aikštelės, bet Ada- 
mas laukė, kol pro medžius pamatė jį grįžus į greitkelį. 

— Viskas gerai, — šnipštelėjo Darsei, — eime. 

— Ir kurgi? — pasigirdo balsas už jų. 

Adamas apsivertė pasirengęs spirti žmogui, stovinčiam už jų, 
bet vyras stovėjo per toli. Akivaizdu, kad jis pasinaudojo automo- 
bilio keliamu triukšmu ir priėjo nepastebėtas. Nors veido nebuvo 
matyti, Adamas iškart suprato, kad tai ne vyras iš parduotuvės. Šis 
buvo aukštesnis ir lieknesnis, nors ir vilkėjo laisvą sportinį kostiumą, 
buvo matyti, kad geros fizinės formos. Veidą slėpė juoda slidinėto- 
jo kaukė, o rankoje turėjo pusiau automatinį pistoletą. Taip spėjo 
Adamas... 

— Gal judu pereitumėt ten? - Jis mostelėjo ginklu link proper- 
šos medžiuose. 

Adamas žengtelėjo užstodamas Darsę. 

— Paleisk ją. Ji su tuo nesusijusi. 

Vyras nusikvatojo. 

— Kiek žinau, ji labiausiai ir susijusi. 

— Ne! - riktelėjo Adamas. — Ji ne ta, kuo ją laikote. Ji mano... 

— Man nesvarbu, ką jūs su ja darote. Tai ne mano reikalas. Tie- 
siog turiu... ei! 

Iš savo vietos Adamas apstulbintas stebėjo, kaip vyras lėtai nu- 

leidžia ginklą. Atrodė, taip daro prieš savo valią, lyg jo dešinę ranką 
valdytų kas kitas. Kai Adamas atsigręžė į Darsę, pamatė ją labai susi- 
kaupusią, kaip keliskart buvo regėjęs ir anksčiau. „Vakar“, — prisimi- 
nė jis. Matė, kai ji taip žiūrėjo į tą pagyvenusią porą, norėdama juos 
nukrapštyti nuo „jų“ staliuko. Kaip ji ten sakė? Ketino prieš senukus 
panaudoti savo Tvirtąją Įtaigą. 

Galvodamas ir darydamas išvadas, Adamas nusistebėjo, kodėl 
jis nejuda. Kodėl nešoka priekin pasinaudodamas tuo, kad vyras nu- 
leido pistoletą? 

Tačiau, kad ir kaip būtų keista, Adamas negalėjo pajudėti. Lyg 
visas kūnas žemiau kaklo būtų suakmenėjęs! Lėtai pasuko galvą nuo 
Darsės prie vyro su pistoletu ir atgal, bet kūno pajudinti nepajėgė. 

Po kelių ilgų akimirkų Darsė, neprarasdama susikaupimo ir 
nenuleisdama akių nuo vyro, lėtai priėjo prie jo ir ištraukė iš rankos 
ginklą. Sugniaužė jį, uždėjo pirštą ant gaiduko, lyg mokėtų naudotis, 
ir nusitaikė vyrui į galvą. 

— Dabar nusiimk kaukę, - paliepė. 

Bet tada Darsė netikėtai nusičiaudėjo. 

Ir jos susikaupimas nutrūko... O kartu abu vyrai atsigavo iš 
stingulio. Užpuolikas nė nemėgino iš Darsės atimti pistoleto, bet 
pasileido į mišką. 

— Tu — ragana, panele, - šūktelėjo per petį. — Ir jie tave susiras! 

Adamui prireikė keleto lemiamų sekundžių atsigauti, tada jis 
pasileido paskui vyrą. Tačiau buvo per vėlu. Be to, vyras pažinojo 
mišką, o Adamas ne. Užpuolikas išgaravo kaip dūmas. 

Neskubėdamas Adamas grįžo pas Darsę. Ji sėdėjo ant rąsto, 
pasidėjusi pistoletą ant kelių, ir buvo išbalusi nuo išsekimo. Pečiai 
virpėjo, ir atrodė, kad ji gali nualpti bet kurią akimirką. 

Adamas žinojo, kad turėtų ją paguosti, nes akivaizdu — tai, ką ji 
padarė, atėmė visas jėgas. Bet jis niekaip neįstengė prisiversti. Nesu- 
galvojo ir ką pasakyti. Visų pirma, negalėjo patikėti tuo, ką matė - ir 
jautė. Neįtikėtina! Darsė kažkaip savo mintimis sustingdė du suau- 
gusius vyrus! 

— Tu atbulai apsivilkai megztuką, - pasakė jis po kurio laiko. 

— Tikrai? — Darsė nuėmė pistoletą sau nuo kelių, padėjo ant 
rąsto, tada lėtai ir atsargiai atsistojo, ištraukė rankas iš rankovių ir 
apsuko megztuką. 

Adamas paėmė ginklą ir užsikišo sau už nugaros. 

— Ar gali eiti? — tyliai paklausė. - Nemanau, kad ką daugiau 
sužinosime... 

Jis atsiminė aiškiaregės Helenos žodžius apie Darsę: „Ji ne tokia, 
kokia atrodo, ne tokia, kuo save laiko, ir ne tokia, kokią tu matai“. Ir 
tai pasakiusi nusijuokė... 

Adamas nusekė Darsę automobilio link, pasirengęs sugriebti, 
jeigu ji kristų, bet nepalietė jos ir nekalbėjo. Įlipusi į mašiną, mergi- 
na padėjo galvą ant sėdynės atlošo, užsimerkė ir, rodos, užsnūdo. Bet 
kai Adamas atsisėdo į vairuotojo vietą, žvilgtelėjęs į ją pamatė, kad 
mergina nemiega, tik neturi jėgų kalbėti. 

Jis užvedė automobilį ir išvažiavo į greitkelį. „Į policiją“, - pa- 
manė. Juk į juos pistoletu taikėsi kaukėtas vyras! Bet tuojau suprato, 
kad policija užduos per daug klausimų. Ką jie veikė miškuose dar 
prieš aušrą? Jei būtų mieste, galėtų sumeluoti, kad buvo pasivaikš- 
čioti. Bet tokiame mažame miestelyje, be abejonės, visi žinojo, ko jie 
iš tiesų ieško. 

Vairuodamas Adamas dirsčiojo į Darsę. Jei nusivežtų ją į po- 
liciją, jei nusikaltėlį surastų, kas tada? Ar tas vyras papasakotų, ką 
Darsė jam padarė? Adamas giliai širdyje žinojo, kad būtent Darsės 
ieškojo tas keturių moterų žudikas. Jeigu jie kreipsis į policiją, ar tai 
nesukels jai pavojaus? 

Kai parsigavo į Komvelį, Adamas sustojo prie parduotuvės ir 
pravėrė dureles. 

— Ar pyksti ant manęs? — sušnabždėjo Darsė. - Nenorėjau... 

Kilstelėdamas ranką, Adamas ją nutraukė. 

— Ką pasakytum, jei nupirkčiau šį tą pusryčiams ir grįžtume į 
viešbutį? Manau, tikrai turime apie ką pasikalbėti. 

— Apie tave ar mane? - Ji silpnai šyptelėjo. 

— Apie tave, — nukirto Adamas. — Tik apie tave. Palyginti su 
tavimi, esu klaikiai nuobodus tipas. — Jis stengėsi likti ramus ir elgtis 
taip, lyg tai, ką patyrė, buvo matęs tūkstančius kartų. Juk jis drąsus 
vyras... Tačiau dalis jo norėjo šokti iš automobilio ir lėkti kuo to- 
liau. — Tu juk nepadegi daiktų? — lyg juokaudamas paklausė. 

— Na, tavęs dar nepadegiau, — Darsė atsakė taip nusivylusi, kad 
Adamas nusikvatojo. Ir su juoku dingo visas keistumas. Juk ji buvo 
tiesiog Darsė! Ji ne kokia baisūnė ar siaubo apsakymų veikėja. Tie- 
siog miela mergina, kuriai teko neįprastas gebėjimas. 

Šypsodamasis ir purtydamas galvą, Adamas išlipo iš automobi- 
lio, tada pasilenkė prie lango. 

— Liksi automobilyje, supratai? 

Darsė linktelėjo. Vis dar buvo išbalusi ir vangi. 

— Ir nemėgink niekam taikyti Tvirtosios Įtaigos, supratai? 

Mergina vėl linktelėjo, bet atrodė tokia išsekusi, kad Adamui 
jos kone pagailo. Šypsodamasis jis pasakė: 

— Prieš tau atvažiuojant, čia esu pirkęs nuostabių bandelių su 
cinamonu. Kaip manai, jei nupirkčiau jų, šviežiai išspaustų apelsinų 
sulčių ir pieno? Kokių vaisių norėtum? 

— Kokių nors, kad pakaktų atsidėkoti už išgelbėtą gyvybę, - at- 
sakė nežiūrėdama į jį. 

Adamas atšlijo ir ketino prieštarauti, bet tik nustebęs papurtė 
galvą. Gal ji ir išgelbėjo jam gyvybę... Dar gerai nesuprato, kaip jai 
tatai pavyko, bet kažkaip ji sustabdė užpuoliką. Ir jį. Panelė Darsė T. 
Monro mintimis gebėjo sustingdyti žmones vietoje!.. 

Vis dar purtydamas galvą ir vis dar netikėdamas, Adamas nuėjo 
į parduotuvę ir grįžo po penkiolikos minučių su keturiais maiše- 
liais — viename buvo prikrauta bandelių, sulčių ir pieno, o kituose 
trijuose po vieną iš parduotuvėje buvusių vaisių. 


Dešimtas skyrius 


— (C Jedaryčiau to net už šokoladinį tortą su aviečių glais- 
0.67 tu, - griežtai išrėžė Darsė. Ir pridūrė: - Mačiau kar- 
tą žurnale. Turėtų būti skanu, ar ne? Kaip manai, ar užkandinėje... 

— Galim paklausti, - kiek susinervino Adamas. - Klausyk, no- 
riu atlikti dar vieną bandymą, ir viskas. Noriu pažiūrėti, ar tu gali... 

— Ką? — arkirto ji. - Kalbėti su gyvūnais? Ar to paprašysi? 

— Ne, žinoma, ne. Tai juk kvaila. Bet... juk negalėtum, ar ne? 

Darsė dėbtelėjo į jį. 

— Einu pasivaikščiosiu. Ilgam. Viena. 

— Puiku, - pralinksmėjo Adamas. — Ketinu eiti su tavim. 

— Juk sakiau, kad noriu pabūti viena. 

Adamas nenuoširdžiai nusišypsojo. 

— Viena gali eiti tik į vonią ar lipti į lėktuvą. Ir aš vis tiek nu- 
rodyčiau maršrutą. Bet jei esi čia, būni netoli manęs, jokių pasivaikš- 
čiojimų vienai! 

— O aš maniau, kad tu... - Darsė nusprendė nebaigti sakinio. 

— Koks aš? - Adamas nusekė ją prie durų. — Gražus? Protingas? 
Koks? 


Sustojusi mergina pažvelgė į jį. 

— Juk klysčiau taip manydama, ar ne? 

— Ne visi mes keistuoliai, argi ne taip? - Adamas norėjo pajuo- 
kauti, bet tai pasakęs pasigailėjo. 

Nieko neatsakiusi, Darsė pasileido eiti. Už viešbučio buvo ta- 
kas, vedantis į kitą pusę nuo vergų trobelių, ir mergina nužingsniavo 
juo. Adamas sekė atsilikęs per keletą pėdų. Jam reikėjo permąstyti 
šiandieną, ką jie patyrė, ir, svarbiausia, ką daryti toliau. 

Jiedu grįžo į viešbutį šeštą ryto. Adamas turėjo visus keturis 
maišelius su maistu. 

Viduje jis atsargiai paklausė: 

— Ar tau būtų geriau, jei nueitume į policiją? 

— Žinoma, - nusivaipė Darsė. - Tada kiauras dienas atsakinė- 
tume į klausimus. „Ir kaip jums pavyko pabėgti nuo to ginkluoto 
vyro?“ — paklaustų jie. O tu atsakytum: „Ach, ta nenormali mano 
padėjėja...“ 

— Pirma valgysi kantalupą ar mangą? — nutraukė ją Adamas. 

Darsė sumirksėjo. 

— O ar mangas skanu? 

Nebyliu susitarimu jie apie policiją nebekalbėjo. 

Maistą išdėliojo ant kavos stalelio, Adamas atsisėdo ant sofos, 
Darsė ant grindų. 

— O dabar, — prabilo Adamas, kai jie įsitaisė, — noriu tiksliai 
žinoti, ką tu sugebi. 

— Kodėl vienų greipfrutų vidus rožinis, o kitų geltonas? — pa- 
klausė Darsė. - Ar rožinius sukryžmino su kokiu kitu vaisiumi, ar 
augintojai išvedė tokią rūšį todėl, kad pirkėjai mieliau renkasi roži- 
nius greipfrutus? 

— Matau, kad keiti temą. - Adamas atsikando bandelės su cina- 
monu. — Ar tai reiškia, kad turėčiau sužinoti pats? 

— Ne, — meiliai atsakė Darsė, šakute smeigdama mango gaba- 
lėlį. - Noriu tave nubausti. Mėginau papasakoti apie Tvirtąją Įtaigą, 
kai tik čia atvažiavome, bet tu tik šaipeisi, vos apie tai užsimindavau. 
Tad jei dabar nori išgirsti iš manęs bent žodelį, turėsi maldauti. - Ji su- 
leido dantis į mango. - Bet kaip skanu!.. Iš kokios šalies šitie vaisiai? 

Adamas nustėręs stebėjo merginą, neįsivaizduodamas ką daryti. 
Argi ji nesupranta, kad ta... ta jos „galia“ siejasi su aiškiaregės nu- 
matymu, jog Darsė perskaitys veidrodį? Argi ji nesupranta, koks 
svarbus šis atradimas? 

Adamas prasižiojo kalbėti, bet neištaręs nė žodžio pamatė, kad 
Darsė žiovauja. Ne, pamokslavimu jos neprašnekinsi. 

Kaip ji ten sakė? Prieš apsvaigdama nuo mango? Maldauti? Ar 
taip ji pasakė? 

Garsiai sudejavęs lyg senukas, Adamas pakilo nuo sofos, paskui 
nerangiai atsiklaupė ant kilimo. Išsitiesė ir priglaudė alkūnes prie 
šonų, o plaštakas sudėjo kaip maldai, tada prasižiojo, iškišo liežuvį 
ir pradėjo dūsauti. 

— Prašau man pasakyti. Prašau... Maldauju. Maldauju... su 
kiekvienu mango ir kiviu. 

Atsigavusi iš nuostabos, Darsė ėmė kvatotis. 

„Pagaliau“, - pamanė Adamas, jam pavyko prajuokinti Darsę. 
Ir nuostabu, kaip gera buvo tame gražiame veidelyje išvysti šypseną. 

— Prašau, - jis mėgino laimę toliau. - Tik vienas bandymukas. 
Tik vienas, ir klausysiuosi visko, ką pasakosi apie Purnamą. Net apie 
tavo pusbrolį Vernoną. 

— Dėdė Vernonas, o pusbrolis Virgilis, - pataisė Darsė. — Beje, 
klausydamas apie Virgilį galėtum kai ką sužinoti. Jis išmokė mane 
naudotis pistoletu. 

Adamas atsistojo. 

— Gal klausytis apie tai būtų per daug. - Jis atsisėdo ant so- 
fos. — Taigi, ar visi Putname žino, ką... ką sugebi? 

— Žmonės Putname tokie pat klausytojai kaip ir tu. 

— Ojojoj! Bet tai reiškia, kad tau nedažnai tekdavo, hm, tuo 
pasinaudoti? 

— Tekdavo, bet niekas nepastebėdavo. 

Adamas sumirksėjo. 

— Supratau, — mąsliai tarė. Bet paskui pagalvojo: kam stengtis 
apsimetinėti? — Ne, tiesą sakant, nesupratau. Negi nori pasakyti, 

kad visą gyvenimą sustingdydavai žmones vietoje ir jie to nepa- 
stebėdavo? 

Darsė ištiesė ranką per stalą ir pasmeigė mango gabaliuką iš 
Adamo lėkštės. 

— Tiesą sakant, kad ir koks tau atrodo mano gyvenimas, į mane 
pirmą kartą taikėsi pistoletu, tad nežinojau, jog ga/74 sustingdyti 
žmones. — Ji sukramtė ir nurijo tą gabaliuką. — Šįryt tik kiek galėda- 
ma smarkiau galvojau: trokštu, kad tas baisusis vyras nuleistų ginklą. 
Be to, nenorėjau, kad tu iškrėstum ką nors kvaila, pavyzdžiui, šok- 
tum grumtis su juo dėl pistoleto. Ir tiek. Pagalvojau, ir taip įvyko. 

— Suprantu... 

— Gal liausies tai kartojęs? Kalbi kaip Abraomas Linkolnas. 

— Juk nebuvai su juo susitikusi? - Adamas išplėtė akis. 

— Ar čia pokštas? 

— Na taip. Nebent tu matai žmones iš... praeities. Ta aiškiaregė, 
Helena, nuolat kalbasi su mirusiais žmonėmis. 

— Keista, — tarė Darsė. 

Adamas ketino atkirsti: „O tai, ką sugebi tu, jau nekeista?“ Ta- 
čiau nusprendė, kad bus išmintingiau patylėti. 

— Ar kada tyrei savo sugebėjimus? 

Mergina dorojo du paskutinius mango gabaliukus iš Adamo 
lėkštės. 

— Kodėl tau tiesiai šviesiai nepasakius, ko iš manęs nori? 

— Noriu sužinoti, ką sugebi, - prisipažino Adamas. — Ar tu nie- 
ko prieš, jei atliksiu keletą bandymų? | 

Darsė sulaikė ranką su mango gabalėliu prie burnos. 

— Kaip su laboratorijos žiurke? 

— Ne. Labiau... — Jis pakėlė galvą. — Na, kaip pirmasis tavo 
draugas, pastebėjęs, jog turi neįprastų galių, ir norintis viską apie tai 
žinoti. Viską apie :ave. 

Kol Darsė sėdėjo mirksėdama ir svarstydama, ką išgirdo, Ada- 
mas matė, kaip jos sienos tirpsta. 

— Gerai, — galiausiai pasakė mergina. — Ką nori su manim daryti? 

Iš pradžių Adamas nežinojo. Net nežinojo, ką nori sužinoti. 
Juk aiškiaregių sugebėjimais ir paranormaliais bandymais anksčiau 
nesidomėjo. Kai kuriems jo pusbroliams patiko pasakojimai apie 
vaiduoklius, bet Adamui nebuvo įdomu. Vienintelė priežastis, dėl 
kurios ieškojo vedrodžio, buvo tėvai. Ir... 

— Gerai, - Adamas įtemptai mąstė, kokią čia užduotį sugalvo- 
jus. — Pirmiausia... Žinau! Užrašyk ką ant popieriaus, užversk, tada 
pamėgink mintimis priversti mane daryti, ką užrašei. Noriu pažiūrė- 
ti, ar sugebi priversti žmones tau paklusti. 

— Puiku. — Darsė entuziastingai čiupo pieštuką ir užrašų kny- 
gutę. 

— Tik ne seksas. 

— Prašau? 

— Neapsimesk nekalta, panele Monro. Tik nedrįsk ant to popie- 
riaus rašyti pageidavimo nusivesti tave į lovą ir visą dieną su tavimi 
mylėtis. Ar bučiuoti tau kaklą ir... 

Darsė šypsojosi. Ji pastebėjo, kaip Adamas išsigando, kad paraus. 

— Net nebūčiau pagalvojusi. Bet akivaizdu, kad f4 galvoji. Pa- 
bučiuoti kaklą... mmm... ir kas toliau? 

— Gal šis sumanymas ne toks jau geras, - Adamas nusisuko. 

— O ne, jeigu jau norėjai mane išbandyti, tai ir bandysime. Aš 
neatsitrauksiu. 

Mergina kažką užrašė ant popieriaus, apvertė lapą ir susikaupu- 
si įsistiprijo į Adamą. 

Jis irgi žvelgė į ją, tada pamanė, kad jam tokie bandymai nepa- 
tinka ir derėtų liautis. Gal geriau būtų nežinoti, ką ji sugeba... 

Norėdamas laimėti laiko pagalvoti, Adamas atsistojo ir nuėjo 
prie šaldytuvo. 

— Nori limonado? - paklausė. 

— Taip. „Seven-up . 

Vis dar susimąstęs Adamas iš užkandžių dėžutės išėmė maišelį 
riestainiukų, porą skardinių limonado ir padėjo ant kavos stalelio. 
Tada pagalvojo, kad Darsė norės gerti iš stiklinės su ledu. „Kaip 

kaimo mergaitė, gana manieringa“, - pamanė jis. Atnešęs stiklinę 
su ledu, įpylė jai limonado, vis galvodamas, kad gal reikia liautis 
eksperimentavus. 

— Tiks? — paklausė pastatęs stiklinę ant stalo. — Mąsčiau, gal rei- 
kėtų liautis. Manau... — Jis nutilo, nes Darsė atvertė popieriaus lapą. 
Ten buvo parašyta: „Atnešk man gerti, ledo, stiklinę ir riestainiukų, 
be to, galvok, kad reikia liautis eksperimentavus“. 

— O... — teištarė Adamas, sėsdamasis ant sofos. Nežinojo, ar 
jaustis kvailai, ar išsigąsti, ar apsidžiaugti. Ji ką tik privertė jį atlikti 
užduotį! Kaip dresuotą beždžionę... 

Darsė netgi privertė jį galvoti taip, kaip jai reikėjo... 

— Jei ir toliau taip į mane žiūrėsi, aš... - Darsė nesugalvojo, kaip 
užbaigti grasinimą, bet žinojo, kad tuoj gali apsiverkti. | 

Adamui prireikė pastangų susivaldyti. Giliai įkvėpė ir pamėgi- 
no nusiraminti. 

— Tad kodėl nepanaudojai tos... tos galios tam, kuriam esi sko- 
linga septynis milijonus? — Vis spoksojo į popierių ant stalo. 

Darsė pradėjo kraustyti indus. 

— Panaudojau. Putnamas sumokėjo už mano mokslą. 

— Tad tu skolinga jam? Putnamui? Sužadėtiniui? 

— Jo šeimai. — Ji staiga pakeitė temą, — Maniau, nori, kad pri- 
versčiau tave ką nors padaryti. 

— Noriu visa tai suprasti. - Adamas atitraukė akis nuo popie- 
riaus ir pasižiūrėjo į ją. Kaip tokioje mažutėje moteryje gali slypėti 
tokia galia? Jam sunkiai sekėsi suprasti. Savo mintimis ji galėjo pri- 
versti žmones daryti — ir mąstyti — tai, ko jai reikia! Negi ji nesuvokė, 
ką su tokia galia įmanoma nuveikti? 

— Kaip tu naudodavai tą savo galią? — švelniai paklausė Ada- 
mas. — Kada pirmą kartą suvokei, kad tai gali? Kaip tobulinai? Kas 
apie tai žino? 

— Į kurį klausimą atsakyti pirma? — Darsė atsisėdo ant grindų ir 
gurkštelėjo gėrimo. — Noriu išsiaiškinti kai ką iš pat pradžių. Nieka- 
da nenaudojau, kaip tu tai vadini, galios blogiems darbams. Ir, tiesą 

sakant, iki šiandien nežinojau, kad galiu... galiu sulaikyti žmones 
nuo jų užmačių. — Mergina nusisuko, paskui pažiūrėjo į Adamą, 
maldaudama suprasti. - Matai, visą laiką maniau, kad visi gali nau- 
doti Tvirtąją Įtaigą, bet žmonės /izkę galvoti, kad negali. Jie verčiau 
verkšlena, kad negali to ar ano, nes kas nors ko nors neduoda, ne- 
myli, ar dar ką sugalvoja, kad nereikėtų ko daryti. 

— Juk negali manyti, kad normalūs žmonės... - Adamas nutilo, 
kai Darsė ėmė stotis. - Atleisk, - skubiai atsiprašė, ir ji vėl atsisėdo. — 
Klausyk, gražu manyti, kad visi sugeba tai, ką ir tu, bet taip nėra. Ir 
aš dėl to džiaugiuosi. Jei visi taip galėtų... - Ranka persibraukė veidą, 
kad nuvytų mintis. 
viską išsiaiškinti. 

— Gerai, tu iki galo savo sugebėjimų neištyrei. Esi jauna, tad 
neturėjai tam laiko. Ir niekam nepasipasakojai, nes neaugai darnioje 
šeimoje, kuri galėtų tau viską paaiškinti... 

— O tu ar augai? — atšovė Darsė. - Negirdėjau, kad būtum pa- 
sakojęs ką malonaus iš vaikystės. Tai, kas nutiko tavo tėvams, taip 
baisu, kad net negali apie tai kalbėti? Ir nesakyk, kad nežinai. Beje, 
kiek tau metų? 

— Kalbame juk ne apie mane, - garsiau ir pikčiau, nei ketino, 
atsakė Adamas. — O apie tave ir apie tai, kad sustingdai žmones vie- 
toje. O ne, nedrįsk! — šūktelėjo pamatęs, jog Darsė pradeda įdėmiai 
stebeilyti į jį. - Juk ne... - Bet jau kitą akimirką pasilenkė per stalą ir 
pabučiavo jai į skruostą. 

Šiek tiek suirzo, bet jam buvo ir linksma. Vėl atsilošęs sofoje, 
Adamas pažvelgė į merginą. 

— Noriu, kad papasakotum viską. Ką sugebi, ką padarei ir ko 
nežinai, kad sugebi. 

— O kam? - paklausė Darsė. — Pageidaučiau išgirsti svarią prie- 
žastį, kodėl turėčiau dalytis savo gyvenimo paslaptimi su tavim. 

Adamas kiek pagalvojo. 


— Kai pradėjau rinkti informaciją, dariau tai dėl savęs. Norėjau 

sužinoti, kas nutiko mano tėvams. Taip, troškau tai sužinoti. Bet 
kartu ir išsiaiškinti, kas nutiko man. Ne! Dabar negaliu to pasakoti. 
Dar ne laikas. Tačiau pradėjęs domėtis sužinojau, kiek pasaulyje 
vyksta blogų dalykų. Ir... noriu tai sustabdyti, jei tik pajėgsiu. 

— Taigi ketini pasinaudoti manim ir pasiekti, ko tau reikia? 

Adamas giliai įkvėpė. Ar meluoti? Ar sakyti tiesą ir rizikuoti ją 
supykdyti? 

— Galbūt. -— Jis pasirinko tiesą. - Manau, turėtum kur saugiai 
pabūti ir panaudoti savo mintis, o aš... — iškėlė rankas, lyg rodyda- 
mas, kad pats nežino. 

— Nori pasakyti, kad būtume komanda, — šyptelėjo Darsė. — 
Lyg tam tikra santuoka. 

Adamas nusišypsojo. 

— Greičiausiai. 

— Įdomu. Tad nuo ko ketini pradėti? 

— Nuo tavo praeities. Papasakok, ką esi padariusi ir ką Žinai. — 
Jis prisitraukė portfelį ir išsiėmė rašiklį bei popieriaus. 

Ir Adamas klausėsi... Anksčiau Darsė kaltino dėmesio stoka, 
ir ji buvo teisi. Dabar merginai prabilus, jis bandė prisiminti visus 
kartus, kai ji minėjo Tvirtąją Įraigą ir tai, kas paskui nutiko. Pirmą 
naktį Komvelyje pasakė, kad susirado jį panaudojusi tą savo Įraigą. 
„Ką ji gali rasti?“ — užsirašė Adamas. Dar ji sakė, kad nustebo, kai 
jis pasiūlė jai darbą, nes nebuvo tam panaudojusi Tvirtosios Įtaigos. 
Hartforde panaudojo ją kirpėjai įtikinti. Žmonėms, sėdėjusiems prie 
jų staliuko. Ir kai buvo maža — kad gautų maisto... 

O šiandien suparalyžiavo du suaugusius vyrus! 

— Tu nusičiaudėjai, ir viskas baigėsi, - Adamas pertraukė Dar- 
sę. — Kiek laiko gali išbūti taip labai susikaupusi? 

— Aš ne ragana. Nepakeriu žmonių. Tiesiog... 

— Priverti juos elgtis taip, kaip tau reikia. Ar ilgai gali juos iš- 
laikyti... - Adamas ieškojo žodžio, — užkerėtus? 

— Kai kurie žmonės pasiduoda lengvai, kai kurie sunkiai. 
Manau, tai priklauso nuo jų užsispyrimo. Bet jei labai susikaupiu 


AMŽINAI... 131 


kelioms dienoms, beveik visada galiu paveikti net didžiausią užsi- 
spyrėlį. Bet kartais tokio paveikti nepavyksta, tada tenka imtis jam 
artimų žmonių. 

— Kaip tai? - Adamas visaip bandė suvaldyti jausmus. Atrodo, 
Darsė nesuvokė, kaip neįtikimai visa tai skamba. Bet jis suprato, kad 
parodęs nuostabą nutrauks jos pasakojimą. Laikė rašiklį paruošęs už- 
rašyti naują atsakymą. 

— Ką darysi su savo užrašais? 

— Išspausdinsiu tavo biografiją ir užsidirbsiu milijonus. Tave 
pasmerks arba garbins. Be abejonės, tapsi garsenybe. 

— Kaip juokinga! — Tačiau Darsė nesijuokė. Tik susikaupusi 
spygsojo į jį. 

— Ar mėgini mane priversti ką nors tau atnešti, ar skaitai mano 
mintis? 

— Skaitau mintis, nors to, beje, padaryti negaliu. Ar dėl biogra- 
fijos juokavai? Niekada nesuprantu, kada tu juokauji. 

— Taip, juokavau. Žinai, kai kurie žmonės mano, kad turiu pui- 
kų humoro jausmą. Jie... na, nesvarbu. Noriu išgirsti, ką sugebi. Gal 
duok kokį pavyzdį? Papasakok kokį įvykį. Kaip paveikei kokį nors 
užsispyrėlį... 

— Gerai, — sutiko Darsė. - Putname buvo toks žmogus, Darilas 
Farnumas, jis turėjo labai piktą šunį. Na, ponas Farnumas turėjo 
daug šunų, ir kai kurie gal buvo visai mieli. Gal. Ber niekas tų šunų 
nematė, nes jis juos laikė namo gale, kur niekas neužeidavo. Tik pats 
Farnumas. O tą piktą šunį laikė pririšęs kieme, ir jis aplodavo visus, 
kurie eidavo pro šalį. Kadangi jis gyveno prie pradžios mokyklos, 
vaikai labai bijodavo. Šuo lodavo visą dieną, tad mokytojai, kurie 
dirbdavo toje mokyklos pusėje, vos girdėdavo patys save. 

— Tad ką padarei ponui Farnumui? — paklausė Adamas. 

— Iškrausčiau jį iš Putnamo. 

Adamas, rodos, nusivylė. 

— Nebuvo taip lengva, - gynėsi Darsė. - Jo namai buvo tikra 
kiaulidė, tad pirma mėginau priversti jį apsitvarkyti. Bet nepavyko. 

Įtaiga žmogaus būdo nepakeisi, o ponas Farnumas buvo didelis tin- 
ginys. Tada paveikiau Putnamo merą, kad jis palieptų sutvarkyti ūkį, 
paskui — Putnamo tėvą... 

— Jis irgi Putnamas? 

— O kaipgi! Paveikiau Putnamą iš Purnamo. Dabar patenkintas? 

— Putnamą iš Putnamo, - Adamas užsirašė. — Tęsk. 

— Dabar suprantu, kodėl tu toks senas ir vis dar nevedęs. Nė 
viena moteris už tavęs netekėtų. 

— Baik jau. Tad ką padarė Putnamas iš Putnamo? 

— Už viską sumokėjo. Tą Putnamai ir tedaro. Moka. Norėjau 
merui įteigti, kad pono Farnumo ūkis - gėda Putnamo miestui, tada 
paveikiau Putnamą, kad jis už tą laužą sumokėtų. 

— Laužą? — Adamas pakėlė antakius. 

— Juk sakiau, kad ten buvo kiaulidė. Nesiklausai. 

Padėjęs užrašų knygelę, Adamas susidomėjęs pažvelgė į Darsę. 

— Taigi šalia mokyklos buvo toks sujauktas ūkis, kad reikėjo jį 
sutvarkyti? 

— Privati nuosavybė - šventas dalykas Putname. Žmonės nesiki- 
ša į tai, ką kiti daro savo nuosavoje žemėje. O Farnumai visada laikė 
šunis. Daugybę šunų. Ir visi tilpo tame pusantro akro. 

— Suprantu. Tad privertei jį sumokėti už tai, kad ūkį sutvarkytų. 
Lažinuosi, jog buvo patenkintas. 

— Tiesą sakant, jis visai nenorėjo, kad kas nors tvarkytų. Buvo 
gana senamadiškas ir sakė, kad tai, kas tiko jo tėvui, tinka ir jam. Jis 
norėjo, kad viskas likų taip, kaip yra. Todėl žinojau, kad nieko gero 
nelauk, jei jis neišlenda iš savo ūkio. Be to, jis turėjo keletą šautuvų ir 
mokėjo jais naudotis. Niekas mieste nejudino pono Farnumo... 

— Kaip įdomu. O kuo jis vertėsi? 

— Pardavinėjo šunis. Visi Farnumai išmanė apie šunis. Jų išves- 
tos veislės laimėdavo visus konkursus. Bet tuos šunis slėpdavo. Kai 
nevietinis norėdavo kokį nusipirkti, Farnumas šuniukų vadą nuvež- 
davo pas seserį į Leksingtoną. Tad pirkėjas ir nepamatydavo, iš kur 
kilę tie meilūs šunyčiai. 

— Tad turėjai iškrapštyti poną Farnumą, kol jis ko nors nenu- 
šovė, ar ne? Ar išsiuntei jį pas seserį? 

— Dėl Dievo, ne! Darilas Farnumas su seserimi nesikalbėjo, nes 
ji persikėlė šiauriau ir ištekėjo už jankio. 

— Bet juk sakei, kad ji gyveno Leksingtone, Kentukyje. 

— Į šiaurę nuo Leksingtono. Šiaurėje. Jankiai. Supranti? 

— Aha. Tad kaip iškrapštei poną Farnumą iš namų, kad būtų 
galima išvalyti? 

— Žinojau, kad jis mėgsta viskį, tad jei pasigertų ir pakliūtų į 
Putnamo kalėjimą porai dienų, to užtektų jo ūkiui sutvarkyti. 

— Bet argi tai legalu? 

— Aišku, kad ne. Bet aš pasistengiau, kad žmonės apie tai nepa- 
galvotų. Ir jei to ėmėsi pats Putnamas, ką Putnamo gyventojai galėjo 
padaryti? 

— Nežinau, kodėl apie tai nepagalvojau. Toji vieta, Putnamas, 
yra Jungtinėse Amerikos Valstijose, ar ne? Valdoma ir valstijos, ir 
federalinių įstatymų? 

— Tik šiek tiek, - pasakė Darsė ir rūsčiai pažiūrėjo į Adamą, ne- 
kantraudama, kad leistų jai tęsti istoriją. 

— Taigi tu nugirdei poną Farnumą... 

— Buvo darbelio, nes, matai, Putname galioja sausas įstatymas, 
tad iš pradžių nežinojau, kaip gauti viskio. Buvau tikra, kad nė vie- 
nas alkoholio parduotuvės savininkas nevažiuos iš Tenesio ir neįteiks 
ponui Farnumui paketo su kokiu nors gėrimu, todėl turėjau padir- 
bėti su vietiniu degtindariu. 

— Vietiniu... — pratarė Adamas ir demonstratyviai užsičiaupė. 

— Turėjau priversti poną Gilbį, degtindarį, apsilankyti pas poną 
Farnumą, o tai buvo nelengva, nes pono Gilbio proproprosenelis 
suviliojo pono Farnumo proprotetrą, kai jai buvo trylika, tad šios dvi 
šeimos nesutarė. Ir kol nespėjai nieko pasakyti, skubu patikinti, kad 
ne dėl amžiaus visi nerimavo. Mergaitė buvo tokia graži, jog buvo 
pažadėta Purnamui. Pono Farnumo šeima pyko, nes, kaip jie sako, 
pono Gilbio šeima atėmė iš jų vienintelę galimybę susigiminiuoti su 

Putnamais, nes, matai, Farnumų palikuoniai dažniausiai būna neiš- 
vaizdūs. 

Adamo antakiai buvo pakilę taip aukštai, kad beveik pasislėpė 
po plaukais, ir jam labai reikėjo tramdyti norą pasakyti: „Na, taip...“ 

— Bet tu sugebėjai suvesti tas besivaidijančias gimines? 

— Taip. Žinojau, kad ponui Gilbiui patinka šunys, tad aš tikrai 
smarkiai susikoncentravau ir paliepiau jam būtinai įsigyti Farnumo 
šunį. Įtikinau, kad jis negali gyventi be Farnumo šuns... 

— Gerai, — tarė Adamas, imdamas savo užrašų knygutę ir žiū- 
rėdamas į užrašus, — patikrinkim, ar galiu tai išsiaiškinti. Pirmiausia 
tu bandei priversti poną Farnumą išsivalyti savo valdas, bet kai tai 
nepavyko, privertei merą manyti, kad Farnumo namai kenkia Put- 
namo grožiui. Tada privertei poną Putnamą - oi, be „ponas“, tiesiog 
„Putnamas“, — kai kalbiesi su vietiniu, ne tokiu pašaliečiu kaip aš, 
prie vardų kada nors pridedi „jaunasis“ ar „senasis“, kad klausytojas 
suprastų, apie kurį Putnamą kalbi? 

Darsė papurtė galvą: 

— Ne, visi žino. 

— Žinoma. Tad Putnamas sutiko sumokėti už išvalymą ir... 

— Prireikė buldozerio. Ten buvo blogiau, negu kas galėjo įsi- 
vaizduoti. 

— A. Taip. Buldozeris. Ir šis valymas atliktas, kol ponas Farnu- 
mas buvo kalėjime už... ką? Chuliganizmą? 

— Nepadorų elgesį priešais Purnamo pradžios mokyklą. 

— Neklausiu, — pasakė Adamas. — Tai kas nutiko, kai jie buldo- 
zeriu sutvarkė tą vietą? 

— Ponas Farnumas buvo paleistas iš kalėjimo ir, kai pamatė savo 
namą, švarų ir naujai nudažytą, baisiai supyko. Sakė, kad jo mylimi 
namai, jo protėvių namai, išniekinti. 

— Bet negalėjo nieko padaryti, nes į tai buvo įsivėlęs Putnamas, 
tiesa? 

— Tiesa. Tad sudegino namą ir iškeliavo. Niekas nežino kur. 
Jis turėjo pusbrolių Vakarų Virdžinijoje, tai gal nukeliavo ten? Bet 

geriausia, kad su savimi išsivedė šunis, tad po to galėjome girdėti 
mokytojus. Nors daug vaikų sakė, jog tai visai negerai. 

— Tačiau jie nepyko ant tavęs, nes nežinojo, kad būtent tu viską 
padarei, ar ne? 

— Oooi, ne, - atsakė Darsė, žiūrėdama į Adamą taip, lyg, tai 
būtų baisiausias jos girdėtas dalykas. — Aš buvau atsargi, kad niekas 
nežinotų, ką sugebu. 

— Teisybė, — tarė Adamas, galvodamas apie tai. — Ir niekas ne- 
žinojo? Net tavo mama? 

Darsė suprunkštė: 

— Džerlena — paskutinis žmogus Putname, kuriam norėčiau 
patikėti savo Tvirtos Įtaigtos paslaptį. Jei būtų žinojusi... Na, sakyki- 
me, kad keletas jaunų vyrų miestely nebūtų buvę saugūs... 

Adamas nusprendė geriau apie tai neklausinėti. 

— Tad kiek tau buvo metų, kai tai padarei? 

— Aštuoneri. 

Adamas išsižiojo: 

— Tu buvai aštuonerių? 

Darsė linktelėjo. 

Po šios istorijos Adamas nusprendė šiandien apie Putnamą 
išgirdęs pakankamai. Nutarė pažiūrėti, ką Darsė sugeba, tad pra- 
dėjo galvoti, kaip ją patikrinti. Sakė negalinti skaityti minčių, bet 
jis norėjo įsitikinti. Juk dar šį rytą atrado tokį savo gebėjimą, apie 
kurį anksčiau nieko nežinojo. Jeigu jis žiūrėtų į kortų simbolius ir 
susikoncentruotų, ar galėtų ji tai „pamatyti“? Bandymas su kortomis 
ir simboliais truko tris valandas, kol Adamas patikėjo. Kiek jam pa- 
vyko išsiaiškinti, Darsei sekėsi skaityti mintis ne geriau negu papra- 
stam Žmogui. 

Paskui, po ilgų įtikinėjimų, Adamas privertė ją pabandyti pa- 
judinti mintimis keletą daiktų ant kavos staliuko. Ji negalėjo. Arba, 
kaip Adamas spėjo, nenorėjo. Darsė, atrodo, buvo tiksliai nusista- 
čiusi, kas yra „keista“, o kas ne. Sugebėti pastumti mintimis pieštuką 
per kavos staliuką būtų buvę, anot jos, „per daug nenormalu . 

Vieną akimirką Darsė pasiskundė: 

— Bet tu man liepi daryti tai, ko aš negaliu! 

Nusivylusi dėl bandymų padaryti tai, ko nesugeba, penktą po 
pietų Darsė nusprendė, kad jau pakaks, ir išėjo iš svečių namų pa- 
sakiusi, jog neleis Adamui daugiau su ja eksperimentuoti. Net už 
„šokoladinį tortą su aviečių glaistu“. 

Todėl dabar Adamas sekė ją tylomis ir mąstė. Ir jam nepatiko į 
galvą lindusios mintys. „Jie“, kad ir kas būtų, tikriausiai žinojo, kas 
ar kokia yra Darsė. Ir kai pamatė bei išgirdo, ką ji sugeba daryti, 
Adamas neabejojo, jog tos jaunos moterys buvo nužudytos dėl to, 
kad buvo palaikytos Darse. Net pardavėjas žinojo, kad „ta“ moteris 
turi apgamų ant kairės rankos... 

O Adamas ją atsivežė čia... Mėgindamas išsiaiškinti savo praeitį, 
atsivežė šią jauną moterį ir sukėlė jai mirtiną pavojų. 

Tad ką dabar daryti? Jis buvo įsitikinęs, kad, kaip Darsė ir sakė, 
jie bus persekiojami. Jau kažkas jų ieško... Dėl ko? Ką sakė užpuoli- 
kas? „Jie tave suras“. Akivaizdu, kad kažkam jos reikėjo. 

Adamas pakėlė galvą ir žvilgtelėjo į priešais einančią Darsę. Jei 
kas žinojo apie jos galią, kurios masto, Adamas tikėjosi, net Darsė 
nenumanė, tai... Jis giliai įkvėpė. Tas kažkas kažkur žinojo gerokai 
daugiau apie Darsės gebėjimus. Ir, ko gero, žinojo daugiau negu pati 
Darsė. Ir tikrai daug daugiau negu Adamas. 

Jis dar kartą giliai įkvėpė, kad nusiramintų. Gerai būtų, jei 
turėtų daugiau laiko, tarkim, metus ar panašiai, — tada tiksliai iš- 
siaiškintų, ką ji sugeba ir kaip jos galią įmanoma panaudoti. Bet 
jie visiškai neturėjo laiko. Artėjo metų pabaiga. Jau praėjo beveik 
metai nuo tada, kai „prapuolė“ paskutinė moteris. Pagal statistikos 
dėsnius jiems liko tik keletas savaičių, daugiausia aštuonios, sužinoti, 
ką Darsė galėtų padaryti ir kaip tuo pasinaudoti. O kol kas ją reikia 
saugoti kiekvieną sekundę. 

Ir kaip jam, vienam vyrui, tai padaryti? Tiesą sakant, buvo 
kvaila pasilikti ten, kur dabar apsistoję. Jei turėtų nors kiek proto, 
įsodintų Darsę į pirmą lėktuvą ir... Ką? Nusiųstų ją atgal į Putnamą? 

Kaip pati sakė, kiek ji ten pabūtų? Kiek truktų, kol ją surastų tasai, 
kas siuntė užpuoliką? 

Susinervinęs Adamas užsidengė rankomis veidą. Ko jie nori iš 
jos? Kaip jis galėtų išsiaiškinti jų ketinimus? Kaip galėtų pagreitinti 
visą šį procesą? Darsė pajėgtų juos įveikti. Jis tuo buvo tikras. Bet 
kaip? Kas per jėga joje slypi? Ji neįstengtų sustingdyti viso raganų są- 
lėkio. Šįryt sustingdžiusi tik du vyrus kelioms minutėms taip išseko, 
kad prireikė kelių valandų atsigauti. Ir jos įtaigai nutraukti užteko 
nusičiaudėti... 

Bet Darsė pajėgi juos nugalėti, antraip jie taip nebijotų. „Tik 
kas per jėga?!“ — jis vėl klausė savęs. Dėl jo kaltės ji dabar čia ir jai 
gresia mirtinas pavojus, tad būtent Adamas atsakingas už merginos 
saugumą. O ji susigrąžintų saugumą tik tuo atveju, jeigu jos ir jo 
priešai būtų įveikti. 

Adamas akimirką žiūrėjo į dangų ir trumpai pasimeldė pra- 
šydamas pagalbos, paskui pažiūrėjo į nusisukusios Darsės nugarą. Ji 
turėjo lazdelę ir vilko ją per nukritusius lapus. „Tikrai kažkur kažkas 
žino, ką Darsė sugeba“, - galvojo Adamas. Gal ji turėjo senelę su to- 
kiu talentu? Ar pusseserę. Atrodo, tame mieste ji turi daug giminių. 

Pasivijo ją. 

— Ar tu vienintelė savo plačioje giminėje, na, tarp visų pusbrolių 
ir tetų, turi šį talentą? 

Darsę klausimas nustebino. 

— Nežinau. Žinau, kad giminės iš motinos pusės išvis nemąsto 
apie savo gyvenimus, 0 tėvo pusės nepažįstu. 

— Noriu kai ko tavęs paklausti, bet nenoriu įžeisti. 

— Klausk. Nesu jautri. — Ber vis tiek kilstelėjo pečius, lyg norė- 
dama apsiginti nuo smūgio. 

— Ar gali taip būti, kad tavo mama turėjo ryšių su... kokia pra- 
gariška būtybe? 

Darsė atsipalaidavo, jos lūpų kampučiuose šmėstelėjo šypsena. 

— Nori pasakyti, kad mama sugulė su kokiu burtininku ir pra- 
dėjo mane? 

— Na, skamba kvailai. Bet, tiesą sakant, tą ir turėjau galvoje. 
Maždaug... 

— Priklauso nuo to, kaip jis atrodė. Mamai patinka jauni ir gra- 
žūs vyrai. Tad jeigu jis toks buvo, galimybė... 

Susiraukęs Adamas toliau nekomentavo. 

— Ar tu bent žinai, kas jis? 

— Nežinau. Kartais mama važiuoja į Luisvilį, ieškodama links- 
mybių. Jai patinka linksmintis. 

— Darse, gal savo talentą paveldėjai iš tėvo šeimos, tad gal kas 
iš tos pusės ką nors žino apie tavo galias? Tie žmonės tavęs bijo. Bet 
kodėl? Ką tokio pavojingo jiems gali padaryti? Minčių skaityti ne- 
gali. Sugebi sustingdyti žmones, bet neilgam, ir tai tave išsekina. Ir 
neturime laiko tam, ką tu padarei ponui Farnumui, tad... - Adamas 
bejėgiškai gūžtelėjo pečiais. — Na, gal giminės galėtų padėti? Tačiau 
tuomet turime sužinoti, kas tavo tėvas. Kaip manai, ar galėtum pa- 
veikti mamą, kad ji papasakotų? 

Darsės akys lakstė. 

— Nieko nebus, jei paklausiu. Ji neatsimena visų... linksmybių. Ir 
nemanau, kad norėtų prisiminti tą vasarą, kai buvau pradėta. Po mano 
gimimo ji labai saugojosi, nes nenorėjo pakartoti tokios klaidos. 

Adamas žvilgrelėjo į Darsę, bet nepastebėjo, kad ji savęs gailėtųsi. 

— Gal paskambink jai? 

Darsė lazdele blaškė lapus. 

— Nemanau, kad būtų naudos. Be to, ji retai būna namuose. 

— Ji neturi mobiliojo telefono? 

— Turi, bet... — Darsė pakėlė akis ir pamatė, kad Adamas ją 
įdėmiai stebi. — Ne. — Mergina traukėsi atbula. — Į mano pareigas 
neįeina skambinti mamai. 

Adamas buvo priblokštas. Ši moteris turėjo galią sustingdyti 
žmones, tačiau bijojo paskambinti mamai?! 

— Kuo greičiau paklausi, tuo greičiau išsiaiškinsime. 

Bet Darsė vis priešinosi. 

— Mamai nepatinka, kai ją trukdo. Nepatinka... — Darsė pri- 

glaudė ranką prie ausies, lyg laikytų telefoną. - Ką man jai sakyti? 
„Mama, ką tik sužinojau, kad turiu keistų galių. Taip, galiu užkerėti 
žmones. Gal ką žinai apie tai? Na, mano viršininkas... Taip, jis gra- 
žus, bet tau per senas. Taigi jis nori sužinoti — gal paveldėjau tą galią 
iš tėvo, tai gal pameni, kas jis? Gerai, mama, tik pamėginau. Mama, 
nebūtina taip rėkti ir taip kalbėti. Negražu. Ne, mama. Neatsikal- 
binėju. Ne, mama, tai nereiškia, kad tavęs negerbiu. Taip, mama, 
daugiau tavęs netrukdysiu. Sėkmės tau gyvenime.“ 

Darsė padėjo įsivaizduojamą ragelį ir pasižiūrėjo į Adamą. 

Adamui prireikė kiek laiko atsigauti. 

— Gerai, jei to nesužinosime iš tavo mamos, tai kaip tada? Sakei, 
kad Putname paslapčių neišsaugosi, tad gal kas žinotų, su kuo tavo 
mama buvo tą vasarą? 

— Jos sesuo Telma, — iškart atsakė Darsė. — Teta Telma pavydi 
mamai, jos visad buvo priešininkės. Manau, teta Telma atsimintų 
visus vyrus, su kuriais mama, hm, susitikinėjo. 

— Tai paskambinkim jai? Juk nebijosi kalbėtis su teta? 

— Ne. Ir jei dar namie nebus dėdės Vernono, teta Telma mielai 
paliežuvaus apie mamą. 

Adamas šyptelėjo. Dėl to, ko prisiklausė apie Purnamo žmones, 
būtų galėjęs tą miestą padegti. 

— Puiku. Turime tetą Telmą. Eime, paskambinsime. 

Jis suprato esąs pabrėžtinai švelnus su Darse ir tikėjosi, kad ji 
užuojautos atsisakys. Bet nepajėgė atsikratyti Darsės vaikystės vaiz- 
dinių. 

Eidama Darsė užkliuvo už akmens, ir Adamas ištiesė ranką pa- 
gelbėti. Pažvelgęs į ją suvokė, kad dar nebuvo matęs gražesnės. Mer- 
gina buvo apsirengusi rožiniu megztuku, kuris tiko prie jos skruostų 
spalvos. Nesusilaikė nenubraukęs plaukų jai nuo veido. 

— Atleisk, kad įvėliau tave į šį reikalą, — tai sakydamas užkišo jai 
už ausies sruogelę. — Tau to per daug. Ir per pavojinga. — Jos lūpos 
taip viliojo, kad Adamas neatsispyrė pagundai pasilenkti jos pabu- 
čiuoti. 

Kai prisilenkė prie veido, sutiko jos akis. Vyzdžiai buvo susi- 
traukę iki smeigtuko dydžio. Darsė buvo taip susikaupusi, kad nieko 
nebematė. Ir Adamas pernelyg gerai suprato, ką ji stengiasi paveikti: 
ji 

— Ir kam gi, tu, nenaudėle... — Jis bandė nutraukti jos susikau- 
pimą. Jei jau ketina ką bučiuoti, tai tik tada, kai pats to nori. 

Darsė tebebuvo susikaupusi, o Adamo noras ją pabučiuoti nie- 
kur nepranyko, tad jis čiupo ją į glėbį, bet... užuot pabučiavęs, „kaip 
dar nieko nėra bučiavęs per visą gyvenimą!“ — tokie žodžiai skambėjo 
galvoje — persimetė per petį. Kai tik Darsė pakilo nuo žemės ir jos 
susikaupimas išnyko, kartu dingo ir neįveikiamas noras ją pabučiuo- 
ti. — Darse, daugiau niekada, niekada nenaudok tos... kad ir ką ten 
turi, prieš 22ne! Ar girdi? Ar supratai? 

— Mane tuoj supykins. 

Adamas dar smarkiau suko merginą. 

— Noriu, kad pažadėtum! 

— Tuoj vemsiu. Ir tau ant nugaros! 

— Tada man ir pažadėsi, - nepasidavė vyriškis. — Aš rimtai, Dar- 
se T. Monro. Noriu, kad šventai ir iškilmingai prisiektum, jog savo 
galių prieš mane nenaudosi. - Jis sustojo. - Ar pažadėsi? 

Nuleido ją ant žemės, uždėjo rankas ant pečių ir pažvelgė į akis. 

— Pažadėsi? 

Darsė pasilenkė ir rankomis parėmė kelius. 

— Nepakenčiu suktis. — Ji giliai kvėpavo. — Vienintelė Putname 
nemėgau suktis karuselėje. 

Tačiau Adamas Darsės nesigailėjo. Jis pyko. 

— Noriu, kad pažadėtum. Kad nenaudosi galios prieš mane. 
Niekada. 

— Bet tau reikia miegoti. —- Darsė vis dar stovėjo nuleidusi galvą. 

— Ką? 

— Miegoti. Tu prastai miegi, tad aš padedu tau atsipalaiduoti. 

Adamas nesuprato, kodėl staiga taip supyko. Galėjo acleisti 
Darsei už bandymą priversti ją pabučiuoti, na, tai bent malonu... 

Gal ir pats būtų to norėjęs. Bet kai sužinojo, kad ji... padeda jam 
užmigti... Ta mintis jį įsiutino! 

Darsei nereikėjo būti aiškiarege, kad suprastų pasakiusi blogą 
dalyką. 

— Gerai, pažadu. Prisiekiu. Šventas garbės žodis. Tinka? 

Adamas bijojo ir prasižioti, kad neprišnekėtų baisybių. Tad su- 
sigrūdo rankas į kišenes ir nužingsniavo į viešbutį, o Darsė skubėjo 
iš paskos. 

— Pyksti, nes nenori pripažinti, kad pats norėjai mane pabučiuo- 
ti. Visa širdimi norėjai. Troškai apkabinti mane ir pasakyti: „Darse, 
mieloji, dar nebuvau sutikęs tokios moters ir žinau, kad nesutiksiu. 
Su jokia moterimi nesikalbėjau kaip su tavimi. Jokiai moteriai tiek 
neatsivėriau kaip tau. Ir aš...“ 

Tačiau Adamas nesišypsojo. Sustojęs prie durų, pažvelgė į ją. 

— Jei taip ir įvyks, turiu žinoti, kad neveiksi prieš mane. Turiu 
tavimi pasitikėti. Turi man pažadėti. Rimtai. Pažadėk! 

— Net jei...Gerai, galėsi blaškytis visą naktį, bet tau nepadėsiu. 
Patenkintas? 

— Labai. - Jis atidarė duris ir jie suėjo vidun. 

— Bet juk morėjai mane pabučiuoti? - paklausė Darsė per petį. — 
Nelabai turėjau stengtis, kad priversčiau tave to norėti. 

— Na, gerai, tu laimėjai. Mirštu kaip noriu tave pabučiuoti nuo 
tada, kai pamačiau. Dabar skambink tetai. 

Darsė ėmė maigyti telefono mygtukus. 

— Pažadu, bet turi žinoti, kaip man tai sunku. Esu įpratusi... 

— Aš nesu tarp tavo įpročių. - Adamas per kambarį priėjo prie 
Darsės. 

— Žinoma, nesi. — Darsė žvilgtelėjo į telefoną. — Užimta. — Pa- 
dėjo ragelį. Kaip blogai, kad nebegalės jam siųsti minčių, nes dabar 
norėtų, kad jis „žaviąją Darsę pavaišintų vakariene ir nupirktų tris 
tuzinus geltonų rožių 

— Nesutikčiau dėl to žavumo, - pasakė Adamas, - bet vakariene 
pavaišinti galiu. Tačiau po šio pokšto tu ne tik jos nenusipelnai, ką 
jau kalbėti apie rožes... 

Staiga išvydęs Darsės veidą, Adamas nutilo. 

Iš pradžių nesusigaudė, bet tuoj suprato... 

— Juk garsiai to neištarei? 

Darsė tik papurtė galvą. 

— Dar ką nors pasakyk man. Mintyse! 

„Norėčiau, kad apkabintum ir...“ 

— Na jau ne, - nutraukė Adamas. — Kad išgirsčiau ir... — Išplėtė 
akis. — Bet juk girdėjau? Girdėjau, ką pasakei. Dar pasakyk ką nors. 
Ne, palauk minutėlę! Eime, nusipirksime maisto ir parsinešime čia. 
Dar kartą paskambinsime tetai, tada internete paieškosime, ką galė- 
tume rasti apie tas pavardes, kurias ji padiktuos. Jeigu ji padiktuos. 
Juk kas nors turi žinoti apie tai, ką sugebi! 

„Tik kad negaliu paveikti tavęs“, - pamanė Darsė ir sunerimo, 
kai Adamas nusikvatojo. Negi jis girdės jos mintis? Visas mintis? Ir ji 
niekada negalės galvoti ką nori? Pažiūrėjusi į Adamą ir pamačiusi jo 
patenkintą šypsenėlę, suprato, kad ir jis galvoja tą patį. 

Darsė pamėgino blokuoti mintis, tada pamanė: „Tavo plaukai 
dega“. Kadangi Adamas tebesišypsojo, mergina lengviau atsipūtė. 
Ne, jis girdi jos mintis tik tuomet, kai ji to nori — ar kai pernelyg 
atsipalaiduoja ir nesisaugo. 

Jiems išėjus iš viešbučio, Darsė su palengvėjimu atsiduso. 


Vienuoliktas skyrius 


- K auivs ČIA? — pasibjaurėjęs paklausė Adamas. — 
“+ Dvyliktas? Ar du šimtai šeštas? 
Darsė žvilgtelėjo į tetos Telmos duotą pavardžių sąrašą ir su- 
skaičiavo. 


— Keturioliktas. 

— Vis dar negaliu patikėti, kad tavo teta prisiminė visas pavardes. 

— Rašo dienoraštį, - paaiškino Darsė, žiūrėdama į Adamo ne- 
šiojamojo kompiuterio, kurį buvo pasidėjusi ant kojų, ekraną. Jis 
sugaišo kokias penkiolika minučių, kol pamokė ją naudotis interne- 
tu, paskui dirbo pati. Adamas spausdino dviem pirštais ir nykščiu, o 
maži Darsės pirščiukai lakstyte lakstė po klaviatūrą. 

— Maniau, visai neturi įgūdžių, — tarė pamatęs ją spausdinan- 
čią. — Ir kad nieko neišmanai apie kompiuterius. 

Darsė suprato, kad jis vis dar suirzęs, nes ji išmoko neperduoti 
jam savo minčių. O jis greičiausiai nori jas girdėti ir žinoti, ką ji gal- 
voja kiekvieną akimirką. 

— Tas internetas — juk ne raketų inžinerija, ar ne? — pasakė 
ji. - Lyg didelė pašto dėžutė. Įrašai adresą — ir v0i44“. 


* Šrai (pranc.) 

— Tu juk nekvaila? 

— O ką tu manei? - atšovė ji. 

Adamas pamanė, kad geriau į šį klausimą neatsakyti. 

Kai tik jie grįžo į viešbutį prisipirkę maisto, Darsė paskambino 
tetai Telmai ir išdėstė, ko jai reikia. 

— Nežinau, ar Džerlena norėtų, kad tau pasakyčiau, - priešinosi 
Telma, bet netgi Adamas, kuris jos nepažinojo ir klausėsi paraleliniu 
telefonu, balse išgirdo nenuoširdumą. Teta Telma troško papasakoti 
viską apie savo sesers meilės nuotykius. 

Kai Darsė nepasivargino atsakyti į retorinę pastabą, Telma tęsė: 

— Bet mergaitė juk turi žinoti, kas jos tėvai. Štai ką aš tvirtinau 
Džerlenai tada ir tą patį sakau tau dabar. Mergaitė turi žinoti, kas jos 
tėvai. Ir žinai, ką tavo mama į tai atsakė? 

— Ne, bet galiu spėti, — ištarė pavargusi Darsė, tikriausiai per 
daugelį metų prisiklausiusi abiejų seserų ginčų. 

Telma nekreipė dėmesio į dukterėčios balso toną. 

— Džerlena atsakė: „Tada išsiaiškink, kuris jos tėvas, ir pati pa- 
sakyk jai “. Negi aš kada ką daryčiau be sesers sutikimo? Tad saugojau 
visų vaikinų pavardes, kurias buvau užsirašiusi tą vasarą. Jie visi su- 
kosi apie tavo mamą, ir aš nujaučiau, kad kažkas nutiks. O kai taip 
ir atsitiko, turėjau visų jų pavardes. Nemanyk, kad kam nors kada 
jas rodžiau. Bet žinojau, jog kada nors /x gali paklausti. Tiesą sakant, 
Darse, brangioji, visaip stengiausi iš tavo mamos išgauti, kas tavo 
tėvas, ir ketinau priversti jį mokėti už tavo išlaikymą. Juk pažįsti savo 
mamą, taigi patikėsi, kad kai kurie iš tų jaunuolių vairavo kadilakus. 
Bet žinai, kokia toji Džerlena, ji tik pasijuokė iš manęs ir gana ne- 
gražiai pasiūlė, ką galėčiau padaryti su tuo sąrašu. Tad dabar, Darse, 
pati turėsi išsiaiškinti, kuris yra tavo tėtis. Turi popieriaus ir rašiklį 
su daug rašalo? 

Darsė dešimt minučių rašėsi vyrų pavardes. Kai tik sąrašas buvo 
baigtas, Telma paklausė: 

— Suprantu, ji tavo mama, Darse, širdele, bet pasakyk, ką manai 
apie moterį, kuri... 

— Labai jums ačiū, teta Telma, — nutraukė Darsė. - Man kaip 
tik to ir reikėjo. - Ir padėjo ragelį. 

Dabar buvo beveik vidurnaktis, ir Adamas su Darse jautėsi pa- 
vargę, bet vis suvedinėjo pavardes į porą interneto paieškos sistemų. 
Tačiau buvo sunku rasti informaciją, nes jie žinojo tik vyrų pavardes. 
Nežinojo jokių skaičių. Netgi valstijos, iš kur jie galėjo būti kilę. Tai 
buvo ilga, varginanti paieška, mat paieškos sistemos atmetė pavardes 
vieną po kitos, esą „nepakanka duomenų. 

Vienu metu Adamas paklausė: 

— Tavo mama juk ne... žinai... su visais šiais vyrais? Na, bent 
ne per vieną vasarą. 

— Abejoju. Teta Telma turbūt užsirašė visų vyrų, su kuriais 
mama kalbėjosi tą vasarą, pavardes ir turbūt apkaltino ją su visais 
permiegojus. O mama mėgsta kurstyti seserį sutikdama: taip, ji nu- 
sidėjo su visais. 

Ieškodami jiedu išmėgino kiekvieną valstiją ir visus įmanomus 
pavardžių rašymo variantus. Ir gana netrumpai užtrukdavo, kol duo- 
menų bankai peržiūrėdavo įrašus. 

— Kiek dar liko? - paklausė Adamas. 

— Tik vienas, — žiovaudama atsakė Darsė, nes norėjo eiti miego- 
ti. Gal Adamas ir buvo pelėda, bet ji - ne. Pasižiūrėjo į sąrašą, kuris 
pradėjo lietis prieš jos pavargusias akis. — Teiloras Reiburnas, - per- 
skaitė ir vėl nusižiovavo. — Teiloras - mano... 

— Eik miegoti, jei nori, — tarė Adamas, imdamas iš jos kom- 
piuterį. - Pabaigsiu vienas. O tu... — pradėjo ir vos susilaikė nenu- 
sikeikęs. 

Paieškos sistema nurodė 821 tinklalapį su pavarde Teiloras 
Reiburnas. 

— Turbūt ne tas, - sumurmėjo Adamas, paspaudęs ant pirmojo 
tinklalapio. — Ką toks sėkmės vyrukas būtų veikęs Putname? Ai! Tu 
užmynei man ant pėdos, jeigu ką. 

— Argi? — paklausė Darsė. - Ir ką ten sakei apie Putnamą? 

— Tėvą, sūnų ar miestą? — perklausė Adamas, įsmeigęs akis į 

ekraną. Staiga atsitraukė ir pasuko kompiuterį, kad ir ji pamatytų. 
Buvo atidaręs gražų tinklalapį, kur po ekraną plaukiojo didelėmis 
mėlynomis raidėmis užrašyta „Teiloras Reiburnas“. Kairėje buvo su- 
rašyta, ką galima rasti tinklalapyje. „Teiloras Reiburnas, keturiasde- 
šimt dviejų okultinių knygų autorius“, skelbė internetas. 

— Ar nemanai... — prabilo Darsė. 

— Kad jis magas ir pasidavęs blogiui? — už ją pabaigė Adamas. 

— Ar vėl skaitai mano mintis? — paklausė ji, mėgindama humo- 
ru kiek pataisyti padėtį. 

— Ne. Pats supratau. - Jis tyrinėjo sąrašą, ieškodamas autoriaus 
biografijos. Kai sąrašo gale pamatė žodį biografija, padėjo ant jo žy- 
meklį ir pažvelgė į Darsę. - Pasirengusi? 

— Žinoma, — atsakė ji. — Kodėl gi ne? Kaip tu ir kšsė ką toks 
žmogus būtų veikęs Putname? Esu tikra, jis tik sustojo degalinėje, 
o mano teta įtraukė jo pavardę į sąrašą. Galiu tave užtikrinti, kad 
mama nėra iš tų, kurioms patinka rašytojai. Jai patinka — o Die- 
ve! - aiktelėjo Darsė. 

Ekrane pasirodė didelė vyro nuotrauka. Netgi Darsei panašu- 
mas buvo akivaizdus. Ten buvo jos veidas, vyresnis ir gana vyriškas, 
bet jos veidas! 

Mergina atsilošė sofoje išplėtusi akis, iš nuostabos nevaliodama 
pratarti nė žodžio. Tik spoksojo į nuotrauką ekrane. 

— Manau, suradome, — pakiliai tarė Adamas. — Tu — tiksli jo 
kopija. Žinai tą seną posakį, kad pirmasis vaikas visada būna panašus 
į tėvą. Šiuo atveju... — Pažvelgęs į Darsę nutilo. - Kas tau? 

Ji neatsiliepė, tik toliau spygsojo į nuotrauką ekrane, tad Ada- 
mas uždarė tinklalapį ir išjungė kompiuterį. 

— Manau, šiam vakarui užteks, - pasakė, bet kadangi Darsė vis 
dar nereagavo, jis pasielgė taip, kaip liepė instinktai: apkabino, ir ji 
priglaudė veidą prie jo peties. 

— Sokas, ar ne? — švelniai paklausė. 

Ji linktelėjo. 

— Visą amžių gyvenau tik su mama, ganėtinai bloga, ir... - Darsė 
norėjo pakelti galvą, bet Adamas neleido, kol ji nusiramino. - Taip, 

tik su mama — tikrai bloga, kurios nebuvo šalia, kai reikėjo, o dabar 
sužinau, kad visą tą laiką turėjau ir tėvą. 

Adamas atlošė Darsės galvą ir pakreipė taip, kad jinai jį matytų, 
tada pirštų galiukais prilaikė smakrą. 

— Juk neketini dabar nuleisti rankų? — paklausė. — Mes jį su- 
rasime, ar ne? 

— Aš galiu jam nepatikti, — tyliai tarė Darsė. 

Į tai Adamas nusišypsojo. 

— Nepatikti?! — pakartojo. — Kaip + gali jam nepatikti? Tu 
protinga, tai akivaizdžiai paveldėjai iš jo; turi tokį puikų humoro 
jausmą, kad priverti juoktis net tokį seną atsilikėlį kaip aš, ir tu tokia 
kukli, kad... Na, žmonėms tu patinki. Su visais susidraugauji ir... 
Nežiūrėk į mane šitaip! — šūktelėjo, paskui atitraukė ranką jai nuo 
veido ir atsistojo nuo sofos. — Juk sakiau, kad tau neleidžiama nau- 
doti savo galios prieš mane. Jokių minčių apie bučinius! 

— Aš nieko nenaudojau! — prieštaravo Darsė. — Tik labai labai 
norėjau, ir viskas. Ir kodėl gi ne? Maniau, aš tau patinku. Taip gražiai 
apie mane kalbėjai. 

Adamas minutėlę nusigręžė, paskui vėl pasižiūrėjo į ją, ir kai 
prabilo, balsas buvo ramus. 

— Tu žavinga. Iš pradžių taip nemaniau, bet... Prašau nežiūrėk 
į mane taip. Mėginu būti nuoširdus. Tu esi nuostabus žmogus. Man 
dar neteko sutikti tokios kaip tu. Trankiausi po pasaulį ir nesutikau 
nieko taip... taip besižavinčio gyvenimu. Tiesą sakant, tu man pa- 
tinki labiau nei... ką gi, labiau nei turėtum. - Jis staiga nutilo. - Gal 
geriau pakalbėkim apie tai kitą kartą. 

— Ar tu vėl rausti? — išplėtė akis Darsė. 

— Ne, žinoma, kad ne. Vyrai nerausta. Eime į lovą, — suirzęs 
pasakė jis. 

— Ooo, taip, - sudejavo Darsė. 

Adamas nusijuokė. 

— Stokis ir eik vilktis pižamos. Ir apsivilk tą plačią, ne aną mažą 
skudurėlį, kurį nusipirkai, bet tą plačią, supratai? Ir elkis padoriai! 

Šypsodamasi Darsė atsikėlė nuo sofos ir nuėjo į miegamąjį. 
„Tas kambarys juk mūsų abiejų“, - pamanė ji. Kai vonioje ruošėsi 
prieš miegą, nusprendė, kad geriau galvoti apie Adamą nei apie tai, 
jog ką tik surado tėvą. Tėvas — tai kažkas, ko Darsė nepajėgė suprasti. 
Mokykloje Putname vaikai dažnai ją erzindavo, kad bet kuris vyras 
Kentukyje galėtų būti jos tėvas. Darsė laikė aukštai iškėlusi galvą ir 
Tvirtai Įreigdavo vaikams eiti šalin. Dabar, įsitaisiusi savo guolyje 
šalia Adamo lovos, prisiminė, jog kartą taip puikiai įteigė vienam 
berniukui užsičiaupti, kad jis net tris dienas neįstengė nė žodžio iš- 
tarti. Kai vėl prakalbo, visiems pasakojo, kad jam taip padarė Darsė. 
Bet, laimė, niekas juo netikėjo. „Žmonės juk negali daryti tokių da- 
lykų“, - sakė visi. Tačiau po to putnamiečiai lyg pajuto, kad Darsė 
„kitokia“. Nesuprato kuo, bet žinojo, kad kitokia. Ir dėl to kitoniš- 
kumo jos panoro Putnamas. 

Nepaisant visos maišaties galvoje, Darsė užmigo vos tik užmer- 
kusi akis. 


Kai mergina nubudo penktą ryto, pro pusiau pravertas miega- 
mojo duris sklido šviesa. Ar Adamas jau atsikėlęs? Pasisukusi žvilgte- 
lėjo į jo lovą ir pamatė, kad joje nemiegota. 

Išsiritusi iš lovos, nuėjo į svetainę trindamasi akis. Užuolaidos 
vis dar buvo užtrauktos, o Adamas vis dar pasilenkęs prie nešiojamo- 
jo kompiuterio tyrinėjo monitorių. 

— Ar žinai, kad jau rytas? — paklausė ji žiovaudama ir atsisėdo 
šalia. 

Adamas neatsakė, tik linktelėjo rodydamas krūvą popierių ant 
kavos stalelio. Ant jo buvo ir mažas spausdintuvas, prijungtas prie 
kompiuterio storu laidu. 

— Iš kur gavai? — paklausė ji. 

— Pasiskolinau iš 3b, - atsakė nepakeldamas galvos. — Perskaityk 
popierius. 

Vėl nusižiovavusi, Darsė paėmė juos. 

Iš pradžių nesuprato, ką mato, nes ten buvo tik pavardžių ir 
adresų sąrašai. Pirmojo puslapio viršuje Teiloro Reiburno pavardė, o 
apačioje - kompanijos pavadinimas su žodžiu šmipas jame. Be pirmo 
puslapio, buvo dar gausybė informacijos apie žmones. 

Kai suprato, ką mato, pasitempė ir susidomėjusi pradėjo skaity- 
ti. Adamas buvo atlikęs paiešką apie Teilorą Reiburną, naudodama- 
sis duomenimis iš tinklalapio, ir Darsė tapo pritrenkta matydama, 
kiek informacijos jie turi. Pono Reiburno gyvenamosios vietos per 
paskutinius dvidešimt metų. Jo kaimynai su adresais, telefonų nu- 
meriais ir darbovietėmis. Trys puslapiai apie žmones, kurie „gali būti 
artimi ar susiję su Teiloru Reiburnu“. 

Peržiūrėjusi adresus, dar labiau nustebo išvydusi puslapius apie 
finansinę Teiloro Reiburno padėtį. 

Pritrenkta Darsė padėjo popierius ant kavos stalelio, taip ir ne- 
perskaičiusi kelių paskutinių lapų. 

— Čia brovimasis į privatų gyvenimą, — pasakė ji. 

— Jungtinėse Valstijose nebėra privatumo, — atsakė Adamas, vis 
dar nesitraukdamas nuo ekrano. — Turėjau tik padiktuoti kreditinės 
kortelės numerį, palaukti šešias valandas, ir visa tai man atsiuntė 
elektroniniu paštu. 

— Man tai nepatinka, — griežtai pareiškė Darsė. - Žmogaus rei- 
kalai turi priklausyti jam vienam. 

— Ber tai nesutrukdė tau kišti nosį į m2an0 reikalus, — pasakė 
Adamas. — Tai ar nori sužinoti apie tėvą, ar ne? 

— Mano?.. - paklausė Darsė, dar pakankamai neprabudusi, kad 
apie tai galvotų. 

— Taip, tavo... - neužbaigė sakinio Adamas, nes pagaliau atsisu- 
ko į ją. — Juk sakiau nesivilkti to juodo drabužėlio. Juk sakiau... 

Ji vilkėjo labai gražius juodus šilkinius naktinius, kuriuos nu- 
sipirko kartu su kitais drabužiais. Tai buvo visai padorūs naktinukai 
ir trumputis chalatėlis — apatinuką primenantis apdaras plonomis 
petnešėlėmis su permatomų nėrinių švarkeliu, dengiančiu rankas. 
Juk nebuvo pernelyg trumpas ar per daug atviras, ar... 

Tačiau Adamas pakėlęs ranką parodė į duris. 

— Eik. Apsirenk. Susitvarkyk plaukus. Ir atnešk man pavalgyti. 
Dabar 

Šypsodamasi ir labai savimi patenkinta, Darsė jam pakluso. Po 
keturiasdešimt penkių minučių ji buvo suvaikščiojusi į parduotuvę — 
Adamas nepasitraukė nuo jos nė minutę ir kartu skaitė savo išsispaus- 
dintus popierius — ir paruošė puikius pusryčius ant baro virtuvėje. Į 
lėkštę įdėjo vaisių, šiltų raguolių, kavos puodelį ir padavė jam. Tada 
atsisėdo ant grindų kitoje kavos stalelio pusėje su savo lėkšre. 

Dabar, kai Darsė jau buvo padoriai apsirengusi, nuotaika jam 
pasitaisė. 

— Ką norėtum sužinoti pirmiausia? — paklausė. 

— Viską, bet ką, - atsakė ji pilna burna. 

— Jis rašo knygas apie parapsichologiją, bet nėra pamišęs. Tai 
yra, nerašo populiarių knygų apie vietas, kuriose vaidenasi, kur pa- 
davėja pamato pilkus dūmus kambario kampe ir yra įsitikinusi, kad 
ten buvo vaiduoklis, na, panašiai. Ne, tas vyras turi tris daktaro laips- 
nius, vienas iš jų — filosofijos, ir yra labai gerbiamas akademiniame 
pasaulyje. Bet negaliu suprasti, ką jis veikė Putname, Kentukyje, ir 
kodėl jis... — žvilgtelėjęs į Darsę, nutilo. 

— Sugriuvo su mano mama? — pratęsė ji. 

— Gal pasakyčiau ir kitaip, bet ką gi... 

Darsė kilstelėjo ranką, baigusi kramtyti atsistojo, nuėjo prie ran- 
kinuko, atsidariusi piniginę ištraukė nuotrauką ir įteikė ją Adamui. 

Jis susidomėjęs paėmė nuotrauką ir pažiūrėjo. Tai buvo at- 
vaizdas neįtikėtinai gražios moters baltu maudymosi kostiumėliu, 
medaus spalvos plaukai gaubė pečius. Tiesą sakant, ji buvo ne tiesiog 
graži, bet nuostabiai graži. Aukšta ir liekna, puikios figūros, grakščių 
kojų. O veidas — tarp Greisės Keli ir Andželinos Džoli. Atrodė at- 
virai seksuali, bet kartu kaip tyra ir nekalta žmona, palikta Antrojo 
pasaulinio karo kareivio. 

Adamas buvo tikras, kad jis — ir bet kas pasaulyje — nebuvo 
matęs nieko panašaus. 

— Tavo mama? 

— Taip, mama. 

— Ar seniai fotografuota? 

— Prieš kokias tris savaites. 

— Tavo mama taip atrodo dabar? 

— Tu jai per senas, — staiga pasakė Darsė, visai nejuokaudama. 

Adamas ranka persibraukė plaukus. 

— Galbūt galėčiau uždažyti žilus plaukus, numesti keletą kilog- 
ramų ir... - norėjo prajuokinti Darsę, bet ji žvelgė į jį visai rimtai. 

— Žinoma, galėtum pamėginti. Ji dabar save laiko sena ir bjau- 
ria, palyginti kaip atrodė tada, kai susilaukė manęs, tad gal tau ir 
pasisektų. 

Adamas vėl pažvelgė į nuotrauką. 

— Sena ir bjauri, ar ne? Dabar suprantu, kodėl ji patraukė tavo 
tėvą. Įdomu, kaip jie susitiko? 

— Greičiausiai degalinėje, - spėjo Darsė. 

— Tavo mama trindavosi degalinėje, kai jai buvo kiek? Devynio- 
lika ar dvidešimt? — jis negalėjo patikėti. Tokia moteris turėtų būti 
įamžinta ekrane. Nuotraukose. 

— Jai buvo septyniolika, kai susilaukė manęs, šešiolika, kai pa- 
stojo, — šaltai paaiškino Darsė. - Po pamokų ir savaitgaliais ji dirb- 
davo tėvui priklausiusioje degalinėje, kuri buvo prie išvažiavimo į 
greitkelį, einantį pro Putnamą. 

— Pildavo benziną? — paklausė Adamas, vis dar negalėdamas 
patikėti. 

— Taip. Dėvėdavo rožinį kombinezoną, kuris, anot tetos Tel- 
mos, buvo toks aptemptas, kad galėjai įžiūrėti bambos duobutę. Ir 
dar Telma pasakojo, kad mama dukart per dieną kombinezoną su- 
šlapindavo, idant jis dar labiau prie jos priglustų. 

Adamas vėl pakėlė antakius. 

— Kad susipažintų su vyrais? Spėju, ji to siekė. 

— Ištrūkti iš Putnamo — štai ko siekė mama, - griežtai pataisė 

Darsė. — Sakė, kad vienintelis būdas susipažinti su vyru ne iš Putna- 
mo — būti ten, kur tų vyrų pasitaikydavo. O tai reiškė stabdyti pro 
Putnamą lekiančius automobilius. 

Nesuprasdamas Adamas papurtė galvą. 

— Kodėl ji tiesiog nesusirado darbo kitame mieste ir neišvažiavo? 

Darsė gūžtelėjo pečiais. 

— Spėju, tiesiog nebuvo įprasta taip elgtis. Jos mama jai išaiškino, 
kad svarbiausias dalykas gyvenime yra susirasti vyrą, tad mama ir sten- 
gėsi tą padaryti. Bet vietoj to susilaukė manęs ir niekada neištekėjo. 

— Aišku, — pasakė Adamas ir tuojau to pasigailėjo. Bet prabilo 
anksčiau, nei Darsė vėl galėjo jam prikišti, kad jis kalba kaip Abrao- 
mas Linkolnas. Spręsdamas iš merginos veido išraiškos ir į kumščius 
suspaustų jos pirštų, pamanė, kad turbūt geriau liautis kalbėjus apie 
Džerleną Monro. 

— Turiu tavo tėvo telefono numerį. Paskambinam? Jis dėsto Vir- 
džinijos universitete ir gal turi paskaitų visą dieną, tad dabar, ankstų 
rytą, būtų tinkamas laikas jį pagauti. 

— Gal palaukim, - greitai atsakė Darsė. 

Ber Adamas jau siekė telefono ir, kai sujungė bei pasigirdo sig- 
nalas, paspaudė garsiakalbio mygtuką, kad Darsė girdėtų, apie ką 
bus kalbama. 

— Taip? — atsiliepė šiurkštus balsas, kurio savininkui aiškiai ne- 
patiko būti trukdomam. 

— Ar jūs Teiloras Reiburnas? — paklausė Adamas ir nustebo balse 
išgirdęs nervingumo gaidelę. Suprato, jog nepaisant to, ką pats su- 
žinojo apie savo tėvus, norėjo padėti Darsei susirasti tėvą. 

— O kam skambinat? — atšovė vyras. — Klausykit, neturiu laiko 
tokiam klausimų ir atsakymų žaidimui. Po dešimties minučių pri- 
valau būti paskaitoje. Jeigu jūs dėl... 

— Aš dėl Džerlenos Monro ir Putnamo Kentukyje ir vasaros... — 
tai sakydamas, klausiamai žvilgtelėjo į Darsę. 

— Tūkstantis devyni šimtai septyniasdešimt aštuntaisiais. 

— 1978-ųjų, - pakartojo Adamas į ragelį. 

— Visiškai nenutuokiu, apie ką kalbate. Niekada negirdėjau apie 
Putnamą Kentukyje ar Džerleną Monro. Turiu eiti. Galite paskam- 
binti man į darbą ir pasikalbėti su sekretore. Ji... 

— Džerlena Monro dirbo degalinėje prie greitkelio, kuris veda 
pro Putnamą. Ji dėvėdavo rožinį kombinezoną, kuris, pasak jos sesers, 
buvo toks aptemptas, kad galėjai įžiūrėti bambą. Jos plaukai natūra- 
liai šviesūs... - Adamas dirstelėjo į Darsę, kad patvirtintų, ir ši linkte- 
lėjo. — Natūrali blondinė. Nemanau, kad pamirštumėt tokią moterį, 
nors prabėgo daugiau kaip dvidešimt treji metai, kai ją matėte. 

Linijos gale tyla tvyrojo taip ilgai, kad Adamas pamanė, jog 
vyras padėjo ragelį. 

— Ar jūs klausote? 

— Taip, klausau, — negarsiai atsiliepė jis, šįkart visai neskubė- 
damas. — Tiesa, kartą buvau sutikęs tokią moterį. Bet kiekvienam 
jaunam vaikinui pasitaiko visokių dalykų... 

— Manau, iš tų „visokių dalykų“ gimė duktė, — greitai išbėrė 
Adamas, tada pamatė, kaip Darsė įkvėpė ir sulaikė kvapą. 

— Jei taip bandote iš manęs išvilioti pinigų, aš... —- pradėjo Tei- 
loras Reiburnas. 

— Ji turi septynis juodus apgamėlius ant kairiojo delno ir... 

— Kur jūs? — staiga paklausė vyras. 

— Komvelyje, Konektikute. 

Teiloras aiktelėjo. 

— Dieve mano, ar žinote, kad tame mieste knibždėte knibžda... 

— Raganų? — pratęsė Adamas. — Tikrai žinau. Bėda ta, kad tie 
žmonės kažkodėl ieško jūsų dukters, bet nežinome dėl ko - bent jau 
nežinome visko. Jie jau nužudė keturias panašias į ją jaunas moteris 
ir nupjovė jų kairiąsias plaštakas. Bijau, kad jūsų dukra gali būti kita 
auka. Noriu, kad ji iš čia išvažiuotų, bet dabar, kai jie viską žino, abe- 
joju ar žemėje atsirastų toks kampelis, kuriame ji galėtų pasislėpti. 

Ir vėl ilga tyla. 

Jei Darsė ir Teiloras Reiburnas nebūtų tokie panašūs ir jųdviejų 
giminystė keltų abejonių, Adamas nebūtūšdrįsęs to pasakyti. 


— Vakar vyriškis į mus nutaikė pistoletą ir Darsė, jūsų duktė, 
savo galia sustingdė jį — ir mane - ten, kur stovėjome. Abu buvome 
paralyžiuoti. Kol ji nusičiaudėjo ir nutraukė ryšį. Štai kaip... 

Reiburnas nedvejodamas pažadėjo: 

— Atvyksiu pas jus kuo greičiau. 

— Mes apsistoję... - Adamas neužbaigė sakinio, nes telefonas 
nutilo. 

Dėdamas ragelį, pažiūrėjo į Darsę, bet iš jos veido išraiškos ne- 
galėjo spręsti, ar ji ketina juoktis, ar verkti. 

Ar tikrai manai, kad jam patiksiu? - mintimis paklausė Darsė. 

— Taip, - atsakė Adamas. - Esu tikras. Klausyk, kodėl mums ne- 
pasivažinėjus greitkeliu ir nepasižvalgius po apylinkes? Jei tavo tėvas 
neatskris čia ant šluotos, turime gražaus laiko, kol jo sulauksime. 

Darsė nesiteikė nusišypsoti į Adamo mėginimą juokauti. At- 
virkščiai, griežtai į jį pažiūrėjo. 

— Jei nori, kad išvažiuotume, turi priežastį. Ką iš tiesų rezgi? 

— Ištempti mus abu iš čia kelioms valandoms. Atpalaiduoti gal- 
vas nuo viso šio reikalo. — Darsė taip stebeilijo į Adamą, kad jis ne- 
abejojo ją netikint nė vienu žodžiu. Pasiduodamas jis iškėlė rankas. 

— Gerai. Noriu išvežti tave iš čia. Neįsivaizduoju kodėl. Nebent 
kas nors ketina tave nužudyti. Arba pagrobti ir pasinaudoti, nes tu 
savo protu gali daryti pribloškiamus dalykus. Turi neįtikėtiną galią, 
bet, atrodo, nesupranti, kokia pavojinga ji gali būti blogose rankose. 
Tu —et, velniop! Pasiimk švarką. Ir nedrįsk uždrausti man keiktis. Jei 
išgyvensime, gal pasiliksiu keikimąsi kaip hobį. 

Darsė nedvejojo — nubėgo prie spintos ir pasiėmė švarkelį. Po 
dešimties minučių jie nuomotu automobiliu jau skriejo greitkeliu. 


Dvyliktas skyrius 


- R R NORĖTUM NUVAŽIUOTI? — paklausė Darsė auto- 
Ix y mobilyje. - Ką būtų verta pamatyti? 

— Nežinau, - atsakė Adamas. — Tiesiog noriu pailsėti nuo kom- 
piuterių ir knygų. Jau persisotinau... na, viskuo persisotinau. 

— Turi galvoje, kad persisotinai manimi, ar ne? Manimi ir mano 
giminėmis, Putnamo giminėmis ir dabar mano tėvu. — Paskutinį 
žodį ištarė tyliau. Vis dar negalėjo suvokti, kad susitiks su savo tėvu. 

Adamo juokas grąžino ją į realybę. 

— Niekada gyvenime man nebuvo taip linksma. Jei kas būtų 
išgalvojęs tą tavo miestą, niekas nebūtų patikėjęs. Gal liaukis rūpin- 
tis susitikimu su tėvu ir pasigrožėk gamtovaizdžiu? Naujoji Anglija 
labai graži rudenį. 

Užuot žiūrėjūsi pro langą, Darsė atidarė pirštinių skyrelį ir 
žvilgtelėjo vidun. 

— Kodėl manai, kad jaudinuosi dėl susitikimo su tėvu? 

— Kiek nagų nukramtei per pastarąją valandą? 

Darsė paslėpė pirštus. 

— Nuolat kramtau nagus. Nervingumo įprotis. Tai nieko ne- 
reiškia... 

— Cha! Dildini nagus kiekvieną vakarą. Jie visada tobulos ovalo 
formos, neatšerpetoję, ir jie... — jis užsikirto, nes Darsė įtariamai 
spoksojo. — Kas ten? — kone riktelėjo, kai ji kažką išsitraukė iš pirš- 
tinių skyrelio. 

— Konektikuto žemėlapis. — Darsė šypsodamasi jį išskleidė. — 
Tai tau patinka mano nagai? 

— Ko ieškai žemėlapyje? — susiraukęs paklausė Adamas. — Pa- 
žįstu šį kraštą. Tau nereikia žiūrėti į žemėlapį. 

— O kas čia bloga, jei pasižiūrėsiu, - pasakė ji, kreipdama galvą 
į Adamą, bet akis užkliuvo už kažko žemėlapyje. 

— Kas yra? — greitai paklausė jis. 

— Nieko, — tyliai atsakė, įsmeigusi akis į žemėlapį. 

— Gal nuvažiuokim į Bredlį? - garsiai pasiūlė Adamas. — Gražus 
mažas miestukas, manau, ten yra mielų antikvarinių parduotuvių. 
Ar tau patinka antikvariniai daiktai? 

— Man patinki tu, juk tai žinai, tiesa? — išsiblaškiusi atsakė Dar- 
sė, vis dar tyrinėdama žemėlapį, pirštais vesdama nuo Bredlio iki 
kito miesto. 

— Kaip juokinga, — atsakė Adamas. — Kuo gi tave taip sužavėjo 
tas žemėlapis? 

— Niekuo, — skubiai atsakė ji, sulankstė žemėlapį ir vėl įkišo į 
pirštinių skyrelį. —- Bredlis tinka. Tiesą sakant, kadangi jis mums pa- 
keliui, galiu įtarti, kad ten ir ketinai važiuoti. 

— Pagavai, - šyptelėjo Adamas. — Esu buvęs ten anksčiau ir žinau, 
kad gražu. Mums nepakenks dieną pabūti be visų tų raganų ir... 

Darsė nebesiklausė, ką jis kalba, nes stebėjo jo profilį ir bandė 
susikaupti. Viskas, ko reikia, tai atsikratyti jo kelioms valandoms. Jei 
pavyktų priversti jį užsinorėti pabūti vienam kurį laiką... 

— Liaukis! — sudraudė Adamas, neatitraukdamas akių nuo ke- 
lio. — Iš pradžių nepajutau, bet kai tai darai, man kiek maudžia po kai- 
riuoju mentikauliu. Netgi ne maudžia, — tai stipriau už pojūtį, — bet 
pakanka žinoti, kad tu... kad tu bandai manipuliuoti ar kontroliuoti 
mane, — baigė mesdamas tokį žvilgsnį, iš kurio buvo aišku, ką jis apie 
tai mano. — Tavo „šventas garbės žodis“ nelabai ką reiškia, ar ne? 

Darsė šyptelėjo nesutrikusi dėl jo mėginimo priversti ją jaustis 
kalta. 

— Aš nieko nedariau. Tačiau, rodos, kai smarkiai apie ką galvo- 
ju, : tai jauti. Galbūt tu aiškiaregis. Bet kuriuo atveju tą menkutį 
skausmą galiu gerokai pastiprinti. Netgi galiu sukelti galvos skaus- 
mą. Nori pamėginti? 

— Pamėgink ir pasigailėsi, - atšovė Adamas. 

Pasisukdama į langą, Darsė nuslėpė šypseną. Keista, baisu ir 
nuostabu — viskas kartu, kai kažkas žino, ką ji gali. Ir kaip puiku, kai 
tas kažkas nemano, kad ji nenormali; to ji visada baiminosi ir todėl 
niekam nepasakodavo apie savo galią. Žinojo, kad žmonės gimtaja- 
me mieste laikė ją „kitokia“, nors apie tikrąją tiesą nieko nenutuokė. 
Darsė beveik įtikino save, kad tai, ką gali ji, sugeba kiekvienas. Bet 
dabar viskas paaiškėjo, ir šis vyras, kuris žinojo apie ją, elgėsi taip, 
tarsi jos „galia“ būtų beveik normali. 

Netrukus jie jau buvo Bredlyje, ir Darsė pamatė, kad tai iš tie- 
sų dailus Naujosios Anglijos miestukas, ypač kai būna pasipuošęs 
nuostabiausių spalvų rudeniniais lapais. Buvo ir keletas žavių par- 
duotuvėlių, į kurias būtų mielai užsukusi, bet žinojo negalinti. Kai 
žemėlapyje pamatė pavadinimą, išsyk suprato, kad šiandien turi kai 
ką nuveikti. 

Adamas pastatė automobilį gatvėje, ir jiedu išlipo. 

— Man reikia pasipudruoti nosytę, — staiga pareiškė Darsė ir, 
jam nespėjus nė žodžio ištarti, nulėkė per gatvę į degalinę. 

Sunerimęs, nes ji ir vėl nekreipė jokio dėmesio į eismą, Adamas 
liko laukti kitoje gatvės pusėje. Pažiūrėjęs į laikrodį pastebėjo, kaip 
greitai bėga laikas, ir jis žinojo, kad šiandien to laiko reikia kuo dau- 
giau. O dabar švaistė brangias minutes laukdamas, kol Darsė... 

„Po šimts pypkių! — suirzo žvilgtelėjęs per gatvę. Ką ji ten iš- 
darinėja? Stovi prie degalų siurblių ir kalbasi su vaikinu, pilančiu 
degalus į kliento automobilį. „Ar jai būtina kalbėtis su kiekvienu 
sutiktu žmogumi? — pyktelėjęs pamanė. — Ar ji?..“ 

Ne, palauk, juk tai puiku! Adamas įsižiūrėjo į vaikiną. Atrodė 

maždaug dvidešimties metų ir ganėtinai patrauklus. Ar Darsė pa- 
tikėtų, kad jis pavydi tam vaikiui? Ne, niekada ant to neužkibtų. 
Niekados nepatikėtų, kad jis, Adamas Montgomeris, pavydėtų tam 
liesam, prastai sudėtam jaunuoliui! 

Vėl žvilgtelėjęs į laikrodį, jis suprato, kad neturi laiko sugalvoti 
kito preteksto barniui. Išvydęs Darsę nusisukus nuo vaikino, giliai 
įkvėpė. Vylėsi, kad labai jos neįskaudins ėmęs priekaištauti. Bet jam 
reikėjo laiko pabūti vienam ir iš patirties žinojo, kad prašyti Darsės to 
laiko negali. Ne, jis turi išprovokuoti barnį, tada supykęs nueiti šalin, 
kad jiedu išsiskirtų visai dienai. Gerai, kad jie toli nuo Komvelio, tad 
didelio pavojaus nebus, jeigu ji kelias valandas liks be apsaugos. 

— Kas jis? — paklausė Adamas, kai tik Darsė sugrįžo. 

— Šiaip vaikinas, — atsakė ji. - Ką pirma nori pamatyti? Ten yra 
kelios antikvarinių daiktų parduotuvės. 

— Kodėl taip ilgai su juo kalbėjaisi? 

Darsė supykusi pažvelgė į jį. 

— Žinai ką? Man jau bloga nuo tavo pavydo, tiesiog 6/oga! Ne- 
galiu su niekuo pasikalbėti. Netgi neleidi man valgyti viešbučio val- 
gomajame, nes nenori, kad susitikčiau su kitais žmonėmis. 

— Yra visai ne taip, — nustebęs tarė Adamas. — Gali valgyti kur 
tik nori. Maniau, tau patiko vakarienė ir patiko mūsų... mūsų iš- 
kylos viešbutyje. 

— Bet niekada nepaklausei, ko aš noriu, juk taip? Jei nori žinoti, 
daug mieliau pietaučiau valgomajame. Ten bent jau aš galiu nuro- 
dinėti. Kai valgau su tavim, tu mane tiesiog vaikai. „Paruošk valgy- 
ti“, — sakai. Ar dėl to manai esąs viršesnis už mane, kad esu kilusi iš 
pietų? Čia rasizmas? 

— Rasizmas?! — perklausė Adamas. — Apie ką gi tu kalbi? Mes 
abu esame tos pačios rasės! Ir gali valgyti kur tik nori! Net nenu- 
maniau, kad valgydama su manim jautiesi įžeista. — Adamas taip 
įsitempė, kad jam suskaudo nugaros raumenis. 

— Galiu užtikrinti, kad kur kas mieliau valgyčiau su žmonėmis, 
kurie man nenurodinėja. Tiesą sakant, man būtų daug linksmiau su 
bet kuo nei su nusenusiu, humoro jausmo neturinčiu, puritonišku 

atsilikėliu, koks esi tu, — išrėkė Darsė. — Būtų įdomiau su kurčiais 
pensininkais nei su tavim. 

— Su... kuo? — vos girdimai sušnibždėjo jis. - Puiku, gal galiu 
pasiūlyt išsiskirti? Tikrai siūlau grįžus į Komvelį išsiskirti galutinai, 
bet šiandien norėčiau apžiūrėti Bredlį. Vienas. Beje, norėčiau kai 
kam nupirkti dovaną. — Jie stovėjo prie papuošalų parduotuvės. — 
Gal deimantų, - pridūrė. — Moteriai. 

Darsė nieko neatsakė, tik perpykusi dėbsojo į jį. 

Adamas negalėjo patikėti, kad šios mergiotės žodžiai taip jį 
įskaudino. Ir anksčiau tekdavo išgirsti, kad yra surūgėlis, - mėgsta- 
mas jo pusbrolių kreipinys, —- bet nemanė, kad Darsė laiko jį... Ne- 
norėjo nė prisiminti, kuo jį ką tik išvadino. 

— Puiku, - išspaudė Adamas, - tu laisva nuo mano kompanijos 
visą dieną. Susitiksime šioje vietoje penktą valandą. Ar užteks laiko 
„pasilinksminti“? — paskutinį žodį ištarė su pasibjaurėjimu. 

— Taip, - atsakė Darsė. — Visiškai užteks. 

Jis tikėjosi, kad šitaip prišnekėjus Darsė bėgs kuo toliau, tačiau 
ji vis dar stovėjo šalia ir žiūrėjo į jį. Gal ir jam reikėtų nejudėti. Duoti 
jai laiko atsiprašyti. 

— Pasitikrink laikrodį, — pasiūlė Adamas, - ar tiksliai eina. 

— Ir taip žinau kiek valandų, - atšovė Darsė, lyg jo žodžiai būtų 
buvę dar vienas akmenėlis į jos daržą. 

— Gerai, kad taip. Iki. 

Bet nei vienas, nei kitas nepasijudino iš vietos. Stovėjo ir spok- 
sojo. Šiaip ar taip, jau kiek dienų jie nebuvo išsiskyrę nė minutę, 
ir Adamas pamanė, kad jam, ko gero, trūks jos kompanijos. „Bet 
ne, — sudraudė save. - Jai reikia jo“. 

— Ar turi pinigų? — sausai paklausė. — Grynųjų? Žinau, kad ver- 
čiau badausi, nei leisi savus pinigus, o aš nenoriu, kad kas sakytų, jog 
nemaitinu savo darbuotojų. 

Darsė neatsakė, tik žvilgtelėjo į jį. 

Išsiėmęs piniginę, Adamas ištiesė jai dešimtinę. Kai Darsė pi- 
nigų nepaėmė, ištraukė penkiasdešimtinę. Darsė paėmė abu bank- 
notus, tada apsisuko ir greitai nuėjo šalin. Stebėdamas ją tolstančią, 

Adamas norėjo bėgti įkandin. Ar jai nieko neatsitiks? Kas ja pasirū- 
pins, jeigu jo nebus šalia kiekvieną akimirką? Kas jį prajuokins? 

Bet tada prisiminė, kuo Darsė jį išvadino, kaip norėjo atsikra- 
tyti jo ir jo „puritoniško“ būdo. Ach, kaip jis troško parodyti jai tą 
„puritoniškumą“! Jei niekas nevaržytų, nebūtų taip svarbu neliesti 
Darsės, jis jai parodytų... 

Bet Adamas neturėjo laiko galvoti, ką norėtų padaryti su Dar- 
se. Jei ketina įvykdyti ką numatęs, turi paskubėti, kad spėtų grįžti į 
Bredlį iki penkių. Tačiau vėl dirstelėjęs į laikrodį prisiminė, kodėl 
Darsė nepažiūrėjo į savąjį - dėl to, kad jo neturėjo. Pasisuko ir tiesiai 
prieš save pamatė žaižaruojančią papuošalų parduotuvės vitriną. Pra- 
vėręs duris negalvojo, ką daro ir kodėl, bet po penkiolikos minučių 
išėjo laukan nešinas maža dėžute su auksiniu Piage: laikrodžiu. Tada, 
jausdamasis kiek teisuoliškai, nes nupirko jai tokią gražią dovaną po 
užgaulių jos žodžių, grįžo prie automobilio ir apsidairė, kad Darsė 
nepamatytų jo išvažiuojančio iš Bredlio miestelio. 


— Kaip aš jums ir atsidėkosiu! - Darsė šūktelėjo pro automobi- 
lio langą vaikinui, sėdinčiam vairuotojo vietoje. 

— Galiu sugalvoti, - pasiūlė jis. - Žinau daugybę būdų, kaip 
galėtum man atsidėkoti. Galėtume... 

Šypsodamasi Darsė žengtelėjo ant šaligatvio. 

— Dar kartą dėkui. — Ji buvo linkusi baigti pokalbį. - Geriau 
važiuok, nes viršininkas ims nerimauti. 

— Ne-a. Degalinė — mano dėdės, ir... Ei! Galbūt tu teisi. Man 
tikrai reikėtų grįžti. 

Kai jis atsiplėšė nuo šaligatvio krašto savo išklerusiu, rūdimis ir 
gruntu „išdailintu“ automobiliu, Darsė su palengvėjimu atsiduso ir 
pasitrynė smilkinius. Ji taip susikaupusi Tvirtai Įteiginėjo jam, kad 
įsiskaudo galvą. „Bet taip galėjo būti ir dėl alkio“, - pamanė, nes jau 
senokai nieko burnoj neturėjo. 

Iš sijono kišenės išsitraukusi popieriaus skiautelę, mergina pa- 
žiūrėjo į adresą, kurį buvo ten užsirašiusi. „Siuzana Fermont, Etano 

kelias, 114“, — perskaitė. Šalia užrašytas ir telefono numeris. Tačiau 
Darsė nenorėjo skambinti — baiminosi, kad moteris, išgirdusi jos 
prašymą, pasakys „ne“. 

Darsė paėjo porą kvartalų, tada pasuko į kairę. Vaikinas sakė, 
kad Etano kelias driekiasi statmena kryptimi. Norėjo nuvežti iki 
namo, bet Darsė, išvydusi šešėliuotą, medžiais apaugusią gatvę, 
mandagiai atsakė galinti ir paėjėti. Jai jau užteko jo rankų, „netyčia“ 
nuslydusių nuo pavarų perjungimo svirties ant jos kelio. 

„Kiek valandų?“ — susimąstė ji ir pakėlė galvą į saulę, lyg tai 
pagelbėtų. Turėjo grįžti į Bredlį iki penkių, ir dievai žino kaip ten 
nusigaus. Jos planas — jei toks staigus sumanymas gali būti vadina- 
mas planu — buvo sumokėti vaikinui dvidešimt penkis dolerius už 
kelionę pirmyn ir atgal. Jis pareikalavo penkiolikos už nuvežimą į 
Eplbajų; Darsė pamanė, kad sėdėdama mašinoje, Tvirtai Įteigs jam 
už dvidešimt penkis ir parvežti. Tačiau vyruko rankos ir įsitikinimas, 
kad ji nori ne pasivažinėti, o geidžia jo, neleido susikaupti. 

Tad dabar Darsė buvo Eplbajuje ir neišmanė, kaip grįžti į 
Bredlį. Bet galbūt galėtų pasinaudoti tuo kaip dingstimi pasibelsti 
į Siuzanos Fermont duris. „Kad nereikėtų skambinti iš automa- 
to, — sumurmėjo sau. — Tai juk puiki mintis. Esu tikra, kad ji įsileis 
nepažįstamą žmogų vidun“. 

Prie posūkio pamatė Etano kelio ženklą. Pasisukusi pažiūrėjo į 
namų numerius. Pirmasis buvo šimtas trisdešimt antras. Dar kartą 
popierėlyje pasitikrino, kokio numerio jai reikia. 

Kadangi buvo nuleidusi galvą ir susitelkusi į kitką, nepastebėjo 
vyro, išlindusio iš už šešių pėdų aukščio gyvatvorės, ir atsimušė į jį. 

— Atleiskite, — ištarė ir, pakėlusi galvą, išvydo Adamą Montgo- 
metį. 

Darsė akimirksniu suprato, kad jai klius. 

— Tu viską suplanavai, — iškošė jis. — Tu, intrigante, aferiste... 

— Ar aš? — tyliai, bet tvirtai nutraukė Darsė. Diena buvo šilta 
ir kai kurių namų langai atviri. — Ir tu esi čia, vadinasi, atvažiavai to 
paties ko ir aš! Ir tu... — įrariamai pažvelgė į jį. - Tu suplanavai vakar 
vakare, ar ne? Štai kuo užsiėmei per visą bemiegę naktį. - Merginos 

balsas suskambėjo falcetu. — Tiesiog norėjai „išvažiuoti kelioms va- 
landoms“, juk taip giedojai, ar ne? Norėjai „pailsėti nuo visko“. Bet 
atsitrenkei čia... 

— O tu sakei, kad su krūva kurčių senių tau būtų linksmiau nei 
su manim, — atrėžė jis. 

— Ir tu tuo patikėjai! 

Adamas prasižiojo atsakyti, susičiaupė ir vėl prasižiojo. 

— Aišku, kad ne, bet... bet taip kalbėti negražu. 

Darsė jam mirktelėjo. 

— Negražu? Tie žmonės žudo moteris ir... 

Tvirtai suėmęs už alkūnės, Adamas nutempė Darsę tolėliau 
nuo posūkio. 

— Gerai, suvaidinai savo vaidmenį, o dabar gali eiti į automobilį 
ir ten manęs palaukti. 

— Kokia puiki mintis. Manau, taip ir padarysiu, - meiliai atsakė 
Darsė. 

Adamas paleido jos ranką, suskaičiavo iki dešimties, tada giliai 
įkvėpė. 

— Gerai, koks tavo planas? 

— Neturėjau laiko sugalvoti. Ne taip kaip tu - per naktis nepla- 
nuoju suktų machinacijų tiems, su kuriais turėčiau eiti išvien. Beje, 
tas jaunuolis automobilyje taip paleido savo rankas, kad neturėjau 
kada galvoti, o prieš tai tu buvai toks pasibaisėtinas, kad irgi nega- 
lėjau galvoti. 

— Ar aš pasibaisėtinas? — netikėdamas perklausė Adamas. — Tik 
nesakyk, kad lipai į automobilį viena su tuo tepaluotu vairuotoju... 

— Tu pavydi! - išplėtė akis Darsė. 

— Visai ne.. — prasižiojo Adamas, bet nutilo. Jie stovėjo gra- 
žiame gyvenamajame rajone, už jų buvo žema betono siena, o už 
šios — aukšta gyvatvorė. Žengtelėjęs atgal, Adamas atsisėdo. 

— Ką gi, kadangi tu esi čia, tai bent jau galėsiu prižiūrėti, kad 
nepakliūtum į bėdą. Gal galėtume dirbti drauge ir... 

— Prašau? — paklausė Darsė, dar nenorėdama atleisti jam už 


veikimą iš pasalų. Viena yra padaryti ką nepagalvojus ir visiškai kas 

kita - suplanuoti, tada sąmoningai meluoti... na, skirtumas kaip tarp 
netyčinio nužudymo ir žmogžudystės. - Kokį ten žodį ką tik pasa- 
kei? — pridėjusi ranką prie ausies, paklausė mergina. — Neišgirdau. 
Prasideda raide d. Drauge? Tu ir aš? 

— Kaip juokinga, - atsakė Adamas. — Nori man padėti ar nori 
pokštauti? 

— Aš tau už tai dar atkeršysiu! 

Adamas prisimerkė. 

— Gerai, — atsiduso ji. — Ką siūlai daryti? Ką ketinai daryti vie- 
nas? — neatsispyrė paskutiniam įkandimui. 

— Tikėjausi sugalvoti ką ekspromtu, bet kai jau esu čia, nenu- 
manau, kaip suktis. Nebent... 

— Nagi? 

— Tu maždaug panašaus amžiaus kaip ir žuvusi mergina, tad 
gal galėtum pasakyti jos seseriai, kad buvote draugės. Galėtum su- 
vaidinti, jog negirdėjai apie jos mirtį, tada šio to paklausinėtum. Ar 
galėtum įtikinamai suvaidinti? 

— Juk šįryt apsukau tave aplink pirštą, — nusišypsojo Darsė. — 
Juk partikėjai kiekvienu žodžiu, ar ne taip? 

— Žinoma, kad ne, - nesutiko Adamas, bet žiūrėjo kažkur Dar- 
sei virš galvos, o ne į akis. — Tiesiog... - Kai vėl pažvelgė į merginą, ji 
patenkinta savimi šypsojosi. - Jeigu ir toliau taip elgsies, aš paskam- 
binsiu tam aštuonkojui berniukui, kad atvažiuotų ir tave pasiimtų. 

Darsė išbalo. 

— Juk juokauji? 

— Patikėjai? - paklausė jis tokiu pat tonu kaip ji, kai teiravosi, ar 
jis patikėjo esąs nuobodus. 

— Gerai, taškas tau. Tai ką darysim? Aš apsimesiu merginos 
drauge. O tu? Kas būsi tu? Mano tėvas? 

— Tęsk toliau ir negausi dovanos, kurią nupirkau. 

Darsė susičiaupė. 

Šypsodamasis Adamas išdėstė planą, kurį sugalvojo per pasta- 
rąsias keletą minučių. Iš tikrųjų daug geriau, kad ir Darsė čia, nes 
žuvusios merginos sesuo daug mieliau kalbėsis su ja nei su juo. 

— Pasirengusi? — paklausė baigęs pasakoti. 

Darsė linktelėjo, ir jie nužingsniavo link posūkio į Etano kelią. 

— Ar tikrai nupirkai man dovaną? - tyliai paklausė ji. 

Adamas sutriko. Kurių galų jis pirko tą daiktą? Pirkdamas pa- 
galvojo, jog tai bus atsisveikinimo dovana. Manė, kad Darsė visai 
pasitrauks iš jo gyvenimo - aišku, jis to nebūtų leidęs. Jai pernelyg 
pavojinga likti nesaugomai. Tačiau manė, kad Darsė mori jį palikti. 

— Tiesą sakant, nusipirkau sau, — šiurkščiai atrėžė. — Kad turė- 
čiau naudos. Gali pasitaikyti, kad turėsiu susitikti su tavim tam tikru 
laiku, tad privalai žinoti, kiek valandų. 

— Nupirkai man laikrodį? — pakeldama akis tyliai paklausė 
Darsė. 

Gūžtelėjęs pečiais, lyg tai nieko nereikštų, Adamas ištraukė iš 
švarko kišenės mažą dėžutę ir įteikė jai. Jiedu ėjo toliau, o Adamas 
stebėjo Darsę akies kampučiu. 

Kai ji atidarė dėžutę ir ten pamatė gražų auksinį laikroduką, 
sustojo lyg įbesta. Žiūrėjo į daiktelį ir nejudėjo. Stovėjo vietoje ir, 
rodos, nė nekvėpavo. 

— Patinka? — šypsodamasis paklausė Adamas, irgi sustojęs pasi- 
žiūrėti į ją. Kai mergina neatsakė, linksmai šūktelėjo: 

— Darse! 

Ji ir vėl neatsakė, tik stovėjo ir spoksojo į laikroduką. 

— Darse, kas tau? — šįkart paklausė susirūpinęs. Pamatė, kaip ji 
bąla. Kartą Adamas jai aiškino, kad žmonės išbąla prieš nualpdami, 
ir Darsei dabar kaip tik tas dėjosi. Jam bežiūrint, merginos keliai su- 
linko ir ji virto ant žemės! 

Vienu staigiu judesiu Adamas sugriebė Darsę dar nespėjusią 
nugriūti. Rankas pakišo po kojomis ir nugara, pakėlė ją ir netikėtai 
išvydo, kaip jos galva nusviro ant šono. 

Bet mergina tvirtai laikė suspaudusi dėžutę su laikroduku. 

— Kas jai? — pasigirdo moters balsas, ir pasisukęs Adamas pama- 
tė maždaug savo amžiaus moterį. Jis iškart suprato, kas ji. Merginų, 
dingusių Komvelyje, nuotraukos buvo įsirėžusios į jo atmintį, ir ši 
moteris — vienos iš jų, tik vyresnio amžiaus, kopija. 

— Jūs - Siuzana Fermont, ar ne? — atsargiai paklausė Adamas. — 
Jūs — Lorės sesuo. — Tada linktelėjo į Darsę, be gyvybės požymių 
gulinčią ant jo rankų. — Ji buvo jūsų sesers draugė ir ką tik sužinojo 
apie Lorės mirtį. 

Moteris, rodos, svarstė tai, ką išgirdo, ir Adamas, supratęs, kad ji 
sprendžia, ką daryti, pajuto jį užliejančią gėdos bangą. Kiek sensacijų 
ieškotojų bandė prie jos prisikasti ir išklausinėti apie mirusią seserį? 

— Užeikit, — pagaliau prabilo moteris ir nusivedė takeliu į namą. 


— Policija tvirtina, kad tai - ne žmogžudystė. Pasak jų, Lorė nu- 
sižudė, — su kartėliu pradėjo pasakoti Siuzana Fermont; iš švelnaus 
akcento buvo galima spręsti apie jos pietietišką kilmę. — Arba užmi- 
go prie vairo ir rėžėsi į medį. 

Jie viešėjo Siuzanos name, apstatytame antikvariniais baldais. 
Darsė su Adamu atsisėdo ant sofos, kuri galėjo būti iš Viljamsburgo. 
Priešais juos krėsle aukštu atlošu sėdėjo Siuzana, laikydama puodelį 
su lėkštele. Ji išvirė jiems arbatos, kurią patiekė gražiame gėlėtame 
arbatinuke. Darsė vis dar buvo išbalusi ir kiek virpėjo, tad Adamas 
sėdėjo greta, jeigu ji kartais vėl nuspręstų alpti. Rankoje mergina 
laikė arbatos puodelį, bet jis žinojo, kad kairėje rankoje, paslėpusi 
sijono klostėse, tvirtai spaudė jo dovanotą dėžutę su laikrodžiu. 

— Jūs kiek panaši į Lorę, —- pasakė Siuzana Darsei, vos tik jiems 
atsisėdus. Ir kai Darsė vos linktelėjo, Siuzanai, rodos, tai patiko. Ši 
mažytė scena tik dar labiau sustiprino Adamo kaltės jausmą. Jie ap- 
gaudinėjo šią mielą, patiklią moterį. 

— Jūs neįsivaizduojate, kaip buvo baisu, — tęsė Siuzana, pasta- 
čiusi arbatos puodelį. - Lorė dingo fotograftuodama seną bažnyčią 
tame nepakenčiamame Komvelio mieste, ir iškart visi nusprendė, 
kad čia kaltos raganos. 

— O jūs taip nemanote? — paklausė Adamas. 

Siuzana sėdėjo tylomis žvelgdama į juos. Atrodė, kažką svarsto. 

— Nesakau, ką manau, nes, suprantat, - moteris kalbėjo taip tyliai, 
kad jie vos girdėjo, - mane įspėjo. Mane įspėjo nepraverti burnos. 

— Kas? — pagaliau atgijo Darsė. 

— Policija ir žmogus iš FTB. 

— FTB? - paklausė Darsė. - Kodėl jie tuo domisi? Ypač jei poli- 
cija tvirtina, kad tai buvo savižudybė? — Darsė kalbėjo taip pašaipiai, 
kad Adamas įtariamai žvilgtelėjo į ją. Ar čia tikrai, ar ji vaidina? 

— Manau, FTB jau seniai tiria raganų veiklą Komvelyje ir... 

— Tai kodėl iki šiol nieko nepadarė? — greitai paklausė Dar- 
sė. — Kiek dar žmonių turi žūti, kol jas sustabdys? Ar žinote, kad jos 
susitinka požeminiuose tuneliuose? Dideliuose tuneliuose. 

Adamas troško ranka uždengti Darsei burną. 

— Taip, aišku, kad žinau, — atsakė Siuzana. — Visi gyvenantys 
netoli Komvelio tai žino. Tai didelė organizacija, jie verbuoja naujus 
žmones. Didelės galios pažadas yra nemaža pagunda. 

— Tad kodėl FTB... 

Dabar Siuzana ją nutraukė sakydama: 

— Kodėl jie ten nenusiunčia buldozerių, neužverčia tų tunelių ir 
viso to nesustabdo? 

— Galima sunaikinti bičių spiečių, bet kol motinėlė gyva, jos 
susiburs iš naujo, — tyliai paaiškino Adamas. 

— Gal jūs - FTB agentas? - kandžiai metė Siuzana. 

— Jis tiesiog mąsto kaip jie, - atsakė Darsė. - Tad ko jums ne- 
leido pasakoti? 

Adamą ir vėl pribloškė Darsės įžūlumas. Bet šįkart jis jau nesi- 
stebėjo, kad Siuzana atsakė. Jau daug kartų buvo matęs, kaip Darsė 
sugeba prakalbinti žmones. 

— Man buvo pasakyta, kad visos mano teorijos tėra asmeninė 
nuomonė ir jeigu jas skleisiu, sukelsiu nemažai bėdų. Vienas iš Kom- 
velio šerifo pavaduotojų paklausė, ar tvarkingai moku mokesčius. 
Tai buvo užuomina, kad galiu būti patikrinta. 

— Vaje! — pasibaisėjo Adamas. — Žemiausio lygio šantažas. Kuris 
amerikietis nebijo Mokesčių inspekcijos? 

— Būtent, - pritarė Siuzana. — Tad tylėjau ištisus dvejus metus 
po Lorės dingimo. Ir tylėjau, kai sudarkytą sesers kūną po kelių mė- 
nesių rado automobilyje, įsirėžusiame į medį. Pasak jų, Komvelyje 

ji, matyt, sutiko vyrą, pabėgo su juo, o paskui vairuodama užmigo 
ir padarė avariją. 

— Arba išsiskyrė su vyru ir iš nevilties nusižudė, — tyliai pridūrė 
Darsė. 

— Būtent. Būtent taip man ir aiškino. Bet aš pažįstu Lorę. Ji buvo 
mano 56540! Tą vakarą, kai ji dingo, turėjo atvažiuoti švęsti mano trejų 
metukų vaiko gimtadienio. Lorė dievina... dievino savo dukterėčią, 
mano dukterį, ir niekaip nebūtų praleidusi tos šventės. Vakarėlis buvo 
beprotiškas — su šešiolika trejų metų ar dar mažesnių vaikų, ir man 
taip gėda, kad nepastebėjau, jog nėra sesers. Vėliau, kai su vyru viską 
sutvarkėme, nuėjau pas dukrelę, o ji gulėjo lovoje ir verkė. Kai paklau- 
siau, kas nutiko, ji atsakė, kad teta Lorė neatvyko į gimtadienį... 

Kai Siuzana nutilo, Darsė tyliai paklausė: 

— Ką jūs darėte? 

— Paguodžiau dukrą pažadais, kurių taip ir nesugebėjau tesėti, 
bet viduje buvau labai sunerimusi. Žinojau, kad kažkas negerai. Ne- 
įsivaizduojate, kaip Lorė ir mano dukrelė mylėjo viena kitą. Žinojau, 
kad tik kažkas baisaus galėjo nutikti, jei Lorė nepasirodė tokią dieną. 
Čiupau telefoną ir paskambinau sesei į mobilųjį, bet ji neatsiliepė. 
Tada vos iš proto neišsikrausčiau! Džonas, mano vyras, guodė, kad ji 
gal pamiršo mobilųjį automobilyje, o pati miega kur viešbutyje. 

— Bet jūs žinojote, kad tai netiesa, - pasakė Adamas. 

— Taip. Lorė buvo įpročių vergė. Jai patiko viską planuoti; ji ži- 
nojo, kur bus po kelių mėnesių. Bet ir turėjo taip gyventi, jei ketino 
tapti fotografe, kaip visada troško. Ji... — nutilusi Siuzana atsistojo, 
nuėjo prie lentynos ir, ištraukusi didelę knygą, padavė Darsei. — Tur- 
būt matėte šitą. 

Knyga vadinosi „Laikas ir vieta“. Fotografijos ir tekstas buvo 
Lorės Hendler. 

— Ji sakė, kad labai svarbu reikiamu laiku atsidurti reikiamoje 
vietoje, — tarė Siuzana. — O tam reikėjo gerai planuoti laiką bei atsi- 
sakyti asmeninio gyvenimo. Mes su dukrele buvome viskas, ką Lorė 
turėjo, išskyrus darbą. 

Padėjusi knygą ant kavos stalelio, Darsė ją pavartė. Ten buvo 

nespalvotos nuotraukos, kiekviena pasakojo po istoriją. Pirmoje, 
kurią atsivertė, pamatė apsikabinusią porą, už jos dunksojo uraga- 
no sugriautas namas. Bet, nepaisant tos tragedijos, vyro vestuvinis 
žiedas žibėjo taip, lyg į jį būtų atsimušęs saulės spindulys. Žiedas 
buvo įsirėžęs į pirštą, o tai reiškė, kad jau seniai nešiojamas. Paskui 
žiūrovas turėjo pastebėti, kaip vyras su moterimi apsikabinę; veidai 
buvo šešėlyje, ir juose atsispindėjo visiškas pasitikėjimas bei vienas 
kito pažinimas. 

Lorei Hendler pavyko nelaimės nuotrauką paversti meilės 
portretu, tikros meilės, ne aistros, bet tokio jausmo, kuris trunka 
amžinai. Kai Darsė ją išvydo, pamanė - ir nepajėgė atsispirti neper- 
davusi to Adamui — norėčiau, kad mane kas taip mylėtų. Mylėtų nuo- 
lat ir amžinai. Bet iš Adamo veido išraiškos suprato, kad turi elgtis 
padoriai ir nepamiršti, ko čia atvažiavo. 

Ir kitos nuotraukos knygoje buvo panašios. Nesvarbu, kokios 
aplinkybės, tema ar fonas, Lorė, rodos, tvirtino, kad pasaulyje vis dar 
esama meilės — didelės ir tvirtos. 

— Dieve mano, - sušnabždėjo Darsė, užversdama knygą. — Tose 
nuotraukose, rodos... 

— Meilė nugali viską? — su kartėliu balse užbaigė Siuzana. 

— Na taip, turbūt, — sutiko Darsė. - O ar tai blogai? 

— Taip, jei esate FTB agentas. Pasak jų, tos nuotraukos esą 
įrodymas, kad Lorė buvo romantikė ir greičiausiai pabėgo su kokiu 
nors vyru. Todėl jos dingimas visai nesusijęs su tuo, ar Komvelyje yra 
raganų, ar ne. 

— Bet jūs juk žinote, kad tai netiesa, - pasakė Adamas. - Žinote 
todėl, kad Lorė niekada nebūtų praleidusi dukterėčios gimtadienio. 
Ar turite kitų priežasčių manyti, jog tai buvo žmogžudystė? 

— Lorė nebuvo iš tų, kuri pabėgtų su kuo nors, - atsakė Siuzana ir 
kreipėsi į Darsę. - Jūs ją pažinojote. Papasakokite jam, kokia ji buvo. 

Darsė nežinojo, ką pasakyti. Pasisukusi mirktelėjo Adamui. 
Gelbėk, - pasiuntė mintį. - Ką sakyti? 

— Lorė buvo... 

— O, nesistenkite meluoti, - Siuzana sumosavo rankomis. - Ži- 

nau, kad nė vienas nepažinojote Lorės. Jūs — ne jos tipo. Abu per- 
nelyg gražūs, tvarkingi, tipiški amerikiečiai. O jūs, — kreipėsi į Ada- 
mą, — pertekęs pinigų. Ar aš klystu? 

Po šių žodžių Adamas išsitempė lyg mietą prarijęs, o Darsė su- 
sijuokė. 

— Daugybe pinigų, — linksmai pritarė. — Nesuskaičiuojamai. 
Užsistovėjusių pinigų ir... 

— Gal jau užteks! - šūktelėjo Adamas. 

— Nieko baisaus, — nuramino Siuzana. - Nežinau, kodėl jus įsi- 
leidau, nebent dėl to, kad jūs — 72220 tipo. Pamaniau, jei jau suvai- 
dinote tą scenelę, kad jus įsileisčiau, turbūt jums tai svarbu. - Mote- 
ris kiek patylėjo. — Tad ko jums iš tiesų reikia? 

Darsė prabilo pirma. 

— Jis nori išardyti tą raganų sąjungą. Turi tam asmeninių prie- 
žasčių, bet man nepasakoja. Kol kas dar nepavyko ko nors iš jo iš- 
pešti, bet... 

Adamas ją nutraukė: 

— Darsė nori pasakyti, kad man tai labai asmeniška. Mums 
abiem, tiesą sakant, ir būtume dėkingi už bet kokią pagalbą. Jei pa- 
pasakotumėte, ką žinote, ir tai, kas, jūsų manymu, gali būti susiję su 
Lorės žūtimi, būtume labai dėkingi. — Ir pasiuntė Darsei tramdantį 
žvilgsnį, kad per daug neišplepėtų. 

Tačiau ji nekreipė į jį dėmesio. 

— Ar Lorės kairė plaštaka buvo kuo ypatinga? 

Siuzanos akys išsiplėtė, ir ji giliai įkvėpė. 

— Jos kairę plaštaką... nupjovė automobilio nuolaužos. Policija 
sakė, kad plaštaka išlėkė per priekinį stiklą. Bet jos nerado. Jie spėjo: 
kadangi avarija įvyko kaimo kelyje ir niekas ilgai nepastebėjo, gal 
palaidi šunys... 

— Suprantu, —- pasakė Adamas. 

Paklausk apie apgamus, - perdavė Darsė. 

— Norėčiau užduoti jums keistą klausimą. Ar jūsų sesers kairė 
plaštaka buvo kuo neįprasta? 

— Ne, - suraukė antakius Siuzana. - Neturėjo kokio keisto ap- 
gamo, dar vieno piršto, jeigu to klausiate. Mano sesuo apskritai buvo 
paprastas žmogus. Išskyrus talentą, žinoma. 

— Nenorėjau jūsų įžeisti, — tarė Adamas. — Turėjau galvoje... 

— Ką nors tokio, - įsiterpė Darsė, pakėlusi kairę ranką delnu į 
priekį. 

Kurį laiką Siuzana tik sėdėjo mirksėdama ir nesusivokdama 
žvelgė į Darsės delną. Paskui suprato. 

— Taip, — sušnabždėjo. - Ant Lorės delno buvo tokių pat ap- 
gamėlių. Anties formos. 

— Kokių? — perklausė Adamas. 

— Kai buvome mažos, pasiimdavome pieštuką ir sujungdavome 
apgamėlius. Tada jie primindavo antį. Mes... - Siuzana nutilo, jos akys 
prisipildė ašarų. — Kvaila, bet vadindavome Lorę ančiuku, o ji kvaksė- 
davo kaip... - moteris nebegalėjo kalbėti, nes ašaros smaugė gerklę. 

— Manau, mums geriau jau eiti. - Adamas su Darse pakilo. 

— Dėkui, - sušnabždėjo vyriškis, tada atsigręžė į Darsę, kuri susi- 
kaupusi stebėjo palenkusią galvą ir ašaras braukiančią Siuzaną. Adamas 
žinojo, kad Darsė naudoja savo galią, savo Tvirtąją Įraigą tai moteriai, 
ir pirma jam į galvą atėjusi mintis buvo kaip nors išblaškyti jos susi- 
kaupimą. Bet nuojauta sakė, kad Darsės įtaiga Siuzanai nepakenks. 

Netrukus Siuzana pakėlė galvą ir, nors akys buvo pilnos ašarų, 
nusišypsojo. 

— Pamanysite, kad visai išprotėjau, bet ką tik pajutau, lyg Lorė 
būtų čia su manimi ir sakytų, kad jai viskas gerai. Kaip norėčiau tuo 
patikėti ir kad... 

— Kad? - pakartojo Adamas, nes Darsė vis dar buvo susikaupusi. 

— Norėčiau, kad visa tai baigtųsi, būtų sustabdyta. Ar žinote, 
jog per pastaruosius ketverius metus Komvelio rajone dingo keletas 
vaikų ir suaugusių moterų? Niekas negali įrodyti, kad prie to prisi- 
dėjo raganos, bet kai pagalvoju apie savo dukrelę ir... Kas jums? — pa- 
klausė Siuzana Adamą. 

— Nieko, - atsakė jis gana šiurkščiai. - Ačiū, kad skyrėte mums 
laiko. Ačiū už viską. — Staiga apsisuko ir išėjo pro duris, palikdamas 
Darsę. 


Tryliktas skyrius 


AL PAAIŠKINSI, ką tai reiškia? — paklausė Darsė, pa- 
sivijusi jį šaligatviu. — Išėjai kiek per staigiai, ar ne? 

— Vaikai, — ištarė Adamas. Balsas buvo toks šiurkštus, kad vos jį 
suprato. — Nežinojau, kad jie vis dar grobia vaikus. 

— Vis dar? — pakartojo Darsė. — Ką reiškia „vis dar“? Niekada 
nesakei, kad jie grobia vaikus. Kam jiems reikia vaikų? 

— Tik jie ir žino. Dingę vaikai nebegrįžta. O jei grįžta, neatsime- 
na, kas jiems nutiko. Ar galim važiuoti iš čia? — paklausė žingsniuo- 
damas taip sparčiai, kad Darsė nespėjo eiti iš paskos. Tad ji bėgo. 

— Ką pamiršta vaikai? Iš kur tu žinai? Nepamenu, kad būčiau ką 
skaičiusi apie juos popieriuose. 

— Na, greičiausiai ten nebuvo parašyta, - vis dar lėkdamas atrėžė 
Adamas. — Ar tavo apgamai susijungia į kokią formą? 

— Nežinau. Tiesą sakant, nelabai kreipiau į juos dėmesį. Laikiau 
tiesiog apgamais, o ne kažkuo nepaprastu. Gal malonėtum sulėtinti 
žingsnį? 

— Atleisk, — tarė Adamas sulėtindamas. - Jau vėlu, ir tu turbūt 
miršti iš bado. Ko nori pietums? 


— Pavalgyti ir pasikalbėti. Noriu, kad pagaliau papasakotum 

man viską, ką žinai apie tas raganas, Komvelį ir kodėl taip susirū- 
pinai, kai Siuzana Fermont užsiminė apie dingstančius vaikus. Ar 
neskaitai užrašų ant pieno pakelių? Ar negauni skrajučių su dingusių 
mažylių nuotraukomis? Vaikų dingsta kasdien. 

— Ir todėl man neturi rūpėti, kas jiems nutiko? — Iš Adamo 
balso ir veido išraiškos Darsė suprato, kad jis vos tramdė pyktį. - Jei 
kasmet dingsta tūkstančiai, turėčiau nesirūpinti? 

Darsė susikaupusi spitrijo į Adamą, ir jis juto, kad mėgina 
nuraminti. Norėjo aprėkti merginą, nes ji prisiekė nenaudoti savo 
galios jam, bet kartu buvo dėkingas už raminamąjį poveikį. Jis ne- 
buvo prieš aštroką skausmą, kurį po kairiuoju mentikauliu sukėlė 
jos įtaiga. 

Jiedu nesikalbėjo, kol priėjo prie automobilio. Kai Adamas už- 
vedė variklį, jautėsi daug ramesnis ir norėjo prasiskaidrinti nuotaiką. 

— Pakeliui mačiau nedidelę užeigą. Pasak užrašo, pastatyto 1782 
metais. Norėtum ten papietauti? 

— Mielai, - atsakė Darsė, padėjusi galvą ant atramos. — Gal pri- 
mins užeigą Anglijoje. Ar esi buvęs Anglijoje? 

— Daugybę kartų, — atsakė Adamas, atbuline eiga važiuodamas 
iš parkavimo aikštelės. Dabar Darsė atrodė išsekusi. Ar dėl to, ką 
papasakojo Siuzana? Ar tai jo raminimas išsiurbė jos jėgas? Žinojo, 
kad turėjo paskaityti jai paskaitą apie žodžio laužymą, bet užvaldytas 
pykčio nepajėgė blaiviai mąstyti. Žinojo tai, nes nemažą gyvenimo 
dalį praleido būdamas per daug įpykęs, kad galėtų galvoti. 

Tai galbūt tiesiog nepriminti jai sulaužyto žodžio? Taip, ko 
gero, lengviausia išeitis, nes Adamas niekaip neprisivertė jos barti. 

— Putnamas sakė, kad nusiveš mane į Angliją, kai pagimdysiu 
jam sūnų, - pasakė Darsė. — Savaitei. Bet jei pirma pagimdysiu duk- 
terį, būsiu išsiųsta dviem savaitėm į Nebraską. Rugpjūtį. 

Susiraukęs Adamas išsuko į kelią. 

— Kai visas šis reikalas baigsis, aš nuvešiu tave į Angliją. Šešioms 
savaitėms. Ir gyvensime kaimo viešbučiuose. Jie siaubingai brangūs, 
bet to verti. 

— Papasakok man apie tą šalį, - paprašė Darsė ir užsimerkusi vėl 
atsilošė sėdynėje. 

Adamas pastebėjo, kad kairėje rankoje mergina vis dar tebelai- 
ko dėžutę su laikrodžiu. Ar eidama į dušą irgi ją nešis? 

— Ką nori išgirsti pirmiausia? 

— Apie Kembridžą. Girdėjau, kad ten yra puikių knygynų ir 
koledžai labai gražūs. Ir dar noriu išgirsti apie Befą. Norėčiau pa- 
matyti... Oi! — išsitiesdama sėdynėje, šūktelėjo Darsė. - Ar galėsime 
vienai nakčiai apsistoti Klarendone? Ten baisiai brangu. 

— Taip, — atsakė Adamas. — Klarendone. Trims naktims. Ge- 
riausias kambarys bus tavo. — Šypsodamasis sustabdė automobilį 
žvyruotoje užeigos aikštelėje ir jiedu nuėjo į restoraną. 

Kai užsisakė šonkauliukų ir išgirdo, jog teks truputį palaukti, 
Adamas pasijuto taip gerai, kad vėl pamėgino juokauti. Darsė apie 
kažką įtemptai mąstė. Ne tokia veido išraiška, kai taikydavo jam 
Tvirtąją Įtaigą, bet atrodė taip, lyg apie kažką įtemptai mąstytų. 

— Tu man parodyk, ką turi, aš tau parodysiu, ką moku, - šel- 
miškai tarė Adamas. 

Darsė pakėlė akis. 

— Neturiu vilčių, kad kalbėtum apie seksą, turbūt turi galvoje, 
kad parodyčiau ar papasakočiau savo mintis? 

Adamas atsiduso. Ar jam visada taip nesisekė juokauti? Lyg at- 
siminė, kad anksčiau iš jo pasakymų žmonės juokdavosi. Tai kodėl 
dauguma jo pokštų nejuokingi Darsei? 

— Darse, dėl to... to sekso, - nepatogiai pasijutęs prabilo Ada- 
mas. — Tu man tikrai labai patraukli, bet tiesiog... — vyriškis užsi- 
kirto. 

— Tiesiog)? 

— Manau, bus geriau, jei griežtai laikysimės darbdavio ir dar- 
buotojos santykių. Turime labai pasistengti nevelti į tai jausmų. 

— Pritariu. Taigi pasakyk man, ar miegojimas tame pačiame 
kambaryje telpa į tuos darbdavio ir darbuotojos santykius? O kai 
mane sugriebi ir apsuki? O... 

— Gerai, supratau. 

— Juk yra dar viena priežastis, kodėl manęs nepaleidi toli nuo 
savęs, ar ne? — paklausė prisimerkusi, lyg mėgindama perskaityti jo 
mintis. 

— Tik prieš dešimt minučių pasakojai apie vaikus, kurių susi- 
lauksite su Putnamu, o dabar... 

— Turėsiu ištekėti už Putnamo, tai tiesa. Bet dar nereiškia, kad 
negaliu... 

— Ką tai reiškia? — atkirto Adamas. — Kaip tai „turėsi“ ištekėti 
už jo? 

— O kodėl moterys paprastai teka? — Darsė pažvelgė į jį ir su- 
plazdeno blakstienomis. — Nešioju jo kūdikį. 

Adamas nesišypsojo. 

— Nenori pasakyti tiesos, ar ne? 

— O kodėl esi toks tikras, kad nesakau tiesos? — paklausė ji. 

— Nes tu... — užsikirtęs jis nusuko žvilgsnį. 

— Kas aš? — ištempusi kaklą ir labai norėdama išgirsti, ką jis nu- 
tylėjo, paklausė Darsė. 

— Tu — tikra įkyruolė, štai kas tu! Gal apsiribokime pokalbiu 
apie darbą ir nelįskime vienas kitam į sielą? 

— Gerai, — sutiko Darsė ir nuleido akis į sidabrinius įrankius 
ant stalo. 

Jie sėdėjo restoranėlyje, kuris buvo nevykusi angliškos užeigos 
kopija, — taip, amerikiečių manymu, turėtų atrodyti tokia užeiga. 
Stalai su kėdėmis aiškiai per dideli Darsei. Stalas, už kurio atsisėdo, 
buvo toks aukštas, kad siekė jai iki raktikaulių. Dabar, nuleidusi 
smakrą, atrodė kaip dešimtmetė. 

Tačiau jos plaukai buvo labai gražūs, ir Adamas labai norėjo 
paimti jai už rankos. Tiesą sakant, jis labai geistų bučiuoti tą švelnią 
baltą odą ir... 

— Tai kaip manai, kada čia atvažiuos tavo tėvas? — paklausė jis, 
kad nukreiptų mintis. 

Darsė pakėlė galvą. Ji šypsojosi, lyg pagaliau jam būtų pavykę 
ją prajuokinti. 

— Kas vėl negerai?! - paklausė Adamas. 

— Ką tik aiškinai, kad tarp mūsų neturi būti jokių asmeninių 
pokalbių, bet kitu sakiniu tu jau klausi apie tėvą. Tiesiog juokinga. 

— Juk pažįsti mane, pokštininką Montgomerį, — pasiteisino vy- 
riškis ir, Darsei nusikvatojus, nesuprato, ar čia džiaugtis, ar suirzti. 
Bet jos juokas buvo toks užkrečiamas, kad nė nepastebėjo, kaip ėmė 
juoktis drauge. 

— Gerai, - tarė Adamas. — Daugiau jokių asmeninių ar darbo 
pokalbių. Pašnekėkime apie keliones. Kur dar nori nuvažiuoti, iš- 
skyrus Angliją? 

— Tai ne asmeniška? 

— Nelabai. Ar kabinėsies prie žodžių, ar nori pasikalbėti apie 
šalis? Esu buvęs visur. 

— Žinoma. Gerai, - sutiko Darsė ir kiek susimąstė. - Sent Lu- 
sija. Ar žinai, kur ji yra? 

— Buvau tris kartus. Ten neskubru ir lengva. Moliuskų sriu- 
ba — nuostabi. Ar žinojai, jog ištrauktą iš kiauto moliuską reikia ilgai 
daužyti, kad suminkštėtų mėsa? Saloje sklando posakis: „Ji daužo jį 
kaip moliuską 

— Turbūt tasai „jis“ prisidirbo, — tarė Darsė. - O Tibetas? 

— Rami vieta. Turiu kambaryje maldos malūnėlį, kurį iš ten 
parsivežiau. Parodysiu, kai grįšime. 

— Egiptas. 

— Gyvenau toje šalyje trejus metus. Labai patiko egiptiečiai. In- 
teligentiški žmonės, turį puikų humoro jausmą. Tiesą sakant, labai 
panašūs į amerikiečius. 

Darsės noras išgirsti kiekvieną Adamo žodį apie keliones buvo 
nepasotinamas. Atnešė valgį, bet jie vis kalbėjosi. Ji greit suprato, 
kad jis gali daug pasakoti apie tai, kur buvo, bet taip ir nepavyko 
išpešti, kodėl tiek daug keliavo. 

— Trankiausi aplink pasaulį, — tiek teišgavo Darsė. 

— Negi nenorėjai kur įsikurti, turėti tikrus 22mus? — negalėjo 
patikėti ji. 

— Ne, - atkirto jis, tad mergina vėl grįžo prie neasmeniškų klau- 
simų apie tai, kur jis buvo ir ką matė. 

— Pasakok dar, — paragino Darsė, kai Adamas nutilo. 

— Su viena sąlyga. Turi paimti tą dėžutę, atidaryti, išimti laikro- 
dį ir užsisegti ant riešo. Argi nesunku valgyti viena ranka? 

— Ne, - atsakė Darsė. - Mėsa labai minkšta. — Ji pasmeigė gal- 
baliuką, kurį buvo atsikniebusi šakute, ir pakėlė visą gabalą. Padėjo 
mėsą atgal lėkštėn. — Gerai, užsisegsiu laikrodį. 

Nustojęs valgyti, Adamas stebėjo, kaip ji atidaro dėžutę ir išsi- 
ima laikroduką. Laikė jį kaip šventą relikviją — anksčiau taip žiūrėjo 
ir į drabužius, kuriuos jis jai nupirko. 

— Juk vėl nealpsi, tiesa? — paklausė Adamas, ir tai buvo dar 
vienas nevykęs pokštas. „Užsičiaupk, kol nenusišnekėjai, Montgo- 
meri', — sudrausmino save, ištiesė rankas per stalą, paėmė iš Darsės 
laikrodį ir užsegė jį ant riešo. 

Darsė atsilošė į sieną, kairę ranką prilaikydama dešiniąja ir 
spoksodama į laikroduką. 

— Tai pats gražiausias daiktas, kokį kada mačiau, - tyliai tarė ji. 

— Na ką tu, - pasakė Adamas, nuleidęs akis į lėkštę ir jausda- 
mas, kaip rausta skruostai. 

Darsė per stalą pasilenkė prie jo. 

— O kai grįšime į kambarį, atsidėkosiu tau laukiniu seksu. Aš 
ketinu... 

— O... Nagi? - pakėlė antakius Adamas. — Tęsk. Pasakok detales. 

Darsė atsitiesė, ranką su laikrodžiu padėjo ant kelio ir vėl kibo 
į valgį viena ranka. 

— Gal grįždami galėtume sustoti prie knygyno? — paklausė 
ji. - Man reikia kai ką sužinoti. 

— Ir apie ką gi? — paerzino Adamas. — Gal apie laukinį seksą? 
Negi judu su Putnamu nesimylėjote kūrybingai ir išradingai? 

Mergina šypsodamasi pažvelgė į jį. 

— Ne, bet mes juk tokie jauni! Gal toks pagyvenęs vyrukas kaip 


tu norėtum mane pamokyti, kad vėliau aš galėčiau pamokyti ir Put- 

namą? Manyk, kad taip padedi jaunesniajai kartai. Filantropiškas 
gestas, taip sakant. 

Adamą nuo atsakymo išgelbėjo suskambęs jo mobilusis tele- 
fonas. Darsė žinojo, kad jei jau žmogus turi mobilųjį, nuolat juo ir 
kalba, tačiau Adamas savąjį naudojo retai. 

Jis išsitraukė telefoną iš švarko kišenės ir atsiliepė. 

— Alio, — tarė ir toliau klausėsi. — Ačiū, kad paskambinote ir 
pranešėte. 

Išjungęs telefoną, Adamas pakėlė akis į Darsę. 

— Tavo tėvas atvažiavo ir apsistojo Grouvo viešbutyje. Buvau 
paprašęs registratūros paskambinti, kai jis pasirodys. 

— Šaunu, — atsiliepė Darsė, stumdydama po lėkštę jautienos 
gabaliuką. Paskui padėjo šakutę ir pasižiūrėjo į Adamą. — Žinai, tik- 
rai norėčiau pamatyti daugiau Konektikuto. Žadėjai parodyti man 
Bredlį, bet tai buvo tik triukas, vienas iš tavo planų... 

— Tau nepavyks su manim susikivirčyti, — ramiai nutraukė 
Adamas. - Mano riba — vienas ginčas per dieną. Siūlau tuojau pat 
grįžti į Komvelį ir susitikti su tavo tėvu. Akivaizdu, kad jis nori tave 
pamatyti. Kaip manai, ar jis čia atskrido nuosavu lėktuvu? 

— Nežinau, — atsakė Darsė, vėl atsiremdama į sieną ir žiūrėdama 
į naująjį laikrodį. 

— Nagi, baik valgyti ir važiuokime. 

— Nebenoriu, — pasakė ji. 

— Gal nuvežti tave pas daktarą? 

Darsė dėbtelėjo į Adamą, nė kiek nesijuokdama iš pokšto. 

— Būsiu su tavim, — pasakė jis. 

— Ar dėl to turėčiau geriau pasijusti? Turbūt papasakosi, kad esu 
kaimietė iš Kentukio ir galiu mintimis sustingdyti žmones. Turbūt 
pasakysi, kad nustebai sužinojęs, jog moku skaityti, ir dar... 

— Gali įžeidinėti kiek tik nori, bet ginčytis nepriversi. Tad jei 
baigei, važiuokime. Esu tikras, jog tavo tėvas — labai mielas žmogus 
ir nekantrauja su tavim susitikti. 

— Koks žmogus apvaisina šešiolikmetę ir tada ją palieka? 

— Galima, atspėsiu — taip sakė teta Telma? 

— Na, visas Putnamas taip kalbėjo. 

— O kaip kitaip, jei žmogui taip niekas niekada ir nepasakė, kad 
jis palieka nėščią mergaitę? Vyras sustojo įsipilti degalų ir pamatė 
nuostabią m20:erį, - pabrėžė tą žodį, - rožiniu kombinezonu, kuri... 
na, į galvą ateina filmas „Šaltakraujis Lukas“, kur dailaus sudėjimo 
mergina plauna automobilį ir išveda visus kalinius iš proto savo... 
na, nesvarbu. Ar matei tą filmą? 

Darsė tylomis linktelėjo. 

— Mano mama taip pasielgtų. Ji padarytų beveik viską, kad su- 
lauktų vyro dėmesio. Ji sako, kad tas dėmesys yra vienintelis svarbus 
dalykas gyvenime. 

— Bet tu juk žinai, kad tai netiesa, ar ne? 

Pažvelgusi į Adamą, Darsė kiek pagalvojo. 

— Ne, nesu tikra, kad žinau. Ir kiek laiko dar kalbėsi su manim 
taip, lyg būtum mano tėvas? 

Adamas kilstelėjo rankas lyg pasiduodamas, sugriebęs sąskaitą 
palaukė, kol Darsė pakilo, tada sumokėjo. 

Vairuodamas atgal į Komvelį, jautė Darsės įtampą ir norėjo, 
kad ji atsipalaiduotų. 

— Kaip blogai, kad negali Tvirtąją Įraigą taikyti sau, — nusišyp- 
sojo jis. — Galėtum nusiraminti, kaip nuraminai mane, kai išėjome 
iš Siuzanos namų, — negalėjo atsispirti nepasakęs, kad žino, ką Darsė 
padarė. 

— Tikrai blogai, — abejingai atsakė mergina. — Ar aš gerai at- 
rodau? 

— Darse, tu juk tikra gražuolė! - Adamas ištarė taip nuoširdžiai, 
kad net pasijuto truputį nepatogiai. 

— Aha. Turbūt, — vangiai atsiliepė Darsė. — Jeigu jam patinka 
gražios moterys... Kaip manai, koks bus mūsų susitikimas? 

— Manau, iš pradžių būsite atsargūs, — spėjo Adamas, stengda- 
masis paruošti Darsę tam, kas, jo manymu, jų laukė. — Vienas kito 
nepažįstate. Kai visą naktį prasėdėjau internete užsiimdamas visai ne 

tuo, kuo mane įtarinėji, skaičiau apie Teilorą Reiburną. Asmeninių 
duomenų apie jį labai nedaug. Jis dėsto universitete ir... 

— Būtent! Ką jis pamanys apie dukterį, kuri baigusi Jaunų pa- 
nelių lavinimo koledžą? 

— Ar rimtai manęs to klausi? 

Darsė netikėdama žvilgtelėjo į Adamą. 

— Ką visa tai reiškia? 

— Norėjau pasakyti, kad jei kitos merginos, baigusios tą koledžą, 
yra bent perpus tiek išsilavinusios kaip tu, tada tas koledžas patenka į 
geriausiųjų penketuką šalyje. 

— Aha, - atsakė Darsė vis dar be entuziazmo. — Juk mano tėvas 
to nežino, ar ne? 

— Kaip ir aš nežinojau, kai tave sutikau. Dabar tu bent jau pa- 
doriai apsirengusi ir neatrodai kaip alkanas beglobis vaikas. — Tai 
pasakęs, Adamas iškart pasigailėjo. 

— Ar taip apie mane galvojai? Galiu lažintis, kad nusiminei, kai 
ta tavo aiškiaregė draugė pasakė „tai ji“. Turbūt pamanei: „Tik ne 
ta išbadėjusi mergiotė! Tik ne ji! Kodėl negalėtų būti kokia aukšta, 
graži mergina, baigusi Jeilį?“ 

Tai, ką pasakė Darsė, buvo taip arti tiesos, kad Adamas pasijuto 
raustąs iki ausų galiukų. 

— Taip ir pamanei! — Darsei užgniaužė kvapą. — Būtent taip ir 
pagalvojai. Adamai Montgomeri, esi didžiausias snobas, kada nors 
vaikščiojęs šia žeme! Manai, kad jei gimei turtingas, gali... 

— Kaip manai, ar čia jis? - paklausė Adamas. 

Darsė taip įsijautusi šaukė ant Adamo, kad nepastebėjo, jog jie 
jau grįžę į Komvelį ir įsukę į Grouvo viešbučio parkavimo aikštelę. 
Pro langą Darsė pamatė vyriškį, stovintį po raudonais lapais pasi- 
puošusiu medžiu. Buvo atsisukęs į juos nugara, tad ji nematė jo vei- 
do, bet žinojo, kad šio vyro su puikiai gulinčiu tamsiai mėlynu paltu 
anksčiau viešbutyje nematė. 

Rankomis užsidengusi veidą, Darsė krito Adamui ant kelių. 

— Negaliu, — sušnabždėjo. — Negaliu. Aš jam nepatiksiu. Ką 

man jam pasakyti? Jis norės, kad įrodyčiau, jog esu jo duktė. Pa- 
manys... 

Kai mergina padėjo galvą jam ant kelių, Adamas pajuto, kaip 
per jį pereina lyg elektros srovė. Panoro tuojau pat griebti ją, prisi- 
traukti ir... na, pamanė, greičiausiai išprievartautų ant mašinos sėdy- 
nės. Ber, kiek palaikęs iškeltas rankas ir prisivertęs jos nepaliesti, ėmė 
girdėti, ką ji sako. 

Nuleidęs ranką jai ant galvos, ant minkštų šilkinių plaukų, ir 
giliai porą kartų iškvėpęs orą, kad nusiramintų, Adamas paglostė 
Darsei galvą. 

— Nagi, būk drąsi. Juk sakiau, kad būsiu šalia ir tave ginsiu. 

Darsė taip staiga pakėlė galvą, kad vos neatsitrenkė į jo smakrą. 
Jos veidas buvo prie pat jo, lūpos - taip arti prie jo lūpų... 

— Pažadi? 

— Žinoma. — Tačiau balsas sugergždė. 

— Prisiek. — Ji sugriebė už jo odinio švarko atlapų ir prisitraukė 
dar arčiau. 

Merginos kvapas buvo toks saldus, kad Adamas akimirką visai 
apsvaigo. 

— Prisiek! — reikalavo ji. — Prisiek man... tuo, kas tau šventa? 

— Šiuo metu — mano sveikas protas. 

— Dabar ne laikas tavo kvailiems juokeliams. Tai rimta. 

— Prisiekiu savo sesers gyvybe, kad nepaliksiu tavęs bėdoje. 

Tai ištaręs, iškart norėjo nusikeikti, nes atskleidė, ko neturėjo 
atskleisti. Bet gal ji nepastebės? 

Tačiau Darsės akys labai išsiplėtė. 

— Internete parašyta, kad tu vienturtis, tai kokia gi sesuo? 

— Ji... - Adamas žvilgtelėjo pro Darsės galvą. - Viešbutyje, ma- 
tyt, jam pasakė, kokį automobilį vairuoju, nes jis eina čia. 

— Ne! — suklykė Darsė, ir Adamas vos neapsiverkė iš paleng- 
vėjimo, kai ji atšlijo nuo jo ir pasitraukė į kitą automobilio pusę. 
Susijaudinimas dėl tėvo užgožė domėjimąsi jo seserimi. Adamas už- 
simerkė ir pabandė susigrąžinti pusiausvyrą. 

Iš Darsės nebuvo girdėti nė garselio, tad jis pažvelgė į ją. Veidas 
buvo baltas kaip kreida. „Juk neketina vėl alpti?“ — pamanė Adamas 
ir pasvarstė, ar ilgai turės tarpininkauti šiems dviem nepažįstamiems 
žmonėms. Labiausiai norėjo toliau imtis reikalo, bet dabar turės būti 
šeimos patarėju. Tiesą sakant, vylėsi, kad tas Teiloras galėtų prižiūrėti 
Darsę porą dienelių, tada jis turėtų progą grįžti į tunelius. Vienas su- 
darytų žemėlapį. Vienas galėtų... 

Išgirdęs Darsę atidarant automobilio dureles, liovėsi mąstyti ir 
pažvelgė į ją. Mergina buvo įsmeigusi akis į vyrą, lėtai einantį jų link. 
„Tikrai panašus į Darsę, - pamanė Adamas. — Nereikės jokių DNR 
testų tėvystei įrodyti“. 

Darsė pamažu ėmė lipti iš automobilio. 

— Palauk, aš eisiu su tavim, — pasakė Adamas. — Ach... pra- 
keikimas! — Saugos diržas užsikirto ir, kad ir kaip spaudė raudoną 
mygtuką, neatsipalaidavo. Po kurio laiko liovėsi traukęs diržą ir pro 
langą stebėjo, kas vyksta. 

Lyg apimta transo būsenos Darsė išlipo ir lėtai žengė vyro link. 
Šis irgi ėjo prie jos. Akys buvo įsmeigtos į merginą. Ir kuo labiau 
vienas prie kito jie artėjo, tuo greičiau žingsniavo. Kai tarp jų teliko 
trisdešimt pėdų, abu pasileido bėgti. 

Šalia Adamo sustojo automobilis, ir iš jo išlipo pustuzinis žmo- 
nių, apsikrovę pirkinių maišeliais. Išvydę Darsę ir vyrą, jie sustojo ir 
ėmė stebėti. 

Adamas turėjo pripažinti, kad reginys buvo vertas dėmesio: du 
tokie panašūs žmonės, bėgantys vienas prie kito išskėstomis rankomis! 

Kai Darsė atsidūrė per jardą nuo vyro, ji pašoko nuo žemės. 

Adamui užgniaužė kvapą, tada jis staigiai trūktelėjo saugos 
diržą ir šis atsisegė. Greitai iššoko iš automobilio, pasirengęs bėgti 
gelbėti Darsės, jei tas vyras jos nesugautų. 

Bet jis veltui nerimavo, nes vyras ją sugavo ir tvirtai apkabino. 
Darsė kojomis apsivijo jo liemenį ir nuleido galvą ant peties, visiškai 
jam atsiduodama. 

„Meilė“, — nesusilaikė nepamanęs Adamas, ir jį užliejo karštas 
jausmas. Lyg pyktis, ne... greičiau įniršis. Bet kartu ir... 

Jo mintis pertraukė žmonės, stovėję prie gretimo automobilio. 
Jie plojo! Viena moteris šluostėsi ašaras, paauglys berniukas, susikišęs 
pirštus į burną, garsiai sušvilpė. 

Adamui tai nepatiko. Norėjo išdėstyti turistams, kad tai — as- 
meniškas tėvo ir dukters susitikimas, jie niekada nematė vienas kito, 
ir dėl to... 

Tačiau nieko panašaus nepasakė. Na, jis išvis nieko nesakė tiems 
žmonėms, nors šie ir šnabždėjosi „kaip tai romantiška“. Užrakinęs 
automobilio dureles, Adamas nuėjo prie keleivio durelių ir patikrino 
jas. Kai, jo manymu, nebegalėjo ilgiau delsti, lėtai patraukė tėvo ir 
dukters link, kurie dabar stovėjo vienas greta kito — Teiloras Reibur- 
nas ranką uždėjęs Darsei ant pečių, ji apkabinusi jį per liemenį. 

Tas vyras buvo tik penkių pėdų ir šešių, gal septynių colių ūgio. 
Tai Adamas pastebėjo priėjęs arčiau. Darsės mama nuotraukoje at- 
rodė gana aukšta, tad jis nusistebėjo, kodėl Darsė tokia mažutė. Pa- 
manė, greičiausiai dėl prasto maisto. Bet dabar buvo akivaizdu, kad 
tai paveldėta. Žiūrėdamas į juodu, pagalvojo, kad dar nėra matęs 
tokių panašių tėvo ir vaiko. 

— Ar jūs - Montgomeris? — paklausė Reiburnas. 

Pažvelgęs vyrui į akis, Adamas suprato, kad mažai kas būtų drį- 
sęs garsiai pavadinti Teilorą Reiburną mažyliu. Adamui jis priminė 
gladiatorių: mažas, bet galingas. Vyras atrodė taip, jog žmonės jį pa- 
stebėdavo, kad ir kur jis būtų. 

— Taip, — atsakė Adamas, stengdamasis nežiūrėti į Darsę, nes ji 
buvo tarsi prisiklijavusi prie to vyro. - Nereikia nė klausti, kas jas... 

Reiburnas mirksėdamas spoksojo į jį, lyg nesuprasdamas, kokia 
kalba Adamas kalba. 

— Nekreipk į jį dėmesio, — tarė Darsė. - Jis nuolat nevykusiai 
juokauja. Norėjo pasakyti supratęs, kad esi mano tėvas. — Ir su tokia 
meile pasižiūrėjo į Reiburną, kad Adamą vėl pervėrė tas keistas jaus- 
mas, šįkart toks stiprus, kad turėjo nusisukti. 

— Tad nuo ko pradėsime naikinti tas raganas? — paklausė Teiloras. 

Adamas vėl atsigręžė į vyrą, nudžiugęs, kad kalba pakrypo apie 
pažįstamus dalykus. 

— Pamaniau, gal judu su Darse norėsite kurį laiką praleisti 
drauge, geriau pažinti vienas kitą, o aš tuo metu... na, sudarysiu 
žemėlapį. 

— Tunelių? — staiga garsiai sureagavo Darsė, nuimdama ranką 
nuo tėvo liemens. — Negali ten eiti be mangs! 

— Be tavęs daug daugiau nuveiksiu! — atšovė Adamas. — Prisi- 
mink, ką pridirbai aną kartą! 

— Padėjau tau atgauti durklą, štai ką. Negalėjai jo pasiekti, bet 
sukėliau sumaištį ir daviau tau laiko jį pagriebti. Tik kad tas suradi- 
mas nieko mums nepadėjo. 

— Šneki, lyg būtum tai suplanavusi, - atšovė Adamas. - Lyg... 

— Judu juk ne meilužiai? — pertraukė juos abu Teiloras. 

— Mes? - suprunkštė Darsė. - Ką tu, jis saugo save Renei. 

— Kaip juokinga! - Adamas pasižiūrėjo į Teilorą. - Renė - mano 
šuo. 

Teiloras Reiburnas net nešyptelėjo. 

— Labai gerai, kad judu ne meilužiai, nes, kaip jūs žinote, mano 
dukra turi likti nekalta, jei reikės skaityti veidrodį. 

Po šių Teiloro žodžių Adamas pajuto Darsės žvilgsnį. Štai kodėl 
tu mane pasamdei! — ji rėkė jo galvoje. — Pasamdei, nes aš... aš... Net 
mintyse nepajėgė ištarti to žodžio. 

— Darse, aš... —- pratarė Adamas, atsigręždamas į ją. — Ai! Skau- 
da! - staiga suriko, kai aštrus skausmas pervėrė jam galvą. Skausmas 
lyg kirtiklis smogė į vieną smilkinį, perskrodė smegenis ir pasiekė 
kitą smilkinį. - Liaukis, - sušnabždėjo, rankomis spausdamas galvą. 

Teiloras tylomis visa tai stebėjo, bet supratęs, kas vyksta, griebė 
dukterį už pečių ir atsistojo tarp jos bei Adamo. 

— Darse, - pašaukė, bet merginos veido išraiška nepasikeitė. Akys 
buvo išplėstos, vyzdžiai — didžiuliai. — Darse! — šūktelėjo griežčiau, 
tada papurtė už pečių. — Liaukis! Tuojau par liaukis, nes jį nužudysi! 

Darsė ūmai atsipeikėjo, pasižiūrėjo į tėvą, lyg jo nepažindama, 
tada pastebėjo Adamą už jo. Šis klūpojo žolėje, delnais suspaudęs 
smilkinius. Iš dešiniosios šnervės jam sruvo kraujas. 

— Ar aš tai padariau? — sušnabždėjo Darsė, įsikibusi į stiprias 
tėvo rankas, nes kitaip būtų parkritusi. Jos kūnas buvo išsekęs. Ji 
visiškai neturėjo jėgų. 

— Taip, - atsakė Teiloras, įdėmiai žiūrėdamas į dukterį ir maty- 
damas, kaip ji bąla. - Nežinojai, kad tai gali, ar ne? 

Darsė pakėlė akis į tėvą. 

— Kad galiu mintimis žudyti žmones? — paklausė, nes nujautė, 
kad jei būtų toliau siuntusi savo įniršį Adamui, šio galva būtų to ne- 
atlaikiusi. — Ne. — Ji vos vos šnabždėjo. - Nežinojau, kad tai galiu. 
Nenoriu žinoti. Nenoriu būti nenormali. Net nenoriu būti... — aša- 
ros užgniaužė jai balsą. 

Teiloras prisitraukė Darsę, ir ji įsikniaubė į jo petį. 

— Kaip tu? — paklausė jis Adamo. 

Šis viena ranka buvo pasirėmęs į žemę, kitą prispaudęs prie 
kraujuojančios nosies. Pasistengęs susitvardyti, linktelėjo Teilorui, 
kad viskas gerai. 

— Labiau už viską norėčiau ramiai pasikalbėti, bet nemanau, 
kad tam turime laiko, — tarė Teiloras. — Šiąnakt trylikta. 

Adamas su Darse klausiamai pažvelgė į jį. 

— Prašau pasakyti, jog žinot, ką tai reiškia! — šūktelėjo Teiloras. 

— Jis man nieko nepasakojo, — piktai atsakė Darsė. 

— Ji man irgi, - kimiai pridūrė Adamas, vis dar nepajėgdamas 
atsistoti. 

— Nesu tuo tikras, — lėtai prabilo Teiloras, žvilgčiodamas tai į 
vieną, tai į kitą, — tačiau spėju, kad abu nežinote pakankamai. — Jo 
žvilgsnis sustojo prie Adamo. — Ar sakei mano dukteriai, — Teiloras 
nutilo, nes sulig tais žodžiais gerklėje įstrigo kažkoks gumulas, - ko- 
dėl nusprendei tuo užsiimti? Ar pasakojai apie pagrobimą? 

— Ne. - Adamas vangiai atsistojo. Darsės pusėn nė nežiūrėjo. Jis 
norėjo ją ginti, bet kartu norėjo bėgti nuo jos kuo toliau. Ar tikrai ji 
galėtų nužudyti žmogų vien mintimis? Tačiau buvo blogiausia, kad 
savo mintis nukreipė prieš jį... 

— O tu? — paklausė Teiloras, stumdamas Darsę per rankos at- 
stumą, kad galėtų pažvelgti jai į akis. - Ką žinai apie savo galią? 

— Manau, kad nieko apie nieką nežinau, — atsakė ji, irgi ne- 
žiūrėdama į Adamą. Darsė jautė jo pyktį, tačiau — ir tai buvo dar 
blogiau — jautė, kad jis jos bijo. 

Teiloras žengė atgal ir įsižiūrėjo į juos abu. 

— Geros širdys, — sumurmėjo. — Jūsų abiejų geros širdys, bet 
žinote nedaug, — atsiduso, tada garsiau ištarė: — Tad leiskite jums 
paaiškinti, kad laiko turime iki trisdešimt pirmos dienos, iki rytdie- 
nos, rasti tam, ko ieškote. — Jis pažvelgė į Adamą. — Labiau trokšti 
veidrodžio ar skaitytojos? 

— Ji — tik gandas. Niekas nežino, ar ji egzistuoja. - Adamas iš- 
plėtė akis. 

— O, ji tikrai egzistuoja, ir... Parodyk man savo krūtinę. Noriu 
įsitikinti, kad esi tas, kuo dediesi. 

— Iš kur apie tai žinote? — paklausė Adamas. 

— Turiu darbuotoją ponią Vilson. Ji gali surasti duomenis apie 
bet ką per trumpesnį laiką, nei perskaitytum savo vairuotojo pažymė- 
jimą. Arvykau čia iš Virdžinijos, įsijungiau savo faksą, ir ji jau buvo 
nemažai suradusi. — Reiburnas įdėmiai pasižiūrėjo į Adamą. — Apie 
jus parašyta ne tiek ir mažai. Jei, žinoma, esate tas pats žmogus. 

Adamui reikėjo laiko pamąstyti. Dabar turėjo nuspręsti, ar at- 
skleisti šiam nepažįstamam vyrui, kas jis toks ir ko siekia. Tačiau jis 
žinojo, kad į tai įvelta ir Darsė, o vien užmetus akį buvo matyti, kad 
šis vyras — Darsės gyvenimo dalis. 

Ir jis žinojo apie veidrodį. Ir apie „skaitytoją 

— Gal eime į viešbutį? — pasiūlė Adamas. — Manau, šiai dienai 
užteks visuomenės dėmesio. 

— Taip, — pritarė Teiloras. - Pasukime kur nuošaliau. 

Adamui praeinant pro Darsę, ji sušnabždėjo: 

— Atsiprašau. Nenorėjau tavęs sužeisti. 

Tačiau Adamas dar nebuvo pasirengęs jai atleisti. 


Keturioliktas skyrius 


a JIE ĮĖJO į VIEšBUTį, Adamas nusitraukė megztinį ir 
"p"7. atsisagstė marškinius. Kairėje krūtinės pusėje, tiesiai 
virš širdies, buvo randas. „Ne, - pamanė Darsė. — Tai ne randas, 
tai įdagas“. Ilgainiui jis išsikraipė, nes, akivaizdu, padarytas seniai, 
tačiau vis dar galima įžiūrėti, kad anksčiau turėjo formą. Tik Darsė 
nesuprato kokią. 

Dabar ji jautė - Adamas vis dar niršta ir nenori, kad ji artintųsi, 
todėl nesiryžo prieiti arčiau ir patyrinėti to rando. 

— Ar žinai, kas čia? — paklausė Teiloras neliesdamas Adamo, tik 
įdėmiai žiūrėdamas į įdagą. 

— Bokštas, — atsakė Adamas. — Iš Taro kortų. Tai — mirties 
korta. 

— Taip. Čia jos simbolis. Ji turėjo labai tavęs nekęsti, jei taip pa- 
žymėjo. — Teiloras smalsiai pažvelgė į Adamą. — Bet tu vis dar gyvas! 
Kokio amžiaus buvai, kai ji tai padarė? 

— Trejų, — atsakė Adamas, sagstydamasis marškinius. — Ir ne- 
verta manęs klausinėti, kas nutiko, nes neatsimenu. Buvau užhipno- 
tizuotas kelis kartus. Ar tai žmonės mėgino mane hipnotizuoti... Vis 
tiek neatsiminiau, kas nutiko. 

— Jeigu ji nesugebėtų ištrinti to atsiminimo iš tavo galvos, ne- 
daug ko būtų verta, ar ne? 

— Ji! Ji! Ji! - suriko Darsė. — Kas ta 73?! 

Teilorą, rodos, nustebino Darsės klausimas. 

— Viešbutyje man pasakė, kad jūs čia jau penkios dienos. Ar 
mėginote kalbėtis? 

— Ji nuolat plepa, — nežiūrėdamas į Darsę, pasiskundė Ada- 
mas. — Bet dažniausiai apie Putnamą — tėvą, sūnų ar miestą. 

— Ir apie savo Tvirtąją Įraigą, — atšovė Darsė. Norėjo gailėtis 
Adamo dėl to, kas jam nutiko, kai buvo vos trejų, bet dabar vyriškis 
taip ant jos pyko, kad ji jam nejuto jokios užuojautos. 

Teiloras vėl juodu stebėjo. 

— Įtariu, kad nė vienas nenutuokiate, kas dedasi. Stropiai vienas 
nuo kito slepiate tai, ką žinote. Net nesuvokiate ryšio tarp judviejų? 

— Jei turite galvoje, kad ji man siunčia mintis, tai mes tik šitai 
išsiaiškinome. — Net sau Adamas atrodė kaip mažas suirzęs berniu- 
kas. 

— Darse, mieloji, parodyk man savo kairę ranką, — paprašė 
Teiloras ir išsitraukė iš kišenės rašiklį. — Septyni apgamėliai. Ar ne- 
minėjote, kad ji turi sep/ynis apgamėlius? 

— Taip, tiek ir suskaičiavau. Abejoju, kad ji pati būtų kada skai- 
čiavusi. 

Laikydamas dukters ranką, Teiloras švelniai patrynė pirštais. 

— Nemaniau, jog kada turėsiu vaikų, — tyliai ištarė. — Pakliu- 
vau į automobilio avariją maždaug po dvejų metų, kai sutikau tavo 
mamą. Kaip ir visi vyrai, maniau, kad dar turėsiu laiko šeimai, bet 
toje avarijoje buvau sužeistas... nesmarkiai, bet šis tas buvo pažeista... 
Ir nors buvau vedęs du kartus, vaikų neturėjau. Viena žmona mane 
dėl to ir paliko. Ir staiga paskambinate jūs, ir... —- Jis meiliai pažvelgė 
dukteriai į akis. 

Vis dar laikydamas Darsės ranką, Teiloras nukreipė žvilgsnį į 
Adamą. 


— Mano dukra kilusi iš senos galingų moterų giminės. Parašiau 

knygą apie savo proseneles bei jų galias ir, tiesą sakant, maniau, kad 
tokių moterų jau nebebus. Tikėjau, kad su manimi toji giminės li- 
nija baigėsi. Ar žinojai, kad ji jaučia žmonių džiaugsmą ir skausmą? 
Jaučia, ką dabar jauti jai. 

Darsė ištraukė ranką. 

— Man tai nepatinka. Nenoriu būti keista, neįprasta... 

— Tada malonėk nežudyti žmonių! - sušuko Adamas, bet Darsės 
akyse pastebėjo besikaupiančias ašaras, ir jo pyktis kažkur išgara- 
vo. — Po velnių, - atsiduso tardamas. 

— Nesikeik, — sudraudė ji kūkčiodama. 

Išskėtęs rankas, Adamas žengė Darsės link, pasiruošęs ją nu- 
raminti, tačiau Teiloras įsikišo tarp jų. 

— Dar ne. Po dviejų dienų pars atvesiu tau ją prie altoriaus, bet 
ne dabar... 

— Altoriaus? — nustebo Darsė. 

- Ji susižadėjusi su kitu, — tarė Adamas, — be to, mes su ja ne... 
tai yra, mes ne... 

— Tą aš matau, - pasakė Teiloras, akivaizdžiai pralinksmėjęs dėl 
Adamo aiškinimosi. Negalėjo susitvardyti atvirai nekikenęs. — Taip, 
tikrai matau, kad judu „ne“. — Vis dar šypsodamasis pasisuko ir, vėl 
paėmęs kairiąją Darsės ranką, ėmė ant jos piešti. Jungė apgamėlius 
ant delno. 

— Ančiukas, — tyliai pratarė Adamas, ir Darsė nusišypsojo. 

Kai Teiloras klausiamai pažvelgė į ją, dukra paaiškino: 

— Kartais jo juokeliai ir visai nieko. — Ir aiktelėjo iš nuostabos. 

— Taip ir maniau, — pasakė Teiloras. - Apgamėliai devyni, ne 
septyni. Kiti du žemiau, ant riešo. Matai? 

Laikyk mane, — tokias mintis Darsė pasiuntė Adamui, kai pa- 
žvelgė į delną, nes keliai vėl nebeklausė. Ant delno buvo lygiai toks 
pat žymuo - bokštas, kaip ir išdegintasis ant Adamo krūtinės. 

Pastūmęs Teilorą, Adamas čiupo Darsę į glėbį ir atsargiai pa- 
guldė ant sofos. 

— Arnešk jai vandens, — paliepė vyresniajam vyrui. — Ir susigė- 

do pajutęs, kaip gera įsiterpti tarp Darsės ir jos tėvo. — Stiklinę. Su 
ledu. 

Grįžęs su stikline vandens, Teiloras paklausė: 

— O gal ji tiesiog nepavalgiusi? Juk baisiai liesa. Ar maitini ją? 
gulinčią ant sofos beveik nualpusią, ir prapliupo juoktis. Jo juoku 
užsikrėtė ir Darsė. Kai Adamas klestelėjo ant sofos krašto, mergina 
atsisėdo ir ėmė dar smarkiau juoktis. Ir kuo toliau, tuo smarkiau jie 
kvatojo, kol apsikabinę sukrito vienas kitam į glėbį. 

Teiloras smalsiai juodu stebėjo, paskui išėjo apsidairyti po vieš- 
butį. Pamatęs, kad jų drabužiai kabo vienoje spintoje ir kad jie miega 
viename kambaryje, susirado telefoną ir, paskambinęs į registratūrą, 
paprašė supakuoti jo daiktus bei persiųsti į Kardinolo namus. 

Pakėlęs ragelį jaunuolis dėl Teiloro balso ir valdingos laikysenos 
neišdrįso pasakyti, kad viešbučiui nepriklauso supakuoti ir pervežti 
daiktų. Vaikinas tik pratarė: „Taip, pone. Pasirūpinsiu, kad tai būtų 
padaryta“. 


Po pusvalandžio į duris pasibeldė, Teiloras jas atidarė ir vidun 
suleido, rodos, visus Grouvo darbuotojus. Kiekvienas nešė lagaminą, 
dėžę ar kokį keistą dėklą. 

— Kas gi čia dabar... — pratarė Adamas, stebėdamas paradą. 

— Nusprendžiau čia apsistoti, - pabrėžtinai aiškiai pasakė Teilo- 
ras, įdėmiai žiūrėdamas į Adamą. — Personalui reikės arbatpinigių, ir 
esu tikras, kad jūs tai galite sau leisti labiau nei aš. 

Adamas buvo beprabyląs, bet tik atidarė piniginę ir laukian- 
tiems žmonėms ištiesė keletą banknotų. 

— Obuolys nuo obels netoli terieda, — iškošė pro dantis. Dar- 
buotojai šypsodamiesi išėjo. — Gal paaiškinsite, ką visa tai reiškia? — 
pasisukęs į Teilorą, paklausė Adamas. 

Teiloras atsisėdo ant kėdės priešais sofą. 

— Neturėjau laiko daug galvoti, tad atsivežiau viską, kas, mano 

galva, galėtų praversti. Šiąnakt turime pamėginti gauti veidrodį. Ry- 
toj — trisdešimt pirma, tad... 

— Helovynas... — atsiduso Darsė. Ji sėdėjo ant vieno sofos kraš- 
to, Adamas -— ant kito. Mergina suprato, kad anksčiau visai nekreipė 
dėmesio į datą. 

— Taip, būtent, — pritarė Teiloras. — Jei lauksime rytojaus, bus 
per vėlu. Jeigu j/ išlaikys savo galią per šią naktį, toji galia padvigu- 
bės. Per ritualą ji naudos vaikus, — tyliai pridūrė. — Bet aš nežinau, 
kur ji laiko veidrodį. Ji... 

— Vyriausioji? — paklausė Darsė, stengdamasi negalvoti, ką iš- 
girdo iš tėvo. — Taip ją vadina. 

— Kada jūs tai girdėjote? — pasidomėjo Teiloras ir pakėlė ran- 
ką. - Ne, nepasakok. Nėra laiko. Ji nesitikės, kad šiąnakt pasirodysi- 
me. Esu tikras, Darsę ji matė veidrodyje, tad... 

— Mane? - paklausė Darsė. - Kodėl mane? 

— Nes gali jį skaityti, - Adamui nespėjus prasižioti, paaiškino 
Teiloras. 

— Ach taip, pamiršau, — su kartėliu balse pasakė Darsė. - Esu 
pasamdyta, nes esu... esu... palaukit! Jei ta ragana skaito veidrodį, tai 
reiškia, kad ji niekada?.. 

— Tai mane ir trikdo, — tarė Teiloras. — Ar ji kokia veidrodžio 
vienuolė? Ar čia tėra legenda, kad tik nekalta mergelė gali jį skaityti? 

— Nesąmonė. Nostradamas juk nebuvo nekaltas. Turėjo porą 
žmonų ir vaikų, — pasakė Darsė. - Tad kodėl skaitytojas turėtų 
būti... skaistus? — nurijo klausimą, pernelyg gerai atsimindama, kiek 
kartų Adamui kalbėjo apie seksą. O jis visą laiką žinojo, kad ji nieko 
neišmano. Kaip jam turėjo būti juokinga! 

— O gal veidrodis buvo padarytas specialiai jam? — spėjo Ada- 
mas, ir jo balso tonas privertė Darsę staigiai atsigręžti. 

— Ką dar slepi? —- paklausė ji. - Be baisių randų ir to, kad žinai 
intymiausias kito žmogaus paslaptis? 

Adamas giliai įkvėpė. 


— Gali būti, kad veidrodį skaito mano sesuo, — pasakė jis. — 

Mama laukėsi, kai... kai dingo. Man pasakyta, kad lėktuve, kuriuo 
skrido mano tėvai, buvo trys žmonės, ir vienas iš jų yra gyvas. Sese- 
riai dabar turėtų būti maždaug trisdešimt dveji. 

Po tokio netikėto pareiškimo Darsė tegalėjo spoksoti į Adamą. 
Nenuostabu, kad jis taip atkakliai ieško to veidrodžio. Jeigu rastų, 
galbūt rastų ir seserį. Rastų moterį, kuri laikoma nelaisvėje visą savo 
gyvenimą! 

— Štai kaip, — pasakė Teiloras. — Dėl to reikia veikti dar grei- 
čiau. — Jis stebėjo Adamą ir Darsę ir tai, kaip jiedu žiūri vienas į kitą. 
Teiloro smegenys dirbo greitai. Dėl savo prosenių jis paskyrė gyve- 
nimą tirti blogiems dalykams, kurie vis dar dėjosi pasaulyje. Dusyk 
jam pavyko įsiveržti į raganių sąlėkius ir juos išardyti. Bet kiekvieną- 
kart nuo to, ką išvysdavo, jam darydavosi silpna. 

Kai šįryt paskambino Adamas Montgomeris, Teiloras neturėjo 
laiko pasidžiaugti atradęs dukterį — dukterį, kuri turėjo galią, jo šei- 
moje paveldimą iš kartos į kartą. Vyriškis iškart puolė karštligiškai 
ruoštis. Susirado bylų rinkinį apie Komvelį - jų buvo dėžės - ir kartu 
diktavo nurodymus ilgametei padėjėjai poniai Vilson. 

Būtent ji prisiminė gandą apie veidrodį. leiloras apie tai išgirdo 
prieš daugelį metų iš savo studentės, kurios sesuo buvo įsitraukusi į 
sektą. Mėgindama ten patraukti ir seserį, mergina neprotingai prasita- 
rė apie veidrodį. „Jis mums padės užkariauti pasaulį. Ji laiko tokią ne- 
kaltą senmergę — ji £w77 būti nekalta — kuri ten mato praeitį ir ateitį. 

Teilorui buvo pasakyti tik tie keli sakiniai, ir jis daug laiko pasky- 
rė išsiaiškinti, ką mergina turėjo galvoje, tačiau sužinojo nedaug. 

Jis jau važiavo į Komvelį, kai paskambino ponia Vilson, norė- 
dama papasakoti, ką sužinojo apie Adamą Montgomerį ir apie tai, 
kas jam nutikę vaikystėje. 

— Įdomus faktas: to žmogaus motina dingo būdama nėščia. — 
Teilorui sunku buvo iškart viską suvokti. „Nekalta ssnmergė “', - taip 
sakė mergina. 

— Maždaug kokio amžiaus dabar būtų jos vaikas? — paklausė 
Teiloras. 


192 Jude Deveraux 


Ponia Vilson buvo pasirengusi tokiam klausimui; juk dirbo 
drauge daugelį metų. 

— Vaikas dabar būtų trisdešimt dvejų, — atsakė. 

Teilorui prireikė kelių minučių nusiraminti. Nesvarbu, kiek 
žinojo apie blogį žemėje, niekada nebūdavo tinkamai pasiruošęs iš- 
girsti dar daugiau. Ar mergina išauginta nelaisvėje? Išauginta tam, 
kad galėtų skaityti stebuklingąjį veidrodį? 

Kai Teiloras atvažiavo į Komvelį, jau turėjo nemažai informa- 
cijos, bet dar nelabai galėjo ją susieti. Ir kankinamas jis neišduotų, 
ką žino, bet jo patarimo dažnai klausdavo FTB, jei byloje būdavo 
užuominų apie raganystę. Dėl šių ryšių ponia Vilson galėjo surasti 
duomenų apie keistą įdagą, kurį gydytojai aptiko ant mažo berniu- 
ko, prieš daugelį metų rasto klajojančio po miškus, krūtinės. Teiloras 
sužinojo netgi tai, jog FTB - sutikus Adamo globėjams - paprašė gy- 
dytojo performuoti sužeidimą, kad randas uždengtų žymę. Adamo 
globėjai nenorėjo, kad berniukas nuolat prisimintų, ką patyrė. 

Be to, būtent Teilorą iškvietė, kai prieš daugelį metų netoli 
Komvelio dingo pirmoji mergina. Tai jis išsiaiškino apie apgamus, 
kai dingo antroji moteris. 

Ber tik šiandien, vairuodamas automobilį, mėgino spėti - spėti 
po daugelio tyrimų ir patirties metų — apie apgamų ant Darsės ran- 
kos ir įdago ant Adamo krūtinės formą. 

Taigi dabar Teiloras žinojo daugiau, nei pats norėjo. Ta vy- 
riausioji piktoji moteris, pagrobusi negimusį kūdikį ir kalinusi jį 
trisdešimt dvejus metus, dabar tykojo Teiloro gražiosios — ir labai 
brangios - dukters. 

Jis buvo girdėjęs sutrumpintą variantą, ką tam Adamui Mont- 
gomeriui teko patirti, bet ar Adamas buvo tikrai pasirengęs tam, kas 
gali jo laukti? Ar pasirengęs tam, ką gali rasti? O Darsė, kuri, rodos, 
buvo nekaltumo įsikūnijimas, ar pasiruošusi tam, ką gali išvysti? 

Iš dalies Teiloras norėjo pabūti su jais, pasikalbėti ir įspėti šias 
nekaltas sielas. Su Adamu norėjo pasikalbėti apie tą jauną moterį, 
kuri buvo įkalinta visą gyvenimą, — ar beverta ją gelbėti? Tačiau 

Teiloras neturėjo laiko filosofuoti ar pasakoti apie siaubą, su kuriuo 
jam teko susidurti kovojant su tais baisiais žmonėmis. Nebuvo laiko 
ir atidėlioti. Jei ketina tai padaryti, turi veikti dzbar. Jei nemėgins 
arba mėgins ir jiems nepasiseks, tai rytoj dar vienas žmogus — ar 
žmonės — turės žūti. 

Teiloras giliai įkvėpė. 

— Pirmiausia Darsė turi išsiaiškinti, kur veidrodis. Tada tenai 
nuvažiuosime, kaip nors mėginsime įsibrauti ir jį pasiimti. Esu tik- 
ras, — kad ir kur būtų, jis gerai saugomas, tad atsivežiau naktinio 
regėjimo akinius. Nemanau, kad yra koks burtas prieš, — pridūrė, 
nes Adamas ir Darsė žvelgė į jį nepasitikėdami. 

Teiloras susikaupė. 

— Adamai, manau, turi būti pasirengęs: jei tavo sesuo skaito 
veidrodį, ji gali būti... toje pusėje. 

— Su blogaisiais? 

— Taip. — Teiloras įdėmiai žiūrėjo į Adamą, stengdamasis atspėti 
jo mintis. Savo ruožtu Adamas irgi taip pat įdėmiai stebeilijo jį. 

— Man nemalonu nutraukti šį mielą vyrišką ryšį, — įsiterpė 
Darsė, - bet gal galėtume grįžti prie tos dalies, kur „Darsė turi išsi- 
aiškinti, kur veidrodis. „Darsė“ — ar čia a$? Ar ką nors kitą pavadinai 
tuo vardu? 

Adamas pažiūrėjo į Teilorą, o Teiloras - į savo dukterį. 

— Argi nežinai, kad gali surasti daiktus? 

— Kai ją sutikau, ji manė, kad visi gali daryti tokius dalykus, jei 
tik gerai susikauptų, — paaiškino Adamas. 

— Šaipaisi? — prisimerkė Darsė. — Nes jei taip, aš... 

- Ir ką gi? - paklausė Adamas. 

— Vaikai! — šypsodamasis sudraudė Teiloras. - Brangioji Darse... 

— Argi ne puikiai skamba? — Mergina suplojo rankomis, pri- 
spaudė jas prie krūtinės ir palaimingai užmerkė akis. — Brangioji 
Darsė. 

— Kaip gaila, kad prasideda ne raide T, - pasišaipė Adamas, nes 
jį vėl pervėrė tas jausmas. - Mat jei prasidėtų, galėtum sakyti, kad tai 

tavo antrasis vardas. Ir ji iš tikrųjų nežino, kad gali surasti daiktus. 
Visą dieną praleidau aiškindamasis, ką ji sugeba, bet, akivaizdu, ne- 
uždaviau reikiamų klausimų. 

Teiloras su meile nusišypsojo dukteriai. 

— Manau, kai žmogus yra apdovanotas, jam sunku įsivaizduo- 
ti, kad kiti neturi to nepaprasto gebėjimo. Žinau, ką ji sugeba, nes 
nemažai tyrinėjau savo protėvius ir jų galias. Kiekvienoje mūsų 
šeimos kartoje — ir jei karta yra tik trisdešimties metų, jų tikrai pa- 
kako - buvo mergaitė, turėjusi Darsės dovaną. Tačiau ta dovana 
nebuvo paveldima tiesiogine linija. Kartais moteris susilaukdavo 
daug dukterų, kurios to nepaveldėdavo. Arba pagimdydavo kūdikį 
su dovana,.bet vaikas mirdavo, tad atrodė, jog kai kuriose kartose to 
talento nebūdavo. 

Noriu pasakyti, jog kai kurias moteris išaugino jų mamos, galė- 
jusios visko išmokyti. Tačiau nemažai jų buvo kaip Darsė, išaugusios 
be menkiausio supratimo apie turimą galią. Ir tos galios stiprumas 
buvo skirtingas. Tik nedaugelis moterų galėjo perduoti savo mintis 
kitam, kaip kad Darsė perduoda tau. 

— Na, tą ji tikrai gali, - susiraukė Adamas ir pasitrynė smilkinį. 

Juk atsiprašiau! Ko dar nori? - paklausė ji mintimis. 

— Ojei paprašytum atleidimo? — atsakė Adamas, ir Darsė šypte- 
lėjo supratusi, kad jis prisiminė, kai klūpodamas ant kelių maldavo 
kaip šuniukas. 

Tik ne šiame gyvenime, - vis dar šypsodamasi perdavė ji. 

— Aišku, — pasakė Teiloras, atsilošdamas kėdėje ir stebėdamas 
juodu. — Ji labai aiškiai gali perduoti mintis tau. Ne kaip vaizdinius 
ar idėjas, o žodžiais. Turiu prisipažinti, man pavydu. Mano giminai- 
tės taip galėdavo kalbėtis tik su vienu žmogumi. Jos geba priversti ki- 
tus ką nors jausti arba galvoti, bet perduoti mintis žodžiais įmanoma 
tik vienam žmogui. Ir tikrai nedaugelis iš jų tai sugebėdavo! 

Savo paties nuostabai, Adamas buvo patenkintas tai girdėdamas. 

— Ar tos moterys naudodavo savo galias geriems darbams? Ar 
blogiems? Ir kaip jos tai išlaikė paslaptyje šitiek metų? 

— Į du pirmus klausimus galiu atsakyti teigiamai, — tarė Teilo- 
ras. — Keletas mano prosenelių buvo tikrai siaubingos būtybės. Vie- 
na iš jų kankino visą miestą, kol kažkas jai į sriubą įlašino nuodų ir 
taip padarė galą jos darbams. Bet tikiu, kad mano prosenelės nuveikė 
ir nemažai gero, tik negaliu to įrodyti. Esu įsitikinęs, kad manoji teta 
daug prisidėjo prie Vietnamo karo baigties, bet, kaip sakiau, negaliu 
to įrodyti. Kitos naudodavo savo galią padėti žmonėms ir pagerinti 
pasauliui. 

— Darsė man irgi padėjo, — tyliai pasakė Adamas. — Ir tam savo 
miestui, Putnamui. 

— O dėl paslapčių laikymo, tai šitai priklausė nuo miesto, kur 
gyveno moterys. Kartais kaimynai žinodavo, kartais ne. Jos naudo- 
davo tik vieną ar du talento bruožus. Viena prosenelė puikiai su- 
rasdavo nuklydusias avis. Ji gyveno Škotijoje ir užsiimdavo tik avių 
paieška. 

— Tai mus grąžina į dabartį, - tarė Adamas. - Sakėte, kad Darsė 
galėtų rasti daiktus, bet neturime jokių to įrodymų. 

— Neturime? Ar ji nesusirado /avgs? Ar ne taip judu susitikote? 

Darsė šypsojosi. Aš. Juk aš tave radau. Ne tu mane. 

— Ji mane susirado patį pirmą vakarą, — tyliai prisipažino Ada- 
mas. — Klaidžiojau mieste tamsoje, net be žibintuvėlio, bet ji mane 
susirado. 

— Taip, — stodamasis tarė Teiloras. - Eime. Noriu, kad kai ką 
pamatytumėte. 

Teiloras nusivedė juos į miegamąjį, kuris turėjo būti jo, bet 
apsidairęs suabejojo, ar kada čia miegos. Jeigu jie šiąnakt planuoja 
pulti, čionai negrįš. Pakilnojo keletą dėžučių, kol paėmė mažą juodą. 
Padėjo ant lovos krašto, pasuko užrakto ratukus ir atsegė dėklą. Lė- 
tai, lyg viduje būtų kas brangaus — ar galbūt baisaus — ištraukė mažą 
raudonos odos dėžutę. Atsigręžęs padavė ją Darsei. 

Tačiau mergina prie dėžutės nė neprisilietė. Ji atbula žengė iš 
kambario į skaisčiai apšviestą svetainę, o Adamas su Teiloru ėjo iš 


paskos. 

— Man jis nepatinka, — tarė Darsė, vis dar traukdamasi atbu- 
la. - Kad ir kas ten yra, tai negeras dalykas. Putnamas turi garsių 
žudikų šautuvų kolekciją, ir aš jų neliesdavau. Kad ir kas ten yra, 
tai — kaip ir tie šautuvai. 

— Ne, — atsakė Teiloras. — Čia daug blogiau. Čia jos. Ilgai ieš- 
kojau kokio jos daikto ir radau. Darse, jei norime tai sustabdyti, jei 
norime surasti Adamo seserį, ž47i mums padėti. 

Teiloras lėtai atidarė raudoną dėžutę, ir Adamas užgniaužė 
kvapą pasirengdamas tam, ką galėtų išvysti. Ar ten bus koks blogio 
amuletas? Ar „tik“ kas nors keista arba baisu? O gal kūno dalis? 

Bet dėžutėje Adamas pamatė tik senovinį rėmelį, paprastą, vai- 
kišką daiktą. Jame buvo nedidelis emalės paveikslėlis, vaizduojantis 
gražią mergaitę. 

— Ar čia toji ragana? — paklausė Adamas, nes mergaitė visai ne- 
atrodė kaip blogio įsikūnijimas. Jos rudi plaukai buvo vešlūs, rudos 
akys didžiulės, burna nedidelė, lūpos putlios. Net nuotraukoje ji, ro- 
dės, tuoj prapliups kvatotis. Šiaip ar taip, Adamas buvo matęs tikrai 
blogesnių daiktų už tą įrėmintą paveikslėlį. 

Tačiau Darsė vis dar nėjo prie dėžutės. Žvilgtelėjusi į rėmelį, 
nusisuko. 

— Papasakok, ką matai, Darse, - švelniai paprašė Teiloras. 

— Nenoriu nieko matyti, — atsakė mergina. —- Neprašiau, kad 
galėčiau matyti ar daryti tokius dalykus, kokių nesugeba kiti žmo- 
nės, — jos balsą gniaužė ašaros. 

— Suprantu, - tyliai paguodė Teiloras. Jam buvo tekę dirbti su 
daugeliu aiškiaregių, ir visi gerieji kartodavo tuos pačius žodžius. Tie, 
kurie skelbėsi esantys „galingiausi“, kurie matydavo per mažai, kad 
išsigąstų to, ką pamatė, tie džiaugdavosi savo nedidele dovana. - Jei 
žinai, kad nenori ko nors matyti, tai todėl, kad visą laiką slopindavai 
savo galią. Bet, Darse, vaikuti, tu nesi nenormali ar išsigimusi. Tu esi 
apdovanota. Tai, ką turi - Dievo dovana, ir... 

Darsė sutrikusi pakėlė galvą ir pažvelgė į Adamą. 

— Ne, ta mergaitė nuotraukoje — ne ragana. Tą mergaitę nužu- 

dė labai blogas žmogus. Ir... — užsikirtusi ji sumirksėjo žiūrėdama į 
Adamą. — Aš mačiau žudikę. 

— Ką?! — vienu balsu sušuko Adamas su Teiloru. 

— Tai moteris, kuriai priklauso drabužių parduotuvė, spėju, — 
greitai atsakė Darsė. — Tikra bjaurybė, galiu pasakyti. 

Nei Adamas, nei Teiloras nesuprato, ar Darsė juokauja, ar ne, 
tačiau, sprendžiant iš veido išraiškos, ji kalbėjo rimtai. Ir kai nutilo, 
abu vyrai suprato, kad daugiau nieko iš jos neišgaus. 

Atsakydama į klausiamą Teiloro žvilgsnį, Darsė ištarė: 

— Taip, juokauju. Nežinau, kas ją nužudė, bet jaučiu, kad buvau 
ją sutikusi. - Mergina rankomis suspaudė smilkinius. - Nesąmonė! Jei 
jaučiu blogį iš rėmelio, kaip galiu sutikti blogą žmogų ir jo nepažinti? 

— Ji gali blokuoti mintis, užsimaskuoti, — paaiškino Teiloras ir 
nusigręžė, kad niekas nematytų jo veido. Jei būtų žinojęs, kad turi 
dukterį, paveldėjusią jo šeimos moterų galią, būtų ją daug ko išmokęs. 
Būtų paaiškinęs, ką ji gali. Ir ji niekada nebūtų jautusis nenormali. 

Bet apie dukterį jis nežinojo, niekada nė nebūtų pamanęs, kad 
po greito pasimylėjimo su pribloškiamo grožio mergina degalinės 
vyrų tualete galėtų gimti kūdikis... Tuomet Teiloras norėjo viską kuo 
greičiau pamiršti. Pats bjaurėjosi savimi, kad pasielgė taip nebūdin- 
gai pačiam sau. Ir labiausiai rūpinosi, ar neužsikrėtė kokia liga nuo 
moters, kuri maldavo ją vežtis kartu. 

O jei būčiau ją pasiėmęs su savimi? — dabar pamanė Teiloras. 
Darsė būtų buvusi su juo visą laiką. Būtų ją mylėjęs ir... 

Atsisuko pasižiūrėti į savo gražuolę dukrą. 

— Kaip manai, ar galėtum žemėlapyje mums kai ką parody- 
ti? — atsargiai paklausė Teiloras. — Turime žinoti, kur pradėti ieškoti 
veidrodžio. 

— Neišmanau, kaip tą padaryti. Niekada... - pratarė ji, bet nutilo 
išvydusi abiejų vyrų veidus. Jie priminė vaikus, kuriems pasakyta, kad 
negaus deserto. —- Žinoma, galėčiau pamėginti, — galiausiai pridūrė. 

— To mums ir reikia, - atsiliepė Teiloras ir su palengvėjimu atsi- 
duso. 


Penkioliktas skyrius 


R TIKRAI ČIA? — paklausė Adamas, žiūrėdamas į pa- 
prasčiausią namą priešais juos. Namas buvo senas, 
bet čia juk Konektikutas, jame senų pastatų daugybė. Tiesa, šį supo 
nupjauta veja be jokio krūmo ar medžio, kur galėtų pasislėpti įsi- 
brovėliai, bet juk daugybę namų supa vejos. Tasai namas buvo dviejų 
aukštų, didelis ir neskoningas, lyg per tą šimtmetį ar daugiau, kai yra 
pastatytas, keliskart kažkas būtų prie jo prilipinta. Visai nepriminė 
blogio buveinės. Ir kalėjimo. Jokių storų sienų ar aukštų tvorų, su- 
pančių nuosavybę, nieko, ko galėtum tikėtis pagalvojęs apie raganas, 
jų sąlėkius ir moterį, visą gyvenimą laikomą nelaisvėje. 

— Taip, - patikino Darsė. - Namas tas. 

„Negi jie nejaučia?“ — pamanė. Nejaučia blogio, gaubiančio namą? 
Ji blogį matė lyg spalvas. Ne, piktoji valia labiau panėšėjo į liepsnas. 

— Taip, tikrai čia, - pakartojo. - Adamai, tau ten nevalia eiti. 
Nevalia. - Bandė nuslėpti ašaras, bet nepavyko. 


Darsei buvo visai nesunku užsimerkti, pirštu pavedžioti po 
Komvelio žemėlapį ir surasti vietą, kuri skleidė tą pat, ką ir mažos 
mirusios mergaitės nuotrauka. 

— Jau esi tai dariusi, — atidžiai į ją žiūrėdamas, pasakė Teiloras. 

— Taip, — su palengvėjimu atsakė mergina. 

— Darse, juk apie savo galią žinai kur kas daugiau nei sakai, ar 
ne? — paklausė tėvas. 

— Taip, - pripažino ji. — Tiesiog nenorėjau žinoti, ką galiu. Nie- 
kada nenorėjau būti kitokia, ir ypač nenorėjau, kad kiti tai žinotų. 
Niekada... 

— Nieko baisaus, — nutraukė ją Teiloras ir apkabino. — Nurimk. 
Kai viską baigsim, galėsim kartu grįžti į Virdžiniją. Turiu labai gražų 
namą ir... 

— Ne, - įsiterpė Adamas. - Ji važiuos su manimi. 

— Ketiname aplankyti Angliją, — paaiškino Darsė, atšlydama 
nuo tėvo. - Adamas pažadėjo šešių savaičių kelionę, - mestelėjo per 
petį, eidama pro viešbučio duris. 

— Pamėgink ją kur nors nusivežti pirma nesusituokęs - užmu- 
šiu, — išspaudė Teiloras, žiūrėdamas į Adamą. 

Šis nusišypsojo, bet nutylėjo. Tiesą sakant, dar nesvarstė, ką 
jaučia Darsei. Žinojo, kad nebuvo sutikęs tokios moters ir kad ji 
supranta jį kaip niekas kitas. Nuo trejų metų amžiaus kiūtojo lyg 
kiaute pasislėpęs nuo kitų. Todėl nemokėjo mylėti ar nekęsti. Po to, 
kai ta blogoji moteris išdegino įdagą, jis lyg užsisklendė nuo bet ko- 
kių jausmų - gerų ar blogų. 

Ber kai sutiko Darsę, atgavo humoro jausmą. Pradėjo pokštau- 
ti. Ir galvodavo ne tik apie juodąją gyvenimo pusę. Norėjo pirkti jai 
dovanas. Troško parodyti pasaulį. Kaip jai kad pasakojo, trankėsi po 
jį ir daug ką matė, sutiko nemažai žmonių. Bet niekada keliaudamas 
nejuto džiaugsmo. Kartą vienas senukas pasakė: „Vaikeli, matau, kad 
kažko labai ieškai. Bet nė pats nežinai ko“. 

Senuko žodžiai lyg apibendrino Adamo gyvenimą. Jis tikrai 
nežinojo, ko ieško, kol vieną lemtingą vasaros dieną prieš kelerius 
metus, stebėdamas, kaip jo pusbroliai žaidžia tenisą, viduje pajuto 
kažkokį perversmą. Ta diena ir atsitiktinė pastaba užvedė jį ant kelio 
ir atlydėjo iki čia. 

„Čia, pas Darsę“, — pamanė ir nusišypsojo, eidamas pro duris 
paskui Teilorą. 

Darsė iš Adamo ištraukė, tai, ko niekam anksčiau nepavyko. Ir 
atsidėkodamas jis irgi norėjo daug duoti. 

Mėgindavo ją prajuokinti, ir tais retais kartais, kai pavykdavo, 
jausdavosi taip, lyg jos juokas būtų reta ir brangi dovana. Norėjo ją 
ginti ir... 

„Ir noriu su ja mylėtis“, — šyptelėjo. Darsė supyko paaiškėjus, 
jog jis žino ją meluojant apie savo seksualinę patirtį, bet jam pa- 
tiko, kad ji nepažino vyro. Patiko, kad ji galėtų priklausyti tik jam 
„vienam. 

Bet tai bus vėliau. Pirma jie turi baigti sunkią užduotį, kuri 
juodu suvedė. 

Dabar visi trys gulėjo sukritę ant lapų nedidelėje kalvelėje už 
keleto šimtų jardų nuo namo, kuris, pasak Darsės, buvo pilnas blo- 
gio. Teiloras padalijo naktinio regėjimo akinius, bet jie nepamatė 
nieko neįprasta. Niekur nebuvo nė gyvos dvasios. Jokių sargybinių, 
šunų - nieko, kas galėtų sukliudyti įeiti į namą. Degė vienintelė švie- 
sa — trečiame aukšte, greičiausiai palėpėje. Dvišlaičiame stoge buvo 
apvalus langelis ir pro jį sklido šilta šviesa. 

— Man tai nepatinka, — tarė atsisėsdamas Teiloras. - O kad nėra 
apsaugos, gąsdina dar labiau. Kaip manote, ar mieste žinoma, kad šis 
namas priklauso tai moteriai, ir dėl to niekas prie jo nė nesiartina? 

— Gali būti. — Šalia atsisėdo ir Adamas. - Bet jis vis dėlto bau- 
gus, ar ne? Tikėjausi išvysti aptvertą kalėjimą ir ginkluotus sargybi- 
nius. Jeigu ji turi tokį brangų veidrodį, kodėl jo nesaugo? 

— Kaip manai, kas dar žino apie veidrodį? — paklausė Teiloras. 

— Be manęs, — atsakė Adamas, — manau, dar nemažai aiškiare- 
gių, ir iš to, ką mačiau, galiu spręsti, kad žino pusė Komvelio. O jūs 
iš kur sužinojote? 

— Mano studentės sesuo buvo nuėjusi pas juos. Atrodo, į veid- 
rodį jie deda daug vilčių. 

— Aiškiaregiai ir kažkokios nuogirdos. — Šalia Adamo prisėdo 
Darsė. — Iš jūsų kalbų galima spręsti, kad nesate tikri, jog toks daik- 
tas iš viso egzistuoja. 

Buvo jau gerokai pritemę, bet Darsė matė, kaip Adamas kelis 
kartus prasižioja ir vėl susičiaupia, lyg norėdamas gintis. Jis pažiūrėjo 
į Teilorą. Paskui į ją. 

— Teisingai. Taip ir yra. Niekuo nesu tikras. Daugelį metų 
ieškojau informacijos visomis savo žmogiškomis išgalėmis, bet su- 
žinojau nedaug. Tad pasinėriau į paranormaliąją pusę. - Kalbėdamas 
Adamas žiūrėjo kažkur į medžius. Netoliese augo ąžuolas, greičiau- 
siai kelių šimtų metų senumo, storas, išskleidęs šakas. 

— Teilorai, seni, ar galėtumėt mane kilstelėti? Norėčiau ten už- 
lipti, gal ką įžiūrėsiu namo viduje. 

— Senis, - paniekinamai prunkštelėjo Teiloras: jis buvo tik sep- 
tyneriais metais vyresnis. — Nagi, berniuk, ateik, pakelsiu. - Sunėręs 
rankas dėbtelėjo į Adamą. 

Adamas užlipo jam ant rankų, paskui ant pečių, pasiekė že- 
miausią ąžuolo šaką ir pradėjo kopti viršun. 

Nelipk per aukštai, - pasiuntė Darsė. - Tik nenukrisk. Nenoriu, 
kad susižeistum. Jei susižeisi... 

— Tylėk! — sušnypštė iš viršaus Adamas. — Negaliu galvoti, kai tu 
nuolat pliurpi. — Atsargiai paėjėjo stora šaka, laikydamasis už kitos, 
tada išsitempė ant pilvo, užsidėjo naktinio regėjimo akinius ir įsi- 
žiūrėjo. 

Ką matai? - paklausė Darsė, bet Adamas neatsiliepė. 

— Na? - pasiteiravo Teiloras dukters. 

Darsė gūžtelėjo pečiais. Ji galėjo tik siųsti mintis Adamui, bet 
ne jas priimti; negirdėjo, ką jis galvoja. 

Po kurio laiko Adamas nusileido žemyn, pasisūpavo ant apati- 
nės šakos ir nušoko ant žemės. 

— Kažkas tame kambary namo palėpėje yra. Moteris. Ir mačiau, 
kad žingsniuoja pirmyn atgal. Juda, lyg būtų jauna. 

— Nedaug tesužinojom, — atsiduso Teiloras. 

Adamas pasisuko į Darsę. 

— Ten iš viršaus per akinius matyti lazerio spinduliai virš pie- 
vutės. Iš čia jų nepastebėsi. Galima įžiūrėti tik iš penkiolikos pėdų 

aukščio. Turi užlipti ten, kur buvau aš. Tai moderniausia apsaugos 
sistema. Reikia pripažinti, ji pasitelkė tokias technologijas, apie ku- 
rias aš net nesu girdėjęs. — Jis nutilo, akimis gręždamas Darsę. - Ber 
galėčiau juos pereiti. 

— Įdomu kaip, jei nematysi, kur spinduliai? — tuoj pat paklausė 
ji. - Žinai, ką aš manau? Reikia paskambinti į policiją ir palikti tvar- 
kytis jiems. Arba, dar geriau, paskambinkime tavo draugui į FTB. 
Jie turi patirties tokiuose reikaluose. 

— Nemanai, kad ji pamatys tai veidrodyje? — atsargiai paklausė. 
Adamas. 

— Jei pamatys juos, tai turėjo pamatyti ir mus, — suirzo Dar- 
sė. - Ojojoj! Mus matė veidrodyje, - pridūrė ji ir prisiminė Siuzaną 
Fermont bei jos žuvusią seserį, kuri buvusi labai panaši į Darsę. 

— O dėl laiko, tai Nostradamo pranašystės niekada tiksliai ne- 
nurodo įvykių, — paaiškino Teiloras. — Esu tikras, kad veidrodis jai 
tave parodė, bet jie nežino, kada tu apsilankysi. Ir, spėju, jie tavęs 
laukia tuneliuose. 

— Manau, tuneliuose saugiau nei čia, - pasakė Darsė. - Buvome 
ten, ir nieko baisaus nepajutau. - Ji pasitrynė rankas, nes jomis per- 
bėgo šiurpas. — Bet niekada nesu jautusi tokio... tokio nelaimės po- 
jūčio kaip šiame name. — Nė vienas iš vyrų nieko neatsakė, tik žvelgė 
į ją. Darsė suprato, kad jie kažko tikisi, tik nežinojo ko. Stengėsi 
nekreipti dėmesio, kol galiausiai paklausė: 

— Na ką?! Ko taip žiūrite? 

Adamas dėbtelėjo į Teilorą, ir jie tylomis sutarė, kad pasakyti 
turi tėvas. 

— Darse, galėtum Adamą pervesti pro lazerio spindulius. Tau te- 
reikia įlipti į medį, užsidėti akinius ir mintimis persiųsti nurodymus, 
kaip juos apeiti. | 

Ji suspaudė lūpas. 

— Nemėgstu aukščio. Nesikarstau po medžius ir man ypač ne- 
patinka, kai kas nors lenda į namus, pilnus labai blogų dalykų. 

Adamas susiraukė. 

— O jei turėtum seserį ir ji būtų... 

Teiloras uždėjo ranką dukteriai ant peties. 

— O jei name būtų uždarytas Adamas? Ką darytum, norėdama 
jį išgelbėti? 

Darsė sutriko, kad jos tėvas - žmogus, kurį ką tik išvydo, - taip 
gerai ją pažįsta. 

— Nieko, - atsakė stengdamasi likti išdidi. - Nepajudinčiau nė 
pirštelio, kad jį iš kur nors ištraukčiau. Juk pažįstu vos kelios dienos, 
taigi, kas jis man toks... 

Nutilo, nes Adamas ją apkabino, prisitraukė, kad net pėdos 
pakilo nuo žemės, ir pabučiavo. Į bučinį sudėjo visa, ką jai jautė. Pri- 
simindamas, kai pirmą kartą ją išvydo su katės kostiumu. Prisimin- 
damas, kaip jinai jį prajuokindavo. Už kiekvieną kartą, kai norėdavo 
ją paliesti, bet sau to neleisdavo. Ir labiausiai... na, dar nebuvo tuo 
tikras, bet bučiavo ją iš meilės. 

Kai nuleido ant žemės, Darsė susvyravo ir Adamas uždėjo ranką 
jai ant peties. 

— Ar nori dar? — kimiu balsu paklausė jis. 

Darsė tegalėjo linktelėti. 

Tačiau Adamas nuvilko jai švarkelį ir mergina liko tik su ma- 
žučiu juodu triko. Tada pakėlė ją iki apatinės šakos. Bet keldamas 
rankomis perbėgo jos kūnu, nuo krūtų šonkauliais iki liemens, tada 
užpakaliuko šonais ir kojomis. 

— Ar padėsi man? — paklausė, kai ji atsisėdo ant šakos. 

Darsei vėl teliko tylomis linktelėti. 

— Šaunuolė, — pasakė Teiloras, bet pažvelgęs į Adamą susirau- 
kė. - Jei tu... — ir nutilo. 

Adamas nutaisė šaltą veido išraišką. 

— Jūs tyrinėjote mano šeimą. Ar aptikote kokią istoriją, teršian- 
čią mūsų garbę? 

— Ne, - atsakė Teiloras. — Kelios tragedijos, keletas nesėkmių 
ir daug sėkmės, bet jokių išdavystės istorijų Montgomerių šeimoje 
nėra. 

— Teisingai, — pritarė Adamas. — Ir galiu jus patikinti, kad tra- 
dicijos nelaužysiu. — Jis pakėlė galvą į Darsę. — Nagi, brangioji, lipk 
aukštyn. Būk atsargi, judėk lėtai ir nenukrisk. Ir atsimink, jeigu kri- 
si, aš esu čia ir tave pagausiu. Gerai? 

Darsė vėl linktelėjo ir lėtai ėmė lipti į medį. Ne taip užtikrintai 
kaip Adamas, bet vis dėlto lipo ir pėdas pastatydavo ten, kur reikia. 

— Šrai taip, — iš apačios pasigirdo Adamo balsas, bet jinai į jį ne- 
jo rankas ant savo kūno, ir tai teikė drąsos bei stiprybės. Tačiau jei 
pažiūrėtų žemyn ir pamatytų, kad žemė maždaug už dvidešimties 
pėdų... Nebuvo tikra, kad prisiminimai padėtų. 

Pasiekusi šaką, ant kurios buvo palypėjęs Adamas, lėtai ir at- 
sargiai atsigulė ant pilvo, užsidėjo akinius ir pažiūrėjo į namą. Žino- 
ma, pamatė susikertančius raudonus lazerio spindulius, supančius 
ir saugančius namą. Kas nutiktų, jei kas nors spindulį užkliudytų? 
Ar išlėktų šunys ir užpultų užklydėlį? Ar išlįstų ugnimi alsuojantys 
drakonai, apie kuriuos pasakojo padavėja Sali, ir prarytų įsibrovėlį? 

— Liaukis! - sušnypštė Adamas. — Tu galvoji balsu — ir man me- 
patinka tai, ką girdžiu! 

Darsė giliai įkvėpė. Turėdavo susikaupti, jei nenorėdavo minčių 
persiųsti Adamui, o kai tik atsipalaiduodavo, mintys, rodos, pačios 
pasiekdavo jį. 

— Pasiruošusi? — paklausė jis. 

Taip, — atsakė ji, tada dar kartą giliai įkvėpė, kad nurimtų ir su- 
sitelktų užduočiai. 

Iškart suprato, kad lengva nebus. Raudoni spinduliai sklido 
netvarkingai ir, kas blogiausia, buvo sunku pasakyti, kaip aukštai 
sklinda nuo žemės. Iš viršaus buvo beveik neįmanoma nustatyti, ar 
spinduliai pakilę nuo žemės per dvi, ar per dešimt pėdų. 

Stok! - suriko Adamui mintyse. Jis žengė tik du žingsnius ir jau 
buvo per pusę colio nuo pirmojo spindulio. / kairę, dabar į dešinę. 
Dabar... palauk. Darsė turėjo nusiimti akinius ir užsimerkti. Suteik 
man jėgų, - meldėsi ji. - Padėk man. Vėl užsidėjo akinius ir įsižiūrėjo 
į spindulius. Atspalviai skiriasi, pamatė ji. Galbūt dėl to, kad kitaip 

užsidėjo akinius, o gal jos malda buvo išklausyta, bet dabar matė, 
kad spindulių atspalviai skiriasi. Tie, kurie pakilę aukščiau nuo že- 
mės, buvo šviesesni už sklidusius pažeme. Dabar jau galėjo perduoti 
Adamui, kuriuos peržengti, o po kuriais pralįsti. 

Pasilenk, — nurodė ji. - Dar žemiau. Gulk ant pilvo. Darsė žėrė 
nurodymus Adamui — trumpus, griežtus ir su tokia jėga, kad jai 
įskaudo galvą. Srokis! — paliepė. — Stokis ir perženk. Koją aukščiau. 
Dabar koją ištiesk. Pasisuk kairėn. Labiau. Ne, eik atgal. Gulk ant 
pilvo. Stokis. Dabar! Lipk. Atsargiai, per pėdą. Lėčiau! 

Stovėdamas po medžiu, Teiloras nieko negirdėjo. Pro akinius 
stebėjo, kaip Adamas lyg akrobatas juda per pievą. Teilorui kėlė 
pagarbą tai, kad jis taip aiškiai girdėjo Darsės nurodymus. Adamas 
atsistodavo, peržengdavo nematomą spindulį, tada krisdavo ant že- 
mės ir šliauždavo. Pajudėdavo per tris pėdas, grįžti tekdavo keturias. 
Stebintį Teilorą tai jaudino ir baugino. 

Visą gyvenimą jis domėjosi antgamtiniais reiškiniais. Dar vai- 
kystėje girdėjo pašnabždomis sekamus pasakojimus apie savo pro- 
tėvius ir šeimos moterų galias. Jo šeimoje tuo buvo didžiuojamasi, 
bet kartu ir laikoma didžiausioje paslapyje. 1918 metais nemažai 
giminės išmirė per gripo epidemiją ir nuo tada ji gerokai sumažėjo. 
Net geriausiais laikais jų nebuvo daug, bet po epidemijos sulig kiek- 
viena karta vis mažėjo. Motina jam daugybę kartų kartojo, kad jis 
turi susilaukti „apdovanotos“ dukters. 

Kai Teiloras sužinojo, jog po avarijos liko nevaisingas, susi- 
domėjo okultiniais mokslais. Bet per daugelį metų pastebėjo, kad 
geriausi aiškiaregiai ir kiti apdovanoti žmonės privengė tokių kaip 
jis, norinčių juos tyrinėti ir nustatyti, ką gali. Per visus tyrinėjimų 
metus jam dar neteko matyti to, ką matė dabar: medyje įsitaisiusi 
daili mergaitė, mintimis vedanti vyrą pro lazerio spindulius. 

Adamas per lauką ėjo keturiasdešimt penkias minutes, ir kai 
pasiekė namo prieangį, Teilorui taip palengvėjo, kad turėjo prisėsti. 
„O kas dabar? — pamanė jis. - Negi raktą ragana laiko po durų kili- 
mėliu?“ 

Stovėdamas prieangyje, Adamas, rodos, galvojo tą patį. Pasisu- 
mas: „O dabar kas?“ Netrukus linktelėjo, nes Darsė greičiausiai jam 
ką nors pasakė. 

Teiloras matė, kaip pakilo Adamo pečiai, lyg jis ruoštųsi smū- 
giui, ir kaip lėtai išsitiesė ranka durų rankenos link. Tada dar lėčiau 
rankena pradėjo linkti. Kol kas signalizacija neįsijungė. Bet Teilorui 
stebint, kaip Adamas lenkia rankeną, širdis ėmė daužyris labiau ir jis 
sulaikė kvapą. 

Durims atsivėrus, Teiloras atsiduso. Žvilgtelėjęs aukštyn į Dar- 
Adamą pamatė, kaip jis dingsta name. 

— Nebematau jo! - riktelėjo Darsė iš medžio, ir Teiloras jos bal- 
se išgirdo nerimą. Kas dėjosi name? 

Teiloras norėjo ją nuraminti, bet negalėjo. Norėjo pasakyti, kad 
viskas bus gerai, bet negalėjo. Per savo gyvenimą buvo matęs daug 
siaubo, tad gerai žinojo, kas galėtų nutikti. 

Dabar jiems teliko laukti. Kas buvo namo viduje? Ar kas nors 
ten tykojo Adamo? Raganai nepavyko įkalinti jo prieš daugelį metų, 
bet Teiloras labai abejojo, kad ji nepasinaudotų antra galimybe. Ant- 
rą kartą tikrai jo nepaleis. 

Teilorui reikėjo labai susiimti, kad liktų ramus ir lauktų. Lauk- 
tų. Laikas bėgo. Jau nežinia, ar praėjo keletas minučių, ar valandų. 
Jis stebėjo namą, kol paskaudo akis. Darsė medyje tylėjo. 

Staiga Teiloras pakėlė galvą. Kažkas negerai. Jis tai žinojo. Ada- 
mas užtruko per ilgai. Ir dar kažkas buvo negerai, kažkas, ko jis ne- 
galėjo nustatyti, tačiau ju£o. 
blogo nepamatė. 

— Kas yra? — iš aukštai sušvokštė Darsė, pajutusi didėjančią tėvo 
baimę. 

Teiloras pakėlė ranką ją tildydamas. Nematė nieko, bet plaukai 
pasišiaušė. Tyliai kalvele jis nusėlino namo link. Spindulių nematė, ir 

jei Darsė pastebėtų, kad jis priėjo per arti, nevaliotų įspėti mintimis 
kaip Adamo. Beliktų tik surikti, ir jis žinojo, kad tai sukeltų sąmyšį, 
tačiau šito jie negalėjo leisti. Nebuvo galima rizikuoti, kol Adamas 
name. 

— Štai! — garsiai ištarė Teiloras, kai pamatė. Buvo taip tamsu, 
kad iš pradžių nepastebėjo. Taip, ragana jų laukė. Ir numatė, ką jie 
ketina daryti. Labai labai lėtai ant langų ir durų leidosi plieniniai vir- 
bai. Leidosi taip lėtai, kad stebintys nepamatytų ir neįspėtų esančio 
viduje nei balsu, nei mintimis. Moteris žinojo, kad stebėtojai visą 
dėmesį bus sutelkę į lazerio spindulius ir neužrakintas duris. 

— Darse! — kiek drįsdamas garsiau šūktelėjo Teiloras. —- Langai! 
Pažiūrėk į langus! 

Tuo metu šalto vėjo gūsis nuplėšė daugybę lapų ir šie nušlamėjo 
žemyn. 

— Ką? — paklausė neišgirdusi Darsė. 

— Langai! — pakartojo jis. — Pažiūrėk į langus. Liepk Adamui 
tuoj pat iš ten nešdintis! 

Kai Darsė pagaliau išgirdo tėvą, pažvelgė į langus ir pamatė jau 
iki pusės nusileidusius virbus. Jie leidosi taip lėtai, kad beveik ne- 
buvo galima to įžiūrėti. Nenuostabu, kad ji nepastebėjo! /šeik! Išeik! 
Išeik! Išeik! - šaukė ji Adamui, bet pastebėjusi, kad name kažkas su- 
judėjo, greitai pakėlė galvą. 

Sunerimusi pamiršo, kad yra medyje ir kad tiesiai virš jos - šaka. 
Darsė galva trenkėsi į ją, ir pasaulis aplink ėmė suktis. Kitą akimirką 
ji krito ant storos šakos, susimušdama skruostą į šiurkščią žievę. 

— O Dieve! — šūktelėjo Teiloras, visa tai regėjęs iš apačios. — 
Maąstyk! — sukomandavo pačiam sau. Dabar viskas priklausė nuo jo, 
bet ką gi jis galėjo padaryti? Virbai jau nusileidę taip žemai, kad dar 
pora colių — ir Adamas nebeištrūks. Jei Teiloras perbėgtų per tuos 
spindulius, jei pakištų kokį tvirtą daiktą po lango virbais, jei... 

Kitą akimirką Teiloras jau lėkė nuo kalvos ir dėkojo Dievui, 
kad atvažiavę jo reindžroveriu, o ne pigiu Adamo išsinuomotu auto- 
mobiliu. Šis — keistas, tarsi nešulinis arklys, palyginti su ristūnais, 

kokie kelyje būna kiti automobiliai. Lėtas ir inertiškas; tikras vargas 
jį vairuoti greitkeliais. Didelis, gremėzdiškas ir sunkus kaip sunkve- 
žimis. Dėl keturių varomų ratų sunku daryti posūkį netgi su vairo 
stiprintuvu, o prie šviesoforų net vaikas triratuku būtų galėjęs judėti 
greičiau. 

Bet šis automobilis nuostabus tuo, kad juo galėjai užsiropšti 
netgi į stiklo kalną. Šlapią stiklo kalną. Teiloras su savo roveriu išva- 
žinėjo Virdžinijos, Šiaurės Karolinos ir Kentukio miškus, — automo- 
bilis pravažiuodavo visur. Tiesiai per uolas, per vandens išgraužtas 
daubas. Pervažiuodavo upes, per daug sraunias keltis valtimi. Įveik- 
davo rąstus, užvirtusius ant kalnų keliukų. Kol turėjo bent vieną 
ratą, jis važiavo. 

Bet dabar Teilorui labiausiai reikėjo roverio svorio. Tai buvo 
labai sunkus automobilis. Tūkstančiai svarų plieno su varikliu, kuris 
dirbo nieko nepaisydamas. 

Bėgdamas kišenėje sugraibė raktus, šoko į savo raudonojo 
reindžroverio sėdynę, užvedė variklį ir įjungė žemą pavarą. Per pen- 
kiolika metų turėjo tris tokias mašinas ir, nors užvažiuodavo į sta- 
čiausius kalnus, niekada netekdavo jungti žemos pavaros, kuri, pasak 
technikų, praverstų „tikrai sunkiai pravažiuojamai vietovei “. 

— O kaip dėl sunkiai įveikiamo namo? — garsiai paklausė jis, 
įjungęs pavarą ir paspaudęs pedalą. Reindžroveris niekada nešokda- 
vo iš vietos — juk drambliams nedera staigiai judėti. Kai automobilis 
turi tiek galios ir traukimo jėgos, jam netinka staigiai mestis iš vietos. 

Keliukas į namą buvo už ketvirčio mylios, bet Teilorui keliuko 
nereikėjo. Įjungė priekines šviesas, paspaudė mygtuką, kad įsižiebtų 
mirksinčios avarinės lemputės, ir pasileido į kalną, esantį tarp jo ir 
namo, kur Adamas, ko gero, tuoj bus įkalintas. 

Reindžroveris lėtai kilo kalva, ir Teiloras suprato, kad jei ketina 
pramušti skylę sienoje, turės trenktis smarkiai. Užkopęs ant kalvos, 
automobilis važiavo tik dviem ratais ir taip trenkėsi į žemę, kad Tei- 
loras išlėkė aukštyn, bet, laimei, buvo per žemas — kojos užsikabino 
už vairo ir jis nesitrenkė į kabinos lubas. 

Pradėjęs kilti į kalvą, Teiloras laukė, kada pasigirs sirenos, kai 
jis užkliudys lazerio spindulį. Bet buvo tylu. Arba spinduliai tebuvo 
apgaulė, arba Adamas juos kaip nors išjungė. 

Tačiau Teiloras neturėjo laiko svarstyti, nes sparčiai artėjo prie 
namo. Jis stengėsi pasiruošti smūgiui. Žinojo, kad nespės iššokti iš 
automobilio. Jei atleistų pedalą, roveris iškart sustotų ir nepavyktų 
pramušti skylės Adamui išgelbėti. Šviesos apšvietė virbus, kurie buvo 
tik per kelis colius nuo palangių. Adamas jau buvo įkalintas! 

Teiloras rėžėsi į namo sieną, didžiulis automobilis išdaužė joje 
skylę, ir, nors vyras stengėsi išlaikyti galvą tiesiai, kai mašina bloškėsi 
į laiptus patalpos gale ir sustojo, jis trenkėsi į vairą ir prarado sąmo- 
nę. 


Adamas stovėjo laiptų viršuje, kai į juos įsirėžė automobilis. Per 
dešinįjį petį turėjo persimetęs jauną moterį surištomis rankomis ir ko- 
jomis, kuri, jo manymu, buvo jo sesuo. Ant kairiojo peties kabojo odi- 
nis krepšys su senu, aptrintu, labai paprastai atrodančiu veidrodžiu. 

Per sieną prasilaužusio ir į laiptus atsitrenkusio automobilio 
smūgis parvertė Adamą ant žemės. Krisdamas labai stengėsi neuž- 
gauti moters, bet vis tiek išgirdo prislopintą atodūsį, kai Teiloras su 
mašina trenkėsi į laiptus ir juos pargriovė. 

Adamas nesuprato, kas nutiko. Girdėjo, kad Darsė šaukė jam 
išeiti, bet tada negalėjo, nes rišo moterį. 

Anksčiau, kai Adamas nulenkė durų rankeną ir patyrė, kad 
namas neužrakintas, jam užgniaužė gerklę. Buvo toks tikras, kad 
pradės kaukti signalizacija, jog, tyla atrodė kurtinanti. Įžengė į namą 
sulaikęs kvapą, pasirengęs viskam, ranką laikydamas ant pistoleto, 
kurį buvo pasikišęs po marškiniais. 

Bet nieko nepamatė ir neišgirdo. Minutę ramiai pastovėjęs ir 
pasiklausęs, perėjo nedidelį prieškambarį ir apžiūrėjo kambarį de- 
šinėje. Ieškojo priešų, bet neatsispyrė ir savo smalsumui, kaip toks 
namas atrodo iš vidaus. Kaip gyvena blogoji moteris? 

Adamas užaugo name, apstatytame muziejiniais daiktais, ta- 
čiau tai vis tiek buvo namai. O šios vietos taip negalėjai pavadinti. 
Svetainės baldai pirkti iš parduotuvės stendo ir sustatyti kambaryje 
visai nesirūpinant jaukumu. Kambarys išvis neatrodė gyvenamas, čia 
nebuvo jokių asmeninių daiktų — nuotraukų ant židinio atbrailos ar 
paveikslų ant sienų. 

Jis sudrebėjo. Kambaryje buvo kažkaip klaiku, nors blogio ir 
nesimatė. 

Vis dar laikydamas iškeltą pistoletą, perėjo į kitą kambarį. Vėl 
tas pat: nieko asmeniška, nieko, kas būtų bent kada naudota gyvo 
žmogaus. Ar šis namas moteriai buvo tik priedanga? Ar ji gyveno 
kitoje jo dalyje, apsaugotoje sienų ir vartų? Ar tai tik jaukas privilioti 
Darsei? 

Adamas pajuto savo viduje kylančią paniką. Paliko Darsę vieną, 
tik su Teiloru. Panika dar padidėjo pagalvojus, ką jis žino apie tą 
Teilorą. Kad parašė daug knygų apie okultizmą? Gal tiek žinojo, nes 
pats buvo į tai įsitraukęs? Gal jis... 

Adamas kelis kartus giliai įkvėpė norėdamas nusiraminti, nes 
kitaip niekada neįvykdys to, dėl ko čia atėjo. Kad ir ką buvo kalbėjęs 
apie veidrodį, jo tikrasis tikslas buvo nusigauti iki moters namo vir- 
šuje ir išsinešdinti iš Čia. 

Namo gale buvo virtuvė, ir Adamas pravėrė kelias spinteles. 
Tuščia. 

Jei šis namas — tik priedanga, jeigu jame negyvenama, kodėl 
tada Darsė pareiškė, kad jis „pilnas blogio“? 

Tyliai sėlindamas kietmedžio grindimis, Adamas užlipo laiptais. 
Moteris buvo viršutiniame aukšte. Gal ten ir spąstai? Gal ten slepiasi 
blogis, kurį juto Darsė? 

Laiptų viršuje Adamas sustojo. Priešais buvo ketverios uždary- 
tos durys. Ar jam kopti toliau ir nekreipti į jas dėmesio? Gal vos tik 
jam nusisukus pro duris iššoks priešų būrys? 

Lėtai nusėlino koridoriumi pirmų durų link ir plačiai jas atvėrė. 
Ten buvo miegamasis — vėl bedvasis, viskas supirkta iš baldų par- 

duotuvės vitrinos. Užuolaidos netiko langams, niekas nepasistengė 
jų pritaikyti. Komoda per didelė ir uždengė dalį lango. Be to, kam- 
baryje nebuvo net menkutėlio plaukų šepečio... 

Kita patalpa — vonia, išklota baltomis plytelėmis, su baltais 
rankšluosčiais, kurie niekada nebuvo naudoti. 

Paskui dar vienas miegamasis, bet jau kitoks. Nieko asmeniška 
ir ten, kaip ir vonios kambaryje šalia, bet atrodė, lyg jame kas gyven- 
tų. Lovos užtiesalas iš paprastos baltos medvilnės buvo nuskalbtas. 
Baldai — senovinių imitacija; ji labai gerai pavyksta gamintojams, 
tačiau jų paviršius buvo blizgantis, o tai visiškai nebūdinga tikriems 
seniems baldams. Greitai apsižiūrėjęs, Adamas išėjo. 

Kitos durys vedė į kambarį, kurį išvydus Adamui net žarnos 
persivertė. Jame stovėjo siaura geležinė lova. Buvo stalas ir kelios 
knygų lentynos. Lyg ir paprastas kambarys, jeigu ne sienos. Ant vie- 
nos jų, šalia lovos, buvo nutapytas bokštas iš Taro kortų — toks pat 
kaip įdagas, išdegintas ant jo krūtinės, be to, tokios formos, kokią 
sudarė apgamėliai ant Darsės rankos... 

Ant kitų sienų buvo iškabinti ginklai - akivaizdžiai nusižiūrėta 
iš Europos viduramžių pilių kolekcijų. 

Adamui pasidarė bloga nuo to, kad giliai širdyje jis žinojo, jog tai 
vaiko kambarys. Ir neabejojo, kad šiame kambaryje užaugo jo sesuo! 

Greitai peržvelgė greta esantį sterilų vonios kambarį ir kuo sku- 
biau iš ten išėjo. Galvoje susijaukė matyti vaizdai ir Teiloro pasakoji- 
mas. Ar sesuo galėjo stoti tos moters, raganų vyriausiosios, pusėn? 

Uždėjęs koją ant laiptelio lipti aukštyn, staiga sustojo. Kažkas 
matyta nedavė jam ramybės. Kas tai? Užsimerkė ir prieš akis praleido 
tai, ką pamatė. Kažkas buvo ne taip, kažkas ten netiko. „Kur? — šūk- 
telėjo jis savo mintyse. — Kas ne taip?“ 

Nesuprato, bet užkėlęs koją ant antrojo laiptelio jau žinojo. 
Viskas namuose, išskyrus tuos ginklus ant sienos, buvo nauja ir ne- 
asmeniška. Niekur jokio seno daikto. Nemažai baldų buvo įpjauti, 
nubrozdinti ar nudėmėti gamintojų, idant primintų senovinius, 
tačiau Adamas žinojo, jog tai imitacijos. 

„Vis dėlto ne visi“, - pamanė, tada apsisuko ir beveik bėgte 
nubėgo koridoriumi į miegamąjį su balta lovatiese. Ant tolimiausios 
sienos buvo trys paveikslai, tos visur matomos rožės, kurias taip 
mėgo dizaineriai. Tačiau tarpduryje sustojęs ir įdėmiai pažiūrėjęs į 
paveikslus Adamas pastebėjo, kad vienas rėmelis nėra imitacija. Tai 
buvo tikrai senas daiktas. Po jokio dirbtinio sendinimo medis taip 
neatrodytų... 

Vienu šuoliu Adamas atsidūrė prie lovos ir nuplėšė paveikslą 
nuo sienos. Tik paėmęs į rankas suprato, jog neklydo: tai buvo senas 
daiktas, maždaug iš penkioliktojo amžiaus. Kone drebančiomis ran- 
komis apsuko paveikslą ir pabarbeno į nugarėlę. Ant rankų nukrito 
stiklas su pritvirtintu prie jo rožių atvaizdu. 

Apsukęs rėmą Adamas pamatė, jog laiko veidrodį. Bet pasižiū- 
rėjęs į jį nieko neišvydo. 

Neturėjo laiko savęs sveikinti, užsikišo veidrodį su rėmu į už- 
antį, susiveržė kelnių juosmenį ir užlėkė laiptais. 

Laiptų viršuje buvo tik vienerios durys, ir jis žinojo, kad ji ten 
jo laukia. Įdomu, ar ginkluota. Ar atidaręs duris bus parblokštas pis- 
toleto šūvio? Ar iš arbaleto? 

Staigiai pastūmė duris, slėpdamasis vienoje pusėje, paskui pa- 
laukė, bet viduje nebuvo girdėti nė garselio. Atsargiai įkišo galvą. 

Ji sėdėjo kėdėje pasisukusi į duris, ir Adamas galėjo prisiekti, 
kad laukė jo. Kėdė buvo pinta, aukštu apvaliu atlošu ir todėl kiek 
priminė sostą. 

Būtų ją pažinęs bet kur ir bet kada. Turėjo šeimos bruožų - ža- 
lias akis ir duobutę smakre. Plaukai sušukuoti atgal ir supinti į laisvą 
kasą, besidriekiančią per petį, krūtinę iki kelių, tad Adamas pagalvo- 
jo, ar ji kada nors kirposi. 

Vyriškis atsišliejo į sieną. Dabar ne laikas leistis užvaldomam 
jausmų. Šr moteris gali būti iš jo šeimos, bet išauginta taip, kad jis 
net nenorėjo apie tai galvoti. Visa ši istorija negalėjo jos nepaveikti. 

Atkišęs pistoletą, Adamas įžengė į kambarį, nenuleisdamas nuo 
moters akių. 

Jos gražaus veido išraiška nepasikeitė. Moteris tik pakėlė akis, 
lyg žinodama, ką jis galvoja. „Ne, - pamanė Adamas, - pažiūrėjo lyg 
žinodama, ką aš ketinu daryti“. Kai ji tylomis jo link ištiesė rankas 
su suspaustais riešais, Adamą apėmė siaubas. Tai tiesa. Viskas buvo 
tiesa: ją pagrobė, kad skaitytų magiškąjį veidrodį, ir jame ji išvydo 
ateitį. Geriau už jį patį žinojo, ką jis ketina daryti. 

Jis nešvaistė laiko svarstydamas, kaip ir ką ji žinojo. Per kėdės 
ranktūrį buvo permesti keli šilkiniai šalikėliai. Įsikišęs pistoletą į kel- 
nių kišenę, mikliai surišo šalikėliais moteriai rankas. Ji nekalbėjo, ir 
jis už tai buvo dėkingas. 

Rišdamas kojas, galvoje išgirdo Darsės klyksmą :w07 pat išeiti. 
Kas jai? Ką ji pamatė? Ar pajuto pavojų, sklindantį iš šios moters? 

Paskubomis užkišo šalikėliu ir moters burną — negalėjo rizikuo- 
ti, kad ji ką nors įspėtų. 

Kai surišo ir užkimšo burną, atsisukęs pamatė mažą pintinį 
staliuką ir taburetę prie sienos. Ant staliuko stovėjo įrėmintas veid- 
rodis. Rėmas buvo auksinis — tikro aukso — nusagstytas nešlifuotais 
deimantas, rubinais ir smaragdais. Suprato, kad jis vertas kelių šimtų 
tūkstančių dolerių. 

Adamui nereikėjo tokio blizgančio prizo, tačiau suprato, kad jis 
čia padėtas tyčia. Tačiau kas padėjo? Jei ši moteris, jo sesuo, — ar taip 
norėjo jį apgauti? Jei tai tiesa, vadinasi, buvo teisus ja nepasitikėdamas. 

Šyprelėjęs moteriai, kad atrodytų, jog džiaugiasi radęs tikrąjį 
veidrodį, paėmė jį ir pasižiūrėjo. Bet nieko nepamatė. 

— Tai įrodo, kad mes4 skaistus, — garsiai pasakė, tada išgirdo 
kažkokį garsą iš po moters burnos kamšalo. Gal jis visai išprotėjo, 
nes tai buvo panašu į juoką! „Negali būti“, - pamanė Adamas. Tik 
ne juokas iš jo pokštų! 

Tačiau Adamas nebegalėjo ilgiau gaišti. Buvo tikras, kad specia- 
liai jam ant sienos pakabintas ir odinis krepšys. Įmetė ten veidrodį 
auksiniais rėmais, tada, atsukęs moteriai nugarą, slapta iš po marš- 
kinių išsitraukė kitą veidrodį ir taip pat įmetė į krepšį. Užsikabinęs 
nešulį ant vieno peties, pasilenkė ir persimetė moterį per kitą — ne- 
menkas darbas, nes ji buvo bemaž jo ūgio. 

Lipo laiptais į pirmą aukštą, kai didelis raudonas automobilis 
pramušė skylę sienoje. 

Adamas sugriebė krepšį ir moterį, vėl atsistojo ir išvydo Teiloro 
pakaušį. Galva buvo atremta į vairą. Toks Teiloro žygis turėjo reikšti 
tik tai, kad laikas jau baigėsi. Laiptai buvo sugriauti, tad Adamas jais 
nulipti negalėjo. O delsti nebuvo kada. Atsispyręs šoko ant mašinos 
stogo ir atsargiai paguldė ten moterį. Ji įdėmiai žiūrėjo ir mėgino 
kažką pasakyti. Bet Adamas nenorėjo girdėti. Ar ketino įspėti, kad 
pasigailės ją pagrobęs? Ar padėkoti už išgelbėjimą? Dabar jis neturėjo 
laiko aiškintis. 

Nušliuožęs automobilio šonu, atidarė dureles ir pastūmė Teilo- 
rą į keleivio sėdynę. Dabar švelnumui ne laikas. 

„Kas čia vyksta?“ — pamanė Adamas. Nors namo šone žiojėjo 
skylė, nesuveikė jokia signalizacija. Tačiau — dar blogiau - Darsė ne- 
bešaukė jam kuo greičiau išeiti! Kur ji? 

Adamas nutraukė moterį nuo stogo ir paguldė ant galinės sė- 
dynės, tada sėdo prie vairo. „Nagi, važiuok“, — paprašė. Variklis vis 
dar dirbo, tad ruseno ir šiokia tokia viltis. Adamas įjungė atbulinę 
pavarą, ir automobilis pajudėjo. „Ačiū“, — sušnabždėjo pakėlęs akis 
į dangų, tada kaip įstengdamas greičiau nuvairavo automobilį per 
nuolaužas ir skylę. Padangos girgždėjo, iš po variklio dangčio rūko 
dūmai, bet automobilis važiavo. 

Nusigavęs iki kalvos viršūnės, Adamas iššoko lauk. Jau nebe- 
reikėjo tylėti, tad šūktelėjo medžio link: 

— Darse! 

Čia, tyliai pasigirdo. Aš... 

— Eii! — suklykė ji krisdama iš medžio. Adamo šauksmas ją pa- 
žadino, bet ji prarado pusiausvyrą ir nuslydo nuo šakos. 

Adamas sugavo krintančią merginą, tačiau kritimo jėga par- 
bloškė jį ant žemės. 

— Adamai, brangusis, - prabilo Darsė, delnais suėmusi jo veidą 
ir bučiuodama. - Ar tu sveikas? 

— Taip, — sugebėjo atsakyti jis. — Bet turime važiuoti. Ar pajėgsi 
nueiti iki automobilio? 

Lėkdama iš medžio Darsė užkrito ant Adamo, ir tas smūgis jį 
apsvaigino, tik nenorėjo to parodyti. Ber atsistojęs ir įkvėpęs, supra- 
to, kad pora šonkaulių, ko gero, sulaužyti. 

— Tu sužeistas, — pasakė Darsė. 

Adamas pastebėjo, kad ji irgi svyrinėja. Vadinasi, Darsė slepia 
sužeidimus! 

— Ar nueisi iki automobilio? - paklausė jis. - Mums reikia iš čia 
dingti. Ir kuo greičiau. 

“ - Taip, žinoma, - atsakė mergina. 

— Sėsk į galą, - susiėmęs už šono, Adamas atidarė dureles. - Tik 
atsargiai. Ten ji. 

Darsė išsigando, kad Adamas kalba apie vyriausiąją raganą, bet 
pažvelgusi vidun ant galinės sėdynės pamatė gulinčią surištą moterį 
užkimšta burna. Darsė iškart suvokė, kad moteris blogio neskleidžia. 
Nedvejodama švelniai pakėlė jos galvą ir pasidėjo ant kelių. Juk iškart 
pajusdavo, jeigu netoliese tvyrodavo blogis, o ši moteris nebuvo bloga. 

Adamas paskubom įsiropštė į vairuotojo sėdynę. Teiloras atgavo 
sąmonę ir atsisėdo. 

— Kur važiuosi? — kimiai paklausė. 

— Kuo toliau nuo čia, - atsakė Adamas. — Radau ko ieškojau, 
tad galiu išvykti. 

— Ji keršys, — vos girdimai šnabždėjo Teiloras. — Išleisk mane čia. 

— Ką?! - tepasakė Adamas. Automobilis buvo labai sulamdytas, 
jis ilgai nepatrauks, tad reikėjo kuo greičiau iš čia nešdintis. 

— Ji norės kam nors atkeršyti, tad išleisk mane daba/ - jau gar- 
siau pareikalavo Teiloras. Tačiau pastangos galutinai išsekino jėgas, 
jis atsilošė į odinę sėdynę ir užsimerkė. 

— Visus vežu iš čia, — tyliai pasakė Adamas. 

— Ji dabar žino, kas yra Darsė, - nekantriai šnabždėjo Teilo- 
ras. — Darsė daugiau niekada nebus saugi. Kad ir kur ji slėptųsi, 
moteris ją suras. 

— Ir jūs ją sustabdysite? - paklausė Adamas. — Įdomu, kaip keti- 
nate tai padaryti? Net nežinote, kas ji. Be to, esate sužeistas. 

— Bet aš žinau, kas ji, - atsklido balsas nuo galinės sėdynės. Bal- 
sas, kurio Adamas su Teiloru nebuvo girdėję. 

— Atkimšai jai burną? — persigandęs paklausė Adamas, žvelgda- 
mas į Darsę per galinio vaizdo veidrodėlį. 

— Jai skaudėjo, - gynėsi Darsė. 

— Juk nieko apie ją nežinome! Ji gali būti... 

— Ber juk žinai, ar ne taip, broli? — paklausė moteris, tada Darsės 
padedama atsisėdo ir pažiūrėjo į Adamą per veidrodėlį. - Galiu padė- 
ti. Padėti ją nugalėti, tik negaliu padaryti to viena. Jau beveik išaušo. 
Turime pailsėti. Ar kur nors galėtume atsikvėpti? Šiąnakt privalome 
veikti. Jei nesustabdysime jos šiąnakt, jos galia padvigubės. — Moteris 
kalbėjo keistai, atsargiai tardama kiekvieną žodį, lyg būtų išmokusi 
kalbėti skaitydama, o ne girdėdama kitus žmones kalbant. 

— Kodėl? - klausdamas atsigręžė į ją Teiloras. Kadangi skausmas 
neleido labiau pasisukti, jis nematė moters veido. - Kaip? Ką ji su- 
manė? 

— Ji žinojo, kad pasirodysite. Numatė. Aš viską mačiau, bet 
pamelavau, kaip dažnai darydavau. Tačiau dabar ji turi ir kitų, skai- 
tančių veidrodį. Jūs nepaėmėte tikrojo veidrodžio. Jinai jį turi. Laiko 
užrakintus vaikus ir šiąnakt juos paaukos. Privalau ją sustabdyti. 

— Jūs tikrai nebūsite viena! — šūktelėjo Teiloras, bet turėjo atsi- 
šlieti į sėdynę ir atgauti kvapą. 

— Aš irgi jums padėsiu, - tyliai prisidėjo Darsė. 

— Prakeikimas! — piktai riktelėjo Adamas. 

— Nesikeik, — vienu balsu sudraudė ir Darsė, ir moteris, tada 
pažiūrėjo viena į kitą ir nusišypsojo. 

Priekinėje sėdynėje šypsojosi ir Teiloras. Tik Adamas ne. Jei 
būtų vienas, mielai būtų sutikęs grįžti ieškoti blogosios moters, bet 
dabar turėjo Darsę. Ir pažvelgęs į veidrodėlį prisiminė turįs seserį. Be 
to, žvilgtelėjęs į Teilorą, susiraukusį iš skausmo, suprato, kad dabar 
turi šeimą — tikrą šeimą, ne tokią, kurioje būtų svetimas. 

Dabar, kai turėjo viską, ko gyvenime troško, privalės rizikuoti 
visa tai prarasti per vieną naktį!.. 


Šešioliktas skyrius 


Adas pastatęs sulamdytą reindžroverį pigaus 
motelio saikavimo aikštelės gale. Pastatė po medžiu, kad automobi- 
lio nebūtų matyti nuo kelio ar net važiuojant pačia aikštele. Palikęs 
kitus jo viduje, prikėlė motelio savininką ir grynais sumokėjo už 
kambarį su dviem didelėmis lovomis. 

Darydamas tai mąstė, kaip įkalbėti Darsę nedalyvauti šios 
nakties žygyje. Adamas žinojo, kad leisis į tunelius ar eis kitur, kur 
šiąnakt vyks „tai“, — išgirdęs apie vaikus jis tvirtai pasiryžo, — bet tik- 
rai nenorėjo, kad į tai veltųsi ir Darsė. Kol gyvas, padarys viską, kad 
apsaugotų bent vieną vaiką, tačiau nenorėjo, kad tame dalyvautų 
Darsė, Teiloras ar net tas naujas žmogus jų kompanijoje - jo sesuo. 

Žiūrėdamas į seserį, prieš akis vis matė jos kambarį su bokštu virš 
lovos. Turint galvoje, kur ir kaip ji augo, toje moteryje galėjo slypėti 
tiek blogio, kiek ir ją išauginusioje raganoje. Na, ji pripažino, kad veid- 
rodis, kurį imant matė, nėra tikrasis, tačiau Adamas nepajėgė prisivers- 
ti jai parodyti kito radinio. Jame ji nieko nematė. Gal Darsė matys, o 
gal ir ne. Vienintelis būdas išsiaiškinti — parodyti jai veidrodį, o dabar 
negalėjo to padaryti slapta. Bent jau ne dabar. Gal šiąnakt. Pailsėjęs. 

Kai Adamas grįžo su raktu nuo kambario, kiti laukė jo išlipę 
iš automobilio. Apžiūrėjo juos blankiose motelio šviesose. Teiloras 
atrodė nekaip. Ant kaktos pūpsojo didelis tamsėjantis gumbas, jis 
keistai laikė vieną ranką. Darsės akys paraudusios, be to, ji buvo kiek 
apsvaigusi. 

Šalia Darsės stovėjo ta moteris, jo sesuo, atrodanti lyg antras 
Adamas. Turėjo pripažinti, kad ji surištomis priekyje rankomis laikė- 
si didvyriškai. Buvo labai aukšta. Per sumaištį juodi plaukai išsidrai- 
kę. Jie didelėmis bangomis krito žemiau juosmens per plačią baltą 
palaidinę, susegtą prie kaklo. Moteris segėjo ilgą medvilninį sijoną ir 
basnirčia avėjo sandalus. 

Žvelgė į jį su tokia panieka, kad Adamas pamanė, jog nenorėtų 
stoti į kovą su tokia moterimi. Nors ji sakė tik tiesą, buvo jo sesuo ir 
nesipriešino pagrobiama, dar turėjo pelnyti palankumą! 

Atrakinęs kambario duris, Adamas praleido kitus pirma, bet kai 
pro šalį ėjo ta moteris, neišlaikė nepasakęs: „Nepasitikiu tavim“. 

— Juo blogiau tau, - atkirto ji ir praėjo aukštai iškelta galva. 

Adamas uždarė duris. 

— Manau, turime numigti, —- pasakė žiūrėdamas į dvi lovas. — 
Paprasčiausia būtų suguldyti abi moteris į vieną. Tačiau aš neketinu 
Darsės prileisti prie tos ilgšės. 

Darsė staiga pasisuko į jį. 

— Adamai! — piktai išrėkė. — Tu apgailėtinas! 

— Pritariu, — tarė Teiloras, sėsdamasis ant vienos iš dviejų kam- 
baryje buvusių kėdžių. — Manau, tavo sesuo ir taip daug patyrė ir 
visai nenusipelno, kad su ja elgtumeisi šiurkščiai. Išties! Tik pažvelk 
į ją! - Nukreipė žvilgsnį į moterį, stovinčią prie durų. Aukšra, graži, 
didingos laikysenos, nors apsirengusi išėjusiais iš mados drabužiais ir 
surištomis rankomis. Lyg romantiško pasakojimo apie genčių karus 
ir garbę herojė. 

— Ji man kažką primena, — Teiloras prabilo tokiu keistu balsu, 
kad Darsė atsigręžė į jį. Nuo tada, kai pamatė tą išdidžią moterį, 
tėvas, rodos, negalėjo atitraukti nuo jos akių. 

— Ir man, - pritarė Adamas, - tik neatsimenu ką. 

— Karalienę, - šiltai šypsodamasi moteriai, tarė Darsė. - Ji pri- 
mena karalienę. 

Moteris irgi šyptelėjo Darsei, bet galvos nenulenkė ir iš aukšto 
žvilgtelėjo į brolį. 

— Boadisėja, - pasakė Adamas. - Karingoji karalienė. Šrai ką ji 
man primena. 

Moters išdidumas kažkur pranyko, ir ji nusišypsojo, paskui pra- 
pliupo juoktis. Kvatojo taip, kad turėjo prisėsti ant lovos krašto. 

— Ji juokiasi iš :4v0 pokštų, — nusistebėjo Darsė. - Jei abejojai 
jūsų giminyste, štai tau puikus įrodymas! 

Adamui patiko, kad sesuo juokiasi, bet niekaip nesuprato iš ko. 
Boadisėja buvo pirmojo amžiaus karalienė, vedusi britus į kovą su 
romėnais, bet kas čia taip juokinga? 

Moteris pažvelgė į Adamą. 

— Boadisėja — toks mano vardas. 

— Taiklu, - nenuleisdamas akių nuo moters, pasakė Teiloras. 

Tada Darsė atsipalaidavo. Gal Adamas ir per griežtai elgiasi su 
seseria, bet jeigu ji juokiasi iš jo nejuokingų pokštų, vadinasi, ne- 
trukus atsileis. 

— Gal dar kas nors nori valgyti? — paklausė ji. 

Vyrai neatsakė. Adamas įtariai stebėjo Boadisėją, lyg mėginda- 
mas perprasti. O Teiloras į ją spoksojo lyg būtų įsimylėjęs. 

Tačiau pati Boadisėja žiūrėjo į Darsę. Lyg vyrus laikytų ne- 
svarbiais. 

— Kaip manote, ar galėtume nusipirkti to „greitojo maisto ? 
Labai norėčiau paragauti. 

— Juo maitindamasi aš užaugau, - pralinksmėjo Darsė. — Kita- 
pus gatvės yra parduotuvė ir... 

— Aš nueisiu, — pasisiūlė Teiloras. - Nupirksiu, ko tik norit. 

— Ne, eisiu aš, - šokosi Adamas. — Manau, tai mano pareiga. 

Darsė su nuostaba pasižiūrėjo į vyrus. Rodos, jie lenktyniavo, 
kuris atneš pavalgyti šiai nepaprastai gražuolei. 

Nusivaipiusi pasisuko į Boadisėją. 

— Ar kada girdėjai posakį „Visi vyrai kiaulės“? 

— Dar blogesnį, - atsakė Boadisėja. — Ji tvirtina, kad iš jų visai 
jokios naudos. 

Ir abi moterys nusikvatojo. 

Neketindamas komentuoti, dėl ko juokėsi moterys, Adamas 
žvilgtelėjo į laikrodį. 

— Dabar - keturios ryto, tad, manau, reikėtų numigti. Vėliau 
galėsime nuspręsti... ką ketiname daryti šiąnakt. O dėl maisto turėsi- 
me laukti, kol atidarys parduotuvę. Beje, dėl miego... - Jis nutilo. Jei 
ji, jo sesuo, ir nėra priešas, tada logiška, kad Darsė miegotų su ja. 

Bet tiesa buvo ta, kad Adamas norėjo laikyti Darsę savo glėbyje. 
Tiesiog nežinojo, kaip tai padaryti, garsiai nepasakius. 

Lėtai stodamasis, Teiloras suprato, ko nori Adamas, bet suvokė 
ir tai, kad užuolankoms metas per vėlus. 

— Manau, kad Boadisėjos mes nepažįstame ir dėl to neturėtume 
pasitikėti... — Žvilgtelėjęs akies kampučiu, pamatė, kaip joje užverda 
pyktis. - Užtat manau, kad tarp jos ir durų turėtų miegoti vyras. 

— Jis? — paklausė Boadisėja, surištomis rankomis rodydama į 
Adamą. Jos balse buvo justi panieka. 

— Ne! - suriko Adamas. — Aš... — Niekaip negalėjo sugalvoti, 
kodėl jis turėtų miegoti su Darse. Galiausiai argi nebūtų logiška vie- 
noje lovoje miegoti tėvui su dukra ir broliui su seseria? 

— Judu netilpsite į lovą, — tarė Adamui Darsė. — Tik pažiūrėk į 
ją. Ji tavo ūgio. Stumdysitės visą naktį. 

Visi trys klausiamai pažvelgė į Darsę. Lovos buvo pakankamai 
didelės. Ber paskui visi supratingai nusišypsojo. 

— Taip, - prabilo Adamas. - Puikus sprendimas. Gerai, kas pir- 
mas eina į vonią? 

— Aš! — šūktelėjo Darsė ir nulėkė. 


Darsė prabudo iš gilaus miego, įsitaisiusi Adamo glėbyje. Iš 
pradžių buvo pernelyg pavargusi ir nesusigaudė, kad suprastų jo pri- 
slopintus šūksnius. Kai prieš kelias valandas atsidūrė vienoje lovoje 
su Adamu, manė, numirs iš laimės. Niekada nevalios užmigti. 


AMŽINAI... 221 


— Jei būtume labai labai tylūs, - sušnabždėjo panirusi į jo glė- 
bį, - galėtume tuojau pat pasimylėti. 

Adamas prispaudė lūpas prie jos ausies. 

— Pažadu tau, Darse T. Monro, jei visą šį reikalą baigsime gyvi, 
prisiekiu viskuo, kas šventa, nebebūsi nekalta ilgiau nei penkias mi- 
nutes po to, kai pasakysi, ką noriu sužinoti iš to veidrodžio. Ei! Juk 
vėl nealpsi? 

— Pažiūrėsim, — atsakė ji. - Ar nualpusi gaučiau daugiau bučinių? 

— Negaliu bučiuoti tavęs ir neprarasti sveiko proto. Vien lai- 
kydamas tave glėbyje jaučiu, kad jo netenku. Ir liaukis! Sukinėtis 
negalima. 

Darsė nurimo, bet kūnu liko prisispaudusi prie Adamo. Jis nie- 
kada nesakė, kad ją myli, tačiau mergina jautėsi taip, lyg jau būtų 
prisipažinęs. Tiesą sakant, iš pat pradžių pajuto, kad Adamas ja do- 
misi. Visada į ją žvelgė kaip į ypatingą. 

— Gal nori nusiimti laikrodį? - sušnabždėjo Adamas. Darsė vis 
dar buvo su triko ir gražiu auksiniu laikrodėliu, kurį jis padovanojo. 

— Ne, - atsakė ji. —- Nešiosiu visą likusį gyvenimą. Ir būsiu su 
juo palaidota. 

— Iki tol būsiu tau nupirkęs tuzinus laikrodžių ir šis vargšelis 
tavęs jau nedomins. 

Darsė giliai įkvėpė prieš atsakydama. Ji suprato, kad jis užsi- 
minė... vos išdrįso pagalvoti apie tą žodį... vestuves. Norėjo tikėti šia 
svajone, bet norėjo ir būti sąžininga su juo. 

— Gal šiaip aš tau ir nepatikčiau. Dabar tau manęs reikia, kad 
skaityčiau veidrodį, taigi aš tau reikalinga. Bet esu užaugusi ne to- 
kiomis palankiomis sąlygomis ir galbūt kai kurie dalykai privers tave 
pakeisti nuomonę. Aš... 

Darsė nutilo, nes Adamas ją pabučiavo. Ne taip karštai, kaip 
anksčiau, nes tokiomis aplinkybėmis nežinojo, ar galėtų sustoti. Bet 
sakinio užbaigti neleido. 

— Daugiau niekada taip nekalbėk, — sudraudė. — Patikai man 
daug anksčiau nei sužinojau apie tavo gebėjimą įsakinėti žmonėms 

mintimis. O dėl savo kilmės - prisimink, kad keliavau aplink pasaulį 
ir mačiau daugybę žmonių. Patikėk manimi, Darse: esi vienintelė, 
nesvarbu kur užaugai. 

— Čia gerai ar blogai? — rimtai paklausė ji. 

— Gerai. Beje, ar galėsi mane išmokyti vieno tokio burto? 

— Kokio? — paklausė mergina jau pro miegus. 

— Sustabdančiojo. Mokeisi jo koledže, pameni? Per raganystės 
discipliną. 

Darsė nusišypsojo, bet miegas ją jau beveik nugalėjo. 

— Nesimokiau raganystės. Studijavau poeziją. 

— Kodėl, tu bjauri, negarbinga melage... - Adamas mėgdžiojo 
jos ankstesnius žodžius, tačiau Darsė jau, regis, miegojo, tad jis pa- 
bučiavo jai plaukus ir užsimerkė. 

Ber iš tikrųjų Darsė nemiegojo. Nebuvo tikra, bet pamanė, kad 
jis gali palaukti, kol ji užmigs, ir vienas leistis į tunelius. Neleis jam 
užrakinti jų motelio kambaryje ir palikti be jokio transporto! Žino- 
jo, kad Adamas - vienišas kovotojas, ir šįkart nebus kitaip. Negalėjo 
leisti jam vienam mėginti visus išgelbėti. Spausdamasi arčiau, Darsė 
panaudojo savo Tvirtąją Įtaigą jam nuraminti ir užmigdyti. 

Tačiau vos po kelių valandų Adamas ją prižadino savo blašky- 
musi ir dejonėmis. 

— Kas jam? — pasilenkęs virš lovos, paklausė Teiloras. — Gali jį 
nuraminti? 

— Ne, - susiraukė Darsė. - Mėginau, bet jis giliame transe, ne- 
pajėgiu jo pasiekti. 

— Adamai, — Teiloras pasilenkė per dukterį ir mėgino jį pri- 
žadinti. Matė, kad Darsė susikaupusi bando pasiekti Adamą minti- 
mis — nuraminus jį užmigdyti ar prižadinti, to jis nežinojo. Boadisėja 
tyli gulėjo kitoje lovoje ir, nepaisydama sąmyšio, nesijudino. 

Adamas staiga smogė kumščiu, ir Teiloras vos išvengė smūgio į 
žandikaulį. 

— Prikelk jį! - paliepė dukteriai. — Jis išgyvena kažką siaubingo. 

Darsė visą gyvenimą naudojo galią tik visai paprastiems daly- 

kams. Neteko labai stengtis, kad degtindaris užsimanytų nusipirkti 
šunį. Bet dabar pasiekti Adamą, kai jis išgyvena gilų miego transą, 
reikėjo labai susikaupti. Jai ir taip skaudėjo galvą, kurią susitrenkė 
medyje, — aišku, niekam apie tai nesakė, - o pasitelkus Tvirtąją Įrai- 
gą skaudėjo dar labiau. Tačiau mergina nekreipė dėmesio į skausmą 
ir, panirusi į save, susikaupė taip, jog kambarys išnyko. Tarsi paliko 
kūną ir dabar pavirto tik minčių energija, ir toji energija galėjo judė- 
ti ten, kur reikia, ir padaryti tai, ką reikia. Surado Adamo mintis ir 
įsiskverbė į jas. Galvos skausmas nuo to tik sustiprėjo, tad Darsė pa- 
sistengė atsijungti išsigandusi, kad Adamas gali pajusti jos skausmą. 
Susikaupė bandydama nuraminti jo iškankintą protą. Galvojo apie 
auksinę šviesą, apgaubiančią jo kūną ir paguodžiančią. 

— Darse! — pasigirdo tėvo balsas. - Darse! Grįžk. 

Mergina lėtai atmerkė akis ir pažvelgė į tėvą. Šis laikė ją už 
pečių ir smarkiai purtė. Kai Darsė atsimerkė, Teiloras ją tvirtai ap- 
kabino ir prisispaudė. 

— Jau maniau, kad praradau tave. Darse, atrodei lyg mirusi! Ne- 
užčiuopiau pulso. Net nekvėpavai! 

Lėtai pasisukusi, nes skaudėjo kaklą, Darsė pažvelgė į Adamą. 
Dabar jis ramiai miegojo, tačiau ji pajuto, jog tuoj pabus. 

— Kaip tu? — susirūpinęs paklausė Teiloras. — Dar nemačiau, 
kad kas taip giliai pasinertų į transą. Traukinys būtų galėjęs tave per- 
važiuoti ir nebūtum pajutusi. 

— Man viskas gerai, - bandė nusišypsoti Darsė ir sumažinti tėvo 
rūpestį. — Bet turiu nueiti į vonią. 

— Žinoma. — Teiloras nuklojo anklodę, kad Darsė galėtų išlipti 
iš lovos. 

Jai prireikė visų jėgų ir susikaupimo, kad nenukristų vos tik 
padėjusi pėdą ant grindų. Bet nenorėjo dar padidinti tėvo rūpesčio. 
Mėlynė ant jo kaktos dabar buvo visai tamsi, o kairę ranką laikė pri- 
spaudęs prie šono. 

— Tikrai, jaučiuosi gerai, - pakartojo. — Tiesiog... - Mostelėjo 
vonios kambario link, ir Teiloras ją praleido. 

Darsė pasistengė tyliai uždaryti duris, tada krito ant kelių ir 
išsivėmė į klozetą. Dar kurį laiką ją tampė spazmai, ir pilvas susi- 
traukdavo taip, lyg liestų stuburą. 

Ji išsiskalavo burną ir papurškė gaiviklio. Nenorėjo, kad kiti 
sužinotų. Kaip ir apie žaizdą galvoje, kai tada trenkėsi į šaką. Kai 
Adamas vairavo automobilį ir ginčijosi, jog nebenori tęsti, Boadisėja 
tylomis sėdėjo šalia Darsės, o ji džiaugėsi, kad sesers buvimas ati- 
traukė jo dėmesį. Adamas nepastebėjo, kad Darsė šluostosi kraują 
popierinėmis nosinaitėmis, kurių rado tėvo automobilyje. O kai jie 
suėjo į motelio kambarį, Darsė pirma nuskubėjo į vonią ir nusiplovė 
kraują nuo galvos ir plaukų. Bet dabar, po kelių valandų, iš žaizdos 
vis dar sunkėsi kraujas ir labai skaudėjo. 

Tačiau Darsė neketino dėl žaizdos praleisti šią naktį. Žinojo, 
kad ir tėvo nesulaikys jo sužeista ranka. Ir nors Adamas apsimetė 
nesužeistas, ji žinojo, kad jo šonkauliai nukentėję. Iš jų keturių tik 
Boadisėja atrodė sveika. 

Kai Darsė grįžo į kambarį, Adamas sėdėjo lovoje. 

— Atleisk, kad sukėliau rūpesčių, — tarė apsimesdama abejinga. 

Kitoje lovoje atmerktomis akimis tyliai gulėjo Boadisėja, ir 
IDarsė pamanė, kad ji įpratusi laikytis ramiai bei klausytis. 

— Noriu, kad mums papasakotum, kas tau nutiko, kai buvai 
mažas. Kaip gavai tą įdagą ant krūtinės? — paprašė Teiloras. — Ma- 
nau, mes to nusipelnėme. 

Tai sakydamas, pažvelgė į Boadisėją, ir Darsė, pastebėjusi, kaip 
ši linktelėjo, sunerimo: kas šiąnakt tarp jų įvyko? Ar tėvas papasako- 
jo Boadisėjai apie save? Apie ją? Adamą? 

Kad ir kas ten buvo, Darsė pajuto, kad tarp šios gražios moters 
ir jos tėvo užsimezgė ryšys. Ji norėjo apie tai paklausinėti tėvą, tačiau 
jis buvo teisus: dabar reikia kalbėtis apie kitus dalykus. Jei Adamas 
papasakotų viską, kas nutiko vaikystėje, jiems visiems tai padėtų ir 
galbūt įkvėptų drąsos. 

Iš pradžių Adamas kalbėti nenorėjo, tačiau užteko pažvelgti 
Teilorui į akis ir jis sutiko. Bet ir tada prabilo tik kiek parylėjęs, nes 
dar niekam nebuvo visko pasakojęs. 

— Kai buvau trejų metų, - silpnu, virpančiu balsu pradėjo pa- 
sakoti Adamas, - man pasakė, kad tėvai žuvo lėktuvo katastrofoje. 
Tada mane išsiuntė į Koloradą, į didelį namą, pilną smalsių gimi- 
naičių. — Jis giliai įkvėpė. — Tačiau tiesa tokia, kad trejų metų mane 
pagrobė ir dėl to žuvo mano tėvai. 

Čia Adamas nutilo, ir Darsė vos susilaikė nepuolusi jo guosti: 
kaip baisu jam buvo visą gyvenimą jausti tokią kaltę! Ne, nevalia jo 
pertraukti. Tačiau bent mintimis pamėgino jį nuraminti, įtikinti, 
kad dabar jis saugus ir tarp mylinčių žmonių. 

— Iki šiol niekas nežino, kas iš tiesų nutiko, — tęsė Adamas. — 
Mėgau būti vienas ir žaisti slėpynių, tad pasislėpiau nuo mamos, kai 
ji pirko man drabužius Niujorke. Vėliau mama pasakojo policijai, 
kad matė mano batuką, kyšantį iš po drabužių krūvos, tad nė kiek 
nesijaudino. Ji matė, kur aš, tad pirko toliau. Bet po kokių dešimties 
minučių, kai norėjo išeiti iš parduotuvės, nutykinusi prie krūvos pa- 
kėlė drabužius ir sušuko: „Aha!“ — ten buvo tik mano batukas!.. 

Darsė įsivaizdavo, koks siaubas turėjo apimti motiną. Paėmė 
Adamo ranką. 

— Po valandos paieškų į prekybos centrą buvo iškviesta policija, 
paskui FTB. Bet praėjo dar pora dienų — ir nieko. Niekas nereikala- 
vo išpirkos. Nieko! Pagrobėjai nebandė susisiekti. Dar po trijų dienų 
mano tėvai tyliai dingo iš buto. Ir iki šiol niekas nežino kodėl. Ar 
gavo kokią žinutę? Jei taip, tai nuo ko? 

Darsė su Ieiloru tylomis laukė tęsinio, abu jausdami jo neviltį 
per tuos metus, prabėgusius svarstant — kas ir kodėl? 

— Dingus tėvams buvo apklausti liudytojai. Viena moteris pa- 
pasakojo, kad tėvai nuėjo į miegamąjį ir užsidarė kelioms minutėms. 
Kai išėjo, atrodė paniurę, lyg būtų ką nusprendę. Ji sakė, jog tada 
nekreipė į tai dėmesio. Tik vėliau prisiminė jų išraiškas. 

Po poros valandų nuo pabuvimo miegamajame tėvas vienam 
FTB žmogui pasakęs, kad seniai metęs rūkyti, bet dabar jam būti- 
nai reikią užsirūkyti, tad nueisiąs į parduotuvę nusipirkti cigarečių. 
FTB agentas pasiūlęs jam savo cigarečių, tačiau tėvas atsisakęs — ne 

ta rūšis. Vėliau jis pasakojo, kad tėvas atrodė labai nervingas, bet juk 
natūralų tokiomis aplinkybėmis... 

Niekas nežino, kada paspruko mama. Kai išėjo tėvas, po kelių 
minučių suskambo telefonas. Visi pašoko ir puolė prie jo pasiruošę 
nustatyti, iš kur skambina, jei tai pagrobėjai. Bet po ketvirto signalo, 
kai mama neatsiliepė, paaiškėjo, kad jos nėra. Visi suskato ieškoti, 
bet nerado nei koridoriuose, nei lifte, nei ant laiptų, niekur. O kai 
pradėjo ieškoti ir tėvo, negalėjo rasti ir jo. 

Vėliau FTB bandė atkurti, kaip viskas vyko. Kai jiedu užsidarė 
miegamajame, tėvas gaisrinėmis kopėčiomis nusileido į pusbrolio 
butą, iš ten paskambino sraigtasparnių bendrovei, kurios paslaugo- 
mis darbo reikalais kartais naudodavosi. Kai sraigtasparnis turėjo pa- 
sirodyti, tėvas išėjo iš buto neva nusipirkti cigarečių. FTB išsiaiškino, 
kad jis liftu užsikėlė ant stogo, tada paskambino į butą iš telefono 
lifte. Kai tik telefonas suskambo, FTB agentai puolė prie jo, o mama 
išspruko pro duris ir laiptais užbėgo ant stogo. Jie su tėvu jau buvo 
pakilę sraigtasparniu, kai FTB susivokė, kad jos nėra. 

Buvo nesunku nustatyti, jog sraigtasparnis nusileido šiaurinė- 
je Niujorko valstijos dalyje, nedideliame oro uoste, kur tėvas laikė 
nuosavą keturvietį lėktuvą. Sraigtasparnio pilotas, kuris nieko ne- 
žinojo, pamojavo jiems, kai tėvas nuvairavo lėktuvą pakilimo taku 
ir pakilo. 

Adamas užsimerkė. 

— Daugiau mano tėvų niekas nebematė. 

— O :u? - paklausė Darsė. - Kaip pasprukai nuo pagrobėjo? 

— Nežinau, — atsakė Adamas. — Praėjus trims dienoms nuo 
mano tėvų dingimo, moteris iš Hartfordo Konektikute paskambino 
į policiją. Ji buvo labai sukrėsta, nes netoli namų miške rado klai- 
džiojantį mažą berniuką. 

— Tave... — Darsė suspaudė Adamo ranką. 

— Taip. Mane. Nuogą su daugybe įsisegusių erkių. Vėliau labai 
pakilo temperatūra — greičiausiai dėl Laimo ligos. 

Darsė su Teiloru tylomis jį stebėjo, laukdami tęsinio. 

— Neatsiminiau, kas man nutiko, kai buvau pagrobtas. Vaikai 
paprastai atsimena tik nuo trečiojo gimtadienio, bet aš atsimenu, 
kas buvo anksčiau. Tiesą sakant, tiek daug pamenu apie tėvus ir 
mūsų gyvenimą kartu, kad po daugelio metų psichiatras, pas kurį 
lankiausi, manimi netikėjo. Paskambino mano pusbroliui įsitikinti, 
jog tai tiesa. 

— Bet tu nemelavai, - tyliai ištarė Teiloras. 

— Ne. Atsimenu... - Nutilęs Adamas giliai atsiduso. — Tiesiog 
pasakysiu, kad jei tėvai dabar įžengtų pro duris, pažinčiau juos. 

— Ką sužinojo FTB, kai tyrė tavo dingimą? — paklausė Teiloras. 

— Nieko. Jie mano, kad tėvai gavo žinutę apie tai, kur esu. Gal 
ten buvo parašyta: „Jei prasitarsite policijai, vaikas žus“ ar kažkas 
panašaus. Jie net nežino, kaip toji slapta žinutė galėjo būti jiems nu- 
siųstą. 

— Kur tavo tėvai skrido lėktuvu? — paklausė Teiloras. 

— Niekas nežino. FTB mano, kad lėktuvas skrido virš vandens. 
Niekas nieko nematė ir nerado. Net lėktuvo nuolaužų. 

— O kaip tu? Juk buvai toks mažutis! - sušuko Darsė. Pakėlusi 
jo ranką, prispaudė prie skruosto. 

— Aš... jaučiausi siaubingai. Kai mane rado, buvau sušalęs, 
alkanas, ištroškęs ir karščiuojantis. O ant krūtinės — kraujuojanti 
užkrėsta žaizda. Šimtai žmonių ieškojo manęs ir tėvų. — Adamas pa- 
sižiūrėjo į Teilorą. - FTB pavyko pagrobimą išlaikyti paslaptyje, bet 
kai dingo tėvai, viskas išėjo į viešumą ir žiniasklaida tai pasigriebė. 

— Tad dingus tėvams tave išsiuntė pas gimines, — pasibjaurėjęs 
tarė Teiloras. — Ir leiskite spėti: šeima nusprendė, jog tavo paties la- 
bui geriau tau nieko nepasakoti. 

— Taip. Esu tikras, kad norai buvo geri. Jie manė, kad aš toks 
mažas, jog tuoj viską pamiršiu, ypač jei negyvensiu ten, kur man 
viskas primintų tėvus. Be to, buvau per mažas žinoti, kur norėčiau 
gyventi. 

— Bet tu juk žinojai? Net būdamas trejų turėjai nuomonę, — 
griežtai pasakė Darsė. 

— Taip, žinoma. Atsimenu, kad verkiau ir sakiau, jog noriu lipti 
į valtį ir plaukti ieškoti mamos su tėčiu. 

Kaip ir aš, - pasiuntė jam Darsė, suspaudusi jo ranką, - vis m0- 
rėdavau eiti ieškoti mamos. Tikrosios mamos. Kuri mane labai mylėtų. 
Kai Darsė pastebėjo smalsiai į ją žiūrintį tėvą, lyg norintį žinoti, ko- 
kias mintis siunčia Adamui, ji kostelėjo ir paleido jo ranką. 

— Tad gyvenai Kolorade? 

— Taip. Gyvenau su giminėmis milžiniškame name, statytame 
1890 metais. Puikiame name. 

— Bet tau ten nebuvo gera, - įterpė Teiloras. 

— Nebuvo. Šeimoje aštuoni vaikai, ir nė vienas jų nesielvartavo 
dėl mano netekties. Jų mama, mano pusseserė Sara, mėgino pada- 
ryti mane šeimos nariu, bet jai nepavyko. Ne. Taip neteisinga. Aš 
negalėjau sau leisti būti jų šeimos nariu. Žinau, kad daugelis mano, 
jog vienturčiai būna vieniši, bet aš toks nebuvau. - Adamas kreivai 
šyptelėjo. - Man patiko gauti visą šimtą procentų tėvų dėmesio... 

Darsė nesišypsojo. Ji daug žinojo apie vienatvę, vaiko ir suau- 
gusiojo vienatvę. 

— Tad kas tau nutiko? — paklausė ji. — Po to, kai persikėlei į 
Koloradą? 

— Nieko. Užaugau. Pusbroliai greit įprato nelįsti prie manęs. 
Nebuvau toks kaip jie. Nemėgau šurmulio. Tiesą sakant, daug žmo- 
nių mane... na, nervina. Ir uždaros erdvės... 

Adamui prireikė kiek laiko nurimti. 

— Kai buvau dvylikos, pradėjau sapnuoti košmarus. Jie buvo... 
gana klaikūs. Taip garsiai klykdavau, kad prikeldavau visą namą, o 
kai Sara — niekada nevadinau jos mama — mėgindavo mane apkabin- 
ti, priešindavausi, spardydavausi ir draskydavausi. Kartą įstačiau jai 
mėlynę nuo čia iki čia, - perbraukė per žandikaulį. - Po to, kai pra- 
dėdavau klykti, prie manęs eidavo tik vyrai. O kai sapnai nesiliovė, 
mane nusiuntė pas psichiatrą. 

— Ar jis padėjo? — paklausė Teiloras. 

— Ne visai. Mėgino mane hipnotizuoti, bet nepavykdavo. Ta- 
čiau privertė gimines papasakoti man visą tiesą apie pagrobimą ir tą 

truputėlį, žinomą apie tėvų dingimą. Bet nuo to man pasidarė tik 
blogiau. Jei ne aš, jie nebūtų žuvę! 

Teiloras norėjo suturėti Adamą nuo tokių minčių, nes girdėjo 
sielvartą jo balse. 

— Tad kaip baigėsi istorija su psichiatru? 

— Po metų pastangų jis pasidavė. Nepavyko nieko iš manęs iš- 
gauti, nes aš neatsiminiau — ir vis dar neatsimenu, kas nutiko, kai 
mane pagrobė. O košmarai baigėsi taip staiga, kaip ir prasidėjo. 

— Tad grįžai į šeimą ir gyvenai normalų gyvenimą. — Teiloras 
nusišypsojo iš savo paties pokšto. | 

— Ne visai. Niekam nepasakojau — iki šiol — bet kai košmarai 
liovėsi, mane persekiojo atsiminimai apie tėvus. Atrodo, prisiminiau 
kiekvieną akimirką su jais. - Adamas užsimerkė, ir Darsė pajuto, 
kad jis tramdo ašaras. — Ir aš jų i/gėjausi. Ilgėjausi mamos juoko ir 
to, kaip ji... 

Jis giliai atsiduso. 

— Na, ilgėjausi jų ir... 

— Norėjai žinoti, kas jiems nutiko, - užbaigė Teiloras. 

— Ne, tada nenorėjau. Per tuos metus aš... užsidariau savyje. 

— Supratai, kad skiriesi nuo kitų Žmonių, tad susikūrei savo 
pasaulį, — švelniai prabilo Darsė. — Norėjai užsisklęsti nuo išorinio 
pasaulio. 

Kurį laiką Adamas tylėdamas žiūrėjo į ją. Ji blokavo savo mintis, 
kad nenusiųstų jam, bet jis žinojo, ką ji galvoja: Kaip ir aš. Adamas 
neturėjo galios ar „dovanos“, kaip pavadino Teiloras, tačiau vaikystės 
metų siaubas atskyrė jį nuo kitų. Kaip ir Darsę... 

— Taip. Būtent, — parylėjęs prabilo jis. — Išvažiavau į koledžą ir, 
kol mano giminaičiai stengėsi tapti gydytojais, teisininkais ar versli- 
ninkais, studijavau senovės istoriją. Neišmaniau, ką veiksiu su tokiu 
išsilavinimu, bet mane traukė skaityti apie senovės civilizacijas. Tada, 
kai baigiau universitetą, išnykau. Man siūlė porą dėstytojo vietų dėl 
šeimyninių ryšių, bet iš tiesų aš norėjau... Ar suprantat? Norėjau iš- 
nykti. Norėjau pabėgti pats nuo savęs. 

— Taip, labai suprantu, - įsiterpė Darsė. 

— Turėjau paveldėtų pinigų, bet jų neliečiau. Niekam nesakiau, 
kur esu ar kur keliauju, nes ir pats nežinojau. Imdavausi darbų, 
kokius tik rasdavau. Ketverius metus buvau jūreivis krovininiame 
garlaivyje. Porą metų dirbau rančoje Argentinoje. Tiesiog klajojau 
aplink pasaulį, pagyvendavau šen bei ten, bet iš tiesų negyvenau. 
Kurį laiką maniau, kad norėčiau rašyti, bet tai, ką užrašydavau po- 
pieriuje, rodos, pajudindavo tamsiąją mano sielos pusę, kurios aš 
nenorėjau matyti, tad mečiau. 

— O kaip prasidėjo tas blogio ieškojimas? Ir domėjimasis raganų 
sąlėkiais? 

— Na, viena mano pusseserė išpylė ant manęs arbatos puodelį. 
Ironiška, ar ne? Išmaišiau visą pasaulį ieškodamas... nežinau, ko ieš- 
kojau, bet žinau, kad neradau. Kai vieną iš tų retų kartų buvau grįžęs 
į Koloradą, sėdėjome lauke prie teniso kortų. Visi juokavo ir kalbė- 
josi, o aš tik sėdėjau ir stebėjau. Gėrėme šaltus gėrimus, bet pusseserė 
Liza gerdavo arbatą ištisus metus. Ji pašoko palaikyti brolių teniso 
partijoje, ir karšta arbata pasipylė man ant kairės krūtinės pusės. 
Nieko baisaus, bet Liza labai dėl to susirūpino ir privertė mane nu- 
sivilkti marškinius, kad įsitikintų, ar manęs nenuplikė. 

Adamas giliai atsiduso. 

— Tik arbata daug žalos nepadarė, nes toje krūtinės vietoje buvo 
storas randas. 

— Nuo „kraujuojančios žaizdos“, — pridūrė Teiloras. 

— Taip. Tą randą turėjau, kiek tik save atmenu, ir mažai apie jį 
galvodavau. Pusseserė Sara spėjo, kad nukritau ant aštrių akmenų, 
bet kaip buvo iš tiesų — niekas nežinojo. Neatsiminiau nemažos savo 
gyvenimo dalies, tad randas nebuvo svarbiausias dalykas. Jis buvo 
kietas, kartais, kai iškeldavau ranką virš galvos, tempdavo, bet nie- 
kada per daug nekreipdavau į jį dėmesio. 

— Iki tos dienos, - pasakė Teiloras. 

— Būtent. Tądien viena mano pusseserių, metais jaunesnė, tad iš 
viso nieko apie pagrobimą nežinojusi, pasakė, kad randas negražus ir 
reikėtų pasidaryti plastinę operaciją. O jos brolis, šešeriais metais už 
mane vyresnis, pridūrė: „O gal jam vertėtų pamatyti, kas po juo?“ 

— Įdagas, - pasakė Darsė. — Paslėptas po randu. 

— Taip. Kai tik mano pusbrolis tai pasakė, jo mama paliepė nu- 
eiti į vidų ir atnešti jai megztinį, nors šešėlyje buvo ašuoniasdešimt 
penki laipsniai pagal Farenheitą. 

— Ar paklausei pusbrolio, ką tuo norėjo pasakyti? 

— Ne. Iš jo mamos veido mačiau, kad ji nenori kalbėti apie pa- 
grobimą ir tai, kas nutiko. Man visada buvo jos gaila, nes ji iš tiesų 
labai stengėsi padaryti mane šeimos nariu, bet nepavyko. Žinau, kad 
save kaltino dėl... 

— Dėl tavo liūdesio? — paklausė Darsė. 

— Taip. Mano liūdesio ir jausmo, kad nepriklausau jų šeimai. 

— Tad ką tu darei? — pasidomėjo Teiloras. 

— Kitą dieną išvažiavau ir nuskridau į Niujorką, kur apsilankiau 
pas plastikos chirurgą. Pasakiau, kad noriu atsargiai pašalinti randą, 
nes po juo yra kai kas, ką noriu pamatyti. Tai daugiau nei įdagas. 
Odą, - atrodė, Adamas kalbėjo ne apie save, o apie kažką kitą, - pir- 
ma giliai įpjovė, o toji deginanti geležis turėjo juodo pigmento. Kai 
randą pašalino, aiškiai buvo galima matyti juodą piešinį. 

— Tr tada suvokei, kad yra ir kai kas daugiau nei tau pasako- 
jo. — Teiloras atsisėdo ant kėdės ir smalsiai pasižiūrėjo į Adamą. 

— Taip. Pirmiausia pradėjau ieškoti informacijos „normaliu“ 
būdu. Ėjau pas privačius detektyvus, netgi prisikasiau prie FTB 
bylų, bet nieko ten neradau. Galiausiai, kai jau išbandžiau visus 
kelius, nuėjau pas aiškiaregę. Bet ji tepasakė, kad tėvai mirę ir dėl 
jų mirties kaltas blogis. Buvo labai nesmagu girdėti tokią kvailystę. 
Norėjau žinoti kas, kaip ir labiausiai — kodė/. 

Kodėl mano tėvus nužudė net nepaprašę išpirkos? Tėvas pra- 
dėjo išpirkti akcijas iškart po mano dingimo. Bet pinigų neprireikė. 
Kas nutiko jų lėktuvui? Tūkstančiai klausimų sukosi mano galvoje. 
Tačiau aiškiaregiai, su kuriais kalbėjausi, negalėjo man į juos atsaky- 
ti, ir jaučiausi labiau sutrikęs nei prieš kreipdamasis į juos. 

Nusprendžiau daugiau su jais nebekalbėti, kai paskambino 
viena moteris ir pranešė, kad su manimi nori pasimatyti Helena 

Geibriel. Kadangi nebuvau apie ją girdėjęs, šis vardas man nieko ne- 
sakė, tačiau paskambinusi aiškiaregė pabrėžė, kad turiu paskambinti 
Helenai. Iš jos išpešiau, jog toji Helena Geibriel buvo aiškiaregių 
aiškiaregė. 

— Iš tiesų, — pritarė Teiloras. 

— Taip. Pasirodo, ji nepriima klientų. Tai yra, neįmanoma su- 
sitarti dėl seanso su ja. Tave turi pakviesti su ja susitikti. - Adamas 
pažvelgė į Teilorą. —- Ar esate sutikęs tokių žmonių? 

Teiloras šyptelėjo ir tylomis pasvarstė, ar atskleisti, ką žino. 

— Yra dvylika moterų... — tyliai prabilo jis. 

— Kurios gali mintimis pakeisti pasaulį, — žibančiomis iš susi- 
jaudihimo akimis pratęsė Darsė. — Avatarės. 

Kai Teiloras nusišypsojo dukteriai, jo veide švietė tokia mei- 
lė - ir pasididžiavimas — kad Darsė paraudo iš pasitenkinimo. 

— Vėliau, kai visa tai baigsis, turėsi man papasakoti apie savo 
pribloškiantį išsilavinimą, dėl kurio žinai tokių retų dalykų. 

Akivaizdžiai pamaloninta Darsė žvilgtelėjo į Adamą, kurio 
veide triumfavo „juk sakiau“ išraiška. Jis iš tikrųjų sakė, kad Darsės 
tėvas įsitikins jos išsilavinimu. 

— Tad ką tau pasakė Helena? - paklausė Teiloras, ir iš to, kaip jis 
ištarė vardą, Adamas suprato, kad jis pažįsta tą moterį. 

— Iš pradžių nuvylė, nes pasakė tiksliai nežinanti, kas nutiko 
mano šeimai. O tada priboškė žinia, kad vienas šeimos narys gyvas! 

— Galiu lažintis, tai išvedė tave iš proto. 

— O taip! Norėjau nusisamdyti kareivių ir pulti tuos, kurie vis dar 
laiko įkalinę vieną iš mano tėvų. Ir tada Helena pasakė, kad tėra vie- 
nintelis būdas sužinoti tiesą. Komvelyje, Konektikute, gyvena moteris, 
turinti magišką veidrodį. Kai tai išgirdau, buvau beišeinąs. Visada bu- 
vau realistas. Net būdamas vaikas nekenčiau stebuklinių pasakų. 

— Tikrai, — nusišypsojo Darsė. — Apie pasakas jis nieko neiš- 
mano! 

— Manau, Helena skaitė mano mintis, nes paaiškino, kad ir 
gyvenime esama magijos. Tas veidrodis kadaise priklausė Nostrada- 

mui. Tiesą sakant, netikėjau jos žodžiais. Bet ji pareiškė, kad jei gau- 
čiau veidrodį, jame būtų galima pamatyti, kas nutiko mano šeimai. 
Atkreipkite dėmesį, kad ji nuolatos kartojo „šeimai“, ne „tėvams“. 
Tada to dar nesupratau. 

— Ir dėl to veidrodžio pasirodė ir Darsė? - paklausė Teiloras. 

Adamui buvo sunku žiūrėti į Darsę, nes nenorėjo, kad ji tai iš- 
girstų. Kai pagaliau prabilo, vos buvo girdėti: 

— Man pasakė, kad veidrodį galiu pavogti, bet tik nekalta mer- 
gina, vyresnė nei dvidešimt dvejų metų, galėtų jame matyti vizijas. 
Jei nebus merginos, veidrodis būsiąs tik stiklo gabalas. Helena patarė 
įdėti skelbimą į New York Times, ir taip atsirasianti mergina, kuri 
perskaitys veidrodžio pranašystes. 

— Negi nė viena iš tų moterų, su kuriomis kalbėjaisi, nebu- 
vo?.. - paklausė Darsė. 

— Nė viena, — šyptelėjo Adamas, tačiau neketino pasakyti, kad 
tai ji retenybė, o ne jos. 

— Nuostabu! - šūktelėjo Darsė. 

Adamas pasisuko į ją: 

— Aš visai nesiskundžiu, bet kodėl tu?.. Na?.. 

Darsė gūžtelėjo pečiais. 

— Tai kad nesutikau nė vieno, kuris būtų patrauklus, — prisipa- 
žino. Ir nutylėjo „kol sutikau tave“. 

— Tad kodėl! tu susižadėjusi su Purnamu? — pikčiau, nei norėjo, 
paklausė Adamas. 

— Oi, čia tokie reikalai... 

— Dėl kokių dar reikalų reikia susižadėti?.. 

— Kaip sužinojai, kad turi seserį? — įsiterpė Teiloras. Jam nepa- 
tiko kivirčai, be to, nenorėjo nutolti nuo Adamo pasakojimo. Vėliau 
bus laiko pakalbėti apie Darsės reikalus Putname. O tai, ką žinojo 
Adamas, labai gali praversti šiąnakt... 

Nenoromis Adamas liovėsi klausinėjęs Darsę. 

— Kaip jau sakiau, neatkreipiau dėmesio, kad Helena nuolat 
kartojo „šeima“, o ne „tėvai“, bet kartą ji pasakė „jie trys“. Paklau- 

siau, ar ji kalba apie mane kaip apie trečią. Helena nustebo ir atsakė: 
„Ne, turiu galvoje tavo seserį“. Pamaniau, kad ji išėjo iš proto. Ne- 
mažai užtruko, kol išgavau iš jos, kad pagrobimo metu mergaitės 
gyvybė buvo vos užsimezgusi! Iki šiol pykstu, kad giminės nepasakė, 
jog mama laukėsi, kai mane pagrobė. 

Adamas atsiduso. 

— Ir štai mes esame čia... 

Per pastarąsias minutes jis nežiūrėjo į Darsę, nes bijojo, kad pa- 
sakojimas vėl ją supykdys. Juk jis pasamdė ją apsimetęs, kad reikia 
asmeninės asistentės, bet įvėlė į tokius reikalus, kur žudomi žmonės. 
Pasamdė Darsę dėl „kvalifikacijos“, dėl nekaltybės. 

Darsė žinojo, ką jis galvoja ir kodėl vengia į ją žiūrėti. 

— Ir žmonės mane apkaltino melavus, — išspaudė mergina. Ada- 
mui nespėjus atsakyti, paklausė: — Kaip manote, gal ta parduotuvė 
jau atidaryta? Mudvi su Bo mirštame iš bado. 

Boadisėja atsisėdo lovoje ir nustebusi pažiūrėjo į Darsę. 

— Bo, — sušnabždėjo. — Ar čia mažybinis vardas? 

Ji pažįsta pasaulį dar mažiau nei aš, - mintimis pasiuntė Darsė 
Adamui. 

— Manau, tavo tėvas norėtų ją su tuo pasauliu supažindinti, — 
sušnabždėjo Adamas Darsei į ausį, rodydamas į Teilorą, rūpestingai 
palinkusį ties Boadisėja. Jos rankos jau nebuvo surištos, ir ji išplės- 
tomis akimis žvelgė į Teilorą. Akimis, kurios, rodos, bylojo, kad seks 
paskui jį visur... 

— Turiu jai papasakoti apie vyrus, — pasibaisėjusi tarė Darsė. 

— O ką tu žinai? — paklausė Adamas. Keista, bet staiga jam pa- 
lengvėjo — net pasijuto laimingesnis. Papasakojo baisią savo gyveni- 
mo istoriją, ir niekas nepuolė jo gailėtis! Niekas nežiūrėjo į jį akimis, 
tarsi sakančiomis: Vargšelis Adamas. Vargšelis našlaitėlis. Jei nebūtų 
pabėgęs nuo mamos, tėvai vis dar būtų gyvi. Ne, šiame kambaryje 
buvo dar trys žmonės, kurių praeitis atrodė ne mažiau šiurpi. 

Gražioji Darsės motina paliko ją auginti tiems, kas priglaus. Ir 
visą gyvenimą ji slėpė savo ypatingą galią. 

Adamas nenorėjo galvoti, kaip Teiloras jautėsi sužinojęs, kad 

tapo nevaisingas. Motina kalė į galvą, kad jis turi pratęsti šeimos 
„dovaną“, bet jam nepavyko. Visą gyvenimą stengėsi atidirbti už pa- 
veldimosios linijos nutraukimą. 

Pažiūrėjęs į savo seserį, Adamas sunkiai galėjo įsivaizduoti, koks 
turėjo būti jos gyvenimas nelaisvėje. Ne, tikrai neįsivaizdavo! 

„Tai savanaudiška“, — pats sau pripažino, tačiau būdamas su 
šiais žmonėmis jautėsi tikrai gerai. Tarp jų jis nebuvo balta varna. 
Buvo vienas iš jų. 

— Ar girdėjai? — dar kartą paklausė Adamas. — Ką :w žinai apie 
vyrus? 

Darsė sutrikusi pažvelgė į jį. Ar jis rimtai, ar tik erzina? Kai jo 
toks nesuvokiamas humoro jausmas, sunku ir pasakyti... 

— Mm? - klausiamai numykė Adamas ir, nutaisęs grėsmingą 
veido išraišką, ėmė artintis. 

Mergina instinktyviai žengė atgal. 

— Nieko nežinau... — Ir klyktelėjo, nes Adamas sugriebė ją per 
liemenį, pakėlė ir numetė ant lovos. Palinkęs virš jos tartum koks 
siaubūnas, išskėtė rankas ir... ėmė kutenti. 

Iš pradžių Darsė nesusivokė kas darosi, nes niekas nebuvo jos 
kutenęs. Ji buvo ramus vaikas, tad niekas nedrumstė jos ramybės 
prajuokindami. 

Tačiau Adamas tai padarė, ir netrukus Darsė voliojosi po lovą 
spiegdama iš juoko. 

— Ir ką tu papasakosi mano seseriai apie vyrus? — teiravosi jis. 

— Kad jie geri ir nuostabūs, — atsakė Darsė, pritraukdama kelius 
prie krūtinės ir klykaudama. 

— Ir dar — kad švelnūs ir mylintys? — pridūrė Adamas, pirštais 
kutendamas Darsei šonkaulius. 

— O, taip. Taip, taip, taip! 

— Tada gerai, — surimtėjo Adamas ir atsitraukė nuo jos. - Ma- 
nau, šį klausimą išsiaiškinome. 

Boadisėja, kuri iki šiol laikėsi atokiai, dabar stovėjo lovos kojū- 
galyje ir stebėjo spektaklį taip susidomėjusi, kaip antropologas stebi 
čiabuvius ir jų elgseną. 

— Įdomu, - ištarė, kai Adamas liovėsi kutenęs Darsę. - Bet da- 
bar gal galime gauti valgyti? — Ir pasisuko durų pusėn. 

Rimtuolė, - pasiuntė Darsė Adamui, ir jis nusikvatojo. 

Adamas nusivilko nertinį ir apgaubė Darsę, dėvinčią katės kos- 
tiumą. 

— Jei manai, kad išeisi į žmones taip pasipuošusi, geriau pagal- 
vok dar kartą. 

— O kuo blogas mano drabužis? —- mestelėjo ji per petį. 

— Drabužis geras, - atsakė Adamas, - tik mane jaudina tai, ant 
ko jis užvilktas. 

— Tikrai?.. — nusišypsojo Darsė. — Lažinamės, kad manęs ne- 
pagausi. — Ir pasileido bėgti, o Adamui vos nesustojo širdis matant, 
kaip ji lekia per judrią gatvę. 

Mažoje parduotuvėlėje jie gerai pasilinksmino matydami, kaip 
Boadisėja viskuo stebisi. Ir kiekvienas bandė įsivaizduoti, ką reiškia 
niekada nebūti mačius parduotuvės. Visi norėjo daug ko paklausti, 
tačiau Boadisėja tik atsakydavo: „Ne dabar. Dabar ne laikas kalbėti 
apie mane“. Bet jie matė, kad joje keistai susipynę visiškas nekaltu- 
mas ir nugyventi metai. Ji nervino Adamą ir žavėjo Darsę. Vieninte- 
lis Teiloras priėmė ją tokią, kokia buvo, ir neklausinėjo daugiau nei 
ji norėjo atskleisti. 

Nepaisydami savo rūpesčių ir to, kas jų laukė šiąnakt — ar gal 
kaip tik dėl to - jie visi buvo laiminga, besijuokianti kompanija, per- 
kanti krepšius maisto, nors žinojo, kad visko nesuvalgys. Kad ir kas 
nutiktų šiąnakt, jie čia nebegrįš. 

Kadangi juokėsi ir domėjosi tik vienas kitu, nepastebėjo, kaip 
parduotuvės gale pasirodė sena moteris, kuri įdėmiai juos apžiūrinė- 
jo. O jeigu ir būtų pastebėję, nebūtų atkreipę dėmesio. Net Darsė 
nebūtų pajutusi moters blogio, nes senoji jau seniai išmoko blokuoti 
skleidžiamą vibraciją. Beveik visiems žemėje ji atrodė kaip paprasta 
senutė. Niekas nepastebėjo, kaip ji vėl pasislėpė už užuolaidos. Nie- 
kas nematė, kaip pakelia telefono ragelį ir surenka numerį, žinomą 
tik dar trims žmonėms. 

Ir niekas negirdėjo, kaip ji pranešė: 

— Jie čia. 


Septynioliktas skyrius 


IE IŠSIDĖLIOJO maisto produktus ant lovos, stovinčios 
375/arčiau durų. Adamas ir Darsė, sukryžiavę kojas, įsitaisė 
vienas šalia kito ant lovos, o Teiloras prisistūmė kėdę. Boadisėja atsi- 
sėdo kiek atokiau. Tad netrukus Teiloras kėdę persinešė, kad užkan- 
džiautų kartu su Boadisėja prie siauro stalo, stovinčio prie lango. 

Darsė sėdėjo parietusi kojas po savimi. Valgydama mažais gaba- 
lėliais, maitino ir Adamą ir galvojo, kad niekuomet gyvenime nėra 
buvusi laimingesnė. Dabar Adamo akys jai buvo kaip užuomina, 
kokių nuostabių dalykų dar gali nutikti. Darsė prisiminė praėjusią 
naktį, kai gulėjo prisiglaudusi prie jo, o jis buvo ją apkabinęs... 

Prisiminė, kad gyvenime net nesvajojo sutikti tokį vyrą. Ada- 
mas buvo tas, kuris galėjo mylėti. Ir mylės amžinai, visados, taip, 
kaip ji troško! 

Dabar, sėdėdama greta, prisiminė, kokio gyvenimo tikėjosi vos 
atvažiavusi į Niujorką. Nors stengėsi, kad Adamas patikėtų ją esant 
laimingą, iš tiesų tokia nebuvo. Putnamo gyventojai manė, jog Dar- 
sės laukia šviesi ateitis, bet pati Darsė nebuvo tuo tikra. 

Tačiau dabar, galbūt dėl to, kad atsiliepė į skelbimą laikraštyje, 


jos gyvenimas turėjo pasikeisti. Visam laikui. 

— Tu keistai į mane žiūri, — tarė Adamas. - Nežinai, kurioje aš 
pusėje? 

Kaip visada Darsė nesijuokė iš pokšto. Tiesiog žiūrėjo į jį. Į 
juodus plaukus, žydras akis, duobutę smakre... Jai Adamas atrodė 
labai gražus. Sutikusi jį, patyrė tiek džiaugsmo, kiek nejautė per visą 
gyvenimą. Adamas buvo geraširdis ir mielas... 

— Ei! — švelniai kalbėjo jis. — Liaukis šitaip į mane žiūrėjusi. 
Verti galvoti apie nedorus dalykus. 

Jis atsilaužė duonos. (Darsė jau spėjo pastebėti, kad Adamas 
nemėgsta suraikytos duonos, todėl kepykloje nupirko nepjaustytą 
kepalėlį.) 

— Mąstau, ar galėčiau tavęs paprašyti... — Ir Adamas sudvejojo. 

— Paprašyti, kad pasimylėčiau su tavim ir prarasčiau nekaltybę, 
o kartu netekčiau sugebėjimo skaityti veidrodį? — viltingai paklausė 
Darsė. 

Minutėlę atrodė, kad Adamas mąsto apie tai. 

— Net jeigu negalėtum skaityti veidrodžio, +x vis tiek esi ta, 
kurią tas veidrodis parodė. Ragana mano, kad būtent :x ir būsi jos 
saulėlydžio kaltininkė. 

— Nori pasakyti — turėtume palaukti, kol rasime tikrąjį veidrodį, 
tik tada.. 

— Taip, - pasakė Adamas ir žvilgtelėjo į ją pro blakstienas. - Be 
to, man patinka neskubėti. 

— Tai skamba... — Darsė pabaigė sakyti, nes lauke išgirdo kaž- 
kokį triukšmą. Greitai pasisuko į langą, tačiau užuolaidos buvo už- 
trauktos. 

Išvydusi Darsės veidą, Boadisėja liovėsi valgius ir pašoko taip 
pat pažiūrėti pro langą. 

— Nieko nėra, - pranešė, bet labai įdėmiai pažvelgė į Darsę. 

— Gal automobilis, — tyliai pratarė ši. 

— Beje, — prabilo Teiloras, žiūrėdamas į Adamą, - o kaip mes šįva- 
kar grįšime į Komvelį? Nemanau, kad mano roveris įveiks tą atstumą. 

Adamas dar nenorėjo galvoti apie vakarą. Norėjo palikti mote- 
ris, kur jos būtų saugios. Jis norėjo... 

— Be to, reikia nuspręsti, ar imsime ginklus, ar ne, — pridūrė 
Teiloras. 

— Adamas turi šautuvą, kurį atėmė iš bandžiusio mus pagrobti 
vyro, — prisiminė Darsė. - Kur jį padėjai? 

Minutėlę Adamas tylėjo. Žinojo, kad gali pasitikėti Darse ir 
Teiloru, bet dvejojo dėl Boadisėjos. Tiesa, ji jo sesuo ir elgėsi taip, 
tarsi būtų jų pusėje. Vis dėlto nebuvo tikras, ar šia moterimi gali- 
ma pasikliauti. Jo ir Darsės akys susitiko. Mergina galėjo prasitarti, 
kad matė, kaip Adamas, įeidamas į kambarį, nešėsi ginklą. Tačiau 
ji tylėjo. Taip pat ir Adamas neišsitarė, kad pistoletas dabar guli ant 
palangės už užuolaidų, kur jį galima lengvai pasiekti. 

— Ar turi durklą? - švelniu balsu paklausė Boadisėja. - Durklas 
raganos. Ji pasiuto, kai jį pasiėmei. Tame ginkle yra galios. 

— Adamas padarė išraižytos rankenos kopiją, — pasakė Darsė, 
akivaizdžiai neabejodama, kad Boadisėja galima pasitikėti. — Nu- 
siuntė tą kopiją kažkokiai moteriai, bet ji taip ir neatsakė. 

Kalbėdama Darsė pažvelgė į Adamą. Šis nuleido akis. 

— Kodėl tu, bjaurus, negarbingas melagi... Ji pasakė tau, kas 
parašyta ant rankenos, ar ne? Tačiau tu nepasakei man! 

Adamas nuėjo ir atsisėdo ant kitos lovos. Jam buvo nauja ir 
labai sunku atskleisti tai, ką žino. Tačiau dabar į jį stebeilijo trys 
laukiantys žmonės. 

— Tai... - pradėjo abejodamas. — Tas durklas buvo naudojamas 
aukojant. Jis suteptas krauju. Darse, - pridūrė, maldaujamai į ją žiū- 
rėdamas, — nenoriu, kad šiąnakt eitum su mumis! 

— Būtent aš? — sausai paklausė ji. — Kiti gali, o aš ne? Ar tai tei- 
singa? Ar tą norėjai pasakyti? 

— Pavojinga tik tau, — rimtai paaiškino Boadisėja. - Mes galime 
žūti, o tu būtum paaukota. 

Ši frazė visus nutildė. 

— Atsiprašau už savo kvailumą, tačiau koks gi, po velnių, skirtu- 
mas? — galiausiai nutraukė tylą Adamas ir mestelėjo žvilgsnį į Darsę, 
kad ši nedrįstų drausti jam keiktis. 

Dėl šiurkštaus jo tono Boadisėja užsičiaupė ir, atrodė, niekad 
nebeprakalbės. 

— Trukmė, — tyliai ištarė Teiloras. — Greita mirtis skiriasi nuo 
lėtos. 

Adamas atsistojo. 

— Darsė lieka, - pasakė jis sausai. 

Ateik pas mane, - galvoje Darsė išgirdo kvietimą. 

— Ką? — Mergina atsigręžė į Adamą. 

— Pasakiau, kad nevažiuoji, ir taškas! Klausykit, susitariau su mo- 
telio savininku - galime šįvakar pasiskolinti jo automobilį. Suvažinėsi- 
me į Komvelį ir atgal. Manau, galime padaryti ką reikia ir be Darsės. 

— Ar tu, — kreipėsi Adamas į seserį, — pažįsti kelius, vedančius į 
tunelius? Ten ji planuoja su... su... vaikais. 

— Taip, — atsakė Boadisėja, — ji tai daro tuneliuose. Niekada 
nesu ten buvusi, tačiau atmintinai žinau planą. 

Sulig kiekviena mintimi, kilusia jo galvoje, Adamas vis labiau 
pyko ir pyktį nukreipė į Boadisėją. 

— Ar niekada nebandei jos sustabdyti? Su ja išbuvai daugelį 
metų. Negi net nebandei ištrūkti per tą laiką? Ar ne... 

Jis nutilo, nes Boadisėja atsistojo ir patraukė į viršų savo sijoną 
taip, kad visi pamatytų jos ilgą gražią koją. O ant kojos buvo daugy- 
bė randų: kai kurie pailgi, kai kurie apvalūs ir iškilę. 

— Parodyti daugiau? — nepiktai paklausė ji. — Gal kas norėtų 
pamatyti mano nugarą? Nustojau mėgint pabėgti, kai ji liovėsi mane 
kankinti, o savo pyktį išliedavo ant kitų. Po vieno mėginimo ištrūkti 
ji parodė man vaiko kūno dalį ir pasakė, kad kaskart, kai mėginsiu 
bėgti, atneš man dar... Klausiau veidrodžio, ar kada pavyks pabėgti, 
ir tada jame išvydau jūsų trijulę. Laukiau šešerius metus. Laukiau 
ramiai, todėl per mane daugiau nežuvo joks vaikas. 

Moteris pakėlė galvą į Adamą. 

— Ar pasielgiau blogai? Jeigu tu būtum buvęs mano vietoje, ar 
bandytum vėl bėgti, neabejodamas, kad nežinia kiek nekaltų vaikų 
dėl tavęs bus nukankinti, o vėliau ir nužudyti? Pasakyk, noriu žinoti. 

Visi susimąstė, ar jos klausimas sarkastiškas, ar nuoširdus, ta- 
čiau bet kuriuo atveju nežinojo, ką į tai atsakyti. 

— Jis apgailestauja, — pasakė Darsė. — Jo charakteris nekoks. 
Kartais prišneka bjaurių dalykų, nors iš tiesų taip nemano. Atleisk 
jam, prašau. 

Ateik pas mane, - vėl išgirdo balsą galvoje. - Palik juos ir ateik 
pas mane. Darsė priglaudė ranką prie kaktos ir suvokė, kad balsas 
sklinda galvoje ir daugiau niekas jo negirdi. 

— Tau negera? — paklausė Boadisėja, žiūrėdama į Darsę. 

— Ne, nieko tokio, — atsakė ji. — Viskas gerai. Tiesiog vakar 
susitrenkiau galvą ir ją šiek tiek skauda. Štai vyrai iš tiesų sužeisti. 
Adamai, kaip tavo šonkauliai? Ir... tėti, ar neskauda rankos? 

— Neskauda, — atsakė Teiloras, nusišypsojęs, kad Darsė jį pa- 
vadino tėčiu. 

Ateik pas mane, arba aš juos nužudysiu! 

Žodžiai darėsi aiškesni sulig kiekvienu skiemeniu — Darsė jau 
žinojo, kas bando šitaip su ja susisiekti. 72/ tik tarp mūsų? - mintimis 
atsakė balsui, tada pažvelgė į Adamą, ar šis girdėjo jos mintis. Tačiau 
Adamas tebežiūrėjo į seserį, vis mąstydamas apie tai, ką ji pasakė. 

Darsės galvoje nuskambėjo toks stiprus juokas, kad smilkiniai 
ėmė tvinkčioti, o akys sumirkčiojo. 

O taip, - patikino balsas. — Zik tu ir aš. Nieko daugiau. Ir vėl 
kvatojimas. Ar nori juos prarasti? Ateik pas mane. 

Darsė atsiprašė: 

— Atleiskit, man reikia... 

Nulipusi nuo lovos, nuėjo į vonią. Atsisėdo ant tualeto dangčio 
ir užsimerkė. Pro duris girdėjo žemą Boadisėjos balsą ir spėjo, kad ji 
pasakoja vyrams kažką iš savo gyvenimo nelaisvėje. 

Darsė sėdėjo tyloje ir klausė, laukdama, ką balsas palieps pada- 
ryti. Bijojo ką nors sakyti, manydama, kad ją išgirs Adamas. 

Mergina nebuvo pratusi taip daryti, tačiau dabar atlošė galvą 
ant porcelianinio bakelio, užsimerkė ir įsiklausė. 

Tarp tavęs ir manęs, - pakartojo balsas. - Tarp dviejų raganų. 

„Ne, - pagalvojo Darsė, — ne, ne, ne! Aš ne ragana. Mano galia 
gera! 

Nors Darsė nesiuntė minčių, kaip siųsdavo Adamui, balsas gir- 
dėjo, ką ji galvoja. Tas asmuo - ta moteris (atrodė, kad tai moteriškas 
balsas) — girdėjo kiekvieną Darsės mintį! 

Jei esi gera, tai išgelbėk juos. Ar man parodyti, ką padariau? 

— Ne! - garsiai sušuko Darsė. 

— Darse, brangioji, kas tau? - paklausė Adamas iš kitapus durų. 

— Viskas gerai, — atsakė ji. - Ar nieko, jeigu aš šiek tiek pamirk- 
siu vonioje? 

— Žinoma, - kikendamas atsakė Adamas. — Neskubėk. 

Darsė visu stiprumu atsuko abu vonios čiaupus, kad triukšmas 
užgožtų bet kokius jos keliamus garsus. 

Nenoriu su tavimi turėti jokių reikalų, - pamanė ji. - Jokių. 

Bet nevalingai jai prieš akis iškilo vaizdinys. Kaip kino filme. 
Pamatė moters nugarą — aukštos, lieknos moters puikiai sušukuo- 
tais plaukais ir plačiu drabužiu, atrodo, iš raudono aksomo. Priešais 
stovėjo didelis akmens altorius, o virš jo trys vyrai su gobtuvais laikė 
vaiką. 

Ne, ne, ne! - mintyse sušuko Darsė ir rankomis užsidengė akis. 
Ji bet kur ir bet kada būtų atpažinusi tą veidą. Vaikas ant altoriaus — 
trejų metų amžiaus Adamas! 

— Darse? — vėl pasigirdo Adamo balsas. Jis pabarbeno į duris. 

— Ar mergina negali ramiai išsiverkti? — atšovė jam. 

— Gerai, — švelniai atsakė Adamas. — Jeigu manęs prireiktų — aš 
būsiu čia. 

Visos Darsės mintys buvo sutelktos į viziją galvoje. Sustabdyk 
ją, - meldėsi ji. - Dieve, sustabdyk ją! Žiūrėdamas siaubo filmą bent 
gali užsimerkti ir nematyti kruvinų kūnų, tačiau Darsė nepajėgė už- 
blokuoti vaizdinio galvoje. Ne, prašau! Ji priėjo prie mažo langelio 
vonios kambaryje ir žvilgtelėjo pro jį, tačiau tai nepadėjo. 

Lieknoji moteris paėmė peilį ir kelis kartus giliai įpjovė vaikui 
odą. Tada pakėlė iki raudonumo įkaitintą geležį nuo liepsnos ir... 

— O Dieve, - sušnabždėjo Darsė ir suklupo, rankomis užsi- 
dengusi veidą. Kai geležtė palietė gležną vaiko odą, Darsė čiupo 
rankšluostį ir užsikišo juo burną, kad garsiai neklyktų. Lyg būtų 
ten. Viską matė. Girdėjo vaiko klyksmą. O Dieve... Galėjo užuosti 
degančią mėsą... 

Staiga kambarys su altorium pranyko ir pasirodė vyras. Jo vei- 
das buvo perkreiptas, papilkėjęs nuo rūpesčių ir nuovargio. Staiga 
Darsė suprato, kad mato Adamo tėvą. Ji stebėjo, kaip jis išlipa iš 
mažo lėktuvėlio ir minutėlę dairosi aplinkui. Tuomet pasisuka, kad 
padėtų jaunai dailiai moteriai išlipti iš lėktuvo. Lipdama ji ranka pri- 
laiko pilvą, kaip daro nėščios moterys. Atrodė, kad aplinkui nieko 
daugiau nėra. Tik nusileidimo kopėčios ir miškas. Bet Darsė įžvelgė 
šešėlius, judančius miške. Nieko negalėdama padaryti stebėjo, kaip 
iš už medžių pasirodo moteris ir vyras. Matė, kaip Adamo tėvą už- 
puola iš užnugaros ir žmonos akivaizdoje perrėžia gerklę. 

Prašau, užtenka, - maldavo Darsė. - Prašau. 

Bet tai dar nebuvo pabaiga. Kitame regėjime pasirodė nėščia 
Adamo motina, pririšta prie lovos. Ji gimdė ir klykė. Tačiau klykė ne 
dėl gimdymo skausmų. Ne, ji rėkė, nes kūdikį iš jos išpjovė!.. 

Darsė viską matė, juto moters skausmą. Juto gęstančią jos gy- 
vybę, nykstančią kartu su srūvančiu iš kūno krauju. Niekas nebandė 
kraujoplūdžio sustabdyti. „Mano kūdikiai... — vis kartojo ir kartojo 
mirtinai išbalusi moteris. - Mano kūdikiai“. 

Parodyti daugiau? - paklausė balsas. 

— Ne, - sušnabždėjo Darsė. — Prašau, nereikia. - Ji sėdėjo ant 
grindų prispaudusi kelius prie krūtinės ir drebėjo. 

Tai tik tarp mūsų. Ar supranti? 

Darsė linktelėjo spausdamasi į kamuoliuką. Jautė šaltį, sklin- 
dantį nuo plytelėmis dengtų grindų. Buvo taip sušalusi, jog atrodė, 
kad niekuomet neatšils. 

Užmigdyk juos, — paliepė balsas. — Kai jie užmigs, išeik ir būsi 
atvesta pas mane. Supratai? 

Taip, - linktelėjo Darsė. 

Kelioms minutėms stojo palaiminga tyla, o galvoje tebuvo 
matytų vaizdinių prisiminimai. Ji nebebuvo įvelta į tuos siaubingus 
įvykius. Dabar ji įvelta į tai, ko nepajėgė sustabdyti. 

Pamažu, nes kūnas aptirpo ir paskaudo, Darsė pakilo nuo 
grindų, nuėjo iki vonios ir užsuko vandens čiaupus. Tuomet priėjo 
prie kriauklės ir pažvelgė į save veidrodyje. Ant skruostų buvo gilūs 
kruvini įbrėžimai, greičiausiai įsibrėžė regėdama vizijas. „Dabar jau 
nebereikia žiūrėti į stebuklingą veidrodį“, - pamanė ji, nes jau žino, 
kas atsitiko Adamo tėvams. 

Tačiau Darsė nenorėjo jam pasakoti. Juo labiau nenorėjo, kad 
tas pat nutiktų ir jam. 

„Tu gali tai padaryti“, — pasakė pati sau. Gal jos tėvas ir teisus 
sakydamas, kad Darsė visą gyvenimą slopino savo „dovaną“, kaip 
tėvas pavadino jos galią. Gal tiesa ir tai, kad visą savo gyvenimą ji 
stengėsi būti normali, kiek tik įstengė. Tačiau Darsei pavyko sulaikyti 
Adamą ir sustabdyti tą ginkluotą vyrą. Jai pavyko juos sustingdyti, 
kad negalėtų pajudėti. Jeigu pavyktų tai pakartoti... Jeigu tik pajėg- 
tų panaudoti visą savo galią sulaikyti tą bjaurią moterį pakankamai 
ilgai, kad... 

Iš tikrųjų Darsė nežinojo, ką ir kaip būtų dariusi, tačiau tėvo 
žodžiai nedavė jai ramybės. „Nežinojai, jog tai gali, ar ne?“ — „Kad 
galiu mintimis žudyti žmones?“ — tada paklausė ji. 

Ar ji galėtų ką nors nužudyti? Darsė nežinojo. Bet tada atmin- 
tyje vėl pralėkė vizijos, ir ji perbraukė ranka veidą, jas nuvydama. 
Ranka liko kruvina nuo įbrėžimų. 

Tai buvo kairė ranka. Toji su devyniais apgamais, kurie sudarė 
bokšto formą. Tokia pat forma buvo išdeginta ir Adamui ant krūti- 
nės vaikystėje. 

„Taip, - pamanė Darsė, — aš galiu žudyti. Galiu žudyti, kad iš- 
gelbėčiau vyrą, kurį myliu“. 

Keliskart giliai įkvėpusi, kad nurimtų, atsisėdo ant tualeto 
dangčio ir užsimerkė. „Suteik man jėgų, Dieve, - meldėsi. - Suteik 
jėgų, saugok mane ir suteik man stiprybės, nes jos prireiks padaryti 
šiam siaubui galą“. 

Garsiai ištarusi „amen“, pamėgino susikaupti, kad trys žmonės 
gretimame kambaryje užmigtų. Tam prireikė laiko, nes trijulė buvo 
nervinga, budri ir pilna adrenalino. Tačiau jai pavyko. Pajuto, kaip 
jie atsipalaiduoja. Išgirdo, kaip žmonės atsigulė ir užmigo. 

Kai už durų viskas aprimo, Darsė išgirdo girgždant žvyrą po 
automobilio padangomis. Žinojo, kad automobilis jos laukia. Taip 
pat suprato, kad reikia pasiimti krepšį, kurį Adamas atsinešė iš raga- 
nos namų. 

Darsė tyliai išėjo iš vonios kambario ir akimirksnį stabtelėjo 
pasižiūrėti į miegančius ant lovos žmones. Tėvas ir Boadisėja gulėjo 
apsikabinę, kaip ne per seniausiai ji su Adamu. Darsė lėtai priėjo prie 
Adamo. Kiek pastovėjo žiūrėdama į jį. Pirmą kartą nuo jų pažinties 
tarp jo antakių nebuvo raukšlės. Anksčiau net juokdamasis nepra- 
rasdavo savo rimtumo. 

Dabar raukšlė išsilygino, ir Darsė suprato: ji dingo todėl, kad 
Adamas galiausiai pasidalijo savo praeitimi. 

Šypsodamasi pasilenkė ir pabučiavo jį į kaktą. Paskui prispaudė 
savo lūpas prie jo ir minutėlę taip pabuvo. 

— Kad ir kas atsitiktų, — sušnabždėjo jam, — mylėsiu tave am- 
žinai. 

Dar kartą palietusi jo plaukus, apsisuko ir nuėjo prie durų. Ant 
kėdės atlošo kabojo odinis krepšys, kurį Adamas paėmė iš moters 
namų. Boadisėja minėjo, kad veidrodis, kurį Adamas paėmė, netik- 
ras, nestebuklingas, tad kam Darsei jį neštis? Atsegusi krepšį, pažiū- 
rėjo į vidų ir ten pamatė du daiktus. Abu priminė nuotraukų rėmus. 
Vienas buvo gražus, auksinis, o kitas senas ir apdaužytas. Darsė ne- 
abejojo, kuriame buvo stebuklingasis veidrodis. 

Išeidama negalėjo nuslėpti ironijos. Jie visą tą laiką turėjo Nos- 
tradamo veidrodį!.. 


Aštuonioliktas skyrius 


S TIK PABUDĘS, Adamas pradėjo ieškoti Darsės. Dar 

—(-)7+/užsimerkęs prisiminė, kaip tobuli jos sėdmenys išlinksta 
priešais jį. Šypsodamasis ranka apieškojo lovą. Galbūt jis mylėsis su 
ja, ir velniop visus veidrodžius, — taip galvojo Adamas. 

Mintis apie veidrodį privertė jį atsimerkti. Kadangi kambaryje 
buvo tamsu ir nieko aplinkui nematyti, iš pradžių nesuprato, kur 
esąs. Tačiau pamažu viską atsiminė. Apgraibomis čiupinėdamas palei 
stalą, įjungė šviesą. Boadisėja ir Teiloras gulėjo kitoje lovoje, apsika- 
binę kaip du šunyčiai. 

Trindamasis akis, Adamas pasijuto svaigstąs lyg pagiringas. At- 
rodo, Darsė dar mirksta vonioje ir galbūt verkia. Kai pasakė, kad 
nori viena išsiverkti, Adamas siekė durų rankenos, bet Teiloras ne- 
leido. 

— Leisk jai pabūti pačiai su savimi, - sušnabždėjo. Tada Adamas 
pasitraukė nuo durų. 

Tai paskutinis dalykas, kurį jis atsiminė. Mirksėdamas ir mė- 
gindamas išsibudinti, žvilgtelėjo į vonios kambarį. Durys praviros, 
o iš vidaus sklido šviesa. Ar ji dar maudosi? Šyptelėjo pagalvojęs 
apie moterų tuštybę. Ji maudosi jau... Dirstelėjo į laikrodį. Turėtų 

būti maždaug po pietų ir... Atsisėdęs pasitrynė akis. Laikrodis rodė 
aštuonias vakaro! 

Puolė prie vonios ir atplėšė duris tokia jėga, kad jos garsiai tren- 
kėsi į sieną. Vonioje buvo tuščia. 

Grįžęs į kambarį pamatė, kad Teiloras ir Boadisėja irgi bunda. 

— Ji dingo, — sausai tarstelėjo Adamas. — Darsės nebėra. 

Atrodė, kad Teiloro veide nebeliko nė lašo kraujo. Galvoje at- 
gijo viso gyvenimo patyrimas. Jis net neabejojo, kad Darsė juos už- 
migdė. Tačiau kodėl? 

— O kur krepšys? — paklausė Boadisėja, žiūrėdama į kėdę, kur 
prieš tai kabojo nešulys. 

— Kam tai rūpi... — pradėjo sakyti Adamas ir staiga išplėtė 
akis. — Nel!.. — tai buvo viskas, ką jis pajėgė išspausti. 

— Kas buvo krepšyje? — pakėlė balsą Boadisėja. 

— Dabar tam neturime laiko, - atšovė Adamas. — Reikia surasti 
Darsę ir ž4 privalai parodyti mums kelią. 

— Juk tu jį radai, ar ne? - paklausė Boadisėja. - Tu kažkaip radai 
tikrąjį veidrodį? 

Teiloras suėmė Boadisėjos rankas, tačiau jinai jas ištraukė. 

— Kodėl neparodei man? Ar jai? Viena iš mūsų galėjo matyti... 

— Tau? — pašiepė seserį Adamas. — Ir kodėl turėčiau tavimi pa- 
sitikėti? 

Boadisėja pažvelgė į jį liepsnojančiomis akimis. 

— Jei matei mano kambarį, turėjai suprasti, kad norėdama iš- 
gyventi turėjau kovoti. 

— Liaukitės! — sušuko Teiloras. — Kalbame apie Darsę, mano 
dukterį, o ne apie judu. Boadisėja, kaip mums ją rasti? 

— Nežinau, - bandė nurimti ir nuraminti Boadisėja. - Ji - geras 
žmogus. Galbūt tai padės. Žinau, kad tik Darsė gali sustabdyti tą 
moterį. O jeigu ne, ta moteris įgis dar daugiau galios nei turėjo. Per 
ilgą laiką ji išmoko tokių dalykų, apie kuriuos aš neišmanau. O jai 
paklūsta labai daug žmonių. Ką daro dabar — paslaptis. Tačiau jeigu 
Darsė jos šįvakar nesustabdys, nežinau, kas gali nutikti. 

— Ruoškitės, —- paragino Adamas. — Neturime laiko kalboms. 

Tai pasakęs, nuėjo iš motelio kambario į registratūrą paimti šei- 
mininko automobilio raktelių. Pakeliui išsitraukė mobilųjį telefoną 
ir surinko numerį, kurį gerai žinojo. 

— Maikai? — pasitikslino. — Čia Adamas. Taip, aš dar Komvelyje. 
Pameni, minėjau, kad galbūt reikės pagalbos? Dabar man jos reikia. 
Reikia, kad surinktum tiek žmonių, kiek gali, ir atvežtum juos čia 
kuo greičiau. Beje, pasiimkite ir ginklų. 

Adamas išjungė telefoną ir įžengė į registratūrą. 


— Man čia visai nepatinka, - pasakė Boadisėja, apžiūrinėdama 
nešvarias sienas, kurios juos supo. — Ji galėtų užtvindyti šią vietą. 
Arba padegti. Jos tarnai gali slėptis bet kur. Ji... 

— Liaukis! — sudraudė Adamas, žvilgtelėjęs per petį. Darse, 
kvietė mintimis, tačiau ji neatsiliepė. Kodėl, ak kodėl jie neišmoko 
siųsti minčių vienas kitam? Dabar norėjo ją šaukti, norėjo ją rasti!.. 

— Kur dabar? — paklausė Adamas, kai jie atsidūrė dideliame 
kambaryje su smulkių prekių automatais. Dar prieš kelias dienas, 
kai jis buvo čia su Darse, patalpa atrodė beveik jauki, o dabar... 

— Netgi man ši vieta kelia siaubą, — prisipažino Teiloras. — At- 
rodo, Darsė minėjo, kad čia jau lankėtės? 

— Taip, — atsakė Adamas. — Tačiau tai buvo... 

Ką jis dar galėjo pasakyti? Kad tuomet čia buvo smagu? Ar galė- 
jo papasakoti, kaip Darsė prisikišo saldainių po savo katės kostiumu? 
Kaip susiraitė į kamuoliuką ant lentynos? 

— Kodėl viskas taip pasikeitė? — paklausė sesers. 

Bendraudamas su ja, buvo šiurkštus, nes nepasitikėjo. Tačiau da- 
bar ėmė suvokti, kad Darsė buvo teisi ir jis privalo pasitikėti šia mo- 
terimi, tiek daug išgyvenusia. Jeigu būtų pasitikėjęs seseria, jeigu būtų 
išsitaręs apie veidrodį, kurį rado paslėptą po pigiu spaudiniu, gal būtų 
pažiūrėję į jį ir sužinoję, kas Darsės laukia ateityje. Adamui sakė, kad 
veidrodis parodo, kas ga/ėty atsitikti, tad pranašystes galima keisti. 

Išvykę iš motelio, jie sugrįžo į Grouvą. Vos sustabdęs automobi- 
lį, Adamas iššoko iš jo, varikliui dar neužgesus. Teiloras su Boadisėja 
nubėgo paskui į svečių namelį ir... išvydo tuščią kambarį. Tačiau 
išgirdę traškesį Darsės miegamajame nulėkė ten. Adamas nustūmė 
lovą ir, puolęs ant kelių, ėmė atidarinėti liuką. 

— Čia buvo ledų sandėlis, — pasakė Adamas. — Išsinuomojau 
šį namą, nes reikėjo slaptavietės. — Iš tamsos pro liuką jis ištraukė 
revolverių, šautuvų ir pistoletų. 

— Kurių norėsi? — paklausė Teiloro. 

— Aš niekada... - pratarė šis, su siaubu žiūrėdamas į ginklus. 

Tačiau Boadisėja nesidrovėjo. Žengė į priekį, paėmė devynių 
milimetrų „liugerį“ iš Adamo sukrautos krūvos ir nusitaikiusi apsi- 
suko. Abu vyrai žvelgė į ją be žado. 

— Jai patinka viskas, kuo galima žudyti, — paaiškino ji. — Kai 
buvau vaikas, žaislų neturėjau... 

Adamas su pagarba pažvelgė į seserį. Dabar pirmą kartą pama- 
nė, kad jos neapykanta tai moteriai galbūt net didesnė už jo. 

— Parodyk jam, kaip tai daroma, — paliepė Adamas seseriai ir 
linktelėjo galva į Teilorą. Tada išėjo į savo kambarį ir apsivilko juodą 
kostiumą, labai panašų į Darsės katės aprangą. Grįžęs į miegamąjį, 
pamėtėjo panašų kostiumą Boadisėjai. 

— Užsivilk. Bus patogiau judėti. O tu ar turi kuo persireng- 
ti? — paklausė Teiloro. Jo krepšys gulėjo kambario kampe. 

— Turiu, - atsakė Teiloras, ir po dešimties minučių visi trys išėjo 
pro duris. 

Jie nuvyko prie tunelių. Trijulė nedrįso naudotis žibintais, tad 
visi dėvėjo nakties matymo akinius. 

— Kur? - paklausė Adamas sesers, kai jie sustojo prie trijų tune- 
lių žiočių, vedančių į pagrindinius kambarius. 

— Čia, - atsakė ji ir nuvedė prie mažiausio tunelio. Adamo pa- 
skolintas kostiumas jai puikiai tiko. Buvo susijuosusi odiniu diržu, 
prie kurio pritvirtinti krepšiai su įranga ir trimis pistoletais. Rankose 
laikė trumpavamzdį šautuvą, kuriuo naudotis JAV uždrausta. 

Adamas nešėsi tokius pačius ginklus, tačiau pasislėpęs už marš- 
kinių turėjo ir pasiimtą iš narvo durklą. 

Netoli tenuėjus, Adamas juos sulaikė. 

— Aš kažką girdžiu, — pasakė. 

Visi trys sustojo ir įsiklausė. Tačiau aplinkui — nė garso. Niekur 
nesimatė jokios šviesos, niekas nejudėjo, tvyrojo tyla. 

Adamas davė ženklą judėti į priekį. Kaip po kelių žingsnių pri- 
ėjus kryžkelę, jis vėl sustojo ir įsiklausė. 

Adamai? — išgirdo. 

Vyriškio akyse pasirodė ašaros. Ji gyva! Darsės balsas buvo blan- 
kus, silpnas, tačiau ji gyva! 

Mes čia! — norėjo šaukti, tačiau žinios nusiųsti nesugebėjo. Ji 
turėjo tikėti, kad jis greta, ir nesiliauti kalbėjusi. 

— Ar girdi ją? — paklausė Teiloras. 

— Taip, silpnai, - sušnabždėjo Adamas. Jis atsilošė į sieną ir įsi- 
klausė, kiek tik galėjo. Kalbėk, brangioji Darse, kalbėk, — bandė pa- 
siųsti jai. —- Pasakyk, kur tu. 

Adamai, ar tu čia? - atsklido iki jo, tačiau visai tyliai. 

— Šiuo keliu, - parodė Adamas. — Aš manau, ji čia. 

Tačiau Boadisėja griebė jį už rankos. 

— Tai ne tas kelias. Kažkas čia ne taip. Čia kelias ne į kambarį, 
kuriame ji vykdo aukojimus. 

— Neminėk to žodžio! — atkirto Adamas. — Girdėjau Darsės 
balsą, ir reikia ten eiti. Ar jūs su manim, ar ne? 

Atrodė, kurį laiką Boadisėja mąsto. 

— Aš noriu, kad blogis būtų sunaikintas galutinai, — tarė. — Ir tik 
Darsė gali tai padaryti. 

Adamai, aš čia, ar tu mane girdi? 

— Darsė su manim kalba, — sušnabždėjo jis ir ėmė eiti greičiau. 

Adamai, ateik, man baisu. 

— Kažkas čia ne taip, — vėl pakartojo Boadisėja jam už nuga- 
ros. — Kažkas visai ne taip. 

Adamas kiek pastovėjo ramiai ir priėmė sprendimą, nuo kurio, 


žinojo, priklausė kelios gyvybės. | 

Jis nepasitikėjo seseria, tačiau kartu ir bandė įsivaizduoti, kokią 
neapykantą ji jaučia tai moteriai. 

— Vesk mus, — pagaliau tarė. Tačiau jo akyse Boadisėja galėjo 
įžvelgti įspėjimą, kas jos laukia, jeigu meluoja. 

Nedvejodama Boadisėja nuvedė juos tuneliais. Judėjo greitai, 
neatsisukdama pažiūrėti, ar vyrai eina paskui. 

— Ji įsidėmėjo kelią, - pasakė Teiloras Adamui, kai jie trumpam 
sustojo, kol Boadisėja tikrino, ar galima praeiti koridoriumi. — Pla- 
navo pabėgti daugybę metų, ir tikėjimas pabėgimu - ir mumis - ne- 
leido prarasti vilties. 

Kai Boadisėja pamojo sekti paskui ją, Adamas nužingsniavo 
pirmas, o Teiloras įkandin jo. Bet ėjo trumpai, nes ji staiga sustojo 
prie tamsaus įėjimo. 

— Nesuprantu, — sušnabždėjo. — Čia aukojimų kambarys. Jie 
turėtų būti čia. 

— Atrodo, ragana žinojo, kad jai meluoji, — tarė Adamas. —- Tad 
ir pati tau pamelavo. 

— Tačiau veidrodis man rodė... — prabilo ji, bet susipainiojusi 
nutilo. 

— Ar tik nesi sakiusi, kad veidrodis rodo tai, kas za/ėtų nutikti, 
tačiau tai zebūtinai nutinka? — paklausė Teiloras ir išsiėmė iš kišenės 
žiebtuvėlį. Ant žalvarinio laikiklio, pastatyto prie sienos, buvo žvakė. 
Jis užžiebė žiebtuvėlį, paskui ir žvakę, tada pasišviesdamas žengė pro 
duris, o Boadisėja su Adamu nusekė iš paskos. 

— Ar tik man keista, kad tuneliuose nėra žmonių? Net sargų. 

— Ji kažką rezga, — nutarė Boadisėja, stovėdama už Teiloro. 

Jis uždegė daugiau žvakių, kad būtų pakankamai šviesos ap- 
žiūrėti kambarį. 

Išilgai jo sienų buvo plokštės. Aušrai iškėlęs žvakę, Teiloras ėmė 
jas tyrinėti. 

— Kažkas išvogė kriptas. Sakyčiau, jos iš pirmojo amžiaus. 

— Taip. Jai dirba nemažai vagių, - paaiškino Boadisėja. Tada pa- 
sisuko durų link, tik mestelėjusi žvilgsnį į akmeninį altorių, stovintį 

kambario viduryje. Veidrodis jai parodė, kam jis naudojamas, tad 
žinojo, iš kur ant jo tamsios dėmės. 

Teiloras nusekė paskui Boadisėją, tačiau Adamas pasiliko, nes 
nustebęs spoksojo į altorių. Prisiminė matęs bjaurią akmenų krūvą, 
panašią į šią. Prisiminė... 

— Eime, brolau, — švelniai paragino Boadisėja ir paėmė jam už 
rankos. Ji puikiai žinojo, kad jis pradeda atsiminti, ką veidrodis par- 
odė ir jai. Tai, kas nutiko, kai jis buvo vaikas... 

Išėję iš kambario, visi trys pažiūrėjo vienas į kitą lyg klausdami: 
kas dabar? 

Boadisėja perkėlė sunkų šautuvą ant kito peties. 

— Kaip sužinosime, kur laikoma Darsė? — paklausė Teiloras šiek 
tiek drebančiu balsu. Tada pasisuko į Adamą. — Tu ją girdi? 

— Ne, - pratarė pro sukąstas lūpas Adamas. - Ji tyli. 

— Arba buvo nutildyta, — pridūrė Boadisėja, tačiau prikando 
liežuvį, išvydusi rūstų Adamo žvilgsnį. 

— Jeigu surastume veidrodį, - tarė Adamas, - jis mums pasaky- 
tų, kur ji yra. 

Boadisėja atsitiesė sakydama: 

— Veidrodis mums nebepadės... 

— Bet tu galėtum matyti... 

— Ne, - tarstelėjo ji. - Negalėčiau. Nebesu skaisti. 

Iš nuostabos Adamas tepajėgė tiktai žiūrėti į seserį. Jis lėtai atsi- 
suko į Teilorą. 

Šis į Adamą nepakėlė akių, o kai išdrįso, akyse atsispindėjo 
kaltės jausmas. 

— Kai radome veidrodį, pamaniau, kad Darsė galės jį skaityti. 

Adamui knietėjo prakeikti abu, tačiau nebuvo laiko. Kas at- 
sitiko, tas atsitiko. Jis giliai įkvėpė, kad nusiramintų, ir pažvelgė į 
seserį. 

— Ar nesakei, kad ji turi ir kitų merginų, sugebančių tavo pra- 
našystes patikrinti? Gal dabar prie to veidrodžio yra kuri iš jų? 

Boadisėja šyptelėjo broliui, akivaizdžiai patenkinta, kad jis apie 
tai pagalvojo. 

— Yra tokia vieta, kur ji eina, kai nori pabūti viena. Galbūt dar 
nespėjo padėti veidrodžio į kitą slaptavietę. Eime su manim! 

Tai pasakiusi apsigręžė ir nuskuodė žemyn blankiai apšviestu 
koridoriumi. Teiloras su Adamu sekė iš paskos. 

Adamas nesiliovė galvojęs apie tai, ką sakė sesuo. Kada Boadisė- 
ja prarado skaistybę? Jis pats ilgai miegojo. Ar Teiloras su Boadisėja 
neužmigo? Ar jie manė, kad Darsė visą tą laiką maudėsi? O galbūc 
tamsa kambaryje juos suklaidino ir jie nusprendė, kad Darsė jau atsi- 
gulė šalia miegančio Adamo)? 

Jis prisivijo Teilorą. 

— Pamėgink ją kur nors nusivežti pirma nevedęs - užmušiu, — 
sušnypštė tuos pačius žodžius, kuriais tasai perspėjo jį dėl Darsės. 

Teiloras nusišypsojo pamanęs, kad Adamas jį erzina, tačiau šis 
nesijuokė, buvo velniškai rimtas. Tad linktelėjęs nuskubėjo priekin 
su Boadisėja. 

Ji atvedė prie smulkiai išraižytų ąžuolo durų, ant kurių kabojo 
spyna. Boadisėja palietė duris trijose vietose: kairę mažos bjaurios 
būtybės akį, lapą ir centre išskaptuotą medalioną. Durys atsivėrė. 

Boadisėja įvedė juos vidun ir suskato ieškoti veidrodžio. Tei- 
loras su Adamu, pasiruošę gintis, laikė ginklus, tačiau neatsispyrė 
namas, kuriame rado Boadisėją. Čia stovėjo ornamentais išraižyta 
lova, atrodanti kaip muziejaus eksponatas. Stalai iš drožinėto ir pa- 
auksuoto medžio. Sienoms ir luboms padengti panaudota galybė 
brokato ir sunkių šilkų. Visos medžiagos - skirtingų raudonų at- 
spalvių. 

Stebuklingasis veidrodis stovėjo ant raudonmedžio bufeto. 
Boadisėja griebė jį, žvilgtelėjo, tada atsigręžė į Adamą. 

— Nieko, - sušnabždėjo skausmingu balsu. 

Adamui nepatiko galvoti apie tai, kokie ryšiai ją sieja su šiuo 
veidrodžiu. Juk praleido visą gyvenimą žiūrėdama į jį! 

— Kodėl, po velnių, negalėjote palaukti? — paklausė jis, ištraukęs 
veidrodį iš sesers rankų ir nusviedęs ant lovos. — Aš net nesuprantu 
kada... 

— Niekada negyvenai varge, — piktai atsakė Boadisėja, žengda- 
ma prie jo. Atrodė, jog kibs į atlapus. — Viską turėjai, iš tavęs nieko 
neatėmė... 

— Nesupranti, apie ką kalbi. Aš viską praradau. Net nenutuoki, 
koks buvo mano gyvenimas. Nieko nežinai... 

— Štai koks jis, — tyliai ištarė Teiloras. Kol jie ginčijosi, jis priėjo 
prie lovos pažiūrėti į veidrodį, apie kurį tiek daug buvo skaitęs. 

Adamas nekreipė dėmesio į Teiloro žodžius, tačiau Boadisėja 
atsigręžė pažiūrėti. 

Teiloras laikė iškėlęs veidrodį ir su nuostaba žvelgė į jį. 

— Aš matau juos, - sušnabždėjo. — Matau kambarį ir žmones. 
Štai, pažiūrėkit. — Ištiesė veidrodį, tačiau žvilgrelėjęs Adamas su Boa- 
disėja nieko nepamatė, net savo pačių atvaizdo. 

— Ką matai? — pasiteiravo Boadisėja. - Papasakok man. 

— Kambaryje tamsu, nedaug matyti. Ten yra trys žmonės, visi 
vilki juodais drabužiais. Veidai uždengti, todėl nematau, kas jie. Aš 
neįžiūriu Darsės, taip pat ir jų vadovo. 

Teiloro balse buvo girdėti baimė, o vyzdžiai žiūrint į veidrodį 
išsiplėtė. 

— Ar kuris nors iš dalyvių pasipuošęs brangenybėmis? — pasi- 
teiravo Boadisėja. 

— Kodėl, po velnių, tai turėtų rūpėti? — paklausė Adamas, bet 
nutilo, kai sesuo pakėlė ranką. 

— Taip, matau vestuvinį žiedą ant piršto. Tai vyro ranka, ir jis 
vyresnio amžiaus, nes ranka nusėta metus išduodančiomis dėmėmis. 
Ir įžiūriu apgamą ant vyro kaklo. — Teiloras stebėdamasis pažvelgė į 
Boadisėją. 

Ši atsisuko į brolį: 

— Jis mato daug aiškiau nei aš. Žiūrėdavau lyg pro miglą, ne- 
įžvelgiau detalių. O Teiloras nėra skaistus vyras. 

— Nesuprantu šito, — tarė Teiloras. - Mano šeimoje tik moterys 
turi okultinių galių. Joks vyras tokiais gebėjimais nepasižymėjo. 

Boadisėja nužvelgė jį šiltomis, meiliomis akimis. 

— Gal Dievas įsižiūrėjo į tavo širdį ir davė tai, ko nusipelnei? 

— Kur Darsė? — nekantriai paklausė Adamas. 

Teiloras vėl įsistebeilijo į veidrodį. 

— Nežinau. Nematau jos. Tik vaikštančius žmones. Veidrodis 
juos rodo iš nugaros. Negaliu pasakyti, kas yra priešais juos. 

— Paklausk veidrodžio, — patarė Boadisėja. — Turi prašyti, kad 
veidrodis parodytų. 

— Kur Darsė? — pasiteiravo Teiloras. Paskui išsigandęs išleme- 
no: — Vaizdas išnyko... 

— Palauk, — kantriai patarė Boadisėja. - Ir nenusimink. Šis pa- 
daras irgi turi savo įpročių. Rodo, ką nori. 

Netrukus Teiloras atsipalaidavo ir atsisėdo ant lovos, nenu- 
leisdamas akių nuo veidrodžio. — Matau moterį, kuri nevilki ilgų 
apdarų. Ji pasipuošusi... 

— Kuo?! — nekantravo Adamas. — Kas ji? Kur? Ar Darsė su ja? 
Ar tai ragana? 

— Aš... — tarė Teiloras, įdėmiai stiprydamas į veidrodį, - nema- 
tau Darsės. Įžiūriu tik tą moterį. Ji stovi nugara į mane. Vilki trumpą 
baltą paltą ir juodas blauzdines, tačiau paltas su gobtuvu. Ji... Palau- 
kit! Ji nusimeta gobtuvą. Jos... 

Teiloras atsitiesė nuo veidrodžio, ir jo veide buvo matyti nuo- 
staba. — Tai... 

— Kas? — vienu balsu paklausė Adamas su Boadisėja. 

Teiloras giliai įkvėpė. 

— Jos ilgi geltoni plaukai, — pasakė švelniai, — ir kartą jau esu ją 
sutikęs. 

— Kas ji? — nekantravo Boadisėja. 

— Darsės motina, - atsakė Teiloras, pakeldamas akis į Adamą. 

Minutėlę Adamas teįstengė mirkčioti. 

— Džerlena? Bet ji juk Putname! 

— Ar motina atsisakytų atvykti, jeigu dukteriai jos reikėtų? — ne- 
laukdama atsakymo, paklausė Boadisėja, nepaisydama abiejų vyrų 
nuostabos. — Ką dar matai? Ar ten yra altorius? 

— Parodyk man, kur yra ta moteris, —- sukomandavo Teiloras 
veidrodžiui. Jo akys išsiplėtė, nes „kamera“ atsitraukė ir pasirodė, 
kad Džerlena Monro stovi prieš kažką panašaus į akmeninį altorių. 

— Taip, ten yra altorius, — tyliai tarė Teiloras. 

— Ar yra kokių nors ženklų ant akmens? — skubiai paklausė 
Boadisėja. 

— Taip. Ženklai panašūs... panašūs... — Teiloras žvilgrelėjo į mo- 
terį. — Manau, tai egiptietiški hieroglifai. 

— Tada žinau, kur jie. - Boadisėja patraukė durų link. — Eime, 
ir pasiimkite tą daiktą! — paliepė jau bėgdama. 

Adamas nulėkė iš paskos. Teiloras įsidėjo veidrodį į kuprinę ir 
nusekė įkandin. Bet vos išėję pro duris vyrai gavo po stiprų smūgį į 
galvas ir nugriuvo. 


Atsigaivelėjęs Adamas pajuto, kad skauda galvą. Pabandė pa- 
judinti ranką, bet nepajėgė. Pasisukęs pamatė, kad abu jo riešai 
grandinėmis prirakinti prie sienos. Taip pat ir kulkšnys. Nevaliojo 
nė pajudėti. 

Susivokė esąs mažame požemio kambarėlyje. Priešais save išvy- 
do sunkias medines duris, kaustytas geležimi. Sienose, mažose lenty- 
nose ir įtaisytos nišose žibėjo šimtai baltų žvakių. Priešais dar stovėjo 
nedidelis ąžuolinis stalelis, o ant jo gulėjo durklas, kurį jis anąsyk 
pasiėmė iš tunelio. Adamas nukreipė žvilgsnį į geležinius antrankius 
ant savo riešų. Jei tik galėtų ištraukti bent vieną ranką... 

— Labas vakaras, — pasigirdo balsas, ir Adamas pasisuko jo 
link. — Ar geriau sakyti labas rytas? Oi, dar ne vidurnaktis, tad reikia 
manyti, tavo mažytė dar gyva. 

Raukydamasis nuo galvos ir šonkaulių (nes stovėjo iškėlęs ran- 
kas) skausmo, Adamas pažvelgė į priešais stovinčią moterį. Kadangi 

ji vilkėjo ilgą tamsų drabužį, siuvinėtą storais auksiniais siūlais, švy- 
tinčiais čia degančių daugybės žvakių šviesoje, ne iš karto ją pažino. 

— Sali? — pagaliau pasiteiravo jis. 

— Tai vienas iš mano vardų. Taip, kadaise pažinojai mane kaip 
padavėją. — Šis faktas, rodės, trumpam ją prajuokino, tačiau veidas 
netrukus vėl surimtėjo. — Dirbau tą žeminantį darbą beveik penke- 
rius metus, kol sulaukiau jos atvykstant. 

Ištarė žodį jos taip, tarsi nuo to ją pykintų. 

— Pažinau ją tą akimirką, kai įžengė pro duris. Galų gale juk įgi- 
jau patirties jos ieškodama, argi ne? — paklausė piktai šypsodamasi. 

Adamui atrodė, kad Sali akyse regi pamišimą. O gal jam tik 
vaidenosi? Ar visi pikti žmonės — bepročiai? Ši moteris kontroliavo 
augančią blogio imperiją daugybę metų. 

— Kur ji? —- paklausė Adamas. 

— Laukia atvykstant savo didvyrio. — Tai sakydama, moteris vėl 
pralinksmėjo. 

Ji priėjo prie Adamo. Kambaryje jie buvo vieni: tik jis ir ta 
moteris. Jei būtų laisvas, nusuktų jai sprandą viena ranka. Dabar, jai 
prisiartinus, Adamas suprato, jog yra senesnė, nei atrodė. Prie vokų 
galėjai įžiūrėti mažučius randus. Adamas žinojo, kad šis raganų sąlė- 
kis Komvelyje egzistuoja jau seniai. Buvo sakoma, kad jam nuo pat 
pradžių vadovauja viena moteris, kuri atrodo vyresnė už visas kitas. 
Šioji moteris buvo gerai užsimaskavusi: jai parempta veido oda. 

— Kur kiti? —- paklausė Adamas. 

— Kol kas saugūs. — Artindamasi ji išsitraukė mažą lazdelę ir per- 
braukė vyriškiui per šonkaulius. Kai palietė sužeistą vietą, spustelėjo 
šiek tiek stipriau. 

Adamas vos neprarado sąmonės iš skausmo, tačiau didelėmis 
valios pastangomis susitvardė. 

— Kur jie? — vėl paklausė jis. 

Moteris, toji „Sali“, atsuko nugarą ir nuėjo. Vidury kambario 
stovėjo sunkus ąžuolo stalas, ten ji padėjo mažąją lazdelę. Adamas 
matė, kad toji lazdelė iš plieno ir, kaip ir durklas, išrašinėta ženklais. 
Kokiam blogiui ji skirta? Kam ragana naudojo šį daiktą? 

— Ar žinai, kad užauginau tavo seserį kaip tikrą dukrą? - paklau- 
sė ji. — Ji niekuomet nieko neprašė, nes turėjo geriausia, ką galėjo 
pasiūlyti šis bevertis pasaulis. 

— Išskyrus laisvę, — pratarė Adamas, bet tuoj ėmė keikti save, 
kad taip kvailai jai paprieštaravo. 

— Teisybė, — pritarė Sali ir atsisukusi nusišypsojo. — To ji neturė- 
jo. Taip pat jokių vyrų. Ar žinai, kad tu ir tas kitas esate pirmi vyrai, 
kuriuos ji matė iš arti? Tačiau tai nebesvarbu. Ji bus nubausta. Ir tai 
žino. Tavo sesuo žino, kad nesugebės manęs įveikti. 

— Galėtum nuskriausti tą, kuri buvo tau lyg dukra? — nustebo 
Adamas, mėgindamas sugalvoti, kaip ją iškvosti. — Turbūt labai ją 
myli... 

Sali, atrodė, mąstė apie tai. 

— Ne, aš taip nemanau. Be to, ji niekuomet manęs nemylėjo. 
Kad tu žinotum, kiek teko pasistengti, kad priversčiau ją elgtis... Ką 
gi, turbūt palauksiu ir parodysiu tau. Taip, leisiu tau pamatyti, ką 
padarysiu tavo seseriai. 

Staiga ji kilstelėjo galvą, tarsi kažko klausytųsi. 

— Dabar turiu eiti. Kažkas nori su manim susitikti. 

— Darsės motina, — prisiminė Adamas, norėdamas ką nors pa- 
sakyti ar padaryti, kad laimėtų daugiau laiko. 

— Taip, — šyprelėjusi atsakė Sali. — Sakosi, kad j/ yra dukters 
galių šaltinis. Tačiau to neparodys, kol dukters nepaleisiu. Žinoma, 
meluoja, bet turiu įsitikinti. Po poros valandų — vidurnaktis, taigi 
turiu baigti su ta maža raganiūkšte, kuri atėjo su tavim. Ji... 

— Ne, - sušnabždėjo Adamas, ir jam vėl ėmė skaudėti galvą. — 
Paklausyk, aš turtingas. Mano šeima yra labai, net labai pasiturinti. 
Galime sumokėti, kiek tik panorėsi. Tau niekuomet nebereikės dirb- 
ti. Galėsi gyventi prabangoje ir... 

Jis nutilo, nes Sali ėmė kvatotis. 

— Turtingas? Tu nesupranti, kas yra turtas. Galėčiau įsigyti visą 
tavo šeimą už tuos pinigus, kuriuos turiu savo piniginėje. Ne... ga- 
lia — štai tikslas! Ar žinojai, kad galiu perimti Darsės galią? Aš žinau 

kaip. Jeigu jos galia nepaliks žemės, galiu pasiimti ją sau. Matai, čia 
ir yra visa esmė. Perskaičiau visas to Teiloro Reiburno knygas. Ar jis 
tau nesakė, kad jei grandis nutrūksta — neatsiranda tiesioginis pa- 
likuonis, tada visa galia pereina tam, kas sugeba ją pasiimti. Bent jau 
taip sakoma. Tikiuosi, kad tai tiesa, ir šiąnakt ketinu įsitikinti. 

Tai pasakiusi, išėjo iš kambario ir užtrenkė sunkias ąžuolines 
duris. Tada Adamas taip suriko, kad atrodė, jog lubos suskeldės 
ir nukris ant jo. Traukiojo grandines tol, kol riešai ir čiurnos ėmė 
kraujuoti. 

Adamai? - išgirdo jis ir nusiramino, nes tai buvo Darsė. 

Adamai, ar tu čia? Norėčiau žinoti. Ar tu dar gyvas? Ar atleisi 
man, kad išėjau pas raganą nepasisakiusi? 

— Taip, o taip, Darse, mano meile, - atsakė Adamas. - Atleidžiu 
tau viską. Negalvok apie tai. Tiesiog pasistenk ištrūkti, kad ir kur 
būtum. 

Ar matei ją? - toliau tęsė Darsė. — Atsimeni, sakiau, kad ji man 
primena raganą iš Jonuko ir Grytutės? 

— Taip, - sušnabždėjo Adamas, ir jo skruostais ėmė ristis ašaros. 

Aš požemio kambaryje, mane apvilko baltai. Atrodau taip, tarsi 
būčiau pasiruošusi šokti ir dainuoti Stounhbendže. 

Iš visų jėgų stengdamasis nutraukti grandines, Adamas nusi- 
šypsojo ašarų kupinomis akimis. Netrukus šios ėmė srūti upeliais. 
Juokeliai! Darsė dar sugebėjo juokauti! 

Manau, jog mane aprengė baltai todėl, kad esu nekalta. Tačiau 
taip yra tik su mano kūnu, - perdavė ji jam. — Galiu tau prisiekti, kad 
mano mintys tikrai nėra skaisčios. O Adamai, ar tu kur nors netoliese? 
Tikiuosi, jie tavęs nenužudė!.. 

— Ne, mano meile, aš čia. Aš šalia tavęs, - šaukė jis ir vis traukė 
grandines. 

Nenoriu manyti, kad tau atsitiko kas nors bloga. Tu bet kurią 
akimirką gali įgriūti į šį kambarį ir mane išgelbėti. Pasielgsi kaip tavo 
viduramžiais gyvenę protėviai — išvaduosi netekėjusią merginą. Juk 
taip, mano meile? 

Su ašaromis akyse Adamas plėšė grandines, kol antrankiai įsi- 
rėžė į mėsą. 

— Ne, ne, ne! - tegalėjo išrėkti. 

Adamai, — vėl kreipėsi į jį Darsė. — Girdžiu juos. Jie ateina! O 
Dieve, padėk man! Adamai, aš bijau. Aš noriu... Jie jau čia! Durys atsi- 
daro. O Adamai, aš myliu tave. Myliu tave visa širdimi. Aš mylėsiu tave 
amžinai. Atsimink tai. Amžinai. Aš... 

— Neee! — šaukė Adamas ir plėšė grandines tol, kol ant riešų ir 
čiurnų nebeliko odos. Tačiau, kad ir kaip stengėsi, išsilaisvinti nepa- 
vyko. 


Kai atsitokėjo, galvą skaudėjo dar smarkiau. Ranka netvirtu 
judesiu perbraukė per veidą. 

— Kaip jautiesi? — paklausė nepažįstamas balsas. 

Adamui teko pasistengti, kad atsisėstų. Labai skaudėjo šonkau- 
lius, o galva tiesiog plyšo. Riešai ir čiurnos nudraskyti kruvinai, bet 
be antrankių. 

— Pusė bėdos, - tesugebėjo atsakyti. Tuomet pažvelgė į gilias 
mėlynas vaikino akis; jau gerokai ūgtelėjusio vaikino. Priešais stovėjo 
labai aukštas jaunas vyras strazdanotu veidu ir geltonais, išdykėliškai 
pašiauštais plaukais. Tačiau kūnas buvo kaip amerikietiško futbolo 
gynėjo. 

— Kas tu? — prašvokštė Adamas, maigydamasis sprandą. 

— Putnamas, - atsakė jaunuolis. 

Adamo akys išsiplėtė. 

— Tu... — pratarė ir metėsi ant vaikino. Po visko, ką Darsė pa- 
sakojo apie Putnamą: tėvą, sūnų, miestą, Adamas norėjo bent dalį to 
klano sunaikinti. 

— Ramiai, seni. — Vaikinas uždėjo ranką Adamui ant peties, — 
neturi jėgų galynėtis. 

— Aš tau parodysiu... - tepasakė Adamas ir atsiplėšė nuo sienos. 

— Geriau panaudotum savo energiją kitkam, — pasigirdo sesers 

balsas, ir Adamas įsižiūrėjo, kas yra už Putnamo. Boadisėja ir Teilo- 
ras sėdėjo ant grindų kitoje kambario pusėje. 

Adamas žinojo, kad ji teisi. Atsargiai, tikrindamas, ar smarkiai 
sužeistas, nugara atsirėmė į sieną. 

— Kur mes? Kas atsitiko? — dairydamasis aplinkui, ramiau pa- 
klausė. 

Jie buvo dideliame požeminiame kambaryje be durų. Kiaušinio 
formos sienos nešvarios, kupolo pavidalo lubos. Ir niekur jokio ply- 
šio! Pažvelgęs viršun, Adamas pamatė angą su metalinėmis grotomis. 
Apsidairė - kambaryje jokių baldų. Boadisėja sėdėjo ant grindų šalia 
Teiloro, o šis laikė ant kelių veidrodį. 

— Ką tu čia veiki? — paklausė Adamas, vėl atsigręžęs į Putnamą. 

— Džerlena atvyko gelbėti savo dukters, taigi atvažiavau kartu. 
Ketinu vesti Darsę. 

— Tik per mano lavoną, - išspaudė Adamas. 

— Veidrodis sako, — sausai pakomentavo Teiloras, - kad būtent 
taip ir atsitiks. 

Adamas persibraukė ranka veidą ir pabandė nusiraminti. 

— Buvau prirakintas prie sienos. Mačiau raganą. Taip pat girdė- 
jau Darsę, tačiau netekau sąmonės. Kas nutiko paskui? 

— Tave įmetė pro angą, - paaiškino Putnamas. — Aš tave suga- 
vau. Nesu tikras, bet, atrodo, turėtume čia likti iki mirties. 

— Nieko sau mintis, — pakomentavo Adamas, sukiodamas 
kulkšnis ir riešus ir apžiūrinėdamas sužeidimus. Stovėti ir eiti dar 
galėjo. — Tai kaip ištrūksime? 

— Lipsime vienas kitam ant pečių ir padarysime gyvas kopė- 
čias, - pasakė Boadisėja, akis pakėlusi iš pradžių aukštyn, paskui 
nuleidusi į Putnamą. — Manau, jis išlaikys mus visus. 

— Žinoma, išlaikysiu, — išsišiepęs atsakė Putnamas; tuo momen- 
tu jis atrodė kaip kokių dvylikos metų paauglys. 

Adamas atsisuko į Teilorą, kuris su nuostaba spoksojo į veidrodį. 

— Kodėl nematei, kad mus pagaus? Ir kodėl jie neatėmė iš tavęs 
veidrodžio? 

Prieš jam atsakant įsiterpė Boadisėja: 

— Todėl, kad neuždavė teisingų klausimų. Ir nemanau, kad ji 
žino, jog turime veidrodį. 

— Koks čia daiktas? — pasiteiravo Putnamas. 

— Tai veidrodis, rodantis ateitį, - paaiškino Adamas. 

— Nuostabu! Ar jis gali pasakyti, kaip mums iš čia ištrūkti? 

— Ar galime... — pradėjo Teiloras, tačiau Boadisėja jį nutildė. 

- Jis gali suprasti tavo mintis. Sugalvok klausimą ir išvysi tai, ką 
jis panorės parodyti. — Ji kalbėjo kaip turinti daug patirties naudotis 
veidrodžiu. 

— Mes ištrūksime, — tyliai pranašavo Teiloras. 

— Ar išgelbėsime Darsę? — rūpėjo Adamui. 

Teiloras pažiūrėjo į veidrodį, paskui atsakė: 

— Ne. Ragana stipresnė už mus. Visus nužudys. 

— Kur Darsė? - vėl paklausė Adamas. 

— Ji... — Teiloras žvilgtelėjo į veidrodį. — Ji miega. Ji... — Vyras 
užmetė akį į Boadisėją. - Dabar ji pririšta prie altoriaus. Prieš tai ten 
buvo tuščia, o šiuo metu... — Jis giliai atsiduso. - Dabar ant akmeni- 
nio altoriaus... Darsė... 

— Kur Džerlena? — susidomėjo Putnamas. — Gal ji išgelbės 
Darsę? 

— Kaip ji ją išgebės, jeigu mes negalime? — suabejojo Adamas. 

— Ji ketina vietoje Darsės raganai pasiūlyti save, - paaiškino 
Putnamas. 


Devynioliktas skyrius 


ERAI, AR KIEKVIENAS ŽINO, KĄ DARYTI? — pasitei- 


ravo Adamas, ir visi linktelėjo. — Manai, išlaikysi 
mus, vaike? 

— Žinoma, seni, - patikino Putnamas. Vaikinas buvo raume- 
ningas kaip uola. 

Adamas nekreipė dėmesio į pašaipą ir paklausė Teiloro: 

— Ar ant grotų lubose yra spyna? 

— Ne, - atsakė šis, tyrinėdamas veidrodį. - Tokiame aukštyje ji 
nereikalinga. 

— Tai turime atlikti neskubėdami, — tarė Boadisėja, - Adamo 
ranka... 

Kalbėdama pažvelgė į Teilorą, ir tarp jų nuvilnijo jausmų ban- 
ga, panaši į elektros srovę. 

Šypsodamasis vyras linktelėjo. 

— Taip, neskubėkime. Daugiau nereikia sužeistų. Adamas... — jis 
nutilo nenorėdamas sakyti, kaip baisiai tasai atrodo kruvinomis ran- 
komis ir kojomis. Tada Teiloras atsigręžė į Putnamą. — Pasirengęs? 

— Taip, žinoma, — atsakė vaikinas, įsitaisydamas tiesiai po anga. 


Sukryžiavęs rankas, pažvelgė į Adamą. 

Šis lėtai užlipo Putnamui ant pečių. Judėjo atsargiai, bijodamas 
kuriuo nors sulaužytu šonkauliu prasidurti plaučius. Be to, velniškai 
skaudėjo tose vietose, kur buvo įsikirtę geležiniai antrankiai. 

— Kaip apie viską sužinojai? — stovėdamas šalia ir padėdamas 
Adamui lipti, paklausė Teiloras Purnamo. 

— Darsės teta Telma paskambino pasigirti, kad Darsė galiausiai 
pasidomėjo, kas jos tėvas. Telma bjauri, todėl labai pavydi Džerlenai. 
Aš manau, Džerlena visuomet žinojo, kas Darsės tėvas, nes paskam- 
bino į tavo biurą ir jai pasakė, kad dalyvauji kažkokiuose tyrimuose 
Komvelyje, Konektikute. Taigi Džerlena atvyko pas mane, įsisodino 
į automobilį ir mes visą naktį važiavome čia. 

Putnamas sukryžiavo rankas, kad galėtų lipri Teiloras. Šis turėjo 
perlipti dar ir per Adamą. 

— Nesuprantu, — tarė Teiloras, norėdamas šnekėti, kad nu- 
kreiptų mintis nuo rankos skausmo. Jis nemanė, kad ji lūžusi, tačiau 
sausgyslės buvo rimtai pažeistos. — Aš maniau, kad Darsės motina 
nežino, kas vaiko tėvas. 

— Taip visiems sakė Telma. Ji tikrai nekenčia savo sesers. Pake- 
liui į čia Džerlena man papasakojo tiesą. Ji pačiupo kelis dokumen- 
tus iš tavo automobilio, tad žinojo, kas esi. 

— Tai kodėl nesusisiekė su manimi, kai pajuto, kad laukiasi? — 
nustebo Teiloras. Tiesą sakant, neįsivaizdavo, ką būtų daręs, jeigu 
mergina, kurią vos pažinojo, būtų pasakiusi nešiojanti jo vaiką. Bet 
užtat visus tuos metus būtų žinojęs, kad turi dukterį. 

Putnamas virptelėjo, kai Adamo koja įsirėmė į jo petį. Bet ne- 
susvyravo, kai prisidėjo dar ir Teiloro svoris. 

— Džerlena ketino pagimdyti, atgauti figūrą, o tada pasirodyti 
prie durų su mielu kūdikiu. Bet tu vedei, - iš Putnamo balso buvo 
galima spręsti, kad jis nesupranta, kurių galų Džerlenai reikėjo susi- 
dėti su Teiloru. 

— Tuomet Džerlena nusprendė palaukti dar porą metų, kol 
baigsis tavo santuokos romantiškasis laikotarpis, o tuomet jau būtų 
atvedusi Darsę supažindinti su tavimi. Tačiau, kai Darsei sukako 
ketveri, ji buvo tikrai keistas vaikas. Tuomet Džerlena perskaitė vie- 

ną iš tavo knygų ir sužinojo, kad visa tavo šeima — keistuolių klanas. 
Neįsižeisk. Taigi Džerlena nenorėjo, kad sužinotum turįs dukterį. 
Sakė norėjusi, kad vaikas užaugtų normalus. 

— Normalus! — sušuko Adamas, kai Teiloras įsitaisė ant jo pe- 
čių. - Darsę augino čia vieni, čia kiti, kol jos motina gyveno tai su 
vienu vyru, tai su kitu! Ar visa tai normalu? 

Jeigu Putnamas galėtų, būtų gūžtelėjęs pečiais. 

— Na, gerai. Džerlena negautų medalio, kad buvo gera motina. 
Noras būti gražiai užėmė visą jos laiką. Tačiau ji tikrai gerai nusi- 
mano apie grožį! 

— Ji... —- buvo piktai prabyląs Adamas. 

Teiloras jį nutraukė, nes tuo metu taisėsi ant jo pečių: 

— Tai kodėl tada Džerlena čia? 

— Kad išgelbėtų dukterį, - atsakė Putnamas taip, tarsi žinotų. — 
Vien tai, jog Džerlena nenorėjo būti šalia tokio keisto vaiko kaip 
Darsė, dar nereiškia, kad jos nemyli. Juk Darsė - jos kūnas ir kraujas. 
Džerlena sakė maniusi, kad jei sužinotum turįs dukterį, paverstum 
ją ragana — tokia kaip ir kitos tavo giminaitės. Taigi išgirdusi, kad ir 
Darsė ir tu esate čia, o visas miestelis knibžda raganų, greitai suprato, 
kas čia vyksta. 

Putnamas pažvelgė į Boadisėją, stovinčią priešais jį ir laukiančią 
savo eilės lipti, ir paklausė: 

— O kas tu tokia? 

— Tai ilga istorija. Dabar jai nėra laiko, - atsakė Adamas. 

Prieš pradedant konstruoti kopėčias iš žmonių, Teiloras pasi- 
konsultavo su veidrodžiu ir sužinojo, kad vienintelis būdas įveikti 
raganą — pagalbon pasitelkti Darsę. Tačiau Teiloras matė, kad Darsė 
prigirdyta migdomųjų vaistų ir kietai miega, todėl negali pasinaudo- 
ti savo jėgomis. 

— Kaip mes pažadinsime Darsę? - sumurmėjo Adamas, padėda- 
mas seseriai kabarotis per save ant Teiloro. Mėgino susitelkti į tai, ką 
daro, tačiau žinojo, kad, vos tik jie ištrūks, atsiras daugybė kliūčių, 
kurias reikės nugalėti. 

— Stimuliatoriai, - pasakė Teiloras. — Jeigu turėtume stimuliato- 
rių, galėtume ją pažadinti. 

— Turi omenyje dietos piliules? - paklausė Putnamas. Jo balsas 
trūkinėjo nuo svorio, kurį laikė. - Džerlenos krepšys... pilnas tų pi- 
liulių. Sutrinkite jas ir supilkite Darsei į burną! 

— Tačiau jos gali sureaguoti su vaistais, kuriais Darsė buvo už- 
migdyta, — sunerimo Adamas. Dabar jis jau laikė ir Teilorą su Boa- 
disėja. 

— Turi geresnių minčių? — paklausė Putnamas. Po sekundės 
Boadisėja užsikabarojo į viršų, nustūmė grotas ir išlindo laukan. 

Vos tik patekusi į vėsų nakties orą, moteris išvydo kokį tuziną 
žemai pasilenkusių vyrų, bėgančių per lauką. Ir širdis jai pasakė, kad 
tai vyrai, kuriuos kvietė Adamas. Kadaise regėjo juos veidrodyje. 
Sušuko vienintelį žodį, kuris turėjo atkreipti jų dėmesį: 

— Montgomeris! 


Dvidešimtas skyrius 


Po vienerių metų 


z DAMAS PAŽVELGĖ į savo vienerių metų dukterį ir ne- 

susilaikęs ėmė spėlioti, kokia gi ateitis jos laukia. Juk 

jos motinos galios dar nėra visiškai ištirtos. Pasak mergaitės senelio, 

mokančio skaityti ateitį stebuklingame veidrodyje, apie vaiko, gimu- 

sio šioje šeimoje, galių stiprumą bus galima spręsti tik jam užaugus. 

Dabar Adamas mąstė, ar jo dukra bus tokia pat stipri kaip ir motina, 
o gal... 

Atsargiai paguldęs kūdikį atgal į lopšį, nuėjo per kambarį prie 
kito. Jo sesuo su Teiloru irgi susilaukė mergaitės, tad jis svarstė, ko- 
kias galias galėjo paveldėti šis kūdikis. 

Kai Teilorui pranešė, kad žmona laukiasi, iš pradžių jis nepati- 
kėjo. Ramiu balsu daktarui paaiškino apie savo sužeidimą. „Kanalai 
užakę“, - pasisakė. Daktaras nusišypsojo ir atsakė: „Panašiai buvo at- 
sitikę ir mano virtuvės kriauklės vamzdžiams. Nepaisant to, vandens 
srovė iš jų vis tiek tekėjo“. 

Taigi Adamas, žiūrėdamas į šiuos gražius kūdikius, gulinčius 
lopšiuose, vėl atsiminė tą naktį prieš metus... 

„„« Pusbrolis Maiklas Tagertas nuleido virvę ir padėjo Teilorui, 
Adamui ir Putnamui ištrūkti iš „mirties kameros“; šį kalėjimo pa- 

vadinimą jie sužinojo gerokai vėliau. Kaip buvo prašytas, pusbrolis 
atvyko su gerai ginkluotais vyrais. Tačiau jie neiššovė nė šūvio, nes 
tada viskas jau buvo baigta. 

Pasak Teiloro pasakojimų, Boadisėja gerai žinojo, kur laikoma 
Darsė. Todėl ji ten ir nuskubėjo, kol kiti vadavosi iš rūsio. Maiklas 
nusiuntė įkandin jos du savo vyrus, o pats liko padėti kitiems. 

Vos tik išlaisvintas Adamas prisivijo seserį kaip tik prie salės. Jie 
dar užtruko, kol koridoriaus gale atidarė didžiules, plienu dengtas 
duris. 

Kai durys atsivėrė, Maiklas pabandė sulaikyti Adamą, kad šis 
neitų vidun, nes iš tvyrančios tylos buvo galima spręsti, kad gyvų ten 
nelikę. Tačiau Adamas ištrūko ir lėtai įžengė į kambarį. Juk Darsė 
būtų ėjusi ten viena! Taigi ėjo ir jis... 

Jam iš kairės buvo pertvara, senovinė, išrašinėta įvairiais žen- 
klais ir simboliais, atitverianti siaurą prieškambarį. Nors sienoje iš- 
raižyti ženklai ir nepatiko, jis ėjo ranka ją liesdamas. Paskui sustojo, 
nes akims reikėjo priprasti prie blausios kambario šviesos. 

Netoli įėjimo stovėjo narvas — gal keturių pėdų aukščio ir šešių 
ilgio. Jame buvo koks pustuzinis vaikų. Visi — vos pradėję vaikščioti 
kūdikiai. 

Adamas mirkčiodamas spoksojo į narvą, ne visai suvokdamas, 
kodėl vaikai ten guli. Iškart net pamanė, kad jie negyvi. Sukritę vie- 
nas ant kito, netvarkingai atmestomis kojomis ir rankomis. Tačiau 
kai vienas iš mažylių krustelėjo, Adamas suprato, jog jie miega. Net 
neabejojo, kad Darsė pasinaudojo savo minčių galia užmigdyti kū- 
dikiams. 

Adamas apėjo sieną ir pamatė gulinčius ant grindų tris žmones: 
du vyrus ir moterį. Visi vilkėjo ilgus tamsius apdarus. Ir iš visų jų 
šnervių buvo nutekėję kraujo. 

Kairėje stūksojo akmeninis altorius, ir Adamas, žvilgtelėjęs į jį, 
prisiminė, kas labai seniai atsitiko jam pačiam. 

Prisiminė altorių, moterį ir įkaitusią iki raudonumo plieno ge- 
ležtę, judančią jo link... 

Minutėlę turėjo sustoti, kad nustumtų šias baisias mintis. Pa- 
skui žengė toliau. 

Per altoriaus kraštą pastebėjo moters galvą, jos dirbtinai nu- 
juodinti plaukai draikėsi ant akmeninių grindų. Nors matė tik pa- 
kaušį, suprato, kas ji: tai Sali, padavėja. Ta, kuri laukė jį atvesiant 
Darsę. 

Žengęs dar vieną žingsnį, Adamas jau matė beveik du trečdalius 
kūno ir dalį veido. Nepastebėjo jokio sužeidimo, tik menką srovelę 
kraujo, nutekėjusią iš vienos šnervės. Tačiau Sali buvo negyva. 

Žengtelėjo toliau, ir širdis ėmė stipriau plakti. Kur Darsė? Ar 
ji gyva? Moteris, gulinti prie jo kojų, tebelaikė suspaudusi durklą. 
Būtent tą, kurį jis buvo nugvelbęs pro geležinius strypus. 

Adamas staiga atsiminė, kad jis ir atidavė jai tą ginklą. 

Dabar buvo visai netoli nuo jos išdrykusių drabužių. Dar žings- 
nis —- ir galės pažvelgti už altoriaus. 

Adamas peržengė moters kūną. Už altoriaus gulėjo išbalusi 
Darsė. Priklaupęs Adamas švelniai pakėlė ją ant rankų. 

Teiloras tučtuojau griebė dukters riešą, mėgindamas užčiuopti 
pulsą. 

— Tikiuosi, ji gyva, - pasakė. — Bet turėtume nedelsdami nu- 
gabenti ją į ligoninę. 

Maiklas pasisiūlė panešti Darsę, nes Adamas buvo smarkiai išse- 
kęs. Tačiau šis nepaleido jos iš rankų. Prie durų pastebėjo Putnamą, 
žiūrintį į Darsę; jo akys buvo kupinos meilės. Dar neseniai Adamas 
norėjo atkeršyti šiam jaunuoliui dėl to, ką jis padarė Darsei, tačiau 
dabar matė, jog tasai supranta praradęs mylimą moterį. 

Kai Putnamas nusisuko, Adamas paklausė: 

— Kur eini? 

— Ieškoti Džerlenos, — atsakė šis. 

Adamas sudvejojo. Nenorėjo palikti Darsės, bet turėjo nebaigtų 
reikalų su Putnamu ir Džerlena. Tad nors ir nenorom įdavė Darsę 
pusbroliui į rankas, pakėlė šautuvą ir nuėjo paskui Putnamą. Už 
nugaros išgirdęs garsus, apsisuko ir pasirengė šauti, tačiau tai buvo 

Teiloras ir Boadisėja, kabinantys šautuvus sau ant pečių ir ketinantys 
eiti su juo. 

Jau rengėsi jiems pasakyti, kad liktų su Darse, tačiau susilaikė. 
Kas kitas, jei ne Boadisėja žino kelius per tunelius ir galės juos vesti? 
Adamas pasivijo Putnamą pasakyti, jog juos nuves Boadisėja. Visi 
keturi pasilenkė ir ėmė bėgti. 

Aplinkui buvo baisi netvarka. Moters mokiniai pabėgo gelbė- 
dami savo gyvybę, tačiau dar kiek užtruko plėšdami kambarius. 

Po valandos bevaisių paieškų Putnamas atsilošė į sieną ir jo 
akyse pasirodė ašaros. 

— Ji nebegyva. Aš žinau, kad nebegyva. Koks iš manęs Putna- 
mas, jeigu negaliu apginti to, kas mano... - rypavo jis. 

— Ji ne tavo, - pratarė Adamas, bet pažvelgė į Purnamą ir širdis 
neleido tęsti toliau. Teiloras, atsistojęs po deglu, išsitraukė iš kupri- 
nės veidrodį. Kaip Boadisėja ir buvo įspėjusi, veidrodis liko bežadis: 
kad ir kiek kartų klaustas, nerodė kelio pas Džerleną. 

Adamas atsisuko į Putnamą. 

— Kodėl Darsė sakė, kad yra tau skolinga septynis milijonus 
dolerių? — paklausė. 

— O, - atsiduso Putnamas, žiūrėdamas į grindis. Aplink juos 
buvo pilna masinio kraustymosi liekanų. Prie vienos sienos stovėjo 
pusiau atidaryta dėžė vienkartinių puodelių, prie kitos — sulūžęs 
stalas. 

— Pasakiau, kad jei sutiks už manęs tekėti, atleisiu nuo skolų 
visus skolininkus Putname. - Jis pažvelgė į Adamą. - Juk supranti: 
užstatai, paskolos už automobilius ir panašūs dalykai. 

Adamas prisimerkė žiūrėdamas į jaunuolį. 

— Bet juk vis tiek dovanosi skolas, net jeigu Darsė ir netekės už 
tavęs? 

— Žinoma, — atsakė jis. — Tačiau tokios kaip Darsė daugiau 
nėra. Aš niekada nerasiu... 

— Oi! — šūktelėjo Teiloras, žiūrėdamas į veidrodį. — Tai netiesa. 
Vesi gana greitai. Ir aš... — Pažvelgė į Adamą. - Kadangi bažnyčia 

atrodo pilna tavo giminaičių, manau, Putnamas ves kažką iš tavo 
giminės. 

Išgirdęs šiuos žodžius, Adamas išsiviepė, o Putnamas šyptelėjo. 

— Ar galiu vadinti tave tėveliu? — paironizavo Putnamas. 

— Pamėgink, ir tavo dienos suskaičiuotos, — atsakė Adamas. — 
Dabar judam. 

Po valandos jie rado Džerleną. Stebėtino grožio moterį. Tačiau 
ji buvo taip apsvaiginta, kad, pasak daktaro, per stebuklą liko gyva. 

— Tai vis tos dietos piliulės, - padarė išvadą Putnamas. — Jos 
kūnas taip prie jų pripratęs, kad atsilaikys prieš bet ką. 

Kai Džerlena atsigavo, papasakojo, kaip kalbomis nukreipė 
raganos dėmesį ir iš kišenės išsitraukė dietos piliules. Sulaužė kap- 
sules ir surinko šaukštą miltelių. Apsimesdama, kad padeda dukrai 
persikūnyti, supylė miltelius Darsei į burną. Tai suteikė jai tiek jėgų, 
kad pajėgė pasinaudoti savo galia ir sustabdyti raganą bei keturis jos 
mokinius. Jie buvo keturiese prieš Darsę, bet ši laimėjo. Panaudojo 
savo Tvirtąją Įtaigą, savo didžiąją nuostabią Dievo dovaną, ir juos 
nužudė. Vėliau skrodimas parodė, jog visi keturi mirė nuo kraujo- 
plūdžio į smegenis. 

Adamui, Darsei, Teilorui ir Boadisėjai prireikė daug laiko atsi- 
gauti po to, ką teko išgyventi. 

Darsė visą savaitę išbuvo panašios į komą būsenos. Net gydyto- 
jas nusistebėjo: | 

— Nepatikėsite, bet ji miega. Argi galėtų būti tokia išsekusi? 

— Taip, - atsakė Adamas, žvelgdamas į Darsę, ramiai alsuojančią 
ligoninės lovoje. Palatą jis užtvindė geltonomis rožėmis, o pats visas 
dienas, kol ji miegojo, sėdėjo šalia, laikydamas už rankos. 

Kaip Adamas buvo matęs, kiekvieną kartą, panaudojusi savo 
galią, Darsė išsekdavo. Tad jis sunkiai įsivaizdavo, kiek jėgų pareika- 
lavo nužudyti keturis blogiečius. 

Jis laukė jos pabundant. Mažame auksiniame medalione, kurį 
visuomet nešiodavosi su savimi, slapta laikė jos plaukų sruogą, kurią 
tąsyk rado užsikabinusią už vartų ir nukirpo. 


272 Jude Deveraux 


Pirmą kartą pabudusi, Darsė jam nusišypsojo ir pamėgino atsi- 
sėsti, bet buvo per silpna, tad netrukus vėl užsnūdo. Kitą rytą, kai 
saulės spinduliai pro didžiulį langą nušvietė jaukią ligoninės palatą, 
kurią jai parūpino Adamas, pramerkusi akis Darsė išvydo Adamą, 
Teilorą, Boadisėją, Putnamą ir savo motiną, stovinčius ir žiūrinčius 
į ją. 

Darsė mirktelėjo pamačiusi mamą ir tvirtai spustelėjo Adamui 
ranką. 

— Viskas gerai, - pasakė jis. — Ji atėjo padėti. 

Mergina pasisuko į Adamą, jos akyse šmėkštelėjo nepasitikė- 
jimas. 

— Keistas vaikas, — išeidama iš kambario pasakė Džerlena. 

Po valandos Putnamas paprašė Adamą išeiti į koridorių. Čia 
jam pranešė, kad Džerlena norėtų važiuoti namo. 

— Ko ji nori? — pasidomėjo Adamas. 

Putnamas atrodė sutrikęs. 

— Nori namo, - pakartojo. 

— Ne, aš turėjau omeny, ar yra pasaulyje dalykas, kurio ji norė- 
tų? Kažkas, ką jai galėčiau padovanoti? 

Putnamas nusišypsojo: 

— Atvirai sakant, manau, kad Džerlena norėtų tapti kino 
žvaigžde. 

— Pažiūrėsiu, ką galiu padaryti. - Adamas nusišypsojo. — O ar 
yra dalykas, kurio norėtum tu? 

— Tai kad ne, pats turiu daug pinigų. Daugybę. Norėčiau... - jis 
nutilo ir pažvelgė Darsės palatos link. - Jis pasakė... Darsės tėtis pa- 
sakė, kad... - Putnamas pažiūrėjo į savo batą. 

— Kad jis matė veidrodyje, jog vesi mano giminaitę? — pratę- 
sė Adamas. — Ką manai apie galimybę kelioms savaitėms apsistoti 
mano pusbrolio namuose Kolorade? Jie pasistengtų, kad visi Mont- 
gomeriai ir Tagertai būtų pakviesti susitikti su tavimi. Toks šaunus 
vaikinas kaip tu būtinai ką nors susiras. 

— Taip manai? — paklausė Putnamas, o veide buvo matyti pa- 

lengvėjimas. — Mergaitės namuose esu laukiamas tik todėl, kad 
aš — Putnamas. Darsė buvo vienintelė, kuri manęs nenorėjo. 

— Darsė ir yra vienintelė, — švelniai pasakė Adamas, tada ištiesė 
ranką Putnamui. — Ačiū už tai, ką padarei. Jeigu ne tu, daug žmonių 
šiandien būtų jau mirę. - Jo balsas tapo žemesnis. — Tarp jų — Darsė 
ir aš. 

Putnamas paspaudė Adamui ranką, tačiau nežiūrėjo į jį: veidas 
buvo paraudęs nuo sutrikimo. 

— Grįžk po valandos ir susitarsim, — pasiūlė Adamas. - O kodėl 
tau kartu į Koloradą nepasiėmus ir Džerlenos? Klausyk! Gal pasiimk 
ją pasivaikščioti po parduotuves Niujorke, iki atvyksit į Koloradą? 

— Maniau, nori man padėkoti. O dabar, atrodo, siunti mane ap- 
sipirkinėti su moterimi... 

Adamas nusijuokė: 

— Na, Kolorade irgi yra parduotuvių. Maryt, jai teks apsipirkti 


ten. 

Šypsodamasis Putnamas buvo beišeinąs. 

— Minutėlę! — šūktelėjo Adamas. — O koks tavo vardas? Žinau 
tik pavardę. 


— Neturiu vardo, — atsigręžęs atsakė Putnamas. — Kaip sakė 
mano tėtis, kam su tuo vardu vargti? Niekas niekuomet jo nešaukė 
vardu, todėl nedavė jo ir man. 

— O ką reiškia inicialas 7 po Darsės vardo? 

Putnamas nusišypsojo: 

— Teilor. Rodos, Džerlena pavadino ją tėvo vardu. 

Jaunasis vyras pasuko už kampo, o Adamas atsirėmė į sieną. 
Tai buvo dar viena paslaptis, kurią Darsė nuo jo nuslėpė. Kai tėvo 
nuotrauką pamatė kompiuterio ekrane, nepasakė, kad jos vidurinis 
vardas — Teilor. 

Adamas atsigręžė, nes išgirdo atsidarant vaikų kambario duris, 
pro kurias įėjo Darsė. Netgi būdama nėščia nepriaugo per daug svo- 
rio. Pilvas išsipūtė, tačiau kūnas nė kiek nepasikeitė. 

Taigi prieš metus, kai tik Darsė atgavo jėgas, jie persikėlė į 

Koloradą. Jai reikėjo aplinkos, kur galėtų ramiai ilsėtis, o Boadisėja 
norėjo susitikti su giminėmis. 

Tačiau po tokio šurmulio, koks kilo pirmomis dienomis, kai visi 
Montgomeriai ir Tagertai suvažiavo iš viso pasaulio, kad susitiktų su 
seniai prarasta giminaite, Boadisėja neapsikentė. Ji buvo gyvenusi 
vienumoje, todėl negalėjo išrverti savo padūkusios šeimos keliamo 
triukšmo. Vieną popietę juodu su Teiloru paslapčia ištrūko iš namų 
tam, kad susituoktų. Tada sugrįžo į Virdžiniją, į Teiloro namus. 

— Norėčiau, kad ir mes taip galėtume, — tarstelėjo Darsė Adamui. 

— Ką galėtume? - perklausė jis. — Važiuoti į Virdžiniją? 

— Ne. Tyliai susituokti ir turėti savo namus. Ir dar kad būtų 
virėjas. 

— Tylios vestuvės? — šypsodamasis paklausė Adamas ir ją apka- 
bino. — Bet juk tu norėjai pačių prašmarniausių vestuvių, kokios tik 
kada nors regėtos visose Jungtinėse Valstijose! 

— Norėjau, kol nesutikau tos moters... 

— Vedybų planuotojos? 

— Būtent. Ji klausinėjo, ar norėčiau, kad iš torto išskristų rausvi 
ir melsvi balandžiai. Adamai, nenoriu jokių gyvūnų per vestuves! 
Tiesiog noriu... 

— Ko? 

— Noriu mūsų šeimos. Tu, aš, tavo sesuo, mano tėtis, ir... — ji 
nuleido žemyn akis. 

— Ir dar tavo mama? 

— Taip, — atsakė Darsė. — Manai, ji rastų laiko, kai įtaisei ją fll- 
muotis su Raselu Krou? 

— Žinai, kai tau prireikė, ji atsirado šalia, todėl manau, kad grei- 
čiausiai bus kartu, kai tau ir vėl jos prireiks. 

— Taigi, - meiliai atsakė Darsė ir nuėmė Adamo ranką nuo savo 
šlaunies. — Svarbu būti savimi. 

Adamas patraukė ranką. 

— Ir kas gi nutiko merginai, kuri, bet kokiai progai pasitaikius, 
siūlydavo savo kūną? 

— Taip buvo prieš tau mane pamilstant, — pasakė Darsė ir nusi- 
šypsojo. — Mano planas buvo įsitempti tave į lovą ir pasimylėti taip 
aistringai, taip nežabotai, kad mane pamiltum. Bet dabar tu mane 
myli, todėl galiu nesižeminti ir nesimylėti su tavim prieš vedybas. 

— Žemintis? — perklausė Adamas. — Ar supranti, kad gyvename 
dvidešimt pirmajame amžiuje. Juk supranti? — Tyliai juokdamasis 
papurtė galvą. — Na gerai, ką gi tu nekantrauji man pasakyti? Aš jau 
beveik žinau, apie ką kalbėsi! 

— Kur mes gyvensime? Juk nei aš, nei tu neturime darbo, tad 
galime gyventi kur tik panorėję. 

— Ir kurgi tu norėtum gyventi? 

Kai Darsė pažvelgė į jį, jos vyzdžiai susiaurėjo ir priminė smeig- 
tukus. 

— Oi, tik ne tai! — tarė jis, tada sugriebė ją ir palaikė glėbyje. — 
Nepakęsiu jokios Tvirtosios Įtaigos! Tad kur norėtum gyventi? 

Kadangi Darsė nieko neatsakė, jis paleido ją ir pažvelgė į akis. 
Dabar jos akys buvo plačiai atmerktos, o tylėjimas atstojo prašymą, 
tačiau ir atsakymo ilgai laukti neteko. Jos balsas nuskambėjo taip 
garsiai, kad Adamas turėjo delnais prisidengti ausis. 

— Virdžinija! - šaukė Darsė. 

— Gerai jau, gerai, — pasakė Adamas. — Supratau. Tavo tėtis ir 
mano sesuo. 

— Ačiū, — atsakė Darsė ir pakibo jam ant kaklo, kojomis apsi- 
vydama juosmenį. 

Taigi jie visi apsigyveno Virdžinijoje. Adamas nupirko didelę 
seną pietietišką sodybą ir dvidešimt penkis akrus žemės. Praėjus 
porai savaičių po vestuvių, Darsė pasiteiravo, ar tėvas su Boadisėja 
negalėtų atsikraustyti pas juos. Iš pradžių Adamui ši mintis nepa- 
tiko. Jis užaugo apsuptas pernelyg didelio būrio žmonių, todėl geidė 
privatumo. Tačiau dabar juos keturis siejo tiek daug, kad tikrai buvo 
sunku išsiskirti. 

Jau tada, kai jie visi gyveno dideliame sename name, Adamas 
ėmėsi pažindinti Boadisėją su aplinkiniu pasauliu. Tuo metu Teilo- 

ras su Darse pradėjo kartu nagrinėti, kaip ji galėtų panaudoti savo 
Tvirtąją Įtaigą. 

Darsė pagimdė dukrą likus savaitei iki jų vedybų pirmųjų me- 
tinių. Būtent tada Adamas pasakė, kad jo pusbrolis Maiklas įsigijo 
Grouvą Komvelyje ir pasamdė darbininkus, kad šie sugriautų po- 
žeminius tunelius. 

Tačiau Adamas neužsiminė apie tai, kas buvo rasta tunelių patal- 
pose. Vieną dieną, kai Darsė gulėjo lovoje kamuojama nesibaigiančio 
pykinimo, Teiloras ir Boadisėja, kurios nepykino nė vieną nėštumo 
dieną, nuvyko į Konektikutą apžiūrėti, ką rado darbininkai. 

Kai kuriuos dalykus jie palaidojo - besimelsdami. Kai kuriuos 
sunaikino. Tačiau buvo daiktų, kuriuos sudėjo į naują Teiloro auto- 
mobilį ir parsivežė į Virdžiniją. 

Daugumą radinių paslėpė namo rūsyje. Tačiau Nostradamo 
veidrodį Teiloras pasidėjo miegamajame ir kasdien su juo konsulta- 
vosi. Kartu su dukra stengėsi pakeisti veidrodžio pranašystes arba jų 
išvengti. 

Dabar Adamas pažvelgė į savo žmoną ir nusišypsojo. 

— Tu laiminga? - paklausė jis. 

— Visiškai, — atsakė ji ir pasistiebė jį pabučiuoti. 

— Nesigaili? 

— Nė kiek, — tai sakydama įsikibo jam į ranką ir nusivedė prie 
dukters lopšio. 


Epilogas 


Po trejų metų 


VI MAŽOS MERGAITĖS, Halė Montgomeri ir Izabelė 
eiburn, buvo, kaip sakoma, vandeniu neperliejamos. 
Nors jas prižiūrėjo dvi nusamdytos moterys, tačiau mažylės vis su- 
gebėdavo išsprukti. 

— Kurgi jūs? — šaukė įpykusi auklė, dairydamasi po kėdėmis ir 
ieškodama už durų. — Pasigailėsite, kai jus pričiupsiu! 

Tačiau auklė žinojo, jog tai tik tušti grasinimai, nes jos pyktis 
kaipmat išgaruodavo, kai tik mergaitės pažvelgdavo jai į akis. Vieną 
popietę per dešimtį minučių mergaitės pasiėmė iš šaldytuvo šešias 
dėžutes jogurto ir supylė į šiukšliadėžę. Paskui šią makalynę paska- 
nino keliais šunų sausainiais, ir du airių seterių šunyčiai, sulipę į šią 
lipnią saldybę, vėliau išsivoliojo po visą virtuvę! 

Pamačiusi tokią netvarką, auklė taip supyko, kad nusprendė 
baigti visas linksmybes. Tačiau, vos tik mergaitės žvilgtelėjo į ją savo 
didelėmis akimis, viską joms atleido. Net nevertė padėti jai valyti. 
Tik nuprausė dainuodama jų mėgstamiausias dainas. Davė joms 
sausainių ir pieno, o pati ėmėsi šveisti virtuvę. 

Žinoma, auklė suprato, kad neturėtų taip elgtis. Nors ir mylėjo 

vaikus, buvo pavargusi nuo amžino jų ieškojimo, siaubingos netvar- 
kos, kurią jos po savęs palikdavo. 

Dabar moteris nejuto nuovargio, nes surado mergaites. Jos 
sėdėjo ant kilimo savo žaidimų kambaryje ir mėtė viena kitai ka- 
muolį. 

Netarusi nė žodžio, auklė atatupsta ėjo iš kambario, kol nugara 
atsitrenkė į koridoriaus sieną, o tuomet pasileido tekina. 

Jai buvo liepta netrukdyti tėvų, nebent atsitiktų kas nors rimta. 
Tačiau dabar ji nedvejojo. Nesibeldusi atplėšė biuro duris. 

— Turite ateiti. Tuojau pat! - gaudydama kvapą ištarė. 

— Kas nors susižeidė? — Darsė pašoko nuo kėdės. Prieš save iš- 
skleidusi laikraštį, stengėsi spręsti kai kurias aprašomas problemas. 

— Niekas nesužeistas, — atsakė auklė. - Jūsų dukros žaidžia ka- 
muoliu. 

— Nemanau, kad dėl to turėtumėte mus trukdyti, — pastebėjo 
Teiloras. — Mes... 

Tačiau Boadisėja žvilgtelėjo į Darsę, ir jau po sekundės abi mo- 
terys bėgo prie durų. Adamas su Teiloru neatsiliko nuo jų. 

Žaidimų kambaryje dvi mažos mergaitės tikrai žaidė kamuoliu. 
Ryškus raudonas sviedinys skriejo nuo vienos mažylės prie kitos. 

Tačiau jos žaidė ne rankomis. Tiesiog mintimis perduodavo 
kamuolį viena kitai... 

— Po šimts velnių, — teištarė Darsė. 

